
Bosniseja 


NAPOMENA AUTORA 


I sam akt štampanja knjige pratile su specifičnosti koje su, po 
mišljenju uvaženih recenzenata, odlika sadržaja "Bosniseje". Tako se 
zbog nedefinisanosti propisa, kao što je štampanje knjige domaćeg 
autora, sa domaćom temom, a za renomiranog bosanskohercegovačko- 
američkog izdavača SabaH iz New Yorka, nije mogla dobiti 
saglasnost za štampanje ove knjige. Formalni izdavač morala je biti 
domaća izdavačka kuća. Ovdje se te uloge prihvatio "PREPOROD? iz 
Gračanice, na čemu mu se najtoplije zahvaljujem. 

Dakle, formalno pristajanje "PREPORODA", da se u 
nadležnim institucijama obavi registracija "Bosniseje", omogućilo je 
da ista ugleda svjetlo dana u BiH, a ipak pod krovom autorovog 
matičnog = izdavača "BOSNIAN-AMERICAN VEWSPAPER 
SABAH". 


Bosniseja 


PREDGOVOR 


Stalnu bošnjačku temu, NITKOVI PROGRESA, Nitkovi 
Progresa što stalno napadaju multidimenzionalno bošnjačko biće 
omeđeno islamom, Bošnjaštvom, bosanskim jezikom i Bosanstvom, 
bošnjačko biće izrođeno na veličanstvenom raskršću svih velikih 
civilizacija, što se Bosna zove, bošnjačko biće što svjedoči mogućnost 
veličanstvenog zavjeta o poštovanju, prihvatanju i priznavanju drugog 
i drugačijeg, što se u Bosni simbolično zove Ideja Bosne i bosasnki 
duh, temu koja se mora neumorno obrađivati, do najsitnijih detalja, 
temu o najbesramnijem periodu ljudske historije, temu rigorozne 
moralne osude, ponovo je uzbudio pisac Šaban Nurić u knjizi 
simboličnog imena BOSNISEJA, svojevrsnom bošnjačko-bosanskom 
ĆITABU. Temu o zločinima i zločincima nad Bošnjacima, 
Bosancima, Idejom Bosne i nad državom Bosnom i Hercegovinom. 
Temu posvjedočenu žrtvama tog androidnog zločina — ljudima te iste 
zemlje nevinosti 1 heroizma. 


Ko su ti zlikovci bez presedana, pokazano je, i jasno je. 
Njihovo razobličavanje je samo dio Bosniseje, koja na svojevrstan 
način demaskira nitkove, pojačanom afirmacijom ljudskog integriteta 
njihovih žrtava. 

Zločini protiv čovječnosti, prirode i savjesti na koji pristaje i u 
kojima sudjeluje, svojom pasivnom voajerskom strašću, gotovo čitav 
ljudski rod, veći su od svega što je do sada sunce posvjedočilo, od kad 
je svijeta i vijeka. Veći su i od zločina prema Jevrejima počinjenim od 
njemačkih nacista, jer je naciste svijet mogao ne osuditi, pravdajući 
sebe faktorom neznanja. Konc-logore i dušegupke znali su, može se 
špekulirati, samo najviši vrhovi Njemačkog Reicha. Saveznici i svijet 
te užasne činjenice otkrili su tek postfestum! Neka bude tako. A o 
Bosni, jasno je, svi su znali i znaju sve. Svi su to gledali i gledaju, 
svako veče, na ekranima televizora! Isključuju ih i prebacuju na sport i 
muziku, da si ne pokvare raspoloženje, da im se ne izgubi ukus večere. 
A Nitkovi Progresa skiciraju nove i nove planove kako će satrti 
jedinstveno bošnjačko biće, koje nosi i svjedoči poruku Ideje Bosne, 
koje nosi ono posljednje, ljudsko, što je kadro da ih podsjeti na mjeru 
njihovog zločina oličenog u agresiji, genocidu, etničkom čišćenju, 

kulturocidu, ekocidu, etnocidu,  urbicidu, konc-logorima smrti, 
silovanju... 


Analitički okvir Bosniseje potpuno jasno svjedoči da je na 
djelu agresija, ne samo na teritoriju međunarodno priznate države, 
već, prije svega, na multidimenzionalno bošnjačko biće, koje svjedoči 
božansku poruku o prihvatanju, poštovanju i priznavanju drugog i 
drugačijeg, pri čemu je to drugo i drugačije vjerskog, nacionalnog i 
kulturnog karaktera. Bosniseja svjedoči da je na djelu sinhronizovan 
plan uništenja bosanskog duha, osvjedočenog u Bošnjaštvu i 
istinskom Bosanstvu, kao jasnog i nepobitnog dokaza da je moguć 
život koji afirmira univerzalne ljudske vrijednosti i koji marginalizira 
distinktivne biljege religije, nacije, kulture, tradicije i civilizacije. 

Uništiti takvo Bošnjaštvo, Bosanstvo, Ideju Bosne i bosanski 
duh, imperativ je onih koji savremenu civilizaciju dijele na Prvi, Drugi 
i Treći Svijet. Dakle, na svijet u kojem treba da se razdvoje prostori u 
kojem žive svjedoci i tumači bosanskog duha, u kome će živjeti bića 
Prvog, Drugog i Trećeg Reda. Bosna bi značila primjer prema kojem 
će sutra biti moguće zamisliti da se izgube kvalitetne razlike među 
ljudima. Da dio svijeta, koji sebe promovira u superiorna bića, mora 
živjeti ravnopravno i smatrati sebe jednakima sa onima za koje uporno 
dokazuje da su inferiorni, i da im nije mjesto u "razvijenom," 
"demokratskom," "slobodnom" svijetu! 

Upravo ova prozirnost b 


ezočnosti opterećuje savjest svijeta 
preko granica svega što je do s 


ada doživljeno u historiji. Zločin je 
šutnjom umanjiti taj teret, nedopustivo je zaboraviti tačno i jednu 
jedinu podlost_nitkova | izvršitelja. Svijet tačno zna da je Bosna 
mjesto u kome se masakrjra bošnjačko biće, samo zato što svjedoči 
božansku poruku o toleranciji, prihvatanju, poštovanju i priznavanju 
drugog i drugačijeg. Sve {o uz podršku i garanciju najmoćnijih sila! I 
svijet ostaje nijem!? Neće mu taj grijeh biti apsolviran, dok na 
zemaljskom saru živi makar i jedan Čovjek! 

Šta reći Bošnjacima-Bosancima, čuvarin 
Onima, dakle, što su posljednje jezero 
sanjanog ili stvarnog nekadašnje 
svakako dobro znaju: "Teško o 
njeno More povuče! A spasa 


ha bosanskog duha? 
— skoro već samo lokva — od 
g Mora Ljudi! Reći im ono što 
noj vodi, što ostane odvojena, kada se 
1 joj niotkud neće biti." 

Bošnjak, to posljednje što je ostalo od svekolike ljudskosti 
svijeta, može još samo da čeka čas kada će ga "zavidan" krvolok 
apsorbirati u ništa, i kada će ga kaljavo dno bezdušnika progutati. I da 
pamti istinu o sebi: da nije ni kaljuga, ni baruština, nego da je, do 
posljednje kapi, More Ljudskosti! I zato se može reći i drugo: "Ali 
neka se ta voda sjeti da je ona More u svakoj svojoj kapi! A nema te 
jare koja može isušiti jedno More, i nema toga blata koje može More 
progutati!" 

Svaki Bošnjak jeste jedno cijelo More ljudskosti u jednoj 
Kapi, jeste ta Kap! I neka žega pali, i neka blato guta, svaki Bošnjak 
će ostati cijelo More. Preveliko za sav mulj ovoga svijeta, preduboko 
za svu njegovu snagu usisavanja. Sve to poručuje, da se zna, na sve to 
upozorava sve one koji to moraju da znaju, da ne zaborave, I o svemu 
tome svima, govori pisac Šaban Nurić u knjizi BOSNISEJA, 
svojevrsnom ovovremenom bošnjačko-bosanskom ĆITABU. 

Cilj onih koji bi da ospore potrebu neprekidnog, do 
izluđivanja, sistematskog {i iritirajućeg govora o zločinima nad 
Bošnjacima, ravnodušnosti svijeta prema krivici inspiratora = i 
počinitelja, jasan je. Oni bi da se ostvare uslovi javnog oproštaja 
ubicama, da se cijena njihovog ''uspjeha"' ne spominje, da se gleda u 
snovu'? budućnost, tragajući za slijedećom žrtvom. "To što smo ih 
pobili, protjerali, silovali, mučili, unakazili, ne daje im pravo da nas 
stalno podsjećaju na sebe", govore ovi pobornici real politike". 
eMrtvi su sasvim mrtvi, ne možemo ih oživjeti!? Osvojeno je čvrsto 
oteto, ne možemo ga sada ponovo oduzimati! Prognani su daleko 
otjerani, ne možemo ih prikupljati ni vraćati! Nasilnike, naseljene na 
naseljima žrtava, ne možemo sada ijerati!??" 

Ali, = pitanje Bosniseje su teme! Zašto još o zločinima u 
Bosni? Ovo je samo optužba više protiv zločinaca, protiv androidne 
gluposti pasivnog svijeta, protiv potrganosti jedinstvenog bošnjačkog 
bića. Bosniseja je potvrda da je pasivni svijet, zajedno sa zločincima, 
postao ogromna kaljuga, blato, tinja, mulj... 

Pa opet, zar svo blato ovoga svijela može poreći čistotu i 
jedne jedine kapi u kojoj je čitavo more i koju svjedoči knjiga 
Bosniseja, autora Šabana Nurića? 


I 


Bosniseja 
— 


Bosniseja, svjedočeći o neuništivosti multidimenzionalnog 
bošnjačkog bića, koje nosi Ideju Bosne i Bosanski Duh, poziva 
Bošnjake matice i dijaspore u bošnjački front, unutar koga će se 
svebošnjačkim dijalogom produkovati globalni interes bošnjačke 
bitnosti i bitisanosti, interes bošnjačke egzistencije koji treba biti 
omeđen islamom, Bošnjaštvom, Bosanstvom i bosanskim jezikom. 
Razvijena vjerska, nacionalna i patriotska komponenta bošnjačkog 
bića, uokvirena Idejom Bosne i bosanskim duhom, je bosanski 
odgovor čovjekoljublja. 

Bosniseja nam poručuje: Bosna se uvijek sama od sebe 
pročisti, strese i onda, gizdava, jezdi vremenom i svemirom kao ukras 
Zemlji i ljudima! 

Samo dobri Bošnjani znaju kako boli nepravda 1 samo oni 
dijele sa drugima, prijateljima, ono što porodi siromašna, a duhom i 
razumijevanjem bogata zemlja Bosna. 

Čista i široka duša bošnjačka je očišćena i umivena vjerom u 
Allaha, vjerom u pobjedu dobra nad zlim, vjerom u pobjedu Ideje 
Bosne i Bosanskog Duha. Ta pročišćena bošnjačka duša mora iz 
zlikovaca iznuditi ne samo dobro, nego iznuditi da ne čine zlo, jer se 
ono ugnijezdilo u njihovu krv, pamćenje i historiju. 

To se postiže pamćenjem! Ali ne pamćenjem u ime osvete, 
već pamćenjem u ime pobjede istine i pravde. 

Bosniseja, svog autora Šabana Nurića, skupa sa njegovim 
dosadašnjim pisanjem i javnim djelovanjem u zemlji i u svijetu, 
svrstava u red znamenitijih bošnjačkih mislilaca, koji svoj 
intelektualni kod legitimišu u  multidimenzionalnim okvirima 
filozofije, politike, sociologije, pedagogije, književne publicistike... 
Specifično, ova — knjiga svjedoči stalnost bošnjačkog 
multidimenzionalnog bića, Ideje Bosne i Bosanskog Duha. Svjedoči 
potrebu bošnjačkog fronta i dijaloga, koji će definirati bitnost_i 
bitisanost egzistencije, što nikako nije jednoumlje već prihvatanje 
usmjeravajućih simbola egzistencije Bošnjaka. " . 

Bosniseja svjedoči još jednu dimenziju, ubrzano bošnjačko i 
bosansko prevazilaženje i oslobađanje od kompleksa manje vrijednosti 
i inferiornosti prema okruženju i njegovim kulturama. 

Bosniseja svjedoči da je bošnjački merhamet mnogo 
osiromašen nedostatkom bošnjačkog fronta, dijaloga i pomirenja, a 
bosanski duh time načet i ugrožen. 


I konačno, autor Šaban Nurić ovom knjigom traži urgentno, 
bez odlaganja, definisanje i mjerodavno prihvatanje dva strateška 
dokumenta: BOŠNJAČKOG NACIONALNOG PROGRAMA i 
PROGRAMA DALJEG OPSTANKA 1! PERSPEKTIVE 
JEDINSTVENE DRŽAVE BOSNE I HERCEGOVINE. 


Hamilton, 15. 04. 2003., Kanada 


Professor 
Emir Ramić, 


potpredsjednik Kongresa 
Bošnjaka Sjeverne Amerike 


Bosniseja 


BOGATSTVO OPOMENA 


Saban Nurić: Bosniseja 


Naslovom knjige Šabana Nurića — Bosniseja, bosanski jezik je 
dobio jednu novu riječ, čija semantika objedinjava bezgranični prostor 
bosanske tragedije. Bosniseja, kao lingvistička replika na Homerovu 
Odiseju, i semantička asocijacija na Odisejeva lutanja, ima mnogo šire 
značenje od svoga inspirativnog izvorišta. Odisej je lutao dvadeset 
godina, a za Bosnu se još ne da pretpostaviti do kada će. 


Sigurno je da se mnoge odlutale bosanske vrijednosti nikada 
neće vratiti svome ognjištu. Ne lutaju danas samo prognani Bosanci, 
lutaju i naša sjećanja, kuće, prijatelji, fotografije, hamajlije, luta čitav 
jedan svijet koji se činio bezbrižnim, a koji je iščupan iz zemlje poput 
baobaba, i sad lebdi, ni na nebu ni na zemlji; lutaju još naše vjere u 
smislenost življenja, lutaju misli, lutaju strahovi, lutaju snovi o Bosni, 


sve je, amabaš sve, uskovitlano u grotlu neizvjesnosti. Jedino je 
neizvjesnost sigurna. 


Nurićeva Bosniseja se pojavljuje na ulasku u drugu deceniju 
bosanskog lutanja. Iako se znaju uzroci i posljedice, još niko ne može 
nazrijeti kraj dirigirane pometnje koja se sigurnim, dželatskim 
koracima, iz povijesnog izuzetka pretvara u pravilo budućnosti. 
Zapravo, nazire se tek definitivni kraj Bosne, zemlje koja može 
opstajati ili kao zajednica ravnopravnih naroda, ili će je kanceri 
zavjera, srpsko-hrvatskog apartheida i klevetničke, lažne islamofobije 
zauvijek progutati. Budući da već deset godina Bosna živi stanje 
umiranja, mali su izgledi da bi se vreteno života moglo zakotrljati ka 
tkanju bosanskog ćilima. 


Postoji li satisfakcija? Možda, u svjedočanstvima, koja će 
nekad neko, valjda, čitati. Mogu li svjedočanstva o zavjeri protiv 
Bosne, o pogubnim zagubljenostima kičmenog bosanskog naroda, 
izmijeniti tračnice dolazećeg vremena? Možda, jer dok ima života, 
ima i svijesti, ima i nade. 

U povijesti civilizacije vjerovatno ne postoji zemlja, poput 
Bosne, u kojoj se zanijelo toliko nevjerovatnih priča. Po Bosni je 
razasuto bezbroj filmskih Oskara i bezbroj književnih Nobela. Ali, 

Bošnjaci još ne razumiju da je jezik umjetnosti jedini kod za 
razumijevanje njihove tragedije. Jevreji su to razumjeli i svoje 
stradalništvo u Drugom svjetskom ratu pretvorili u komemorativno 
naslijeđe civilizacije. Jevrejima je trebalo nekoliko decenija da 
uspostave sistem memorije. U zaleđu su imali državu i lobije po 
cijelom svijetu. Bošnjaci nemaju zaleđinu na raspolaganju, ni u 
ljudima, ni u vremenu. Morali su pamtiti od jučer. A nisu ni od sutra. 


Jedna od bezbroj bosanskih priča, kroz koje se prelamaju sva 
značenja dobra i zla, jeste i ova koju je ispisao Šaban Nurić. On je tek 
Jedan od milion, dva i ko zna koliko još Bosanaca čiji se život rastočio 
u iskušenjima i patnjama, a što se do 1992. godine moglo pretpostaviti 
tek kao noćna mora, koja se, možda, mogla dotaći na nekom teškom i 
teško gledljivom filmu. Pa ni tu. 

Njegova priča je jedna od mnogih, takvih, teških i 
dramatičnih, koje je stvarala bosanska tragedija. Njegova priča, 
uobličena u Bosniseju, rijetkost je u našoj društvenoj zbilji. 
Nedopustivo je malo ovakvih svjedočenja. Većina tragičnih priča 
nikada neće izići iz svojih težaka, i nikada niko neće saznati da su 
postojali životi kroz koje su se na pragu 21. stoljeća lomile najgore 
patnje kakve je čovjek osjetio, ili zamislio, od svog postanja. 

Priča Šabana Nurića nije najgore što se u Bosni dešavalo. Ali, 
relativan je pojam najgoreg. Ko zna šta je teže, ne doživjeti umiranje 
svoje zemlje, kao prostora koji osjećaš kao kuću svog duha, ili to 
umiranje osjetiti u potpunoj bespomoćnosti, negdje daleko, prognan i 
ponižen, sa spoznajom da su sjećanja i riječi jedina utjeha koja ti 
preostaje. Jer, ni sjećanja, ni riječi satkane od sjećanja — nisu život. To 
je tek preživanje života. 

Nurić nosi iskustvo i jednog i drugog poglavlja bosanske 
tragedije. Svjedok je unutarnjeg i vanjskog tlačenja i preživljavanja 
Bosne, i onog u getu, i onog u dijaspori. To su dva svijeta koja dijele 
istu sudbinu, jer istim putem ostaju bez ognjišta, pa bez sebe, kao što 
tijelo, poslije smrti, ostaje bez svoga gospodara. Nurićevo i ratno i 
poratno iskustvo je jednakomjerno vezano za ova dva pola iste 
sudbine, i otud njegova priča nosi dimenziju iskustvenog i 
vjerodostojnog svjedočenja. On je vidio, i osjetio, ovo o čemu piše. 

Bez obzira što je Nurićeva Bosniseja podijeljena u dva dijela, 
koja se razlikuju i po stilskoj, i po strukturalnoj, pa u jednom nivou i 
po tematsko-idejnoj ravni, ova je knjiga prevashodno — 

autobiografska. Prvi dio knjige, naslovljen kao Moji razlozi, ispisan u 
25. poglavlja, vezanih hronološkom fabulom, autobiografski je u 
svojoj suštini, iako se pisac koristi specifičnom kombinacijom 
literarnih 1 faktografskih sredstava; za memoarsku i autobiografsku 
literaturu je specifično da se bazira na faktima, bez ikakvih 
maštoljubivih izleta, i otud je Nurićev memoarski postupak, u ovom 
smislu, ugodno osvježenje. 


Drugi dio knjige, pod naslovom Razmišljanja u dijaspori, 
podijeljen u 32 zasebna, tematska teksta, također je autobiografski, ali 
u indirektnom, podtekstualnom smislu. Iako Nurić najčešće progovara 
iz pozicije trećeg lica, jasno je da su njegova interesovanja nametnuta 
njegovom sudbinom, kao paradigmom i mnogih drugih bosanskih 
sapatnika. 

Zapravo, jedini vjerodostojan put za razumijevanje kolektivne 
slike jeste istrgnuta individualna sudbina, čije arhetipske osobine 
svjedoče i o svima drugima. Naratološka povijest je postala moderna u 
momentu kada je pojedinac zamijenio kolektivitet i kada su se 
pripovijesti o kolektivitetu počele plesti oko individualnih, 
egzistencijalističkih drama. U književnosti dvadesetog stoljeća sve 
smo velike teme spoznavali kroz prizmu individue. Otud je, i kad bi 
moglo biti drugačije, pravoputno da sliku o bosanskoj tragediji 
primamo kroz individualne, ljudske, naške bitke Šabana Nurića, ili ma 
kojeg drugog lika u neispisanoj hronici bosanskog umiranja. 
Jednostavno, nemoguće je sva značenja bosanske tragedije — bosniseje 
— osjetiti bez dodira običnog ljudskog trepeta, bez uvida u čovjeka, 
samo tako što ćemo evidentirati tragične cifre, ili dati uopćene 
definicije o sudbini kolektiviteta. Priča o bosanskom čovjeku, ma 
kojem, jedini je put za razumijevanje bosanskih ljudi. 

Bosniseja je priča Šabana Nurića. Ali, i priča u kojoj će mnogi 
prepoznati sebe, ili nekog bliskog. U prvom dijelu knjige Nurić ne 
skriva da kani ispisati svoja sjećanja na dramatična ratna vremena, u 
kojima će, kao i u svome životu, on biti glavni lik. Otud saznajemo ko 
je Šaban Nurić, čovjek koji je nerijetko bivao žrtva svojih principa, 
svoje vjere u ljude i poštenje. I ova knjiga je svojevrsna promocija 
Nurićeve nakane da istraje na svojim stavovima, da namiri račune 
makar tako što će ostaviti pisani trag o njima, o nama, i o sebi. Pred 

vremenima što dolaze neko će se stidjeti, a neko rahat zaspati, 
vjerovatno. 


U toj nakani Nurić je primijenio jedan uistinu osebujan stilski 
postupak. On pripovijeda autobiografsku i faktografsku priču, u kojoj 
se može prepoznati njegova Gračanica i povijesni datumi vezani za 
ovaj grad, ali, istovremeno, Nurić cijelu priču odijeva u literarnu 
odana, jer ljudima, gradovima, nekim pojmovima i pojavama daje 
nova imena, koja samo fonetski podsjećaju na ona originalna, koja 
prepoznajemo. Kod njega će Olovo biti Orlovo, Tarčin će biti Gorčin, 
a Zapadna i Istočna demokratska stranka ne samo da će označavati 
HDZ i SDS, već će i upućivati na istovjetnost separatističkih projekata 
bh. Srba i hb. Hrvata, koji svoje korijenje vuku od sporazuma 
Cvetković — Maček, preko dogovora iz Karađorđeva, pa do 
Vašingtonskog i Dejtonskog sporazuma. 


Iako ovakvoj vrsti literature, koja je u nakani memoarska, nisu 
svojstveni književni uzleti, kod Nurića ih ima, i to u potpunoj 
dramaturškoj i stilskoj funkcionalnosti. Neki dijelovi se doimaju kao 
istinska literatura, poput onog razgovora sa Šejhom, koji kaže: "Ovo 
što se sada kod nas u Državi dešava je jedna velika magla, 
pomiješana sa bugijom i prašinom. (...) U tu maglu su ušli jedni na 
konjima, bogati i silni, ali nezadovoljni, drugi pješke, poneki bosi, ali 
siti i zadovoljni. (...) Kad ovaj rat prođe i magla se slegne, vidjećeš, 
najveći broj onih pješaka, od kojih je prije većina bila bosa, često 
gladna, biće siti i zadovoljni. Većina onih konjanika biće prosjaci i 
dalje vrlo nezadovoljni. Oni bivši prosjaci su se u magli domogli 
konja, jahaće ih, i sve oko sebe gledati s visoka, bahato i silno, 
nezadovoljni što u magli nisu ugrabili više. " 

Postoji mnoštvo sličnih pasaža, koji bi, izdvojeno posmatrani, 
više nalikovali romanesknom svijetu, nego autobiografskoj storiji. 
Takav je, primjerice, opis grada, neposredno nakon prvih granatiranja: 
"U majskoj ranoj sumaglici, gledamo kao na dlanu tako dragi grad, 
koji u tom trenutku izgleda kao bezbrižno usnulo dijete, koje se ne 
namjerava rano dizati. Nigdje užurbanosti koja je za normalnih 
vremena bila svojstvena za ovu čaršiju. " 


Negdje u ovom dijelu, Nurić će skovati figuru: "Udaljeno 
rondanje tenkova", što, kao i mnoštvo drugih primjera, svjedoči o 

njegovom filigranskom odnosu prema jeziku. Samo bi pisac koji 
polako piše, bez hiće, i koji promišlja svaku upotrijebljenu riječ, 
mogao nadoći na spoj daljine, tenkova i rondanja, kao plastičnog 
opisa udaljenih tenkovskih eksplozija. Upotreba riječi rondanje u 
ovom neobičnom spoju govori više od uspjelog prenosa zvučne kulise, 
govori o slojevitosti značenja, jer se prema rondanju odnosimo kao 
prema agresivnom dosađivanju, svojstvenom primitivnim i bahatim 
ljudima, kakvi su bili i vlasnici tenkova. 


Nurićeva ratna priča je svjedočanstvo o patriotskim 
nastojanjima jednog čovjeka da pohvata konce spasa svog naroda i 
svoje zemlje, i da na tom putu učini ma kakvu korist. On je svjedok 
tuge i izdaja, bola i profiterstva, opasnosti koje nosi patriotsko davanje 
i haramske lagode koju nosi šićarenje u magli... On pokušava na sve 
načine pomoći domovini, i kao prosvjetni radnik, koji bošnjačku 
prognanu djecu ne vidi samo kao učenike, već kao ranjene sudbine; i 
kao prosvjetitelj koji u zemlju sa radošću donosi Gramatiku 
bosanskog jezika, štampanu 1994. u Njemačkoj, i koji je svjestan 
značaja jezika za opstanak zemlje i naroda; on razumijeva ono što 
mnogi ni do danas nisu shvatili — da je kulturna baština najsnažniji 
garant opstanka ma kojeg naroda. On putuje, probija se kroz 
krvožderne punktove, nosi knjige i istine, on biva zarobljen, 
maltretiran, ali, stiže na cilj... On uvezuje razne pomoći Bosni, i biva 
svjedokom profiterskog razvrata. On se bori za bosanske ranjenike, za 
njihovo liječenje vani. On putuje na Bliski istok, nosi za Bosnu, kako 
zna i umije, kako god mu se prilika pruži da učini hair budućnosti. 

Događaji u prvom dijelu knjige se smjenjuju filmskom 
brzinom, i filmskom dramatičnošću, bez puno zadržavanja. na 
nepotrebnim detaljima, a taj stilski postupak kao da svjedoči o samom 
ratnom vremenu, u kome nije bilo mjesta za čekanje i prazan hod. 
Uistinu, svi mi, koji smo predeverali rat, danas prema tom krugu pakla 
imamo odnos kao prema zbiru nekoliko ključnih događaja, jer je sve 
drugo nekud zagubljeno. 


Prvi dio knjige Nurić završava spiskom likova koje je 
pominjao i pripovijeda šta se s njima dogodilo poslije. Iza izmišljenih 
imena raspoznaju se neki i danas živi i aktuelni akteri gračaničke 
zbilje. Bez obzira na Nurićevu nakanu da ih po svome uvjerenju 

smjesti u kontekst koji su zaslužili, valja reći da ovaj opis, za nekog 
ko nema pojma gdje je Gračanica, i ko to tamo vedri i oblači — ima 
literarnu dimenziju, jer se stvarni likovi, sa izmišljenim imenima, 
doimaju kao likovi iz romana. Osjećaj da se radi o vjerodostojnoj 
priči, samo pojačava ubjedljivost pripovijesti. 

Drugi dio knjige, pod naslovom Razmišljanja u dijaspori, 
otkriva Šabana Nurića kao osebujnog pisca političkih i socioloških 
eseja. lako su svi od 32 naslova već objavljeni u štampi, oni imaju 
dvije dominantne osobine: prva, nisu ništa izgubili na aktuelnosti, jer 
je riječ o općim pitanjima bosanske zbilje, koja ne samo da nisu 
razriješena, već su i produbljena; drugo, nije riječ o pukim novinskim 
tekstovima, ranjivim zubom vremena, već se radi o tipičnim 
političkim i sociološkim esejima, koje sa štampom vezuje jedino to što 
su urednici imali sluha da svoje listove obogate ovakvim štivom. 

Koliko u prvom dijelu knjige prijatno iznenađuje Nurićeva 
sposobnost da faktografske momente natopi literarnom svježinom, 
toliko ovdje dominira njegovo umijeće da velike teme bosanskih 
raskrižja problematizira jednim običnim, neopterećenim, svakome 
razumljivim, gotovo narodnim jezikom. Prisnost koju čitalac osjeća sa 
temom teksta nije samo omogućena stilskom prohodnošću Nurićevog 
postupka, već i suosjećanjem sa autorom, koji ne krije svoje obične 
ljudske zabrinutosti za pitanja na koja panično traži odgovore. Čitalac 
se osjeća kao ravnopravan sabesjednik, kao dio tima, kao ličnost od 
koje se jednako očekuje da sudjeluje u promišljanju i rješavanju 
zadatih pitanja. Nurić je uspio da ključne probleme bošnjačkog bitka 
spusti do najprohodnijih kanala razumljivosti, a da im pri tom ne 
oduzme intelektualnu snagu, koja leži u njegovim analitičkim i 
kreativnim sposobnostima. 


On tačno detektira glavni bošnjački problem, i to u nekoliko 
navrata, imenujući ga kao — podijeljenost, a potom i kao — baliluk. 
Ovaj problem on promatra u povijesnom kontinuitetu. On razumijeva 
da bez bošnjačkog nadideološkog jedinstva, koje neće isključivati 
pluralnost na svim nivoima, osim oko neupitnih stvari nacionalnog 
bitka — nema opstanka ni Bošnjacima, ni Bosni, Bošnjačke podjele 
sakate političku snagu koja bi mogla biti djelatna na bosanskom planu, 
u pogledu prevazilaženja ambisa koji trenutno koristi jedino 

separatističkim snagama. Po tom pitanju Nurić analizira situaciju u 
Sandžaku, ili u Velikoj Kladuši, i uočava stravičnu dimenziju 
unutarnacionalnih animoziteta. 

Nurić piše i o političkoj funkciji književnosti, o pojavi kiča i 
prosječnosti u kulturi, piše o značaju bosanskog jezika za političku 
zbilju... Upozorava na letargiju intelektualne elite i pokušava pronaći 
razloge toj suicidnoj pometnji. Potom, razmatra izuzetno bitno pitanje 
— bošnjačke intelektualne dijaspore, kao snage koja bi u jedinstvu 
mogla učiniti mnoga dobra za Bosnu. Nurić tvrdi: "Bosanska 
intelektualna emigracija, pored odgovornosti za držanje osmišljene i 
čvrste veze sa matičnom zemljom, ima presudnu ulogu u ujedinjavanju 
i programskom djelovanju ljudi iz BiH koji žive van Bosne i 
Hercegovine. " 

Nurić problematizira čitav niz ključnih tema, kao što je pitanje 
grunta nad bosanskom zemljom, ustvrdivši da su Bošnjaci gruntovni 
vlasnici 91 odsto bh. teritorije, a da su do danas stjerani na geto od 21 
odsto nekadašnje svoje zemlje. On problematizira Dejtonski 
sporazum, koji sedam godina tapka u mjestu, a kao jedinu dinamiku 
ima betoniranje genocidnih srpsko-hrvatskih osvajanja. 

Zanimljiva su Nurićeva promišljanja o islamu u Bosni i 
uticajima vehabizma, kao stranog tijela u islamskom biću Bošnjaka, te 
o satanizatorskim ambicijama bosanskih neprijatelja, koji su u 
svjetskoj islamofobiji vidjeli šansu za političku minorizaciju Bošnjaka 
i preimenovanje istine o agresiji na BiH. U tom kontekstu, vrijedna su 
i Nurićeva promišljanja o pojavi šerijatskog braka, kojim se 
zamjenjuju građanski pravni aspekti bračne zajednice. 

U ovom dijelu knjige postoji nekoliko eseja u kojima dolazi 
do izražaja = Nurićev. literarni nerv. Tako na. primjeru jednog 
premlaćenog pijanca, na vašaru u Puračiću, koji svome mlatitelju nudi 
piće, Nurić. raspoznaje paradigmu = bošnjačke snishodljivosti i 
kukavičluka, skrivenog iza vrijednosti sabura i merhameta. Ovaj 
politički esej počinje kao tipični putopis, da bi se, nakon ispričanog 
obrasca, zalavantao u zanimljivo sociopolitičko promišljanje pogubnih 
bošnjačkih osobina, Sličnim stilskim manirom pisani su i još neki 
eseji u ovoj knjizi, a posebno vrijedi izdvojiti onaj o -aspektima 
globalizacije. 

Zapravo, svaki od ovih eseja zavređuje zasebnu analizu, i po 

tematskoj, ali i po stilskoj ravni, koja svjedoči da pred sobom imamo 
autora čija je spisateljska ambicija mnogo dublja od novinarstva, ali i 
mnogo direktnija od književnosti. Taj spoj novinarskog i literarnog 
svijeta u spisateljskom postupku Šabana Nurića, ovog autora čini 
prepoznatljivim i pamtljivim. 

Bosniseja Šabana Nurića je jedna bogata knjiga. Njeno je 
bogatstvo u opomenama. A naše u opamećivanju. 


Fatmir 
Alispahić, književnik 

Dugo vremena "gorim na vatri"? autorskog razmišljanja o 
stvarnoj svrsi pisanja ove knjige. Tako razmišljajući, dio sadržaja 
knjige sam dao da se publikuje u nekim novinama i časopisima, kao i 
na radiju. Ovo sam učinio da bih dobio pouzdanu odrednicu i ocjene 
od čitalaca i slušalaca, kao najpouzdanijih sudija svih pisanja. Za ovo 
dugujem posebnu zahvalnost časopisu "Sabah", koji izlazi sedmično u 
New York-u, Sjedinjene Američke Države, Bosanskom radiju 
"Sevdah" iz Windsor-a, Kanada, i drugim medijskim subjektima. 
Misaono sabiranje, čitalačke poruke i poruke slušalaca objavljenih 
dijelova sadržaja ove knjige su me dovele do valjanih zaključaka. Kao 
prvi, glavni zaključak, nametnuo mi se u formi velike upitne riječi, 
ZAŠTO? Ovo veliko zašto je odredilo moju odluku i obavezu, da 
reagujem svojim intelektom i ubjeđenjem, na sve ono što pouzdano 
znam, a što bi doprinijelo odgovorima na ponešto od onoga što se 
dešavalo u našoj Državi i oko nje, u posljednjoj deceniji prošlog, i 
prvim godinama ovog vijeka. Ovaj odgovor ili odgovori su dug prema 
mojim istomišljenicima, prijateljima i onima koji to nisu. Definitivno, 
ovo je moj dug prema teškoj godini prije rata, najtežim ratnim i za 
nijansu lakšim od ratnih, prvim poratnim godinama. Dakle, zaključak 
u formi pitanja zašto je došao u centar, oko koga se gradio kompletan 
sadržaj pisanja u ovoj knjizi i objedinjavao sa onim što je već 
napisano i objavljeno, što u konačnici čini kompletnu poruku ove 
knjige. 

Ovo pisanje, odgovori, velikim dijelom se odnose na hiljade 
profesionalno kompetentnih ljudi, koji su poslije pada komunizma u 
bivšoj državi, a posebno po izbijanju rata u Državi, jednostavno 
nestali iz intelektualne i javne djelatnosti. Da li je to uvijek bio izraz 
njihove volje ili volje nekih drugih moćnih krugova? Da li je to bio 
njihov revolt zbog, u tom vremenu, činjenih očevidnih gluposti u 
javnom životu, od zvaničnika koji su za to bili odgovorni? Da li je to 
bio njihov kukavičluk, da se ne smiju uhvatiti ukoštac sa novim 
vremenom i novim društvenim izazovima? Da li je to bio njihov strah 
od nadolazećeg ratnog haosa ili kasnijih ratnih užasa? Da li je to, 
možda, bio strah od ugrožene egzistencije? Možda je to bio rezultat 

nekog višeslojno planiranog političkog ili nekakvog drugog 
pritiska??? 

Jedan, takođe veći broj odgovora, odnosi se na djecu 
izbjeglice, školarce koji su se našli u situaciji da uz pomoć odraslih, 
koji su to htjeli, prave sami sebi škole. U protivnom, ona, ta djeca, 
mogla su ostati bez škola, a što bi, bez ikakve dileme, za njih značilo 
isto što ostati bez normalne budućnosti. 

Najveći broj odgovora tretira one kojih je najviše, i čije su 
sudbine i danas, puno godina poslije rata, neizvjesne. To su Bosanci, 
uglavnom Bošnjaci, razbacani ratom po bijelom svijetu, njih miliom i 
više, koji tuđom voljom žive uglavnom tamo negdje?! Njihova volja 
je jedinstvena, skoro pa bez izuzetka, povratak u svoju državu Bosnu i 
Hercegovinu, ali normalnu, slobodnu, bezbjednu i prosperitetnu, u 
svoje kuće i na svoja imanja. 

Pitanja i odgovori gore definisani se odnose na period koji je 
za mene završen. Za ovo, da je tako, mogu zahvaliti mojim 
prijateljima, koji su me, obrazlažući to prijateljskim 1 intelektualnim, 
približno istim mišljenjem i rezonima, ubijedili da se sa perom vratim 
na javnu, društvenu, kulturnu i političku scenu. Da u toku tog svog 
povratka, za sadašnje aktuelne okolnosti, kao i za budućnost, pokušam 
odgovoriti na gore postavljena pitanja. 

Postavlja se pitanje — zašto baš ja? Odgovor je u 
specifičnostima mog životnog puta i iskustva. Po njihovoj procjeni, te 
specifičnosti mi daju za pravo, da jednim slobodnim razmišljanjem, 
književnim govorom i interpretacijom mogućih razloga, analitičko- 
-političkim senzom i kritičko-rasudnim pristupom svjedoka i učesnika, 
pouzdano odgovorim bar na dio pitanja iz tih prošlih i sadašnjih, 
aktuelnih vremena, kojih će svakim danom biti sve više, a bojim se, 
stvarnih odgovora sve manje. Ovo je većma za očekivati od mene, jer 
sam dio turbolentnog ratnog i poratnog vremena proveo van Države, 
tamo gdje je svoje smirenje, za sada, ili možda zauvijek, našao veliki 
dio Naših ljudi i Naše pameti. 

Odgovori će na momente ličiti na ispričano sjećanje, ponekad 
će to izgledati kao optužbe nekoga za nešto, nekada kao nagađanja, a 
najčešće, to su univerzalne priče o našim ljudima. One pričaju o tri 
vremena. Jednom teškom i neizvjesnom vremenu, polumračnom, kada 


24 


Bosniseja 


a Rn LDS A RA da za a Ra i S i 


su na sve strane trubile ratne trube, a budućnost mirnog života 
tretirana kao daleki san i misaona apstrakcija. Drugom, ratnom 
vremenu, mračnom, krvavom i danteovski paklenom, u kome su se 
krugovi pakla teško mogli izbrojat, a ljudima ni Božija pomoć više 
nije bila izvjesna i sasvim sigurna. Treće vrijeme je ono poratno, puno 
poleta i lažnih iluzija. Iluzija, koje su se krunile i nestajale u letargiji 
egzistencijalnog beznađa i nesigurnosti u sve što predstavlja život 
dostojan čovjeka. To vrijeme, nažalost, traje sve do danas. Ove priče 
opisuju ljude koji su u stvarnosti sigurno imali i imaju istinske 
dvojnike i one stvarnim imenima pomenute, njihov rad, njihove 
sudbine i ponašanje, kao i njihovu poziciju u rečenim vremenima. Svi 
ti ljudi i sudbine su slični ili isti mnogim drugim, ali razlika je samo u 
tome da su se ovi, slučajno ili ne, našli u pričama u ovoj knjizi. Oni 
predstavljaju moju  autorsko-spisateljsku fikciju sa stvarnim i 
mogućim istinskim obrisima i događajima koji su se desili, ali ne pod 
opisanim autorskim kodom. 


Međutim, definitivno, ova knjiga, kao cjelina, čini kroz priče 
povezano kazivanje o jednoj generaciji koja je imala sudbinu i nesreću 
da živi u vremenu kada su se rušili dugo sanjani snovi. Generaciji koju 
je historijski usud uveo u haos, za koji može samu sebe kriviti, a 
svima drugima zamjeriti i zavidjeti. Generaciji, koju su preko noći 
pretvorili u bosanskog Odiseja i otisnuli na nepoznatu svjetsku pučinu, 
na kojoj ona, evo, sve do danas ispisuje Bosniseju. 


Priče, Razlozi i Razmišljanja u dijaspori, ispisane na narednim 
stranicama, su zasebni, utoliko što će ih čitaoci izdvajati i odvajati po 
kriteriju, gdje je ko našao ili prepoznao sebe i drugoga. Ali, u suštini, 
moje namjere i stvarnosti su da događaji o kojima pričam čine cjelinu, 
ili, pak, ja takvu namjeru samo imam? 

Oni koji u pričama prepoznaju sebe i oni koji su zbog tih 
razloga opisanim u pričama digli ruke od svega u šta su vjerovali, o 
čemu su učili, i što su radili, bilo da žive kod svoje kuće u. Državi ili 
su vani, u svakom momentu moraju imati na umu da je sve to 
prošlost. Moraju kod sebe povratiti svijest, da imati svoju Državu, 
znači imati nešto što nam služi, a što mi čuvamo, a ne znači ono što bi 
htjeli ljudi tipa vladara po svaku cijenu, da svi mi skupa služimo 
njima! Takođe, i oni prvi i ovi drugi moraju prihvatiti činjenicu da je 

historijski sud svima neizbježan. Pred istim se jednako odgovara, za 
činjenjenje i za nečinjenje. 

Na kraju ovih mojih riječi prije priča, još jednom želim da 
kažem: svaka sličnost iz priča sa stvarnim događajima i ljudima je 
nenamjerna i bez ikakve, bilo pozitivne bilo negativne tendencije. Ali, 
ipak, ako bude nekih pa se prepoznaju u ulozi časnih i čestitih ljudi, 
neka to shvate kao moju namjeru da dobar i čestit rad i ljude koji su ga 
nosili, upisujući u ovu knjigu, želim da ovjekovječim. Onima koje 
sam pomenuo stvarnim imenima, uz veliku zahvalnost želim da se 
izvinem na upotrebi njihovih časnih imena, jer oni to svakako 
zaslužuju. One koji sebe prepoznaju kao lopove i lovce u mutnom 
ratnom vremenu, ili pak smutljivce u redovima ojađene bosanske 
dijaspore, savjetujem da obuzdaju svoje mutne namjere. Nemam ništa 
protiv da se neki od njih nađu i na sudu, da odgovaraju za ono što su 
činili. Ako treba, na sudu ću se i ja pojaviti, kao svjedok, ili možda 
kao jedan koga će oni optuživati. Ko zna? Lopovi su spremni na sve! 

I još želim da upozorim na jedan detalj, koji na prvi pogled 
izgleda kao hir pravopisne "slobode" mene kao pisca. To je 
povremeno pisanje nekih pravopisno-gramatičkih oblika, uglavnom 
zajedničkih imenica, u kontekstu neprekinutih rečenica, sa velikim 
slovom, a što nije ispravno po zvaničnim pravopisnim uzusima. 
Naprimjer: Država, Razlozi, Naši, Njihovi, Poskoci... i slično. Ovo 
nije nikakva moja svojevoljna pravopisna sloboda. Ove pojmove 
pišem velikim početnim slovima zato što oni u stvarnosti označavaju 
konkretna imena institucija, organizacija, vojnih formacija, ...i tako 
dalje, koje će čitaoci lahko prepoznati i identifikovati, a koje ja ne 
želim da napišem stvarnim imenom, iz najmanje dva razloga. Prvi je 
što ovakvim "šifrovanjem" želim da pisanje, književno-žanrovski, 
držim malo dalje od memoarskog i dnevničkog, a bliže književno- 
-esejističkom i analitičko-političkom pričanju. Drugi razlog je čisto 
tehničke prirode, jer preveć pominjanje imena traži i dopunsko pisanje 
i tumačenje deskriptivne naravi, što nisam nikako želio da prihvatim. 
Tako napisan sadržaj štiva od sebe odbija prosječne, obične čitaoce, 
koje ja, ipak, želim za glavne čitaoce ove knjige, mada i čitaoce 
visokog stila" cijenim i uvažavam i nadam se da ova knjiga ima 
dijelove koje će i oni vrlo rado pročitati. 


Autor 

RAZLOG PRVI 


Godine 1990., tokom kampanje za takozvane prve 
demokratske izbore, ja sam kao i većina drugih birača u istim aktivno 
učestvovao kao odgovoran građanin, sa ciljem spašavanja tadašnje 
države od nadolazeće ratne opasnosti, haosa, bezvlašća i 
međunacionalnih sukoba. Normalno, aktivnosti sam ispoljavao u 
granicama svojih mogućnosti i koliko mi je, objektivno, tadašnje 
provincijalno okruženje dozvoljavalo. 

Na reformskoj listi za Državni parlament sam bio četvrti. Iz 
najekstremnijeg nezrelog političkog dijela Našeg naroda, odmah mi je 
ponuđeno pedeset hiljada njemačkih maraka, da se "skinem" s liste. 
To je bio dobar znak. Znači da su se bojali ozbiljnijih reformskih 
kandidata. Na ponudu sam odgovorio negativno. Poslije toga su 
uslijedile prijetnje, tipa: "Uništit ćemo te kada pobijedimo, zgaziti 
ćemo te ..."", i tome slično. 

Ubjedljivom izbornom pobjedom nacionalnog partnerskog 
bloka, odnosno pobjedom dvije nacio-fašističke grupacije, kojima smo 
Mi, naši predstavnici, morali biti partneri u vlasti, u protivnom, bilo bi 
kao da nas već nema, u našoj Državi je napravljen prvi korak puta 
prema haosu. 

U prvim post-izbornim javnim istupima govorio sam da je 
sljedeća, neizbježna faza, rat u Državi i to bespoštedan i najprljaviji 
koji može biti. Nove vlasti, u mom okruženju, su mi to strašno 
zamjerile. Tumačili su to kao moje prizivanje rata, čime su, ustvari, 
prikrivale pripreme svojih ratnih namjera, podloženih raspirivanom 
vatrom međunacionalne mržnje. Te prljave političke igre oko mene 
čine i prvi moj korak privremenog odlaska iz javnog života, koji, eto, 
manje-više traje sve ove godine. 

Takve su i sudbine hiljada drugih građana ove zemlje, koji su 
rasijani širom svijeta na svim meridijanima, ubogom fatumskom 
odlukom tamo nekoga, ko je tako strašno uništavajući nas nastojao da 
nam "pomogne". Hvala, do neba veliko, hvala po hiljadu puta, ali taj 
neko neka nam više prestane pomagati. Mi ćemo se potruditi da tu 
"veliku? pomoć pretvorimo u samo ružne snove, koji se ne mogu 

zaboraviti. Poslije buđenja ćemo, kao i svaka normalna i velika 
porodica, sjesti i uz jutarnju kahvu, prepričavajući ružne snove, za 
današnji dan ali i za buduće vrijeme planove dogovarati. 


30 


Bosniseja Moji razlozi 


RAZLOG DRUGI 


Petnaestak godina prije rata, sa jednim manjim prekidom, 
radio sam u kulturno-obrazovnoj i informativnoj djelatnosti, kao 
novinar ili stručno-politički analitičar i predavač u različitim 
obrazovnim oblicima i na različitim školskim stepenima. Najveći dio 
dvadesetogodišnjeg rada sam bio organizator i direktor kulturno- 
obrazovnih 1 informativnih institucija i manifestacija. U vezi s time 
bio sam aktivno prisutan na bivšim jugoslovenskim, kao i 
bosanskohercegovačkim manifestacijama, seminarima, simpoziju- 
mima i susretima kao učesnik, organizator, član žirija, posmatrač i 
slično. Za primjer navodim festivale jugoslavenskog igranog filma u 
Puli, Andragoške škole u Crikvenici, filmske festivale u Beogradu, 
Nišu i Sarajevu, filmske smotre u Kuparima i Opatiji, Andragoške 
seminare u Sarajevu, Zagrebu, Beogradu i Tesliću kao i festivale 
dječije drame BiH u Gračanici, i tome slično. Sav taj moj dotadašnji 
poslovni angažman, nove vlasti su uzimale kao dokaz moje krivice i 
lijeve političke pripadnosti, zbog čega sam, za jedan broj njih, 
prononsiranih nacionalista, bio vrlo opasan. Njihovi prvaci su me na 
sve načine pokušavali kompromitovati i politički blatiti. Fokusirali su 
u tim svojim prljavim radnjama običan svijet, gdje sam ja imao 
stanovit ugled i poštovanje. Time su me dovodili u situaciju da se kod 
tog svijeta pravdam za nešto za šta nisam kriv, za nekakvu krivicu 
koje u stvarnosti nije bilo, niti je ima. Ovo je bio razlog za moj drugi 
korak na putu odlaska iz javnog života. Direktan povod za ovaj korak 
je bilo to što se, ona prva polovina vlasti, koja je bila Naša, po 
nacionalnim referencama moja, uopšte ni jednom gestom nije 
potrudila da me uzme u zaštitu od Njihovog četničko-fašističkog 
harangiranja i prijetnji koje su mi upućivali. Za tu zaštitu Našima je 
trebalo malo, a mojoj porodici i meni bi u tom vremenu to značilo 
puno. 

RAZLOG TREĆI 


U periodu prve godine vladavine novoizabranih nacionalnih 
oligarhija u Bosni i Hercegovini, rat u susjednim državama, Sloveniji 
i Hrvatskoj se već uveliko zahuktavao i širio. U Bosni su, takođe, 
učvršćivane osnove za sigurno započinjanje krvoprolića. To se jasno 
dalo vidjeti, ko je to htio objektivno da procjenjuje, kroz aktivnosti na 
obnavljanju rada nacionalnih kulturnih društava, Našeg "Obnove," 
Njihovog "Progledanja" i od onih drugih Njih "Progresa". Sve 
verbalne i pisane deklaracije o potrebi rehabilitacija_ nacija i 
nacionalnih kultura kao i jačanja nacionalnih samosvijesti_ i 
samobitnosti, kroz organizovane kulturne oblike nacionalnih 
djelovanja, koja su u crvenih, navodno gušena, bili su samo pledoaje 
za nadolazeću krvavu ratnu igru i poziv za dobro režirani krvavi pir. 
Sve ove aktivnosti, uglavnom su bile inspirisane i dirigovane iz 
Istočnih i Zapadnih velikodržavnih centara. Domaći, takozvani 
nacionalni, Njihovi intelektualci, bili su samo instrumentalizovani 
pojedinci i grupe sa strogo određenim zadacima koje su morali izvršiti 
po svaku cijenu. U tom vremenu, mene je brinulo nekreativno, 
inertno, nepolitičko rezonovanje većine Naših intelektualaca. Oni su, 
uglavnom, bili podijeljeni u tri grupe. 


U prvoj grupi su bili oni koji su se izjašnjavali kao otvoreni 
nacionalisti, činili su ekstremno krilo Vladajuće stranke, i bez stvarne 
političke osnove u nekakvim za javnost zatvorenim ili poluotvorenim 
raspravama, koje su se graničile sa nebuloznostima. zagovarali 
stvaranje na vjerskim osnovama utemeljene, Naše Države. 

Drugoj grupi su pripadali oni koji situaciju još nisu shvatali 
sasvim ozbiljno, ili su pak gurali "glavu u pijesak"? govoreći: "Sve je 
ovo ludilo koje se mora brzo i dobro završiti", jer, navodno, 
jugoslovenska država ima i snage i načina da sebe zaštiti i sačuva bez 
rata, od unutrašnjeg raspada i haosa, mada je rat već bio tu, vidljiv 
golim" okom. 

Trećoj grupi se mogu pripisati oni koji su govorili, tumačili, 
šta će se stvarno desiti, što se kasnije i desilo, rat i krvoproliće. Među 
ove ubrajam i sebe. Mi smo, uglavnom, bili u manjini i u tom vremenu 

bili direktno osuđeni na politički i egzistencijalni progon. U takvoj 
situaciji unutar nacionalnog, grupnog, bošnjačko-muslimanskog 
rastrojstva, pozvan sam od tadašnjeg predsjednika opštine, gospodina 
Horoščića, da podnesem ostavke na sva svoja zaduženja i funkcije u 
kulturi, obrazovanju i informisanju, gdje sam tada bio radno 
angažovan i od čega je zavisila egzistencija moje porodice skupa sa 
mnom. On je to kao nosilac odgovorne funkcije i kao građanin od 
mene mogao tražiti. Međutim, demokratska procedura je meni 
omogućavala da to prihvatim ili ne prihvatim. Ako eventualno 
odlučim da taj zahtjev uvažim, po zakonu tada važećem, ostavke 
podnosim nadležnim organima upravljanja institucija gdje sam tada 
bio angažovan, a nikako njemu kao nosiocu vlasti na nivou opštine. U 
razgovoru, pribjegavam političkom manevru, koji će mi u budućnosti, 
kada ovo ludilo kao i svako dosadašnje na ovim terenima prođe, 
omogućiti dostojanstven i efektivan povratak u javni život. Pitam ga, 
da li mogu da napišem jednu generalnu ostavku na sve te poslove koje 
sada obavljam i da tu ostavku predam njemu. Takođe tražim, da u 
ostavci navedem da istu podnosim po njegovom naređenju. On, 
naivno samouvjeren u svoju moć vlastodršca u ovom vremenu, koje je 
najveće nevrijeme i haos bez ikakvog sistema, sve to prihvata. Bio je, 
čak, onako kretenski glupavo zadovoljan što je sve to sa mnom tako 
lahko završio. Nije ni pomišljao, ili na takav način nije ni znao da 
razmišlja, da će jednog dana, kada bude polagao račune za svoje 
krivice iz ovog nevremena, možda neko naći za shodno da čita i ovu 
moju ostavku, koju je on tražio i prihvatio. To će u tom vremenu, 
sasvim sam u to siguran, biti papir koji će ga optuživati. 

Isti dan sam ostavku napisao i uručio, jedan primjerak 
gospodinu Horoščiću, predsjedniku opštine, jedan primjerak Centru, a 
jedan primjerak sam ostavio sebi. I danas ga čuvam kao dokument i 
kao dokaz kakve su nepravde tada pravljene. Takvih i sličnih nepravdi 
u tom vremenu je činjeno bezbroj. Razgovoru sa predsjednikom su bili 
prisutni urednik radija Kašika i novinar Brzi. Oni su rezultatom bili 
vrlo zadovoljni. Bili su ubijeđeni da će mojim odlaskom sve u Centru 
krenuti nabolje. Ja sam, po njima, bio glavni krivac što vlast ima 
negativan stav prema Centru. Međutim, vrijeme ih je brzo 
demantovalo. Bio sam samo prvi koji je morao da ode. Uskoro su i oni 

došli na red, ali pod vrlo teškim okolnostima. Vlast je samo pravila 
prostor da namjesti svoje poslušnike u institucijama sistema, odakle se 
moglo presudno, samovoljno i bez demokratske kontrole uticati na 
buduća teška ratna događanja. Vlastima su uobičajeno, kao i uvijek u 
sličnim vremenima, trebali slijepo poslušni, a ne misleći ljudi. 

RAZLOG ČETVRTI 


Druga je polovina 1991. godine. U Sloveniji se "rat" završio, 
a očigledno je bio dogovoren. U tom "ratu? se, kao u loše 
organizovanom snimanju filma, gdje = rukovalac = pirotehničkim 
sredstvima nije znao dobro da rukuje, desila tragedija, u kojoj je 
nekoliko glumaca, statista i tehničkog osoblja poginulo ili ranjeno. 
Međutim, rat u Hrvatskoj, iako takođe pomalo? dogovaran, sve više 
se istinski zagrijavao i ''otimao" ispod kontrole užasno lošim 
gospodarima. 

Novinar Panika ekskluzivno izvještava sa ratišta iz Borova 
Sela, Tenje, Osijeka... Drugi novinari izvještavaju sa Plitvica i iz 
Kninske krajine. Mi ovdje, u Bosni i Hercegovini, "mrtvi hladni", 
uspavani obećanjima vlastodržaca, od kojih su neki tumačili da će ovi 
prostori vrlo brzo, volšebno, postati nova Švicarska. U takvoj 
klasičnoj, pojedinačnoj i grupnoj političkoj letargiji, kao prave ovce 
čekali smo čobane, koji u međuvremenu odlučiše da to više ne budu. 
Radi toga naoštriše noževe i riješiše da pokolju više od pola stada. 
Ovim klanjem stada oni su se svetili svojoj teškoj čobanskoj prošlosti. 
Umislili su sebi svjetliju budućnost, koju bi, valjda, neki trebali da 
dočekaju, u kojoj će Oni, čobani, sebe preobratiti u čuvare nacionalnih 
pečata i pašnjaka bez ovaca. Veliki dio tih pašnjaka će biti ugaren 
ratnim oranjem, bez ljudi i bez života. Te, od pameti i mišljenja 
oslobođene glave, u tom vremenu zaogrnute i uokvirene oreolima 
nacionalnih "spasitelja"', nisu ni sanjale da sve što je danas, sutra će 
biti juče, pa i njihova, svojevoljno prigrabljena svemoć i bahatost 
vrhonaravnih gospodara daljeg bitisanja života na ovim terenima. Nisu 
ni sanjali da će doći vrijeme Velikog Suda! On će biti na ovome 
svijetu. Tada će i oni morati odgovarati Za sve ono što su činili a nisu 
trebali da čine, ali i za ono što nisu činili a trebali su, jer su bili 
izabrane vođe. 


"Bratsko"? = partnerstvo vlastodržaca, Naše i Njihovih 
fašističkih političkih stranaka, njihovih podrepaša i trabanata, 
funkcioniše" sve u šesnaest. Budale u politici kolo vode. Javni život 
je ispunjen  mediokritetima,  seosko-pitarskkom i  popovsko- 
-mantijaškom svitom. Misleći ljudi su se povukli u sebe ili u "mišije 

rupe", razvučeni izmedu ovoga što je sada i onoga zašto znaju da bi 
trebalo biti, jer je bolje. Raspamećeni ugroženom egzistencijom | 
preplašeni nadolazećim plamenim talasom, koji će većinu njih da sprži 
a vukojebinu njihovih intelektualnih ostvarenja će vrijeme, za jedno 
vrijeme, da podari vukodlacima koji će u tom vremenu biti prisutni, ne 
samo u ponoć, već stalno i cjelodnevno. Vukodlaci i vampiri će im, na 
svome stalno trajućem balu, ispijati posljednje kapi krvi, ne birajući je 
li ona kršćanska ili islamska. 

U prvoj polovini mjeseca februara 1992. godine, sticajem 
okolnosti i mojih dobrih veza sa nekim ljudima u selima ispod Visoke 
planine, našao sam se na skupu u selu Balonići. Bio je to skup šarolike 
grupe patriota. Šarolikost je bila svakojaka: starosna, profesionalna, 
stručna, ideološka i tako dalje. Ali, jedno je bilo jedinstveno za tu 
grupu — svi su bili provjereni i ubijeđeni patriote, što je ohrabrivalo. 
Ono što je mene zabrinjavalo, makar se nismo pojedinačno 
predstavljali, je to što smo, čini mi se, skoro svi po nacionalnoj 
pripadnosti bili Naši. Po istupima nekih pojedinaca dalo se zaključiti 
da su profesionalni vojnici, oficiri. Kroz diskusije je analizirana 
trenutna i nadolazeća situacija opasnosti od izbijanja rata u Državi. 
Vojnici su potencirali ocjenu da je dalje širenje rata u Jugoslaviji, uz 
ovakvo savezno rukovodstvo i rukovodstva po republikama, 
neminovno. Svi prisutni su se sa time slagali. Takođe smo bili 
jednodušni u ocjeni da se rat krcira i da se ratom upravlja isključivo 
iz Beograda, iz dijela saveznog rukovodstva koje se nalazi pod 
uticajem nosilaca i kreatora ideje o stvaranju Velike Srbije. 
Procjenjivali smo da je rat u Sloveniji, kasnije u Hrvatskoj, samo 
najava sveopšteg sukoba u BiH, oko njene izvjesno već dogovorene 
podjele na relaciji Beograd — Zagreb. Bili smo jednoglasni u ocjeni da 
Istočna demokratska stranka, u ovoj Državi, svojim programskim 
opredjeljenjem i kroz istupe njenih lidera ne krije da BiH ne želi kao 
samostalnu državu, već isključivo u sastavu bilo kakve, pa i krnje 
Jugoslavije. U protivnom, oni je negiraju kao postojeću državnu i 
političku činjenicu, o čijoj sudbini bi se trebao pitati i najbrojniji narod 
koji živi ovdje. 

Negdje u toku rata sam pročitao da je ovaj sastanak 
organizovan od strane Našeg dijela državnog rukovodstva, a u 

direktnoj operativnoj izvedbi Naše Vladajuće stranke. Kao, imao je za 
cilj definisanje platforme i definitivno stvaranje Patriotskog fronta, 
kao osnove za stvaranje vojno-odbrambene komponente Našeg 
naroda. Međutim, prava istina je da smo mi taj sastanak održali 
ilegalno od vlasti i pod vrlo teškim psihološko-propagandnim 
uslovima političkih prijetnji vladajućeg trojca, da takvi skupovi 
predstavljaju antidržavnu djelatnost, tipa crvene zavjere, i da sve 
organizatore i učesnike takvih skupova treba politički i sudski goniti. 

Dakle, sve skupa, tvrdnje o njihovoj navodnoj organizaciji su 
čisti falsifikati i laži! Ovom tvrdnjom ne želim da tvrdim da jedan 
veći broj učesnika i organizatora sastanka u Balonićima nisu bili 
članovi Vladajuće stranke, njeni simpatizeri i slično. Ali, njihovo 
uključivanje u rad ovog skupa nije imalo nikakve veze sa Našom 
vladajućom garniturom. Poslije skupa u Balonićima, situacija se vrlo 
brzo mijenjala. 

Nakon odigranih krvavih, vukovarske i dubrovačke ratne 
drame, krajem 1991. godine, u režiji i izvedbi velikosrpskih i 
crnogorskih agresora, pod farsnim imenom JNA, bilo je pitanje dana 
kada će sukobi biti preneseni u našu Državu. Rat je bio neizbježan! 
Završetak ilegalnih ratnih priprema na Njihovim (Zapadnoj i Istočnoj) 
stranama se već sasvim jasno primjećuje. 

U septembru i oktobru 1991. godine, Zapadna demokratska 
stranka je završila ratno paravojno uvezivanje skoro cijelog jugo- 
zapadnog, centralnog i posavskog dijela Države, gdje oni imaju 
većinu u vlasti. Istovremeno, Istočna demokratska stranka koristi da 
pod direktnim pokroviteljstvom, već uglavnom posrbljene JNA u 
raspadanju, zbog haotičnog povlačenja iz Slovenije i niza poraza u 
Hrvatskoj, organizuje civilnu i paravojnu vladajuću strukturu u svim 
dijelovima Države, gdje su imali većinu u vlasti. Gdje tu većinu nisu 
imali, proglašavali su Njihovu ugroženost i od JNA tražili žaštitu, 
Njihovog naroda. 

U Našem vladajućem establišmentu mrtvilo. Kao primjer 
može poslužiti moja opština. Nikakvih zvaničnih i oštrih reakcija na 
punjenje Planine vojskom, naoružanom najsavremenijim oruđima i 
oružjem. Ovo mrtvilo ima za cilj demonstraciju lažne harmonije 
vladajućih stranaka. Vojske, pridošle u Planinu, predstavljaju 

poražene, krvavo ostrvljene srpsko-četničke formacije, koje su došle 
prvo iz Slovenije, a sada dolaze iz Hrvatske. Nad njima nema nikakvu 
kontrolu civilna vlast, a oni do daljnjega tu ostaju. 


Imam utisak da u cijeloj Državi, od mjesne zajednice pa do 
nivoa državnog rukovodstva, Naši predstavnici uopšte nemaju 
meritornu, ili bilo kakvu organizovanu obavještajnu kontrolu situacije 
i zbivanja na terenu. Kao ilustraciju tome navešću primjer iz januara 
mjeseca 1992. godine. Tada su na padinama Planine, u toku jednog 
dana, počeli da odjekuju artiljerijski i mitraljeski plotuni u trajanju od 
nekoliko sati. Narod se uspaničio. Ja sam telefonom pozvao Opštinski 
Sekretarijat za narodnu odbranu da se informišem šta se to zbiva. Oni 
nisu ništa o tome znali, a po još važećim propisima, sve vojne 
aktivnosti i pokreti na teritoriji opštine morali su biti njima najavljeni i 
formalno od njih odobreni. Iznerviran njihovom neobaviještenošću, 
čovjeku s kojim sam razgovarao sam rekao: "Vjerovatno su se na 
Planini međusobno pobili četnici i partizani", i spustio slušalicu. Za 
pet minuta zove me jedan od šefova iz pošte. Naš! Kaže da na Planini 
traje vojna vježba, a da se ne tuku četnici i partizani. To mu je prenio 
jedan Njihov, radnik u poštanskoj centrali. Ovo je bila dodatna 
činjenica na moje sumnje da Njihova strana ima instalirane i savršeno 
uhodane metode prikupljanja informacija o svemu šta se dešava i o 
svakome od nas pojedinačno, kakvim se aktivnostima bavimo, do 
najsitnijih detalja. Tako je ovaj moj telefonski razgovor, omaškom; 
komentarisan od jednog Njihovog čovjeka, zaduženog da uz redovan 
posao prisluškuje i neke telefone. Taj čovjek je bio samo jedan od 
onih beznačajnih "šrafčića", koji su bili raspoređeni svuda i na svim 
mjestima. Naši ljudi, službeno zaduženi da brinu vojna pitanja, eto, 
nisu obaviješteni ni o jednoj cjelodnevnoj vojnoj vježbi koja se odvija 
na petsto metara zračne udaljenosti od grada. To me strašno tjeralo i 
izazivalo u meni potrebu da mi, koji o tim poslovima znamo malo 
više, moramo nešto odraditi na tom planu, pa makar i uz 
desetorostruki rizik. Uostalom, bila nam je to patriotska i moralna 
obaveza, bez obzira na političko slaganje ili neslaganje sa Našom 
komponentom u vlasti. 

Ovo je bilo vrijeme, bukvalno, pripreme klaonice za Naš 
narod. Svi mi, bez obzira na unutrašnja neslaganja, imperativno, 

a ogćni iona 
morali smo se angažovati da se Naš narod spasi od perfidno 
pripremanog istrebljenja. Međutim, predstavnici Naše Vladajuće 
stranke su drugačije razmišljali. Harangirali su po nama, bivšim 
nosiocima vlasti i društvenih funkcija. Otvoreno su govorili da se s 
nama treba konačno obračunati. Prostije, treba nas sve pobiti, jer smo 
mi "pretnja" za ovu zemlju gora nego ovi što je već na svojim 
mapama dijele, a čitav. jedan, i to najmnogobrojniji narod, 
proglašavaju nepostojećim i osuđuju na uništenje. 

Naši ljudi na terenu samoinicijativno nabavljaju oružje. 
Svijetao primjer je rad načelnika policije u mom gradu, Omera 
Poštenovića, koji, bez saglasnosti svojih nadležnih iz politike, ubrzano 
oprema interventnu jedinicu, prethodno izvršivši njenu mobilizaciju. 
Takođe naoružava 1 rezervni sastav policije. Zbog svega toga ima 
ogromne probleme od Njihove strane u vlasti. Inertno držanje naše 
strane je skoro isto kao 1 otvoreno protivljenje njegovom patriotskom i 
profesionalnom ponašanju. Inače, prozvali smo ga Redarstvenik, jer 
je u ovim promjenama u politici došao iz Hrvatske, gdje je radio u 
policiji. Ovdje, u jednom selu blizu grada, je rođen i odrastao. Prije 
puno godina je, kao i većina naših ljudi, otišao u svijet trbuhom za 
kruhom. Prvo se obreo u Sloveniji, gdje je kratko vrijeme radio kao 
rudar a onda u Hrvatskoj. Tamo je napravio blistavu policijsku 
karijeru, prešavši put od pozornika do vrsnog policijskog inspektora. 
Završio je Višu školu bezbjednosti i Fakultet opštenarodne odbrane na 
Sveučilištu u Zagrebu. Na ovom terenu, sa takvim znanjem i 
prethodnim iskustvom, iako su vremena turbolentna i teška, veoma 
brzo se snašao i u poslu "stao" na noge. Limitirajući faktori političke 
kontrole od strane Naše Vladajuće stranke, koja ga je posredstvom 
gospodina Kape iz Zapada namjestila ovdje na mjesto načelnika, su 
mu osporavali, a ponekada ga i onemogućavali da upotrijebi sva svoja 
znanja i iskustva u poslu koji je radio u ovim teškim i zapaljivim 
predratnim vremenima. 


U privatnom životu on je jedno lepršavo, dobrodušno, 
dobronamjerno, na momente djetinji iskreno, ali iznad svega vrlo 
lucidno i pametno čeljade. Pun je energije i neizraženog intelekta, kao 
i nepatvorenog istančanog patriotizma, koji je svojstven našim ljudima 
koji su nesrećom teškoga života i životnoga puta bili prinuđeni da 

najbolje godine života provedu daleko od svog rodnog kraja. To su 
ljudi koji su sa navršenih petnaest-šesnaest godina, u najboljem 
slučaju sa kompletiranih osam razreda škole ili zanatom, malom 
putnom torbom, u kojoj najčešće pored jedne presvlake nije bilo ništa 
više, dječački radoznali a sirotinjski ojađeni, natjerani nuždom teška 
života u rodnom selu, odlazili da negdje "gore", u Sloveniji ili 
Hrvatskoj, potraže koru kruha i sanjanu sreću, da budu uvijek siti i 
pristojno obučeni ljudi. 


Svi su odlazili sa ubjeđenjem da će se jednoga dana vratiti kao 
vrlo uspješni i bogati. Rijetkima se to posrećilo. Jedan od njih je 
Omer. I zato, za mene nije nerazumno, pošto sam i ja proveo jedno 
vrijeme na takvom radu, zašto su se oni listom odazvali novim 
nacionalnim pokretima i prihvatili njihove programe, bez ikakve 
rezerve. U ekonomskim programima, sve tri nacionalne partije su 
obećavale njihov povratak poslovima kod kuće. Navest ću samo jedan 
primjer. U predizbornim razgovorima, pitao sam jednog poštenog i 
vrijednoga domaćina, koji je radio u Ljubljani, zbog čega on bez 
ikakve rezerve podržava Našu stranku, koja ima u programu elemente 
nacionalizma. On je vrlo kratko, upečatljivo i slikovito odgovorio: 


"Najmrža stvar na svijetu mi je putna torba, najmrži zvuci u 
mom životu su mi pisak lokomotive i autobuska sirena. Oni kažu da 
ćemo, poslije njihove pobjede, svi moći ovdje da se vratimo i da 
dobijemo poslove na radnim mjestima koja će oni otvoriti. Naši životi 
neće više zavisiti od te mrske torbe i od tih mrskih zvukova koje 
proizvode prevozna sredstva koja nas godinama, iz nužde, odvoze od 
porodica i najdražih, da tamo daleko zarađujemo kruh sa devet kora." 

Možda je preteška ocjena, ali to je bio njihov način političkog 
varanja ljudi. Većina od tih prevarenih časnih i čestitih ljudi se, odmah 
po promjeni vlasti, naivno vjerujući obećanjima, vratila, ali na biroe 
rada, gdje su dočekali rat u koji su se uključili vrlo osiromašeni. 
Uglavnom su svi bili vrlo dobri i čestiti borci. Mnogi su od njih dali i 
živote za ovu bosansku pustahiju i mrtvaju. Oni koji su preživjeli rat, 
sada u poratnom periodu, pokušavaju ponovo sa torbama u rukama da 
nađu neki posao u Hrvatskoj. Oni sretniji to uspijevaju, ali, uglavnom 
samo nacrno. Poneki, koji uspiju da dobiju vizu za ulazak i posao u 
Sloveniji, imaju neviđenu sreću, Na pomen prijeratnih obećanja od 

nacionalnih vođa, ne svih, hohštaplera i profitera, političkih varalica i 
kameleona, samo se stresu uz komentar: 

"Ta nas guja nikada više neće ujesti!" 

Takva je životna sudbina vodila i Omera. On i piše — pjesme, 
prozu, eseje. "Na momente je to zbilja čovjek "golubijeg srca! a 
policajac", kako to reče velikan bosanskohercegovačke pisane riječi, 
rahmetli Izet Sarajlić Kiko, na književnoj večeri organizovanoj u 
Domu kulture, gdje je bila masa ljudi. Svoje stihove su govorili, u 
osvitu rata, kako to tada primijeti Omer, književnici Izet Sarajlić Kiko, 
Marko Vešović, i što je neuobičajeno, policajac a piše pjesme, Omer 
Poštenović. 

Inače, Omer je vrlo brzo maknut sa policijskih poslova i sa 
političke scene. To je bio ustupak Naše Vladajuće stranke, 
partnerskoj,  Njihovij = Istočnoj stranci, kojoj je Omer bio veoma 
opasan. Mrsio im je podle i zločinačke račune i planove koje su 
kovali. Nikad o tome tada, niti poslije, sa Omerom nisam razgovarao. 
Mislim da je njegova najveća "krivica" bila ta, što je on, to sasvim 
pouzdano znam, bio inicijator i organizator stvaranja prvih Naših 
vojnih jedinica, pod firmom rezervne policije, na našoj opštini pa i 
šire. To je vrlo elegantno odradivao. Poslove organizacije je povjerio 
jednom od školovanih policajaca Bošnjaka. Te aktivnosti je 
zamaskirao, postavljajući inspektora Bilija za zamjenika komandira 
policije, na koga je "formacijski" pala sumnja i koga je uporno pratio 
Srbin Seljo, komandir policije. To praćenje Bilija je pažnju Njihove 
strane odvratilo od stvarnih operativaca, koji su organizovali vojno- 
-policijske jedinice za buduću odbranu Našeg naroda od Njihovog 
pogroma. 

U novembru odlazim u Hrvatsku i uspostavljam kontakt sa 
Zengom. Divan čovjek, ali jebivjetar, opsjednut ratom i borbom. 
Sklon, pomalo, švercati svim i svačim. Međutim, on nije profiter koji 
bi se želio u zlu i na zlu obogatiti. On je avanturista, koji hoće male 
lahke zarade i lagodan život danas, a sutra šta bude-bude. Bio je jedan 
od onih, naših, promućurnih a nepismenih ljudi, probisvijeta, koji niti 
su prije ikada išta ozbiljno uradili, a niti ikada išta školski učili. On, 
znajući da ja imam ugleda i uticaja u našoj sredini, pošto je bio iZ 
našeg kraja, pokušava da sazna kako bi "ubacio" nešto "cijevi? među 

Naš narod. Prije toga hoće da zna da li se on smije pojaviti u našem 
gradu, pošto je još otprije u sukobu sa zakonom, a pogotovo sada, 
kako on reče, kada su tamo četnici još na vlasti. On je pripadnik Zbora 
narodne garde, hrvatske vojske, s kojom je učestvovao na ratištima po 
Hrvatskoj, boreći se protiv srbo-četničke agresije. Ja sam se oko 
njegovog povratka složio, štaviše, garantovao sam mu bezbjednost. 
Naravno da sam imao na umu, ako zatreba da mi pomognu, Omera i 
Bilija iz policije. 

Oko ponuđenog oružja sam se negativno izjasnio. Savjetovao 
sam mu da, ako bude nešto radio, bude vrlo oprezan i pažljiv u 
transportu, jer su vrlo velike kontrole na putevima od strane takozvane 
JNA ali i od policije, čije patrole su skoro uvijek kombinovane sa 
jednim Njihovim. 

Nekoliko dana po mom povratku kući, on se pojavio kod 
mene. Ponovo je nastojao da me ubijedi da se uključim u, kako je on 
rekao, "veliki posao" oko naoružanja. Ja sam odbio. 


Kratko vrijeme poslije toga, Zenga je našao partnere među 
Našim političarima i njihovim satrapima, novokomponovanim 
"biznismenima"', u osnovi ratnim profiterima i švercerima. Oni su te 
njegove "cijevi", koje je on njima davao za bagatelne novce, skupo 
narodu prodavali. Ubijeđen sam da u toj Zenginoj saradnji sa njima 
leži i početak njegovog stradanja. Ta "saradnja" će se završiti 
Zenginom pogibijom na Utvrdi odmah, na početku rata, u prvom 
pokušaju zauzimanja ovog četničkog gnijezda. 


Svo onovremeno političko sljepilo i sklonost lopoviji jednog 
broja pripadnika Našeg dijela aktuelne vlasti, kao i potcjenjivački, 
cinički odnos prema meni i meni sličnima, koji se graničio sa 
otvorenim neprijateljstvom, zato što smo znali šta se sve radi, a šta 
nam se sve stvarno priprema, dok smo otvoreno upozoravali da rat 
dolazi, sigurno i neizbježno, bili su vrlo bitan razlog mog daljeg 
distanciranja od javnoga rada i djelovanja. Na nesreću Našeg naroda, 
u takvom razmišljanju sam bio samo jedan od velikog broja, možda 
pametnih, a sigurno upotrebljivih ljudi, koji su isto tako razmišljali. 
Ali, dijelu vladajuće nomenklature to je tada odgovaralo. Ni danas ne 
znam pravi odgovor zašto je na sve to ćutao onaj drugi, jači i stvarno 
patriotski dio te vlasti. 

RAZLOG PETI 


Od januara do aprila mjeseca 1992. godine, sve zavjese su 
pale, sve su laži bile obznanjene, slegla se prašina koju su podigli 
"mirotvorci" instalirani sa Dedinja u bosanskohercegovačku politiku, 
biti ili ne biti. Očigledno, rat je neizbježan! 

Ja sam u velikom haltijatu, egzistencijalnom i poslovnom. 
Ostao sam bez regularnog posla, kako, to sam već opisao. Otpušten 
sam kao politički nepodoban i "čovjek kome se ne može vjerovati". 
Već prije toga, sluteći na šta će sve to izaći i kakve će za mene 
posljedice imati, ja sam se malo "ufurao" u privatni rad. Otvorio sam 
firmu za spoljnu i unutrašnju trgovinu. Uspostavio sam malo nekih 
veza, aktivirao neke ljude, svoje iskustvo i znanje, i uspio uvesti 
vrijednu paletu roba iz Grčke. Bila je to, uglavnom, prehrana koja je 
na tržištu bila dobro primljena, zbog postignutih niskih cijena sa ino- 
partnerom. Zarada, koju sam na toj grčkoj robi ostvario, za moje 
poimanje, bila je basnoslovna. A ja, po mojoj prirodnoj, karakternoj i 
radnoj konstituciji, takav sam, kada već započnem neki posao, onda to 
radim sistematično, uporno i bez zastoja. Tako se desilo da sam već 
sredinom januara imao direktne kontakte sa bugarskim proizvođačima 
deterdženata i sa austrijskim, italijanskim i slovenačkim kupcima 
rezane građe i namještaja. 

U međuvremenu sam odradio uvoz "llirija'"? proizvoda iz 
Slovenije, koja je sasvim funkcionisala kao samostalna država, sa 
carinskim režimom, graničnom policijom i ostalim potrebnim 
službama. Pobrinuo sam se i za nešto malo "cijevi". Dao sam ih 
mojim bliskim ljudima, čisto iz opreza, ako ustreba, a vidjelo se da će 
sigurno trebati. Vrlo oprezno držim kontakte i sa nekim ljudima, koji 
nešto znače, na suprotnoj, Njihovoj, strani. Oni su, uglavnom, kadar 
bivše JNA. Prilično su izgubljeni i dezorjentisani. U jednom 
razgovoru, koji je bio otvoren i dobronamjeran, jedan od njih mi je 
rekao da se Bosni sprema neviđeno zlo. Predložio mi je da, pošto on 
ima mogućnost, mojim posredovanjem izvrši pod firmom 
naoružavanja rezervista naoružavanje jedne Naše ojačane čete, sa 
formacijski propisanim naoružanjem i opremom pješadijske namjene. 
Njegov uslov je bio samo da neko zvanično od vlasti treba to da primi. 


43 


Bosniseja Moji razlozi 


Pošto su Redarstvenika Omera ovi iz Naše stranke stavili u nemilost, 
umalo ga proglasili budalom, ja sam bio u neprilici kome da se 
obratim, a da to ne bude pogrešno protumačeno. 


Ponovo se susrećem sa rečenim oficirom. Čovjek je zbilja 
dobronamjeran, želi da nam pomogne. Žuri mu se. Svaki dan može 
dobiti naredbu o daljem pokretu. Zna da mu je krajnje odredište 
negdje u Srbiji, odakle je rodom. Na moje obrazloženje da nemam 
načina to da odradim, on nudi još jednu mogućnost. Pošto tih dana 
traje nestašica goriva u javnoj upotrebi, Naša strana ionako nema 
stvarnih rezervi, on mi nudi dvije cisterne goriva, jednu benzina a 
jednu nafte. To bih ja, kao novopečeni "trgovac", donirao vlasti i time 
sebi otvorio vrata da možemo odraditi onaj, važniji dio posla oko 
naoružanja. Iz sadašnje, deskriptivne perspektive, to izgleda kao 
vojno-obavještajna "navlakuša". Međutim, čovjek je bio iskren i 
pošten u namjeri da nam pomogne, što se kasnije potvrdilo. 


Isto veče, sav sretan, našao sam predsjednika opštine 
Horoščića, dok je otvarao neku izložbu slika u Domu kulture. U 
jednom trenutku, kada je bio slobodan, obrazložio sam mu moju 
ponudu sa gorivom, uz napomenu da ništa drugo ne tražim, nego da 
on obezbijedi gdje će se gorivo uskladištiti. Sugerisao sam, čak i to, da 
to bude interna benzinska pumpa u Zadruzi u Rijeci. On je, na moje 
iznenađenje, djelovao vrlo nezainteresovano, a odgovorio je nešto 
neodređeno, kao: "Javi mi se sutra." Ipak sam ja, u svojoj dobroj 
namjeri, tu nezainteresovanost protumačio kao oprez politički 
odgovornog čovjeka, koji za svaku odluku traži malo vremena. 

Ponovo sam otišao do oficira koji je bio pukovnik, što u ovom 
pisanju i nije važno. Rekao sam mu da je sve uredu i da ću konačan 
odgovor dobiti sutra. Međutim, njemu se žurilo. Pozvao je jednog 
zastavnika i naredio mu da mi preda one dvije pune cisterne goriva, s 
tim što će ih vozači vojnici prethodno istjerati van improvizovanog 
kruga. Meni je rekao da dalje rješavam kako hoću, samo on mora 
imati vozila prije šest sati ujutro na mjestu odakle ih odvezem. Nisam 
imao izbora. Sa mojim vozačima sam odvezao cisterne do 
improvizovanog skladišta, gdje sam njihov sadržaj pretresao u 
nabrzinu u toku noći pozajmljena i kupljena burad. Pukovnik me je 
upozorio da sutra naveče mora biti "odrađeno" oružje i oprema. 

Ponovo mi je naglasio da u primopredaji mora biti bilo kakav 
zvaničnik, mada se sve u principu odrađuje u četiri oka. 

Ja sam u razgovoru malo djelovao nepovjerljivo i uplašeno, 
što sam na određen, pažljiv način, i prokomentarisao. Na takav moj 
sumnjičav gest on je reagovao riječima: 


"Daj, bre, Bosanac, ne zajebavaj, 'oću da vam pomognem! 
Uostalom, šta one guzonje u Generalštabu u Beogradu znaju ko je ko 
u Bosni? Njima je bitno da imaju potpisano da je oružje i opremu 
neko u ime neke rezervne vojne jedinice primio." 

Niko mi nikada nije dao kraću, sažetiju i tačniju ocjenu stanja 
duha, morala i odgovornosti najodgovornijih ljudi u takvoj instituciji 
kao što je to bila tadašnja, još, takozvana JNA. 

Međutim, ujutro sam saznao da je sve ovo dovedeno u 
pitanje. "Moji" političari, prevashodno predsjednik opštine Horoščić, 
pokušali su sa svim ovim da mi namjeste zamku, kao da švercam 
gorivom. Sreća da sam ja u svom oprezu imao i tu mogućnost na umu, 
i kompletne aktivnosti oko transfera goriva vrlo kvalitetno "pokrio" 
papirima sa stanovišta finansija. 

Definitivno, pokušaj sa gorivom kao mojom ulaznicom, 
kojom bih se uključio u odbrambene pripreme je propao. Nije mi više 
padalo na pamet da oružje i opremu nudim legalnim predstavnicima 
vlasti. Kada sam to rekao pukovniku, on mi je opsovao, onako 
vojnički, sočno! Rekao mi je da to oružje moram preuzeti. 

ćPreuzet ćeš ga pa makar lično napravio nekoga ko će 
potpisati prijem ili lično potpiši ti!" 

Našao sam spasonosno rješenje! Pozvao sam Zengu i 
povjerio mu o čemu se radi. On se u toj situaciji ponio vrlo čestito, ali 
i patriotski drsko i ponosno. Rekao je iz stava mirno, vojnički raportno 
intoniranim glasom: 

"Gospodine pukovniče, ja ću u ime vlasti potpisati prijem 
oružja i opreme. Vi se nemojte sekirati, isto će biti podijeljeno 
rezervistima!" 

Sva trojica smo se nasmijali. Nije rekao koje će nacionalnosti 
rezervisti biti. Zenga je potpisao, vidio sam, punim imenom i 

prezimenom. Ne znam zašto je to htio. Ja sam mu prethodno rekao da 
može potpisati bilo kakvo i čije ime. O tome ga poslije nisam htio da 
pitam. 

Sjeo je u kamion i odvezao ga na njemu znano mjesto. 
Pukovnik je samo kratko prokomentarisao, u smislu da je ovo pravi 
vojnik, i ako na našoj strani ima puno ovakvih da o ishodu rata ne 
treba da brinemo. Dok smo se pozdravljali, vrlo kratko mi je ispričao, 
kako su se njegovi roditelji upoznali kao tifusari u partizanskoj 
bolnici, u toku bitke na Sutjesci, u prošlom ratu. Sretno su se spasili i 
preživjeli. Majka mu Muslimanka iz Bosne, 1942. iz Sarajeva, gdje je 
ilegalno radila kao SKOJ-evka, izašla u partizane, a otac, Srbin iz 
Šumadije u Srbiji, partizan od 1941. Kratko me potapšao po ramenu, 
poželio mi sreću, uz komentar da će mi sreće trebati, i otišao. 


Sutradan sam u čaršiji "saznao", da je Zenga prošle noći oteo 
kamion pun oružja i opreme od neke manje jedinice JNA, koja je 
prolazila cestom Mujino-Slanuša. Oteto oružje je već ujutro bilo 
podijeljeno narodu. O sudbini kamiona se nisam raspitivao. Zenga je 
našao dobar izgovor za dobro odrađen posao. 

RAZLOG ŠESTI 


Nekako sticajem poslovnih okolnosti, radoznalosti i želje da 
se uvjerim na licu mjesta šta se to dešava u drugim krajevima već 
bivše Jugoslavije, kako onim koji su već zahvaćeni ratom ili su "svoj" 
rat već odratovali, Hrvatska i Slovenija, tako i u onim krajevima koji 
se kao još slove mirnim i "normalnim", Srbija, Crna Gora _i 
Makedonija, u periodu od oktobra 1991. pa do aprila 1992., kada je rat 
kod nas definitivno i neminovno počeo, ja putujem u sve gore 
navedene — krajeve. Susrećem se i razgovaram sa prijateljima, 
poznanicima, intelektualcima, političarima, lopovima, = trgovcima, 
novokomponovanim  biznismenima-bogatunima, = skorojevićima, 
vojnicima, ratnicima, običnim ljudima. Uglavnom, svi oni kao i ja 
imaju samo jedno pitanje: "Šta se ovo dešava?!" Svi su protiv rata. Svi 
su uplašeni. Svi su protiv krvoprolića. Svi su... A ratovi su već počeli i 
svojim nesmiljenim, ali krvavim pravilima uzimaju danak u krvi, od 
onih koji su taj rat najmanje izazivali i htjeli. Inao sam utisak da 
većina tih ljudi sve to sasvim iskreno i ozbiljno misli i govori. 


Suprotno njima, odrođena i narodima neodgovorna elita 
politički nedodirljivih vladajućih grupa, po republikama i na 
jugoslovenskom saveznom nivou, posredstvom javnih medija 
masovnog komuniciranja, svako u "svome ataru" i za svoj račun 
manipuliše i razvlači pamet običnim ljudima i onima koji se bore da 
samo unekoliko zadovoljni odžive život ovozemaljski. Oni medijski, 
bukvalno, gospodare terenima i ljudskim dušama. Time pripremaju 
teren da na ovim prostorima "otvore" neviđenu klaonicu, koja će za 
rezultat imati, pored kasapljenja ljudskih duša i godinama građenih 
međuljudskih slaganja i ljubavi, kasapljenje i biološke supstance tih 
ljudi. 

Unutar sebe preživljavam ljudski, intelektualni, moralni, 
etički, obrazovni i ni sam ne znam koji još lom. Sve što sam znao o 
ljudima i ljudstvu, društvu, moralu, vjeri, ideologiji i patriotizmu, sve 
sam kod sebe doveo u pitanje! 


Sve svoje dobronamjerne porive i pokušaje sam pomalo 
osuđivao, stavljajući ih na probu i preispitivanje u opštem 

cjelokupnom društvenom i mom unutrašnjem duševnom haosu. 
Velikim dijelom mi se sve to što svakodnevno gledam i doživljavam 
zgadilo — to izvraćeno bogohulno zaklinjanje u Boga i čestitu vjersku 
opredijeljenost, a istovremeno varanje i kršenje najuzvišenijih ljudskih 
i moralnih principa, koje i Bog kažnjava, po svojoj svemoćnoj volji. 
Ljudi, krivci ovakvog mog stanja i ubijenog unutrašnjeg života, su oni 
koji preko noći dođoše "tobe?" ili "pokajanja". Preko noći pohrliše u 
džamije i crkve. U ovim prvim, porazbijaše čela u prvim redovima, 
padajući ničice pred Allaha, a u ovim drugim potrošiše koljena pred 
oltarima i ikonostasima, dovodeći i oltare i ikonostase i vjersku čistotu 
u pitanje. Ti isti licemjeri igraju najprljavije igre ovozemaljske, koje 
za ulog imaju milione nedužnuh ljudskih života, njihov imetak i čast. 
Pomalo me iznevjerio i moj urođeni optimizam. Tek kasnije, kada sam 
čuo za izjavu tadašnjeg predsjednika Republike Bosne i Hercegovine, 
gosp. Alije Izetbegovica, "da ništa od vjere nema veličanstvenije, ali i 
ništa dosadnije od nekih vjernika", shvatio sam kako je on to na startu 
vrlo temeljito i ispravno procijenio i okarakterisao. 

Deset godina kasnije, dok, koristeći pribilješke vođene za taj 
period, ispisujem ove redove, sjetih se jednog Našeg starog mudrog 
Šeha. Susreli smo se nekoliko puta u toku rata i u prvim godinama 
poslije rata, kada je rahmetli Šeh preselio na onaj svijet, i to u stanju 
prisebnog i dostojanstvenog čekanja i prizivanja smrti od dragog 
Allaha, sa riječima: 

"Da mi dragi Allah da lijepu smrt, vrijeme je, dugo sam se 
naživio a svašta sam se za života na ovom svijetu i nagledao, 
zadovoljan sam. Vi mlađi živite, jer niste dovoljno izgriješili da biste 

smrt zaslužili." 


Bio je vrlo mudar i odmjeren čovjek. Za sve i svakoga je 
našao riječi pohvale i opravdanja. Uz blagi prijekor, imao je 
razumijevanje za sve grijehe koje živ čovjek napravi, ako ti grijesi 
nisu rezultat miješanja u nešto što samo dragi Allah može da uzme, a 
to je život. Tako sam u jednom razgovoru Šeha upitao i nekoliko 
pitanja koja me proganjaju svo vrijeme otkako se sve ove nesreće 
sručiše na našu Državu, koje je stalno i dalje guraju u sunovrat. Ta 
pitanja su bila o političkim grijehovima političara, teškom životu i 
pogibijama običnih, malih ljudi, ratnom bogaćenju, a posebno 

bogaćenju pojedinaca na šehidskoj i jetimskoj bijedi i čemeru. On je 
sva pitanja pažljivo slušao, uz povremeno staračko mumljanje. Šehovo 
jedva primijetno klimanje glavom mi je bila potvrda opravdanosti, 
zašto ja ta pitanja postavljam. Kada sam završio, on je podigao 
pogled, i onako produhovljeno, starački iskričavo, ali kao iz sna 
probuđen, rekao jedno otegnuto: 


"Jaaaah." 


Zagledao mi se direktno u oči, kao da sve ono što će reći, kao 
opravdanje za sve što se, eto, desilo i dešava na ovom dunjaluku, hoće 
da utisne direktno u moj mozak, i time da me oslobodi svih mojih 
frustracija i nagona koji me tjeraju da se uopšte opterećujem ovakvim 
pitanjima. Nastavio je: 

"Slušaj, mladiću, Allah, dž.š., je dunjaluk stvorio i na njemu 
žive stvorove, a među njima i ljude, kojima je dao moć da upravljaju 
sobom i svim ostalim na dunjaluku. Kako to rade, dobro ili loše, 
pitaće ih na Sudnjem danu. Ovo što se sada kod nas u Državi dešava je 
jedna velika magla, pomiješana sa bugijom i prašinom. Ta magla je 
pokrila, apačikte, cijelu Državu i ljude i sve žive stvorove u njoj, 
skupa sa svim dobrima, bogatstvima i imecima. U tu maglu su ušli 
jedni na konjima, bogati i silni, ali nezadovoljni, drugi pješke, poneki 
bosi, ali siti i zadovoljni. Treći su prosjaci, kojih je vrlo malo, ali su 
vrlo nezadovoljni. Kad ovaj rat prođe i magla se slegne, vidjećeš, 
najveći broj onih pješaka, od kojih je prije većina bila bosa, često 
gladna, bit će siti i zadovoljni. Većina onih konjanika bit će prosjaci — 
i dalje vrlo nezadovoljni. Oni bivši prosjaci su se u magli domogli 
konja, jahaće ih, i sve oko sebe gledati sa visoka, bahato i silno, 
nezadovoljni što u magli nisu ugrabili više." 

Završio je odgovorom na takav način i tako intoniranim 
glasom, da se nisam usuđivao na ovu temu ništa više pitati, a nije bilo 
ni potrebe. Sve je sasvim jasno odgovorio. Kasnije se potvrdilo — i 
sasvim tačno. 

U prvoj polovini aprila 1992. godine, u prostorijama 
Trgovačkog centra, u mom gradu se okupila nas nekolicina patriota, 
većinom Naših ljudi. Bilo je prisutno i nekoliko Njih. Inicijatori 
sastanka su bili neki od rezervnih vojnih oficira. Analizirali smo ratnu 
situaciju koja je bila svuda oko nas i potrebu ubrzanog organizovanja 
odbrane na opštini. Određeni su i aktivisti koji će koordinirati 
aktivnosti u ovoj situaciji i u budućoj svakoj promijenjenoj ili 
novonastaloj. Glavni zadaci su, što je i normalno, pali na aktivne 
pripadnike Opštinskoga štaba Teritorijalne odbrane. To je bilo 
logično, obzirom da je to njihova profesionalna odrednica. Oko ovoga 
je bilo nejasnih stvari, jer je ovo djelovalo kao formiranje paralelnog 
štaba postojećem, zvaničnom. Međutim, nas nekolicina se izjasnila, 
sasvim decidno, da većini pripadnika sadašnjeg profesionalnog 
sastava Štaba vjerujemo, ali da ima jedan manji broj, Njih, koji su već 
imali ekstremno velikodržavnih istupa, i u koje s razlogom nemamo 
povjerenje. Sa takvom primjedbom se većina složila. Istupi navedenih 
pripadnika Štaba su posebno bili direktni i ekstremni od početka marta 
mjeseca, kada je naša Država bila međunarodno priznata nezavisna 
država, i kao takva primljena u Ujedinjene nacije. 


Zaključeno je da se tadašnji komandant Štaba formalno drži 
po strani, a da paralelne odbrambene pripreme preuzme na sebe drugi 
čovjek u Štabu, koji je takođe Naš. Ovom varkom smo željeli malo 
zakomplikovati situaciju, fingirajući time kao neslaganje među 
ključnim ljudima u Štabu. Ustvari, željeli smo da dobijemo na 
vremenu. Očekivala se brza konsolidacija situacije u Sarajevu, koje je 
već gorjelo u ratnom požaru, a time i dobijanje uputa o daljem 
ponašanju postojećih štabova Teritorijalne odbrane. Do tada se željelo 
izbjeći zaoštravanje odnosa sa Njihovim ekstremnim elementima, koji 
su i dalje na vrijeme i svakodnevno dolazili na posao. Imali smo 
provjerene informacije da oni svakodnevno, dolazeći na posao, 
prethodno primaju instrukcije i naredbe od paralelno formiranih 
Njihovih vlasti na Planini, kao i od još egzistirajućih komandi i 
štabova, jedinica JNA, koje su se poslije poraza u Hrvatskoj i 
Sloveniji povukle i stacionirale na Planinu. Indikativan je bio i odnos 

tih ljudi sa četničkim odredom "Kobra". Taj odred je bio stacioniran 
na Planini pod punom bojevom gotovošću. Komandant Odreda je bio 
Kapetan = Vampir, = inženjer rudarstva, vrlo  ekstreman i 
visokopozicionirani član Istočne demokratske stranke. Vampir je bio 
rezervni kapetan bivše JNA, sa vrlo solidnim vojničkim znanjima. 


Na ovom sastanku je dogovoreno da se svakonoćno po 
ulicama organizuju patriotske straže, po mogućnosti mješovitog 
nacionalnog sastava. Ovo je bilo nužno, jer su se u gradu već desile tri 
diverzije. Dvije na poslovne prostore u vlasništvu Albanca i treća, 
koja je posebno izazvala paniku i međunacionalno podozrenje je 
miniranje Radiostanice, najvažnijeg i u tom momentu jedinog 
informativnog glasila, koje se redovno javljalo po programskom planu 
i emitovalo program po godišnjoj, utvrđenoj, programskoj šemi. 

Ovim napadima su, uglavnom, navedeni objekti razoreni, a 
emisiona radiotehnika u potpunosti uništena. Osjećaj prisustva 
Istočnog, velikodržavnog, fašističkog elementa, kroz petokolonaško 
djelovanje, uplašilo je i uznemirilo narod. Peta kolona je bila 
raspoređena u komplet institucije sistema, partnerskom vlasti i dalje 
podržavana i politički funkcionisala. 


U tim danima ogoljavanja politike kao interesa i profesije 
pomišljao sam, iako po vokaciji i obrazovanju za tu djelatnost 
osposobljen, da se nikada više, ni u šali ne poželim baviti tim poslom. 
Politika je odvajkada najvažniji posao u ovim mračnim balkanskim 
prostorima, koje Krleža proročanski nazva "Balkanska krčma". A zna 
se, gdje je krčma, tu je i makljaža. Makljaža uvijek učesnicima pušta 
krv i ostavlja neraščišćene račune, koji u pravilu ostaju u amanet 
narednoj generaciji, da ih "'porefrena." 


Za većinu ljudi, pa tako i za mene, iako već odavno očekivan i 
sasvim izvjestan, rat je, ipak, iznenada došao. Cijelo vrijeme 
predratnog, ratnog zagrijavanja, svi smo, ipak, gajili plamičak nade da 
će nas to zlo mimoići. 

Nadali smo se, kada je rat izbio pa se završio u Sloveniji, da je 
to već definitivno gotovo i da je do toga došlo nekom "zabunom" i 
neprincipijelnim, = mešetarskim, = secesionističkim —— političkim 
dogovaranjima srbijanskog i slovenačkog rukovodstva, a na štetu 

zajedničke, jugoslovenske države i ostalih republika. Rat u Hrvatskoj 
smo doživljavali pomalo kao nešto što se dešava tamo negdje daleko. 
Kada je rat iz Hrvatske prenesen u Hercegovinu, i kada ga je Njihova 
paravojna bagra započela u Bijeljini i Podrinju, nadali smo se da će se 
sve to time i završiti. 


Nismo ni u snu sanjali da su to samo krvavi počeci drame koja 
će se odvijati narednih godina na ovim našim, već tada, napaćenim 
prostorima. Kada je rat, početkom aprila, svom žestinom zatutnajo u 
Sarajevu, nadali smo se da neće doći do nas. Jedan broj ljudi, 
normalnih i pametnih, ali naivnih i poštenih tvrdio mi je, i poslije 
okupacije Mujinog, početkom maja, da rata neće biti kod nas, iako 
smo, eto, od Mujinog udaljeni svega dvadesetak kilometara. To su 
obrazlagali procjenom da će se naši, domaći, gradski Oni i Oni iz 
Planine s nama dogovoriti, jer, zaboga, mi nemamo nijedan razlog da 
se tučemo. Ipak, rat je planuo svom žestinom i divljom okrutnošrću, 
koju nijedan čovjek, normalne pameti, normalnog rezona i rasudne 
moći, nije mogao predvidjeti i zamisliti. 

Manje-više, već početkom maja, svi istaknutiji ljudi su svoje 
mjesto našli u patriotskim redovima vojno-odbrambene strukture, u 
ulozi priprema sveopšte mobilizacije ljudi i sredstava, kao i zaštite 
nejakih i mnemoćnih. Prva polovina maja je protekla u 
=organizovanom" haosu, zbrinjavanja dolazećih, izbjegličkih kolona 
sa prostora koje su zauzimale Njihove snage, provodeći zacrtanu 
zločinačku politiku etničkog čišćenja. Te kolone su poslije odmora, 
predaha i dva tri noćenja, produžavale dalje za Sloveniju i Hrvatsku, 
znatno uvećane domaćim stanovništvom, uglavnom ženama, djecom i 
starcima. Oni su od strane domaćih, civilnih vlasti, organizovano 
priključivani ovim kolonama nesretnika. 


Drugi dio aktivnosti se odvijao na planu ubrzanog, ilegalnog, 
poluilegalnog i legalnog, od strane pojedinaca, grupa i pripadnika 
vladajuće nomenklature, formiranja i naoružavanja još neuvojničenih 
jedinica, koje treba na svoja leđa da prihvate prve udare četničkih 
snaga. Ja sam raspoređen u Odred Teritorijalne odbrane, kao oficir, 
pomoćnik komandanta za moralno-politički rad, što mi je bila i 
specijalnost u rezervi bivše JNA. Za komandanta je postavljen jedan 
vrlo iskusan i visok rezervni oficir. 

I Odlaskom većine Njih, koji su bili gradski, krajem prve 
sedmice maja, u zraku se osjećala neka dodana neizvjesnost _i 
iščekivanje nečega što smo svi znali da će se sigurno desiti, a opet, u 
trenucima samoće i svojih nedoumica, kao i želja koje nisu imale baš 
nikakve veze sa stvarnošću, nadali se da se to nešto neće desiti. Jer, 
ako se to desi, onda smo znali da ništa više neće biti ni slično onome 
kako je bilo, a da će mrak, koji će zavladati poslije tog dešavanja, 
trajati dugo 1 unutra svoje tmine mljeti ljude, njihove ideale, nadanja, 
sve njihove nedosanjanje snove i lepršavost onoga što smo u 
proteklim vremenima od života živjeli i odživjeli. To nešto je bilo 
sinonim za konačni pseći i vučiji urlik napadača na mir, koji u svom 
disonantnom, propagandnom, lešinarskom lajanju najavljuje napad i 
osvetu, nama koji ničim za to ne dajemo povoda. Napadaju nas, eto, 
samo zato što našeg Boga drugačijim imenom zovemo, što druge 
svetinje i proslave u svojoj vjeri imamo i što različita imena našoj 
djeci dajemo. Lešinari ne znaju da mi u potpunosti znamo da su čak i 
gornji ideološki biljezi samo farsični urlici baraba i pljačkaša koji žele 
da opljačkaju, uzmu dugogodišnji generacijski trud onih što nešto 
imaju. Potvrđuje se stara prekodrinska izreka, nastala među tamošnjim 
narodima: "Osiromašilo se i ogolilo, treba ići u rat na Turke." 


Prvi napad se desio u predvečerje devetnaestoga maja. To je 
bio svima prvi susret sa granatama i tako bliskom smrtnom pretnjom. 
Tog predvečerja vraćao sam se sa sastanka u jednoj od privremenih 
logističkih baza u Piskuljici. Prve granate su me "srele" na ulazu u 
čaršiju. Zaustavio sam auto i potrčao prema improvizovanom 
skloništu. S moje lijeve strane je u tim trenucima, vrlo blizu, pala 
jedna granata. Osjetio sam nešto vruće i teško na desnoj strani, u visini 
kuka. Razočarano i prestrašeno sam pomislio da mi se, eto, desi 
ranjavanje i to od prve granate čije sam padanje vidio. U djeliću 
sekunde mi kroz glavu protutnja sav moj život, težak, opor i opak, bez 
odmora i komocije, ispunjen samo radom i stalnim dokazivanjem sebi 
i okolini, šta sve mogu i hoću. Pred očima mi je lebdjela slika moje 
porodice, žene i djece, koji se nalaze u Sloveniji, čekaju da se ovaj 
glupi rat završi pa da im ispunim sva data obećanja o njihovoj sretnijoj 
i bezbrižnijoj budućnosti. Zastao sam na momenat. Neko me baci na 
zemlju, dreknuvši: 

"Lezi, zar ne čuješ da pada svuda okolo!" 

Tako ležeći, pipao sam se po predjelu desnog kuka. Čudo 
Božije, pod prstima ne osjećam smolastu toplinu krvi niti bar kakvu 
bol, što bi bilo normalno, iako je rana tek napravljena. 


Potpuno sam pri svijesti, pomjeram noge i ruke, ide normalno. 
Pokušam da ustanem, sasvim normalno. U dva skoka se nađem u 
skloništu. Iza mene u sklonište uskače i policajac, koji me malo prije 
povukao na zemlju i vjerovatno spasio od naredne granate, koja je 
pala vrlo blizu mene. Bilo me stid samoga sebe za malopređašnji strah 
da sam ranjen a, evo, nije mi baš ništa. Sve sam umislio u panici koju 
je proizveo prvi doživljaj eksplozije granate i strahu koji je ona kod 
mene izazvala. Nije se dalo sakriti. Djelovao sam prestrašeno i 
unezvijereno. Pokušao sam da se umiješam u razgovor prisutnih, koji 
su komentarisali napad i ocjenjivali da granate dolaze iz sela Utvrda, 
čaršiji vrlo bliskog četničkog uporišta. 

Tada mi neko reče da izvadim zapaljenu cigaretu iz džepa, jer 
će mi izgorjeti vinterica, uz pomalo podsmješljiv komentar, da sam se 
toliko prepao pa u strahu zapaljenu cigaretu stavio u džep vinterice. Ja, 
pošto uopšte nisam pušač, začuđeno stavljam ruku u džep. Istu, 
oprženu, još brže povlačim napolje. Ni sam ne znam kako, vreli 
sadržaj izbacujem iz džepa. Nevjerovatno, nemoguće, čudo neviđeno! 
U trenutku se u meni dešava ljudski preobražaj, lom! Ima Boga! On je 
velik i svemoćan! Iz nagorjele džepne postave kožne vinterice je ispao 
još vreo geler, testerastih i oštrih rubova, dužine pet centimetara, širine 
tri i debljine pola centimetra. Taj geler i danas čuvam kao uspomenu 
na dan kada sam zbilja, zahvaljujući Bogu i sreći, ostao nepovrijeđen. 
Vintericu sam isto veče poklonio jednom mladiću, ne želeći da je više 
obučem, iako je taj haljetak svojom debljinom i velikim džepom, 
igrom sreće, u taj džep "uhvatio" vjerovatno već usporen geler. 


Tek sam tada zadrhtao od straha pri pomisli šta mi se moglo 
desiti. Takvu sreću ljudi imaju jednom u milion sličnih slučajeva. 
Jedva sam odvezao auto do Komande, koja je bila u Novom domu 
kulture. I danas, nakon ovolikih godina, jeza me hvata pri pomisli da 
mi je smrt "zaustavljena?" u džepu vlastite vinterice. Od tada mi je za 
tumačenje svega izvjesnog ili neizvjesnog u životu moto narodna 
mudrost, da se ništa ne dešava mimo sudbine. 

= | Iz Komande sam otišao kući da pokušam da se odmorim. Nije 
išlo, nisam mogao uopšte da se smirim, da bi me malo prihvatio san. 
Crne su mi se misli motale po glavi. Eto, ipak smo i ovdje počeli da 
ratujemo. Pala mi je na um jedna skorašnja izjava, jednog Našeg 
političara: U Državi ne može biti rata, jer za rat treba dvoje." 


Blago je reći na ovakve izjave da su glupost, posebno ako 
dolaze od političara do čijih izjava čovjek drži, mada stranka kojoj on 
pripada meni ne znači ništa, niti išta ta stranka može da garantuje bilo 
kome u političkom smislu. Ali, ipak, oni vladaju ovom Državom i 
promašene ocjene se ne mogu pravdati neznanjem. Izbornom 
pobjedom oni su preuzeli sa vlašću i odgovornost za ovu zumlju i 
njene građane. Ispada da su oni varali, sa predumišljajem, narod koji 
im je najvećim dijelom slijepo vjerovao. Valjda se jednoga dana, kada 
se budu na Velikom sudu istorije pravdali za sve ove promašaje i 
katastrofu u koju su uvalili narod, neće pravdati drskim izgovorom da 
su mislili da za rat treba dvoje. Ipak, dobro oni, i tako priglupi ali 
pokvareni znaju da je sve ratove u istoriji započinjala jedna strana, a 
da je samo u nastavku druga strana branila svoj opstanak i teritoriju. 


Pošto nisam uspio da zaspim, kroz zamračene ulice nekako 
sam dobauljao nazad do Komande. Bilo je između tri i četiri sata iza 
ponoći. Javiše nam informaciju iz Glavne komande da budemo 
pripravni, jer se očekuje sa Njihove strane tenkovsko-pješadijski 
napad. 

Nas nekoliko odlazimo u izviđanje. Preko Pamučne bašče i 
Krčevine izbijamo iznad groblja. U majskoj, ranoj sumaglici, gledamo 
kao na dlanu tako dragi grad, koji u tom trenutku izgleda kao 
bezbrižno usnulo dijete, koje se ne namjerava rano dizati. Nigdje 
užurbanosti koja je za normalnih vremena bila svojstvena za ovu 
čaršiju. U ovo vrijeme bi već žene kuhale jutarnje kahve, kojima bi 
ispraćale sibijan na poslove ili bi i same odlazile razdragane i 
užurbane, kakve te naše majke i žene jesu. Djeca bi se, pomalo 
kmezava i bunovna, izvlačila iz kreveta i spremala za školu, 
srednjoškolci, putnici koji putuju u susjedne gradove već bi opsjedali 
perone autobuske stanice i žamoreći uživali, jedući vruće pekarske 
kifle, čekajući da dođu njihovi autobusi. 

Ova pomisao na žene i djecu, prva koja mi naumpade dok 
stojim iznad poluusnulog, ratom ugroženog grada, naišla mi je sasvim 
spontano i bolno. Ustvari, grad je bio bez žena i djece, tih simbola 

života i opstanka ljudske vrste. Sklonili smo ih, za ne daj Bože da nas 
dušmani nadvladaju, pa da bar oni ostanu da produže i čuvaju pečat 
ovoga kraja, pitorednog reljefa i prirode i najčestitijih ljudi na svijetu. 
Tada, ganut samoćom, bez njih, uplašen opasnostima koje nas vrebaju, 
zbilja sam tako razmišljao, u podsvijesti duboko gajeći zapretanu nadu 
da će se sve ovo brzo završiti i oni svi vratiti nazad. Tješio me osjećaj 
sreće da su oni bar pošteđeni ovih direktnih opasnosti, koje nas ovdje 
vrebaju na par stotina metara od dušmanske linije. 


Spuštamo se prema kućama u mahalu Drenovi. Čujemo 
udaljeno rondanje tenkova i povremene rafale protivavionskih 
mitraljeza i lakog naoružanja. Izlazimo na kotu iznad puta Mujino — 
Slanuša. Primjećujemo kolonu tenkova koja se kroz = Crnilovac 
približava mostu na rijeci Mutnoj, koji spaja četnička uporišta sa 
Planine sa njihovim uporištem Utvrda, selu koje "sjedi"! za vratom 
gradu. Sta će se desiti? Hoće li tenkovi preći most? Hoće li se razviti u 
borbeni poredak i krenuti na grad? 


Vraćamo se nazad prema gradu. Na putu nas stiže vijest da 
tenkovi nisu prešli most. Njihovo jutarnje pokretanje je bilo samo 
demonstracija sile i još jedna od smišljenih akcija prepadanja, koje 
uglavnom imaju za cilj da se slabo naoružani narod demorališe i 
odustane od dalje odbrane grada. Takve poruke su četnički mediji 


upućivali redovno, svakodnevno, putem radiotalasa njihovih 
radiostanica. 


Kada smo to jutro kretali u izviđanje, bio sam naoružan 
automatskom puškom. Prije, na odsluženju vojnog roka i na vojnim 
vježbama nosio sam isto ili slično oružje, ali uvijek sa namjerom da 
učim istim rukovati. Ovaj puta me prožimala neka neugodna jeza, 
osjećaja metala u rukama, koji ubija, koji sam prvi puta ponio sa 
namjerom da ga, ukoliko zatreba i upotrijebim u borbi protiv ljudi. 
Kroz sve pore u tijelu mi je strujala studen puške. Osjećaj da bih, 
pošto smo išli na liniju gdje se stalno pucalo, mogao doći u situaciju 
da pucam, i u aktu nužne samoodbrane nekoga ubijem, pa makar to 
bio neprijateljski vojnik, bio je grozan. Takva grozomorna, 
dušeubijajuća i moralno raspolućena svijest me pratila uvijek tokom 
rata, kada sam bio u kontaktu sa oružjem. 


Ovo može biti ili pak samo tako djelovati, kao istrošeni 
moralizam i kukavičko kukumaukanje. Racionalni odgovor je: oni su 
rat započeli, ne treba ih žaliti, sami su krivi, pa i u slučaju ako neko 

pogine od metka koji ja ispalim. Ali, to mi isto djeluje vrlo isprazno. 
Jer. ja sam svjestan šta znači mudrost pojedinačnog i grupnog 
ljudskog bitisanja 1 života, koja se može sažeti u ekskluzivno 
objašnjenje: život bi nam stvarno bio užasan, kad sve svoje krivice i 
grijehe ne bismo mogli pripisati drugima! Da 11??? Hladnoća oružja u 
rukama se utrostruči, ide do nivoa leđenja. Metak u cijevi i otkočenost 
puške psihički blokira normalne biološke pokrete. Ima se osjećaj da 
mozak samo djelimično funkcioniše, možda je to kukavičluk, blago 
hrabrim, ali ja se nekontrolisano tresem. Imam osjećaj da me hvata 
ludilo, a srce već ludo tuče, osjećam kao da će mi svakog trenutka 
iskočiti iz prsa. Uvijek me je bilo stid i sebe i okoline kada sam padao 
u takvu situaciju. To se zove strah. Tješio sam se time što sam isto 
primjećivao i kod drugih. Prećutno smo se slagali da ovo ne 
komentarišemo. Pitao sam se da li oni "prijeko", dobro oboružani i 
utvrđeni, u čeliku nadmoćni, osjećaju i trunku sličnih dilema, 
moralnih nedorečenosti, strahova? Jesu li oni, većinom, grupa ljudi 
vođenih zvijerima ili su, uglavnom, skoro svi oni zvijeri među kojima 
ima i poneki čovjek, ali koji to čovještvo ne smije da pokaže u 
zvjerinjaku, jer bi ga zvijeri rastrgale? 

U sebi sam se ljutio na samog sebe, što sam svoj Život 
posvetio učeći i djelujući u politici kao nauci i praksi! Zar ta drevna 
mudrost vladanja ljudima i njihovim osjećanjima i nakon toliko 
godina nije u stanju da zaustavi ovakva ratna zla? Nisam ni sanjao da 
je ovo sve samo početak i da su sve ovo, što se desilo u Sarajevu, 
istočnoj Bosni, Vukovaru..., sitnice naspram onoga što će se sve 
dešavati širom Države u narednih tri i po godine vampirskih orgija 
vampira, zamaskiranih ljudskim izgledom. 

Ko je tada mislio da je krajem dvadesetoga vijeka moguća 
planetarna tragedija Srebrenice, koncentracioni logori, jame napunjene 
ljudskim leševima? Svo to pasije vrijeme prožeto je bilo samo pasijim 
lavežom, u dugotrajnoj tami koja se sručila na ove nesretne prostore 
kontrolisane psima rata. Ali, ne mogu da pobjegnem od istine da je 
politika bila sudbina najvećeg dijela moga dosadašnjeg života, pa i u 
okolnostima kada sam kao pokušavao da se ne bavim politikom, ona 
se onda bavila sa mnom. To mu dođe kao univerzalna, pustopašna 
vrijednost javnog života naših prostora, da se politika po pravilu bavi 
svim onim ljudima koji odbijaju da se bave politikom. Sivilo tog 

javnog života, pokuša li čovjek da se iz aktivne javne pozicije 
dislocira fizičkim povlačenjem u pasivnu poziciju, uvijek stoji kao 
pretnja da takvog neposlušnika i "bezbožnika" oslobodi daljeg života. 
Ja ipak, evo, pokušavam da se od toga opasnoga zova držim podalje, 
sve ove ratne i poratne godine. 

RAZLOG OSMI 


Tih prethodno opisanih, ratnopočetnih, majskih dana, u 
nekoliko navrata susrećem Zengu. Nešto se "'ufurao". Kaže mi, onako 
dječački iskreno: 

"Šefe, pričuvaj se, ovi moji kažu da si tvrd komunista." Tada 
je on pripadao švercerskom dijelu vladajuće stranke, čije jezgro su 
činili Motordžija, Pumpadžija, Pilićar i ostali. "Oni vas, Titine oficire, 
hoće da pobiju, zato se spremaju za brzi napad na Utvrde, pa ako im ta 
akcija uspije, onda će vas optužiti kao izdajnike, jer ste kao komanda 
odbijali da idete u napad. To će im biti povod za vašu likvidaciju." 

Ovo Zengino upozorenje, iako  lišeno svake stvarne 
osnovanosti, ali s obzirom na ljude s kojima se tih dana družio, bilo mi 
je vrlo logično. Jer, ti ekstremisti su htjeli da kao ovce na klaonicu 
povedu slabo naoružane borce na savremeno utvrđeno i vrhunski 
naoružano četničko uporište. Tome su se do daljnjega suprotstavljali 
članovi Štaba, koji iole razumiju vojnu nauku. Za takvu akciju treba 
dobro naoružana, uvježbana i uvojničena formacija. Zengi kažem da 
ne nasjeda na priče da se odmah ide na Utvrde, jer će ljudi izginuti. 
On je samo slegao ramenima, kao da mi je dao za pravo, a ja sam 
vidio da je to neiskreno i da je nasjeo ubjeđivanjima ekstremista, što 
će ga kasnije koštati života. 

Jednog od narednih jutara, ne znam po čijoj naredbi, on je sa 
jednom grupom boraca otišao u napad. Doživjeli su poraz. Puno ih je 
izginulo, među njima je pao i Zenga, prva legenda odbrane našega 
kraja i neosporni lučonoša organizovanja odbrane. Uz njega je 
izginulo još trinaest mladića. Poginuo je časni komandir te grupe, tihi, 
povučeni, čestiti i nadasve hrabri i slobodnoj Državi odani patriota 
Memo. Svi su bili čisti kao jutarnja rosa na šumskom proplanku, koji 
na tek izlazećem suncu vrca milionima blistavo čistih kristala. Pali su 
kao povodljivo, nedozrelo polje pšenice koja se povila pod 
uraganskim udarom vjetra. Iznad njih, povijenih i polomljenih, ostali 
su samo korovi, da glupo svjedoče da su oni životniji od ovih koji su 
stvarni dašak sreće i života nosili. Oni predstavljaju prve ploče od 
kristala, ugrađene na putu veličanstvene borbe za opstanak nas- 
Bošnjaka, naše bosanske države i našeg nepatvorenog, nacionalnog 

dijela bića, sklonog kultnoj strpljivosti i krotkoj lojalnosti, svemu i 
svakome ko iole prema nama pokaže privrženosti 1 ljubavi. 


Tih dana su počela velika, "gala" granatiranja grada. Po 
hiljadu puta sam razmišljao o hrabrom i odanom rahmetli Zengi, koji 
mi je još pri upoznavanju u gradu Zapadu, puno vremena prije rata 
proročki rekao: "Oni će nas mučki napasti i tući." Sve češće sebe 
zatičem kako razmišljam o našim susretima i razgovorima. Ono što se 
desilo početkom maja je posebno upečatljivo, bezumno, a ujedno 
jedino racionalno i moguće. Taj događaj je sinteza nečega što ja 
nikada ne bih odobrio, a saglasan sam sa time. Taj događaj mi je 
potvrdio djelatni, filozofski postulat da je politika umijeće mogućeg i 
onda kada to stoji u kontekstu bezizlaza i apsurda. Šta se desilo? O 
Zengi je već tada kružila priča kao o neustrašivom borcu i neumornom 
organizatoru Naše odbrane, koji kao dobri duh kruži terenima, 
presreće neprijateljske jedinice, neustrašivo otima kamione, oružje i 
opremu. Oni su riješili da ga likvidiraju. Znajući njegovo auto, po 
specifičnoj marki, upečatljivog izgleda i boje, na putu kuda je prolazio 
postavili su mu zasjedu. Ali hrabroga Bog i sreća najčešće prate. Baš 
taj dan Zengino auto je vozio njegov mlađi brat sa sestrom. Pošto su 


Oni bili sigurni da je to on, jer su bratski ličili, objelodanili su da su 
zarobili Zengu. 


Zenga je za to "svoje" zarobljavanje saznao u gradu. Tražio je 
od našeg dijela policijskog rukovodstva da pregovaraju sa Njima i da 
Oni bezuslovno odmah puste njegove, brata i sestru. Policija, koja još 
nije bila načisto sa "partnerstvom u vlasti", pokušava da se ne miješa u 
svoj posao, jer njihov novoizabrani, neiskusni i nedovoljno odlučan 
starješina nije bio spreman na takvu vrstu pregovora. Meni je to ličilo 
pomalo i na ono da su željeli da to Zenga pokuša riješiti neposrednim 
kontaktom sa Njima. Tada bi ga oni ščepali i riješili svoj problem a i 
problem našima, kojima je Zenga smetao zbog njegovog otvorenog, 
patriotskog djelovanja. Moguće da su se tome nadali!? 

On mi, sav zajapuren i ogorčen, susrevši me, u susretu, u 
prolazu samo dobaci: 

"Ovi naši "šišmiši" iz policije neće da mi pomognu da 
oslobodim brata i sestru. Uradiću to sam, a poslije neka me se i oni 
pričuvaju." 

U tom kratkom susretu, uz njegov izliv ogorčenja i ljutnje, 
korigovao sam svoje formalne i romantične spoznaje O bratskoj 
ljubavi. Ovo je bilo više od svega toga! Ovo je bila erupcija koja je 
sve lomila da bi spasila brata i sestru. Bojao sam se za ishod ovog 
događaja, ali sam sve njegove postupke unaprijed odobravao. 


Sam je riješio naizglrd bezizlaznu situaciju. Na približno istoj 
dionici puta koja je vojnički bila ničija, gdje su mu uhvatili brata i 
sestru, on je postavio zasjedu. Žrtva je naišla, i to prava. Direktor 
Istočne banke, kod nas prokazani zagovornik i inspirator Njihove 
velikodržavne ideje i Njihove stranačke politike okupacije naše 
zemlje. Izvukao ga je iz njegovih kola i bukvalno strpao u svoja, i to u 
prtljažnik. Odvezao ga je na nepoznato mjesto. Oni su samo dobili 
vijest da Zenga mijenja Joju, kako se zvao "zarobljeni"! direktor 
banke, za brata i sestru. Nisu imali izbora, znajući da će on izvršiti 
prijetnju, koja je glasila: 

"Ukoliko mi brata i sestru ne vratite za dva sata, Joja je 
mrtav." 

Razmjena je u ultimativnom roku i izvršena. Detalje kako je 
to izveo, ko je nosio informacije, na relaciji Zenga — Oni, ne znam. 
Pouzdano znam da mu legalna vlast nije htjela ili nije mogla pomoći, 
za njega svejedno. Na nagovor nekih ljudi, on se smirio i prestao 
prijetiti našoj policiji. 

Ovo je samo detalj o srčanosti i hrabrosti koje proizvodi ratna 
situacija, iznjedri potreba a u pravilu izvrše pojedinci kojima je Bog 
podario sreću da se ne boje, ili, pak, da se znaju iznad straha izdići i 
potpuno ga savladati. 

Poslije ovih prvih manjih i velikih granatiranja, došlo je ono 
najveće. Ono je tako vojnički i taktički koncipirano da ubije dušu, 
prestraši, otjera, protjera, uništi, osramoti, porazi, ponizi, razuvjeri u 
postojanje ljudskosti, ljubavi, čovječnosti, vjere u Boga. Međutim, 
mi smo znali da nemamo kuda, jer svako kuda je bila nedođija, 
nikuda. Da su Oni došli, nas ovdje ne bi bilo, nikada više. 

Samo srce, kada kuca za nejač u kući, može da odbrani i 
golim rukama odvrati dušmanina sa čelikom i u čeliku. Psi rata su 
dobili prvu lekciju pri pokušaju ulaska u grad. Ovim smo ohrabrili 

sebe, a njima za sva vremena načeli iluziju o svemoći laveža sa 
čelikom i iz čelika. Zaustavili smo ih dok su napredovali kao čopor 
bijesnih pasa. Povlačili su se kao posljednja, ljudska bagaž, koja je u 
svojoj bolesnoj pohlepi posegnula za tuđim znojem i trudom. Ovo je 
bila naša prva pobjeda, a za njih konačan poraz. Rat je još dugo trajao, 
ali sva budućnost za nas je bila samo naduravanje da ranjene kučke 
polipšu, a za njih borba da svi ne pocrkaju, ne zato što su rat izgubili, 
već zato što su izgubili nešto za što su mislili da će sigurno opljačkati, 
oteti, dobiti. 

RAZLOG DEVETI 


Za mene, psihički i fizički sve ovo postaje previše. Drma me 
neuobičajena nervoza, miješana sa strahovima, strepnjama i suvišnim 
obzirima i razmišljanjima. Moj prijatelj Sjena mi dovodi doktora da 
me pregleda. Plačem kao uvrijeđeno i ojađeno dijete. Doktor 
zanovijeta, kaže da se trebam odmoriti i smiriti. Napraviše plan da 
Putem spasa odem na jedno vrijeme kod porodice, u izbjeglištvo. 
Pokušavam da ih ubijedim da to nije neophodno. Oni se ne slažu, ne 
popuštaju, valja ići. 

Moj prijatelj Sjena me vozi. Posjetit će i on svoju porodicu u 
Sloveniji. On je krasan čovjek i vjeran prijatelj. Dok se vozimo kroz 
hercegovačke vukojebine, o svemu brine. Posebno je vješt u 
komunikaciji s ljudima koji vrše vlast, a nisu vlast. Takvi su 
najopasniji. Uzeli su sebi ''pravo" i "odgovornost" da sve kontrolišu i 
provjeravaju. Jedino nikome nisu odgovorni, ako riješe da ti zlo učine. 
Sude, a sudije nisu. Niušta ne vjeruju, a provjeravaju jesi li i kakav si 
vjernik. Ako nisi, onda si protiv, može da te nestane. Ako kažeš da jesi 
i koji si, pa posumnjaju da njihov nisi, opet te najčešće nema. 
Propusnice i papire traže, a novčanike istresaju. Ako sve papire imaš, 
a novčanik prazan, onda si vrlo sumnjiv. Ako ništa osim punog 
novčanika nemaš, duplo si sumnjiv, jer, eto, iz ove zemlje sa parama 
bježiš. Uzimaju ti pare, a za njih si tada najbolji ako te nema više 
među živima, jer nema ni svjedoka njihove zle volje zbog koje su te 
opljačkali. Jedino, ako imaš i papire i pare, onda si dobro došao. Znaju 
da oni koji su te pustili s razlogom su to učinili, "važan si im čovjek". 
Tada su vrlo ljubazni. Uzimaju ti dio novca zato što te oni "čuvaju" 
da "sigurno" hodiš po ovim nesigurnim džadama i gudurama. 

Svi oni nose različite uniforme i oznake, ali su im iste ćube i 
namjere. Svima je ovo vrijeme-nevrijeme za dušu priraslo. A duše im 
negdje po bosanskome putu hode, spremajući tijela iz kojih su 
iščašene za blagodeti Velikog suda, kada će Šejtan, koji ih sada vodi, 
da im sudi za dobrote koje su u ovom vremenu činili a nisu smjeli, a 
Svevišnji da ih smjesti prema zaslugama tamo gdje pripadaju oni koji 
na ovozemaljskoj nesreći svoju sreću gradiše. 

ZE RTRS 

Sa svima njima Sjena razgovara meni nerazumljivim" 
jezikom, i prolazi. On je dosadašnji dio života vrlo teško i zlopateći se 
proživio. Mlad je, ali kao da je dva puta ostario. O ovakvoj, usputnoj 
sorti ljudi, sve zna i kao lično da ih sve poznaje. Ne znam, niti ga 
pitam gdje je to sve naučio. U šali ga samo priupitam da li on zbilja 
sve lopove, probisvijete, hohštaplere, švercere i ne znam koje sve 
ljude-neljude svijeta poznaje. On tajanstveno, sa prigušenom tugom u 
glasu odgovara: 

"Znao sam samo jednoga, to mi je dovoljno, svi ostali su isti 
kao on." 

On je nenametljiv i tih. Ali, dato obećanje ispunjava po cijenu 
života. Malo govori, ali kada kaže neku riječ, onda imaš utisak kao da 
se kamen laporac odvalio od planine i da se nezaustavljivo, 
vododerinom kotura prema podnožju, bez mogućnosti da ga bilo 
kakva sila zaustavi i vrati nazad. 

Činilo mi se da je malo zazirao od Zenge, a Boga mi i Zenga 

od njega. Znajući to, sve do Zengine pogibije, ja sam nastojao da u 
poslu nisu jedan blizu drugog. O tome da sam tu njihovu međusobnu 
netrpeljivost primjećivao i znao, nikad sa bilo kojim od njih ili bilo s 
kim drugim nisam komentarisao. Najveći dio poslova, što jedan radi 
drugi nije znao, i obrnuto. Mislim da je to tako bilo dobro, jer da je 
bilo obrnuto, mogli su obojica izgubiti glave, a ovako, velika sreća da 
je bar Sjena preživio. Taj njihov odnos nije bio uvezan niti jednim 
elementom mržnje ili stvarnoga nepodnošenja. Bilo je to samo 
rivalstvo, zasnovano između dva izuzetno čestita čovjeka, ali čiji 
karakteri su bili smješteni u različite životne i egzistencijalne 
okolnosti i nazore. Jedan sa neviđenim nabojem životne volje, koju i 
javno demonstrira kockarskim gardom i ponašanjem, živim od danas 
do sutra, i tako svaki dan iznova. Drugi, takođe sa velikom voljom za 
životom, koju realizuje sistematično i uporno, tako da se ima utisak da 
sve planove ima unaprijed isplanirane do detalja, za predviđeni 
dugovječni život. Jedan drugoga su odbijali, svaki za sebe se bojeći da 
ovaj drugi na njega ne utiče pa da se odredi za kakav drugačiji način 
života. 

Poslije pogibije Zenge, sav skrušen i žalostan, do moždane 
srži 'razvaljen"", susretoh Sjenu. Uz tužan osmijeh, sličan tom 
sumornom kasnoproljetnom jutru, kratko mi reče: = 


"Eto, on izgubi glavu." 

A S a o oj da PE PR SR NER RA 


Ja sam odgovorio nešto neodređeno, kao: 

EJah.? 

I tada se desilo. Počeo je da plače, neutješno, iskreno. Suze su 
mu vrcale iz očiju. Naslonio se meni na rame i jecao. Reče mi da su 
oni jedan drugoga neizmjerno voljeli i cijenili. A u radu su samo 
željeli da se dokažu ko je bolji, i to je navodilo na pomisao da se nisu 
trpjeli. 

Kasnije sam saznao da je Zenga bio Sjeni prvi učitelj u 
životnoj školi, koju je ovaj započeo u Zapadu nekoliko godina prije 
rata. Razišli su se kada je izbio rat u Hrvatskoj. Zenga se počinje 
ponašati i ispoljavati u stilu onih kontrolora na putevima iz priče koju 
ispričah u prethodnim redovima. Sjena se istinski tome protivio. Po 
dolasku ovdje kući, Zenga je zaboravio takvo ponašanje. Ali, Sjena 
mu to nikada nije htio da oprosti. Otuda, pretpostavljam, prethodni 
odgovor od Sjene: 

"Znao sam samo jednog, to mi je dovoljno, svi ostali su isti 
kao on!" 

Ja dodajem, za sebe: 

"Možda je taj koga je znao Zenga?" 

Pred sami polazak na put, susreo sam se sa gospodinom 
Pticom. Zbog njegovih izuzetnih sposobnosti organizacije vlasti, u 
ovim turobnim i raskolnim vremenima, postavili su ga za predsjednika 
opštinske Ratne vlade. Trebao im je. Samo je on mogao da napravi 
ono o čemu drugi nisu smjeli ni da sanjaju. U životu je suprotno njima 
mislio, tako se i ponašao. Poštovao je Boga malo, a vlast baš nimalo. 
Ali, samo apsurdi i nedokučivi putevi koje određuje Svemoćni, ovoga 
čovjeka su doveli u vlast sada kada je to zbilja najpotrebnije. Inače, on 

je znao kad treba da se nađe blizu vlasti i politike, na istu utiče, 
pomogne joj i da od toga izvuče koristi i za sebe. Međutim, uvijek se 
od istih dovoljno distancirao, da ne bi bio odgovoran za nešto što nije 
njegovo djelo. 

Zamoli me da, dok sam gore, ponešto odradim i za ovo ovdje, 
rekavši: 

"Znam ja, ti i bolestan nećeš mirovati." 

SR I 


Bilo mi je drago i radovao sam se takvoj ocjeni. Pristao sam. 
Za takve poslove u inostranstvu, dao mi je potrebne papire i 
ovlaštenja. Tim ovlaštenjima sam se legitimisao pri susretima sa 
našim ljudima u dijaspori. A poslije bih im, uz vijesti iz zemlje, 
predočavao potrebu njihovog aktivnog uključenja u spašavanje ove 
naše mrtvaje, što se Državom zove. Mogli su da se uključe šaljući 
novac, hranu, primajući već pridošle a nezbrinute izbjeglice, šaljući 
odjeću i obuću, jer se neminovno primicala prva ratna zima. 

Na sve to naši ljudi su jako dobro odgovorili. Odazvali su se 
iskonskom zovu domaje. Ta ovlaštenja sam zadržao i upotrebljavao do 
aprila mjeseca 1993. godine. Ono što sam odradio, za mene je bilo i 
uspjeh i zadovoljstvo. Za poslove, koji su odrađivani transparentno, 
imam izuzetne ocjene od onih koji su mi davali zaduženja. Za one 
druge, ocjenu ću znati kada vrijeme skine veo tajne!? 


Jedino što mi i danas izazove određeni stepen mučnine, kada 
se sjetim tih putovanja i susreta sa našom dijasporom, su saznanja da 
su neki naši ljudi,"viđeniji patrioti", to vrijeme haosa i beznađa u 
domovini i velike tuge i straha kod tih ljudi u dijaspori, koristeći 
njihovu bolećivost izazvanu ratom, tu bolećivost i kristalno čisti 
patriotizam dobro za sebe unovčili. Govoreći da oni dole organizuju 
otpor i rat, uzimali su ljudima pare. Njihova drskost je išla dotle da su 
te iste pare, u istom gradu gdje su ih dobili, naveče trošili po 
luksuznim restoranima, barovima, a vrlo često i na kurve, po 
bordelima. Ovo vrlo prljavo i vrlo neodgovorno ponašanje ljudi 
poslanih iz zemlje je bilo brzo otkriveno i razobličeno. Mnogi od njih 
više nisu smjeli nazad, a nisu bili dobrodošli ni u dijaspori. Svo 
vrijeme, i onda kada sam za te prljave postupke saznavao, ja sam 
odrađivao časno poslove, ljudi su mi vjerovali. Na pojedinačne 
provokacije ostajao sam gluh. A bilo ih je. 

Prije mog prvog kretanja na put vani, Putem spasa, preko 
Hercegovine, ja sam obavijestio "moga" čovjeka u Sarajevu. 
Dogovorili smo vrijeme kada ćemo se i gdje naći ja i njegov povjerljiv 
čovjek. Bilo je to u jednoj kafani na putu između Orlova i Gorčina. Na 
dogovorenom sastanku sam dobio dopunske informacije i instrukcije 
iz Centrale u Sarajevu. One su određivale i nalagale moje dalje 
angažovanje na poslovima koji nisu bili vezani isključivo za moj grad. 

Od tada, uglavnom redovno i pouzdano, dobijam uputstva za moje 
angažovanje kod kuće i u inostranstvu. Zadaci su nekada smiješni i 
graniče se sa dječijim ludostima, a vrlo teški i komplikovano opasni 
da čovjek, dok ih ne izvrši, povileni i osijedi. Ovaj dio specifičnih 
poslova je nalagan i rukovodno kontrolisan iz Sarajeva, sve do 
februara 1993. godine. 

Tada mi je naloženo da iz Malog, mjesta u Sloveniji, gdje sam 
boravio sa familijom, uspostavim vezu sa Usporenim, koga sam već 
otprije znao, ali nisam bio obaviješten čime se stvarno bavi. Nisam to 
ni pretpostavljao. On je živio u Ljubljani. U dotadašnjim kontaktima s 
njim imao sam utisak da je to čovjek koga se sve ovo, računajući i rat i 
stradanje u Državi, uopšte ne tiče. Kako je to vješto prikrivao, ja mu 
se i danas divim. Kasnije sam saznao da je on i prije našeg zvaničnog 
uvezivanja o meni već znao sve. On je zaštićenom vezom stalno 
kontaktirao sa Centrom u Sarajevu, kao i sa svim drugim organima 
vlasti, po potrebi. Ovom reorganizacijom veza indirektno je 
nagoviještena moguća dalja blokada naše Države, do stepena potpunih 
prekida mogućnosti fizičkih ulazaka i izlazaka ljudi iz dijelova koje 
kontroliše regularna Armija naše Države. Ova pretpostavka se uskoro 
potvrdila kao tačna. To sam osjetio na svojoj koži. 


Po ukazanoj potrebi, ja sam u martu 1993, godine krenuo kući 
u Državu. Po prelasku granice u Suhom Mistu, idući od centra te 
hercegovačke kasabe prema izlazu na planinski put koji vodi ka 
centralnoj Bosni, policija me zaustavila i odvela u policijsku stanicu. 
Tu sam proveo tri puna dana. Svo to vrijeme bio sam isljeđivan od 
policijskog inspektora. Da sam u autu i prtljagu imao bilo šta što bi 
potvrdilo njihove sumnje, ili možda informacije o nekim poslovima 
kojima sam se bavio, lahko sam mogao izgubiti glavu, odmah prvi dan 
hapšenja. Spasio sam se sasvim slučajno. O ovome ću, u ovoj knjizi, 
pisati kasnije. 

Tih dana je situacija na relaciji Naša armija — Poskoci već bila 
dovedena do usijanja. Bilo je pitanje sata kada će otpočeti rat i na toj 
strani. Mrak je gutao sve naše ljude, za koje su Poskoci i njihove vlasti 
imali bilo kakav dokaz da su umiješani u političku ili odbrambenu 
strukturu naše Države. 

U periodu prve dvije godine rata, ja sam imao sreću ili 
nesreću da sam puno putovao na relaciji Bosna — Hrvatska — Slovenija 
— Austrija — Njemačka, kao i u Italiju, Mađarsku, Ukrajinu, Holandiju, 
Belgiju i druge zemlje Evrope. U nekoliko navrata sam putovao u 
Tursku i na Bliski Istok. U svim ovim zemljama sam boravio po 
potrebi, negdje dan, a negdje i po nekoliko dana. Susretao sam se sa 
ljudima iz politike, vojske, kulture, privrede, obrazovanja, 
diplomacije... Kasnije ću o tome pisati opširnije. 

Svi oni su mi širokogrudo pomogli da realizujem zadatke 
zbog kojih sam tamo dolazio. Bili su vrlo susretljivi, kada je trebalo da 
organizujem skupove sa pripadnicima naše dijaspore, privremenim 
zaposlenicima i emigrantima. Svi ti, više ili manje važni ljudi, 
pomagali su mi u svemu pa i onda kada je trebalo odraditi pripremu za 
otvaranje naše diplomatske misije bilo kojeg ranga, sve do konačnog 
primanja službenika. Angažman je nekada išao dotle u srčanosti, da se 
gubila razlika u stepenu i zalaganju između stranaca, pripadnika naše 
dijaspore i izbjeglica. Ovdje želim da istaknem, kao izrazito dobre 
primjere, pripadnike slovenačkih vlasti svih nivoa, njemačkih vlasti 
svih nivoa i privrednike iz vrlo uglednih firmi navedenih zemalja. 

Takođe, vrlo je interesantna moja "poštarska" uloga koju sam 
imao tokom ratnih godina a koja je bila, mislim, vrlo važna u prvih 
pet-šest mjeseci rata, dok smo svi još "učili" lekcije iz blokada svih 
vrsta, i kako ih prevazići. Iz naše Države sam odlazio na put sa 
stotinama pisama i poruka. U povratku sam donosio, bukvalno 
natovaren, hiljadu ili dvije hiljade pisama. U povratnim pismima je u 
pravilu putovao novac za svoje u domovini, koja je gorila u ratu. Bez 
izuzetka, sva ta pisma su bila predavana njihovim primaocima sa 
neokrnjenim sadržajima. Zašto ovo napominjem? Naime, ja ne znam 
da li sam ja uvijek imao sreću ili su drugi ovakvi i meni slični 
ćpoštari"? imali nesreću na putu. Prolazio sam kroz sve te silne 
kontrole i preglede, od ne znam kakvih i kojih vlasti postavljenih, 
vojnih i policijskih punktova. Nikada mi se nije desilo da neko od njih 
posegne za adresiranim i zalijepljenim pismima. Imao sam uvijek 
utisak da kod svih tih kontrola i pregleda, pa i onih samovoljnih, 
postoji nepisano pravilo da ta pisma ne treba dirati, da ona idu iz 
tuđine, zvanična državna pošta ne funkcioniše, pa neka ih njihov! 

primaoci bar ovako prime. Mada su svi oni znali da u tim pismima 
ima i novca, nisu ga tražili. 


Neki drugi su, kao po pravilu bivali "detaljno pretresani" i 
pisma im otvarana, normalno i nađeni novac "oduzet". Navodno, eto, 
sve su to radile te Poskočke, Jukine i ne znam čije sve kontrole. 
Kažem navodno, zato što pouzdano znam za više slučajeva gdje su 
"poštari" došli kući sa kompletnim, nedirnutim pošiljkama, išli su u 
istoj koloni sa mnom, a onda, kada su detaljno pregledali i "očistili" 
pošiljke od novca, proglašavali da su im najveći dio pisama, uglavnom 
onih u kojima je bilo više novca, oduzeli vojnici na kontrolnim 
punktovima, po pravilu na prostorima koje su kontrolisali Poskoci, jer 
u tim uslovima to niko nije pouzdano mogao provjeriti. 

Kasnije, kada je poslije blokade deblokiran put prema 
Hrvatskoj, slične igre su igrane i sa kompletnim kamionskim 
pošiljkama paketa, koje su rodbina i prijatelji slali nesrećnicima u 
domovinu. A stvarno, sadržaji navedenih paketa su završavali po 
pijacama i kod privatnih ""poduzetnika" u radnjama. Nesrećnici kojima 
su paketi bili upućeni, a za čiji transport su pošiljaoci, dobročinitelji, 
skupo plaćali ratnim "poštarima"', prevoznicima, od istih su bili 
obavještavani da su pakete "oduzeli" Hrvati. 

Sve su to najernji primjeri ratno-profiterskog bogaćenja na 
ljudskom čemeru, jadu i bijedi koju donosi rat. Ovo je bio lov u 
mutnom i u podignutom dumanu, kada se znalo i vidjelo ko su prljavi 
lovci. Oni su imali kupljenu zaštitu, prljavo stečenim novcem, tako da 
im se u tom vremenu nije moglo ništa desiti. Najčešće pljačke, toga 
tipa, bile su kontrolisane od pojedinaca i grupa koje su u pravilu bile 
van vlasti, ali su na vlast imale presudan uticaj. Meni osobno to je bio 
samo razlog više za gađenje do povraćanja na politiku kao, nažalost, 
najodgovorniju oblast javnog života, koja je uvijek i svugdje prisutna i 
neophodna kao nužno zlo. 

RAZLOG DESETI 


Početkom septembra 1992., prilikom povratka iz Njemačke, 
petnaestak dana sam se zadržao u Malom u Sloveniji kod porodice. 
Jedan dan sam otišao u Ljubljanu, da se susretnem sa nekim dobrim 
prijateljima i poznanicima. Susretu smo se svestrano svi obradovali. 
Oni su već bili poprilično obaviješteni o svim mojim aktivnostima po 
inostranstvu, kao i o vojnikovanju koje mi je zaustavljeno 
pogoršanjem zdravstvene situacije. 


Oni su, imao sam utisak, moje zdravstveno stanje i probleme 
uzimali ozbiljnije nego ja sam. Predložili su mi da malo umirim 
životnu i radnu dinamiku. Da jedan period ostanem u Sloveniji u 
Malom, dok mi se zdravlje ne stabilizuje. 

Rekli su mi da oni upravo razmišljaju da u Sloveniji pokrenu 
realizaciju Projekta otvaranja niza eksteritorijalnih škola za djecu 
ratom protjeranu i izbjeglu iz Bosne i Hercegovine. Te djece u tom 
trenutku, po njihovoj procjeni, u Sloveniji je bilo oko petnaest hiljada, 
samo osnovnoškolskog uzrasta. Ovo je bilo vrlo opravdano pokretanje 
Projekta, s obzirom da zemlja domaćin nije izbjegloj djeci 
omogućavala da pohađaju slovenačke škole. Razlozi tome su bili 
ekonomske, jezičko-kulturne, a za to vrijeme ja mislim pomalo i 
segregacijsko-nacionalističke naravi, koju su ispoljavali pojedini 
politički krugovi, "brinući? brigu o rasnoj čistoći i nacionalnoj 
"higijeni"? Slovenaca, koja bi, eto, bila ugrožena izbjeglim Južnjacima, 
učenicima, pri miješanju sa djecom u domaćim, redovnim školama. 

Na startu realizacije Projekta morali su se okupiti nastavnici iz 
Bosne, koji žive kao izbjeglice u Sloveniji. Oni su trebali da prihvate 
Projekat i učestvuju u njegovoj realizaciji bez ikakve redovne plate, 
već samo za ono što ima i svaki drugi izbjeglica. Meni su predložili da 
budem jedan od glavnih nosilaca dalje organizacije i realizacije 
Projekta. Ideja Projekta je bila još više opravdano utemeljena, S 
obzirom da su već u nekoliko većih  izbjegličkih centara, 
samoinicijativno, poduzetnošću pojedinaca i grupa prosvjetnih radnika 
iz naše Države, otpočele sa radom, neformalno organizovane, osnovne 
škole. Znali smo da te, već postojeće škole, mada za svaku pohvalu, 

imaju nedopustivu manu. Funkcionišu bez ikakvog školskog 
programa, odnosno po "Programu na osnovu sjećanja" izbjeglih 
nastavnika. Ono što je bilo za svaku hvalu je da su te škole pohađala 
sva djeca, a nastavu su izvodili nastavnici koji su izbjegli iz Bosne i 
Hercegovine. I to oni koji su željeli da učestvuju u ovom projektu, bez 
obzira na nacionalnu, vjersku ili eventualno političku pripadnost. To je 
bila dobra osnova da se u kompletnu realizaciju ovog projekta takva 
praksa uvede kao načelo, vaspitno-obrazovno, ljudsko, moralno, pa 
ako baš hoćemo 1 političko. Ideja mi se svidjela. 


Obećao sam da ću raszmisliti. Konačnu odluku ću donijeti kad 
dođem sljedeći put u Sloveniju. Taj put sam već imao u planu za kraj 
oktobra mjeseca. Moja žena, kao dugogodišnji srednjoškolski 
profesor, o takvim zahtjevima i inicijativama je već bila nešto načula. 
Tome se istinski radovala kao i naša djeca kojima, eto, prvi put, 
otkako su krenula u školu, ovog septembra to nije bilo omogućeno. 
Žena je u ovom projektu vidjela i svoju šansu za lični profesionalni 
angažman. To bi joj olakšalo teške izbjegličke dane i život. Ja joj ništa 
nisam govorio o ponudi koju sam dobio. Ona bi se tome, možda, 
preuranjeno obradovala. Jer, žena i majka, kao i sve druge, željela je 
da je porodica na okupu, pa sam šutnjom htio izbjeći preuranjeno 
davanje nade da ću se i ja konačno jedno vrijeme smiriti tu u 
Sloveniji. Ja nisam znao kako će na takav moj angažman reagovati 
vlasti iz mog grada. Posebno sam bio sklon uvjerenju da će odbiti da 
mi odobre takav angažman, S obzirom da sam još zvanično bio 
raspoređen u vojsci. Zeni sam rekao da se interesuje o svim takvim 
školskim inicijativama i po mogućnosti neka se u njih uključuje. 

Nekoliko dana kasnije ponovo sam se susreo sa istim 
prijateljima u Ljubljani. Oni su me ovaj puta upoznali sa gospođom 
Finom. Ona je bila iz slovenačkog ministarstva za školstvo. Šire me je 
upoznala sa Projektom u koji su me željeli uključiti. U tom trenutku ja 
sam skoro već bio siguran da ću se boriti pošto-poto da dobijem 
dozvolu da se angažujem u ovom projektu. 

Imao sam još samo jednu emotivno-tehničku smetnju u sebi. 
Zamolio sam, pomalo uslovljavajućim obrazloženjem da, ukoliko se 
uključim u Projekat, to ne želim da radim u statusu izbjeglice. Dakle, 
želim zvanični poslovni boravak sa boravišnom vizom u Republici 

Sloveniji. Saglasili su se s time da nađu i za to neki modus. Tih dana 
sam se vratio u Bosnu. Put kroz Dalmaciju, pa onda kroz 
Hercegovačka bespuća bio je pokriven stotinama kontrola i 
zaustavljanja radi detaljnih pregleda. Put od Malog u Sloveniji do 
moga grada u Bosni bio je dug 1650 kilometara. Trajao je četrdeset i 
pet sati vožnje, sa samo vrlo kratkim odmorima, bez spavanja. 
Međutim, tako težak put mi je bio vrlo lagan u poređenju sa onim šta 
me dočekalo kada sam došao kući. 

Sjena mi je saopštio da sam dobio rješenje od Opštine, kojim 
sam razdužen iz vojske i raspoređen na poslove radne obaveze u moju 
firmu. Ta moja firma je, praktično, postojala još samo na papiru. Po 
mojoj želji, neposredno prije početka rata, ja sam u firmi zaustavio 
svaki rad. Nisam želio da mi neko prišije ratno profiterstvo. Čudno, 
ovi mi sada, eto, to isto naturaju kao radnu obavezu. To je bilo 
presudno da sam već tog trenutka donio definitivnu odluku o odlasku 
u Sloveniju. Dakle, neko je ipak odlučio da me udalji iz vojske. Ja 
sebe ovdje, u uslovima rata, nisam nigdje drugo vidio. To je bilo i 
normalno, pošto sam se pridržavao moje odluke da se distanciram od 
svake javne i političke aktivnosti. Po mom ubjeđenju, vojska je morala 
biti čista, nepolitička, nepartijska, patriotska komponenta. Nisam tada 
ni slutio u kojoj idealističkoj zabludi sam bio. 

Ratni "biznis" i trgovinu sam mrzio iz dna duše. Sljedećeg 
dana o svemu ovome sam porazgovarao, vrlo otvoreno, sa Čestitim, 
komandantom područja. Savjetovao mi je da je za mene bolje da se za 
jedno vrijeme malo udaljim iz ovog belaja. U tom momentu sam 
poželio da njemu, kao neosporno poštenom i hrabrom čovjeku, koji mi 
je i iskreni prijatelj, otkrijem neke tajne. Kao, naprimjer, šta sve znam, 
koga sve imam na vezi, šta sve radim... 


Međutim, nisam to smio, nisam smio dovoditi ni u snu u 
pitanje diskreciju takvih poslova. Ja mu nisam htio povjeriti da sam 
uvrijeđen što odlazim iz vojske. On je mislio da mi je učinio dobro što 
me demobilisao. Tako je to vrlo često u životu, ljudi, u namjeri da 
učine dobro, nesvjesno uvrijede druge. Ja sam mu samo ispričao 0 
ponudi da se angažujem u Sloveniji. On je to iskreno podržao. Imao 
sam utisak da mu je težak kamen pao sa srca. Vjerovatno ga je neko 
prethodno obavezao da me se riješi. Ovo je ispalo kao od Boga dato. 

Ponudio mi je da se on pobrine o svim odobrenjima koje mi trebaju 
izdati civilne i vojne vlasti za duže odsustvo iz zemlje u ratnim 
uslovima. 


Sutradan je to i odradio. Tim odobrenjima mi je odobren 
neograničen boravak u Republici Sloveniji, sa mogućnostima posjeta 
kući i povrataka nazad bez naknadnih pribavljanja novih dozvola. Za 
te uslove i to vrijeme ovo je bilo zaista širokogrudo rješenje. Ni danas 
ne mogu da se otrgnem utisku da je tadašnjoj vlasti, sa predsjednikom 
opštine na čelu, bilo zadovoljstvo da me se kutarišu sa terena. 

Cijenili su da bi moja pozitivna, a pomalo antiratna i 
protivnacionalistička aktivnost, mogla da negativno utiče na njihov 
ugled, ugled gospodara rata i života ljudi. Ovo je bio elegantno 
odrađen potez i za mene i za njih. Putujući za Sloveniju, u Zapadu sam 
se zadržao nekoliko dana. Javio sam se prijateljima u Ljubljanu. 
Saopštio sam im da prihvatam učešće u Projektu organizovanja 
bosanskohercegovačke, eksteritorijalne škole u Sloveniji. Oni su 
om bili vrlo zadovoljni. Upozorili su me da treba da 
love koje moram odrađivati, o kojima će me 
edbu iz Sarajeva. 


mojom odluk 
računam još na neke pos 
oni obavijestiti na vrijeme, kada za iste prime nar 
Ako sam išta naučio u tih pet-šest mjeseci od početka rata, to 

je pravilo da ne postavljam suvišna pitanja oko dobijenih poslova, već 
da naloženo na vrijeme i što kvalitetnije odradim, mada me je moja 
radoznalost često kopkala i bivao sam u iskušenju da nešto suvišno 
priupitam. Na kraju jednog telefonskog razgovora mi je rečeno, kad 
sam već tu u Zapadu, da se javim gospodinu Kapi. On mi, po 
njihovom dogovoru, treba dati pet hiljada maraka, kojima ću platiti 
dobijanje Poslovne vize u Sloveniji. Malo mi se to učinilo previše 
krtost. Međutim, on mi je te pare dao bez 


novca, znajući Kapinu š im, on Ž 
ikakvoga komentara. Kao usput dao mi Je 1 jedan broj telefona, tu u 
Zapadu, s napomenom da na isti treba da se javim odmah, da bi 
započeo regulisanje moga poslovnog boravka u Sloveniji. 


Na moj poziv odazvao mi se neki vrlo ljubazn gospodin, čije 
ime nisam upamtio. Na moje predstavljanje i objašnjenje po čijoj 
preporuci zovem, on rutinirano odgovori da je sve po dogovoru i biće 
u redu. Zamoli me da mu dam svoje lične generalije, ime, prezime, 
datum i mjesto rođenja, državljanstvo, ime roditelja i tako dalje. Po 

završetku uzimanja podataka, uz hvala, priredi mi malo iznenađenje. 
Sve imenujući, pita me za familije, moju i ženinu. Pošto taj čovjek nije 
imao nikakve veze sa Bosnom i našom ratnom dramom, a niti sam 
ikada prije za njega čuo, ovakvim pitanjima sam bio veoma 
iznenađen. On mi tada reče da jedna gospođica, koja radi u njegovoj 
kancelariji, želi da razgovara sa mnom. 

Iznenađenje!!! 

Bila je to najbolja drugarica sa fakulteta moje starije svastike. 
Inače, vrlo čest gost i u našoj kući. Posebno su je voljela moja djeca. 
Arhitekta, intelektualka, odgojena u porodici intelektualaca. Čeljade 
puno duše i ljubavi za ljude. Širokih ljudskih i moralnih horizonata. 
Taj kontakt i razgovor me stvarno obradovao i razgalio. Kasnije smo 
se redovno čuli, sve do njenog, definitivnog odlaska u SAD. Kroz 
nekoliko godina, kada smo se i mi našli u Kanadi a rat već bio 
završen, te kontakte smo obnovili. Ona je već bila formirala porodicu, 
rodila je kćerku i sina. 

Dakle, životne tokove i sudbine pojedinaca nikakva sila ne 
može zaustaviti a još manje kontrolisati. Po uputi njenog šefa, ja sam 
se sutradan javio u jednu kancelariju u Ljubljani. Gospodin, po imenu 
Južnjak, primio me vrlo ljubazno. Odmah je odradio sve što mi je 
trebalo. Registrovao je mene i moju ženu kao suvlasnike jedne 
engleske firme. Zatim je mene "proglasio" jednim od izvršnih 
menadžera. Poslije toga je par minuta sačekao elektronsku saglasnost 
predsjednika kompanije, kojom sam imenovan za šefa predstavništva 
te firme za Sloveniju i Hrvatsku. Sjedište predstavništva je po mojoj 
želji određeno da bude u Malom. Već narednog dana, na osnovu svih 
tih papira i potvrda o mojim "'silnim funkcijama" u takvoj jednoj 
svjetski renomiranoj kompaniji, ja sam bez problema dobio poslovnu 
vizu za boravak u Sloveniji, bez ikakvih restrikcija i ograničenja. Po 
tom osnovu, boravišne vize su dobili i moja žena i djeca. Te vize su 
nam koristile da tokom cijelog rata nesmetano hodamo po cijeloj 
Evropi pa i šire, kad nam se ukazala potreba. Ja sam svoj rad u toj 
firmi i aktivirao, tokom rata manje, a u prvim godinama poslije rata 
znatno više. Posredovao sam u značajnim međunarodnim poslovnim 
transakcijama, koje su mi omogućavale da obezbijedim sebi i por odici 
egzistenciju. 

Svi ovi poslovi oko regulisanja mog poslovnog boravka u 
Sloveniji na neodređeno vrijeme koštali su me ravno pet hiljada 
maraka. Tada mi je postala razumljiva Kapina ''galantnost". On je, 
dakle, bio u sve detaljno upućen. 

Na meni je sada ostalo još jedino, da se nenametljivo ubacim 
za prosvjetarskoga lidera nastavnicima koji su već bili evidentirani. Sa 
njihovim prvim okupljanjem se čekalo dok se i ja pojavim. S obzirom 
na moje životno i radno iskustvo, koje sam u ovim poslovima 
kombinovao sa istim kvalitetima moje žene i njenim dugogodišnjim 
iskustvom u radu u prosvjeti, to uopšte nije bilo teško. Na 
organizovanom sastanku prosvjetnih radnika, ja sam u nadahnutoj, 
ciljano tempiranoj diskusiji, oduševio sve prisutne. To je bio šlagvort 
gospodinu Tihom, predstavniku slovenačkih vlasti, koji je vodio ovaj 
skup, da me predloži za koordinatora Projekta škole. Ostali su to 
jednoglasno prihvatili. Gospodin Tihi je o svemu prethodno bio 
upoznat od gospođe Fine, iz Ministarstva. Škola, koja je trebala da 
otpočne sa radom u Malom, imala je evidentiranih oko hiljadu i četiri 
stotine učenika. Bila je to najbrojnija eksteritorijalna škola ikada 
napravljena. Sve ostale, širom Slovenije, bile su višestruko manje, a 
bilo ih je u početku oko pedeset. U najvećem broju, one su brojale od 
stotinu do dvjesta učenika, raspoređenih po uzrastu, od prvog do 


osmog razreda. 

Zbog veličine škole u Malom, ja sam kasnije preimenovan u 
ravnatelja te škole, sa potrebom prisustva što više vremena tu u školi. 
Tokom novembra, sve škole su startale sa radom. Skola u Malom, 
šesnaestoga novembra u osam sati. Radila je cjelodnevno, u tri 
smjene. Rad je bio vrlo naporan. Ali, veliki početni uspjeh je 
stimulisao sve nas, i nastavnike i pomoćno osoblje. Sve to nam uopšte 
nije izgledalo teško. 

Sada, kada analiziram to vrijeme, čudim se! Kako smo na 
ledini, od ništa, bez velikih diskusija, prijedloga, elaborata, stvorili 
jedan sistem škola koje su funkcionisale besprijekorno kvalitetno, 
osposobljavajući i učeći učenike programskom gradivu. Da su ta djeca 
dobro naučena, potvrdila su kasnije, nastavljajući svoja školovanja u 
Sloveniji, negdje drugo u svijetu ili u domovini, po završetku rata, 
kada su se vratila kući. Uglavnom su bili ravni, a u dosta slučajeva 

uspješniji od đaka koji nisu išli u izbjegličke škole. Jedan broj te djece 
je završio ili pohađa najznačajnije svjetske univerzitete u SAD, 
Kanadi, Austriji, Njemačkoj, Velikoj Britaniji, Turskoj... O tome ću, 
vjerovatno, pisati nekada kasnije, šire i detaljnije. 

Želim da napomenem: Eksteritorijalna škola za djecu iz Bosne 
i Hercegovine u Sloveniji se odvijala po redovnom programu 
osnovnih škola Ministarstva za školstvo, kulturu i sport Republike 
Bosne i Hercegovine, uz organizacionu i kontrolnu saradnju 
istoimenog ministarstva Republike Slovenije. U nastavnom procesu su 
poštovani svi vaspitno-obrazovni kriteriji, propisani za regularne škole 
u domovini. Velike zasluge za to imaju nadležne institucije i 
dobronamjerni pojedinci iz Slovenije. Hvala im! Međutim, najveći 
posao, glavni dio zadatka su iznijeli nastavnici, intelektualci i svi oni 
koji su bili uključeni direktno u rad u školama. Bio je to naporan, 
samoprijegoran i bespoštedan rad. Ti entuzijasti, koji su bili i sami u 
neizvjesnosti da li će oni I njihove porodice imati naredni obrok, da ne 
budu gladni ili neki haljetak za obući, da bi izgledali pristojno pred 
učenicima, bespogovorno su odrađivali svoj profesionalni i ljudski 
zadatak. 

Vodeći ovaj kolektiv, pored redovnih poslova direktora imao 
sam još dopunske obaveze, da zajedno sa nastavnicima, psiholozima, 
pedagozima, zajednički ili odvojeno, djelujem kao psiho-socijalni 
terapeut. To je bilo neophodno. Imali smo značajan broj učenika, 
njihovih roditelja (najčešće majki) i jedan broj nastavnika kojima je 
trebala psiho-socijalna pomoć i terapija. Svi su oni bili traumatizovani 
prisustvom na mjestima gdje su činjeni zločini ili su u više slučajeva i 
sami bili žrtve represija i zločina, najbrutalnijih zlostavljanja, 
silovanja, svjedoci ubistava njihovih najbližih. 


U ovoj vrsti angažovanja su nam značajno pomagale različite 
slovenačke i međunarodne nevladine organizacije i institucije. U tome 
se najviše isticao Centar za psiho-socijalnu pomoć mladima iZ 
Ljubljane. Centar je imao kompletiranu grupu stručnjaka za ovako 
specifične pomoći. Oni su, uglavnom, bili psiholozi, ljekari, socijalni 
radnici, pedagozi. 

I Vrlo interesantan je bio i način kako je ovaj centar uključivao 
i bosanske stručnjake sličnih profila u sve te poslove. Za njih je 

organizovao povremene seminare edukacionog karaktera, a poslije i 
seminare supervizije. Ove supervizije su imale za cilj da se naši, u 
projekt pomoći uključeni stručnjaci rasterete problema i naboja kojim 
su bili napunjeni tokom pomaganja i psiho-socijalnih intervencija, u 
teškim slučajevima, djeci i ostalim izbjeglicama. Direktor ovog centra 
i ukupni koordinator, duša kompletnih aktivnosti, bila je dr. Divna. To 
je žena već u poodmaklim godinama. Pripada staroj "gardi teškaša"' u 
struci i uopšte poslovima koje je obavljala. Imala je sjajnu političku, 
stručnu i obrazovnu karijeru. Kroz dugi i uspješni angažman i život 
stekla je i međunarodne veze i reputaciju. Svoj našoj izbjegličkoj 
populaciji u Sloveniji je izuzetno puno pomogla. Nastupala je sa 
pozicije stvarne želje da iskreno pomogne. Međutim, na startu sam 
procijenio da joj ekipa nije istog mišljenja kao ona. Oni su bili 
međusobno rastrzani i podijeljeni. Te podjele su se zasnivale na 
stručnoj, političkoj i nacionalnoj surevnjivosti. Međusobno se nisu 
trpjeli. Takođe, pojedinci, uglavnom oni sa nižom stručnom i 
obrazovnom reputacijom i primitivnijih shvatanja, nisu trpjeli nas, - 
kako su govorili, ""proklete begunce". Bilo je uobičajeno da takve 
uvrede čujemo i otrpimo i od ostalih "humanitaraca", Slovenaca, koji 
su nam "pomagali" za debele plaće i pare koje je Slovenija tih godina 
dobijala od međunarodne zajednice, kao donacije. Sve ove donacije su 
bile namijenjene za izbjeglice iz BiH. Bilo je tu i drugih teških 
ponižavajućih situacija. One su sve išle u smislu: "Vi ste begunci, 
nemate državu, trpite i budite zadovoljni što ste pod krovom i kako- 
-tako siti." 

Mi, koji nismo živjeli isključivo od humanitarne milosti i 
"dobročinstva"? domaćina, pokušavali smo da reagujemo. U početku, 
te reakcije su bile bez ikakvog pozitivnog efekta kod domaćina. 
Međutim, kasnije, kada je postalo izvjesno da će država BiH biti 
odbranjena, situacija se popravljala u cjelini. Posebno je krenulo 
nabolje kada je u Sloveniji otvorena i počela sa radom Ambasada R 
BiH. ' 

Prvi dani i mjeseci života Projekta BiH škole u Sloveniji su se 
odvijali u intenzivnom i normalnom vaspitno-obrazovnom radu. Sve 
poteškoće i nedaće koje su svakodnevno iskrsavale rješavane su u 
hodu i sa uspjehom. U školi u Malom, ja sam kao direktor (ravnatelj) 

škole imao još dva pomoćnika. Jedan pomoćnik je bio zadužen za 
nastavu od prvog do četvrtog razreda, a drugi od četvrtog do osmog 
razreda. Formirali smo i školsku biblioteku, ekonomat, priručno 
računovodstvo, Školski odbor sastavljen od roditelja djece i 
nastavnika. Priručno računovodstvo, u saradnji sa ekonomatom vodilo 
je evidenciju ulaza i potrošnje svih školskih materijala i poneke 
novčane donacije, koju je dobijala škola. Novčane donacije smo trošili 
na školski materijal za učenike i nastavnike, za slikanje učenika za 
Školski ljetopis koji smo vodili i drugo. 

Tek kasnije, kada sam ja uspostavio saradnju sa nekim 
privrednim kolektivima u Sloveniji i Njemačkoj, dobili smo i nešto 
novaca koje smo podijelili nastavnicima kao jednokratnu pomoć. Bile 
su to male svote, ali su dobrodošle, ako se ima na umu da se radilo 
potpuno bez ikakve plate i redovnoga prihoda. Interesantno da su se o 
ovim pomoćima u novcu, koji su dobijali povremeno nastavnici, vrlo 
negativno očitovali neki predstavnici slovenačkih vlasti, posebno 
"humanitarci"? iz Crvenog (Rdečeg) križa. Valjda su se bojali da se 
nastavnici-izbjeglice ne ''obogate" pa im se istrgnu ispod kontrole, ili 
nešto drugo? Po meni, racionalnog objašnjenja za ovakve reakcije nije 
bilo. 

Krajem decembra 1992. morao sam ići u Bosnu. Privremeno, 
prije kretanja na put, sva svoja ovlaštenja vezana za školske obaveze u 
Malom sam prenio na moje pomoćnike za nastavu. Istinske razloge 
moga putovanja nisam mogao, smio, nikome reći. Izgovor sam našao 
u razlogu tipa: "Pa, eto, dugo nisam bio tamo a i školskoj biblioteci 
nedostaje potrebna literatura koja se radi po važećem programu. Istu 
ću zadužiti u biblioteci u mom gradu i privremeno je donijeti ovamo." 
Navodno, pravdao sam se: "Najavljeni su veliki snjegovi za sredinu 
januara, pa želim prije tih snjegova da se vratim." 


Ustvari, ja sam znao da ću se vratiti prije novogodišnje noći. 
To mi je bio zadatak i obaveza. Na putu do kuće u Bosni vrlo kratko 
vrijeme zadržao sam se u Orlovom. Važne "stvari"', koje sam imao 
raspoređene? u starom i neuglednom autu, bezbjedno sam i 
kompletne, bez suvišnih objašnjenja, predao čovjeku iz Centra U 
Sarajevu. Kratko, uz kafu smo razgovarali. Ništa o njemu nisam Znao, 
izuzev da je po zanimanju advokat. Ne znam koliko je toga on znao O 

meni 1 slovenačkom punktu. Odavao je utisak vrlo odmjerenog, 
inteligentnog i izuzetno dobro obaviještenog čovjeka. Ispričao mi je 
neke detalje iz sarajevske situacije koji se nisu saopštavali u javnosti. 
Neke pojave i događanja u političkom životu Sarajeva u 
neprijateljskom okruženju su me neprijatno iznenadili. Onako, kao 
uzgred, sugerisao mi je da se što brže vraćam nazad, ukoliko ne želim 
na duže vrijeme da ostanem blokiran u Bosni. Kada sam rekao da se 
namjeravam vratiti prije Nove godine, a to znači u narednih dva tri 
dana, rekao je da je to dobro, ali da je vrlo naporno. 


Po ovome sam zaključio da sa daljim mojim obavezama i 
rokovima nije upoznat. Čak ni sa onim koji su bili 'upakovani" u 
paketu koji mi je predao. U razgovoru smo dotakli i naše školske 
aktivnosti i probleme sa kojima se susrećemo u realizaciji školskog 
programa, gdje nam skoro sve, izuzev dobre volje, nedostaje. 
Nasmijao se. Dotičući se problema maternjeg jezika, kako smo zvali 
bivši predmet srpskohrvatski, on mi reče da slobodno predmet 
imenujemo u bosanski jezik, da je to stav školskih i kulturnih vlasti, 
kao i većinskog dijela javnosti. 

Podvuče mi važnost informacije, da je čuo iz nekih izvora 
izjavu prof. dr. Muhameda Hukovića, da u Sveučilišnoj biblioteci u 
Zapadu ima još jedan jedini primjerak (za koji se zna), prve i jedine 
dosada štampane Gramatike bosanskoga jezika, iz 1890. godine. Istu 
je štampala tadašnja Zemaljska vlada Bosne i Hercegovine, a po 
nalogu iz Beča. Navodno, tu knjigu je bibliotečka uprava negdje 
sklonila, sada kada se pomalo komplikuju i zatežu odnosi između BiH 
i Hrvatske, zbog njihovog miješanja u unutrašnju situaciju u Bosni i 
Hercegovini. A reprint, ili ponovno štampanje te gramatike nakon više 
od stotinu godina bi dobro došao. 

Na moju primjedbu da bi dobro bilo da o tome kontaktiraju 
dva nadležna ministarstva, on je neodređeno odmahnuo. Samo je 
prokomentarisao da je u cijeloj državnoj strukturi situacija slična 
sarajevskoj. Sve je svačije i ničije, tako i nadležnosti ministarstava. 
Postoji Vlada koja ograničeno vlada. Mi se dobro branimo, a 
Ministarstvo odbrane ne rukovodi odbranom. I sve tome slično. Ovo 
je igra apsurda, sa vrlo kvalitetnim rezultatima. Pojedinci poluilegalno 
odrađuju ono što u normalnim vremenima i državama odrađuju čitavi 

timovi i vladine institucije. Ovu zemlju će braniti i odbraniti ljudi, 
samoorganizovani patrioti. Oni koji nemaju ličnih kalkulacija sa 
bogatstvom, funkcijama, činovima, ličnim probitkom. 

Sve mi je bilo jasno. Jedini primjerak do sada štampane 
Gramatike bosanskog jezika je u biblioteci druge države. Moja država 
taj primjerak ne može zvanično tražiti iz razloga što je to Gramatika 
zvaničnog jezika moje države, koji, eto, ta tamo država ne priznaje. 
Valjda je to razlog zašto tu knjigu više tamo u biblioteci ne drže za 
javnost. Sve bi ovo bile jadne i bijedne pojave, da nisu tragično- 
bezobrazne i podle. 

Rastali smo se. Ja sam zbog nekih saznanja bio vrlo potišten. 
U moj grad sam stigao dvadeset sedmog decembra, pred ponoć. Na 
samom ulazu u zamračeni grad, koji je izgledao kao da u njemu nema 
ništa od života, zaustavila me policija. Poznanici. Obradovano me 
pozdraviše. Sugerisaše da ugasim velika svjetla, jer četnici od podne 
neprekidno granatiraju. Ja im se zahvalih. Dadoh im po kutiju 
cigareta, čemu se oni posebno obradovaše. 

Upečatljiv mi je ostao njihov odgovor, na moje pitanje: "Kako 
ste momci?" Uglas su odgovorili: 

"Dobro, a još bolje kad vidimo da i vi s vana dolazite! Znači, 
još ova država postoji, još nije otpisana!" 

Koliko gorke istine i nade u ovakvom odgovoru! Obični ljudi 
su to najsažetije i najbolje znali kazati, i pored toga što zakulisne i 
prljave igre domaćih i bjelosvjetskih političkih igrača nisu znali. 

U mom gradu sam proveo samo dva dana i dvije noći. U 
Sloveniji sam sa orlovskim paketom morao biti prije Nove godine, pa 
makar to bilo pet minuta prije ponoći. 


Zbog vremenskog škripca i delikatnosti obaveze, ovaj puta mi 
je u Orlovu u povratku dodijeljen pratilac. On je povremeno uzimao 
da vozi, dok sam se ja odmarao. Putovali smo bez prekida. Do Zapada 
smo stigli za nepunih dvadeset sati, umjesto uobičajenih trideset pet- 
-Sest. 

U  restoranu-piceriji, preko = puta hotela "Bosanska 
Kazablanka", dočekali su nas sa ručkom naši ljudi iz Slovenije i 
Hrvatske. Ovaj puta je i dio obaveza sa puta u Bosnu, namijenjen 

Sloveniji, bio završen ovdje u Zapadu. Svi smo bili zadovoljni. Ja sam 
za ručkom sjedio na klupi kojoj je na naslonu bila pričvršćena pločica 
sa prezimenom poznatog hrvatskog stvaraoca, kulturnog i javnog 
radnika, pomalo osobenjaka, znamenitog profesora... On je, eto, dok je 
bio živ, imao obilježenu i klupu u restoranu, koja je, kada on dođe, iz 
poštovanja prisutnih prema njemu oslobađana da on sjedne. Ovu 
pločicu, sa njegovim prezimenom, sigurno nije on postavio. Sigurno 
nije to ni tražio. Ovo je izraz poštovanja domaćina restorana prema 
imenu i čovjeku koji je stvorio nešto što puno znači za njegov narod i 
njegovu državu. 

O takvim obilježjima sam već čuo. Ona su uobičajena za 
svjetske metropole. One tako, između ostalog, obilježavaju kretanja 
svojih istinskih velikana. Prisutni su me zezali zbog sjedenja na tom 
obilježenom dijelu klupe. Kao, to je dobar znak. Zauzimaću mjesto u 
kulturi Bosne, koje ima ovaj profesor u Hrvatskoj. Ja sam to zezanje 
iskoristio kao povod da ispričam priču o postojanju još jedinog 
poznatog primjerka davno štampane Gramatike bosanskog jezika u 
Sveučilišnoj biblioteci, ovdje u ovom gradu. Svi su bili prijatno 
iznenađeni. Većina nije ni znala da je bosanski jezik nekada bio 
zvanično priznat jezik u službenoj upotrebi u Bosni i Hercegovini. 
Negativno su komentarisali to što su vlasti ove zemlje sada tu knjigu 
povukle iz bibliotečkog fonda, kao da ne postoji. 

Bilo je jasno, i poluučen čovjek zna ocijeniti koliku vrijednost 
ta knjiga ima sada za Bosnu i Hercegovinu. Jer, ovo je vrijeme kada se 
mi borimo da se između kulturno-pogromaških koncepcija srpskog i 
hrvatskog jezika,  stavljenih u funkciju prljavog političkog 
velikodržavlja, jednog i drugog, iščupamo i uvedemo ponovo u 
upotrebu bosanski jezik, koji je daleko stariji od ova dva. Ja sam ovu 
temu nabacio s namjerom da vidim reakciju jednog od prisutnih. On je 
bio naš čovjek. S porodicom živi i radi dugo u Zapadu. Njegova žena, 
koju sam takođe dobro znao radila je u Sveučilišnoj biblioteci. 
Njegova reakcija na moju priču je bila onakva kakvu sam ja i 
očekivao. Pri mom polasku, kada sam se sa svima pozdravio, on je na 
neupadljiv način izašao da me isprati do auta. Pružajuci mi ruku, rekao 
je: 

"Onu knjigu ćemo imati ubrzo, samo ako je nisu spalili, kao 
što su već s nekim knjigama uradili." 

Ja sam se zahvalio i rekao da ne mora biti original, može i 
fotokopija, ali detaljna. 

Obećanje je ispunio. Knjiga je nađena i proslijeđena 
entuzijastima u Njemačku. Veliki patriota, Bosanac i nadasve veliki 
čovjek i humanista, pisac Simo EŠIĆ je napravio reprint ove 
najznačajnije knjige za održanje bosanskog jezika, u svojoj izdavačkoj 
kući "Bosanska riječ", u njemačkom gradu Wuppertal, ratne 1994. 
godine. Reprint. knjige je, zahvaljujući ljudima dobre volje na 
materijalnoj pomoći, napravljen u nekoliko hiljada primjeraka. Ovaj 
projekat su pomogle i bosanske institucije koje su tada funkcionisale u 
dijaspori. 

Nekoliko godina kasnije, boraveći na sjevernoameričkom 
kontinentu ću, sasvim slučajno, saznati da postoji i starija štampana 
Gramatika bosanskog jezika. Štampana je u Sarajevu izmedju 1861. i 
1869. godine. Štampana je po nalogu tadašnjega vezira u Bosni, Topal 
Šerif Osman-paše, posljednjeg značajnijeg turskoga namjesnika u 
Bosni. Očevidno je tadašnji turski namjesnik izuzetno razumijevao 
bosansku međunarodno-političku situaciju i značaj jezika za njenu 
budućnost. Ove činjenice je na vrlo vispren i pametan način istražio, 
provjerio i objavio gospodin Josip Vrbić u knjizi "Od turskih vremena 
do danas", štampanoj u Americi 1996. godine. Gospodin Vrbić je, 
inače, '(zadrti'"? Bošnjak-katolik, a po političkom i filozofskom 
bosanskom državotvornom ubjeđenju, Bosanac. Rodom je iz srednje 
Bosne, iz okoline Zavidovića. 


Ove historijske činjenice o bosanskom jeziku su, vjerovatno, 
historičari znali izuzetno dobro i ranije. Međutim, pošto je jezik na 
našim prostorima uvijek, ili skoro uvijek bio rezultat političkih 
nagodbi raznih vrsta, ovakve i slične činjenice su bile zabranjeno 
voće" za javnost, izuzev ako nisu od strane intelektualaca, političkih 
emigranata, otkrivane i objelodanjivane u inostranstvu. 

Tako opušteni i zadovoljni, rastali smo se u Zapadu. Oni 
"domaći" su otišli svojim kućama, a mi "Slovenci" za Sloveniju. MoJ 
pratilac je otišao u Crikvenicu, kod porodice, koja je tamo bila U 

izbjeglištvu. Ovi domaći su mu obezbijedili i neki prevoz, da tamo 
stigne do ponoći, na doček Nove godine. 


Ja već, kakav sam u takvim situacijama ''smotan"', na ulazu u 
Malo, razmišljajući o rezultatima ovog puta, koji su vrlo uspješni, 
primijetim da sam moju ručnu torbu zaboravio u restoranu u Zapadu. 
Unutra ništa važno za posao, ali onaj drugi, važniji dio za moju 


porodicu i mene, novac, i to veći dio porodične rezerve je ostao u 
torbi. 


Nisam se javljao porodici, okrenuo sam auto nazad. Tri sata 
normalne vožnje pređem za manje od dva saata. Došao sam pred 
restoran. Sav sam bio u strahu. Da li ću torbu sa sadržajem naći 
unutra? Kada sam ušao u restoran, konobar se samo osmjehnuo i 
rekao: 


"Vaša torba je iza šanka, niko ništa nije dirao, molim vas, 
uzmite je sami." 


Imao sam sreću. Bio jo to neki vrlo pošten čovjek. Moglo je 
biti i obrnuto. 


Kući u Malo sam stigao neki sat prije novogodišnje ponoći. 


Novu 1993. godinu sam dočekao u krugu porodice i nekih 
prijatelja. Bila je ovo naša prva i najtužnija Nova godina u tuđini. Tek 
to veče sam shvatio kako je život svakoga pojedinca najvažniji njemu 
samom. Naime, uočio sam nešto što me frapiralo. Ovo se odnosi 
djelimično na porodicu, a na prijatelje i ostale u potpunosti. Oni su me 
već bili otpisali iz živih. Jer izvještaji sa terena Bosne, koji su stizali u 
Sloveniju poslije moga odlaska dole bili su stravični. Konstatovano je 
da su Oni započeli do sada najveću, novogodišnju ofanzivu na 
slobodne teritorije. Javljano je o stravičnim sukobima između snaga 
Armije BiH i Poskoka. Novinari su izvještavali da iz Bosne izaći ili u 
Bosnu ući više ne može ni ptica, a pogotovo ne živ čovjek. Ja sam 
ipak, eto, došao i zdrav i živ. Tek tu, u toplini doma i porodice, 
saznajem kroz kakvu sam vatru i pošast prošao. Djeca i žena su, od 
radosti da sam tu, onako malo "izgubljena". Ja ih razumijem. 


Postalo mi je jasno, zašto mi je bio naložen ovakav putni i 
vremenski presing. Međutim, u takvim situacijama ja imam nešto što 
je karakteristično za moje ponašanje, mada je sa stanovišta razuma 

iracionalno. To je, dok izvršavam neki zadatak, svoj ili od nekoga 
dobijen, imam samo na umu njegov uspješan završetak po svaku 
cijenu. Tada uopšte ne razmišljam o mogućim opasnostima koje me 
vrebaju. Tek po završetku posla spopadaju me strahovi i panika od 
onoga kroz šta sam prošao i šta mi se moglo desiti. To mi se desilo i 
ovaj puta. Vjerovatno je to u mojoj ličnosti. Ja po prirodi nisam hrabar 
čovjek, ali jesam izuzetno disciplinovan. Vjerovatno u unutrašnjem 
sukobu te moje nedovoljne hrabrosti, a veoma izražene 
disciplinovanosti, ova potonja osobina biva pobjednik. Reakcija i 
posljedice su ove slabosti, koje preživljavam po okončanju posla. 

Odmah poslije ponoći ja sam '"mrtvački"? zaspao. Sutradan 
oko podne su me probudili prijatelji i saradnici iz škole. Saznali su da 
sam "ipak" došao, pa su došli da me vide i da mi čestitaju Novu 
godinu. U susretu s njima imao sam utisak kao da u mene gledaju kao 
u nekoga ko se vratio s onog svijeta, iz mrtvih. Nema veze, važno je 
da je sve dobro i uspješno prošlo. Hvala Bogu. Još jedan put sam imao 
sreću! 

Za nekoliko dana sam išao na sastanak u Ljubljanu. Rekli su 
mi da sam definitivno zaslužio najveće odlikovanje koje nam država 
bude imala poslije rata. Ja u šali odgovorih da sam sam sebi već 
dodijelio odlikovanje, koje se zove ŽIVOT. To sam stvarno i mislio, 
jer sam uočio da su me i oni pomalo bili otpisali. U sebi sam malo 
zajedljivo razmišljao, kako su jadni ti "salonski" patrioti. Svi su oni 
bili spremni, kao i naši naredbodavci iz vrha državne vlasti, boriti se 
za Bosnu do zadnjeg bosanskog čovjeka. Sve to pod "malim" 
uslovom da oni, bar, po svaku cijenu prežive. Nešto tiho u meni 
počelo je da se buni. 

Dogovorismo se da i dalje radimo ono što se može. Ja 
potenciram moje veće, intenzivnije angažovanje u školi. Međutim, oni 
mi preporučiše da se prevashodno odmorim, a što se tiče poslova u 
školi i škole, oni znaju da je to sve izuzetno dobro. Kao u šali, a ja sam 
znao da je to najava, rekoše mi da ću, možda, morati pokušati otići 
uskoro ponovo u Bosnu. Vjerovatno će to biti mart mjesec. Na moju 
primjedbu, koju sam u strahu izrekao, da će to biti nemoguće, jer mi 
već ratujemo sa Poskocima u Hercegovini, oni mi odgovoriše kako se 
nadaju da će se to već umiriti, 

Priznajem da sam po saznanju da ću uskoro, ponovo, morati 
ići u Bosnu postao nervozan, razdražljiv i uplašen. Sve je to imalo 
odraza na moj odnos prema porodici u kojoj sam često bez razloga bio 
ljut, galamio, zanovijetao... O mogućem novom putu u Bosnu njima 
nisam govorio. To mi ni na pamet nije padalo. Samo bi se uznemirili i 
prepali, a ništa nismo mogli promijeniti. 

Kao uzgred, ponekad sam napominjao kako bih trebao otići u 
Zapad na četiri-pet dana i konačno dobiti pozajmljene novce od nekih 
ljudi, kojima je rok za vraćanje već bio prošao. Govorio sam da bih to 
vrijeme iskoristio da regulišem i naš boravak u Zapadu, za poslovne 
potrebe. Ovo sa prijavom boravka se stvarno ukazivalo kao potreba. 
Razlog? Hrvatske vlasti su sa intenziviranjem sukoba u Hercegovini 
najavljivale za Bošnjake vrlo rigorozan režim ulaska i prolaska kroz 
Hrvatsku. Ovo se odnosilo i na one koji su imali vizu trećih zemalja i 
sa istom su dosada nesmetano putovali u Hrvatsku. Takav je slučaj bio 
i sa mnom. Ovim najavama puta u Hrvatsku ja sam od porodice htio 
da prikrijem eventualni, stvarni odlazak u Bosnu. Nisam htio da ih 
dovedem u situaciju straha i brige, kao pri mom prošlom putovanju. 

Po hiljaditi puta razmišljam o prokletstvu politike i usuda da 
ona uvijek, u svojoj osnovi, donosi zlo ovim ubogim prostorima, gdje 
ljubav za tren biva zamijenjena mržnjom i makljažom do istrebljenja. 
Mržnja koja, eto, ide dotle da ljude sputava u "elementarnom", 
prirodnom pravu da mogu da se kreću svuda gdje žele. Valjda 
Svemoćni to pravo, kad je stvarao ovu planetu, nije ekskluzivno 
dodijelio samo pojedincima ili grupama, već svima! Ne znam po koji 
puta mi se nametnula misao i želja da od svega i fizički pobjegnem 
negdje daleko. Da sam sebi onemogućim bavljenje bilo čime što ima 
bilo kakve veze sa politikom i sa ovim balkanskim prostorima! 

RAZLOG JEDANAESTI 


Cijeli januar, februar i prvu polovinu marta sam iskoristio da 
radim školske poslove. Svakom nastavniku sam prisustvovao na po 
jednom času. To sam kao direktor bio obavezan, po Programu škole. 


Obilazeći razrede, razmišljam i posmatram. Posmatram te 
male Odiseje iz Bosne. Posmatram njihove nastavnike, Odiseje. 


Mi, bosanski Odiseji: 

Susrećemo se svaki dan na svim meridijanima. 
Gledamo se na televiziji. 

Čitamo o nama u novinama. 

Slušamo priče o nama, uživo i preko radija. 
Gledamo se na filmovima ratnih snimatelja. 
Gledamo se na uličnim slikama i posterima. 
Mi smo čitava jedna huda zemlja u pokretu. 


Mi smo čitav jedan narod, dopunjen manjim brojem iz druga 
dva, koji se opredijeliše da dijele našu sudbinu, nas koji ne bismo 
spremni na zločin, poniženje i poraz. 

Svi smo mi Odiseji. Krenuli smo na put zato što smo sebe i 
druge htjeli da spasimo. To smo morali, jer zemlju u rovovima jedni 
brane, a drugi nejač i pečat žive Bosne po svijetu čuvaju. Na tom putu 
vrijeme nas baca i razbija o hridi životnog bespuća. Nemilosrdne 
"ptice" nam oči "vade", od tegoba nam se duše gase. 


Idemo, a ne znamo kuda! 

Borimo se, a ne znamo uvijek zašto! 

Svadamo se, a ne znamo oko čega! 

Živimo, a često ne znamo od čega! 

Mislimo, a većinom ne uspijevamo domisliti!? 
Sami smo sa sobom, kad jesmo, ali vrlo malo sa svojima!? 


Radujemo se da smo otišli daleko od svojih topraka, a nesretni 
smo što nismo na njima. 

Nezadovoljni smo što smo Tu, a zadovoljni smo što nismo 
Dole. 


Vrlo malo znamo o onome kuda idemo! 

Ništa ne znamo od onoga šta nas sutra čeka! 

Ne znamo...??? 

Ali ima jedno-jedino što znamo, što nam je u duši, što je naš 
konačni cilj! 

Naša životna lađa će se zaustaviti uz hrid, ili razbiti o hrid 
ostrva na kome svijetli svjetionik. 

To ostrvo će i tada ime Bosna nositi! 


Svi mi bosanski Odiseji ćemo i dalje kormilariti svojim 
razdrndanim i napuklim, životnim lađama! 


Neko pet, neko deset, neko četrdeset, neko... godina! Ali će ići 
cilju! 

I svako od nas, kad stigne i ko stigne, naći će isto! 

Pusto i poharano, ali drago, najdraže! 

Polomljeno i rascvjetano, ali cvijeće. 


Svi ćemo se susresti sa Kaligulama i njihovim konjima, a 
senatorima! 

Sresti ćemo i dosta kameleona, u novom okruženju, novoj 
odori i sa starim namjerama i težnjama. Novo, kod tih bosanskih 
kameleona, će biti što će svi oni imati oči umjesto na potiljku glave, 
na najdebljem stražnjem dijelu tijela koje će gledati, ne birajući 
sredstva, gdje je najmekše, najudobnije i najisplatnije da se sjedne! 

Pitanja koja ćemo postavljati mi, Odiseji bosanski, biti će 
interesantna samo za mastilo i papir, a patenički rezultati Bosniseje, 
zapisani tako, bit će dio historije za koju će i Kaligule i kameleoni 
dokazivati da se nije ni desila. Nažalost! 

Mi Odiseji ćemo zateći već "izgrađena" Potemkinova sela. Od 
nas će se tražiti da se u ta sela uselimo, da tu živimo. I razrooka 
"sreća" će se naseliti tu, da nas i u budućnosti prati. 

Vraćat ćemo se mi koji preživimo, a tvorci i planeri naših 
bezumnih puteva bit će tu, jer nisu nigdje ni išli. Svi će biti 
zadovoljni!? Još jedna Pirova, bosanska pobjeda je izvojevana. U 
slavu pobjede svuda će biti "razapeti"! transparenti sa porukama: 
"Dobro došli, Welcome, Willkommen, bujrum..., svima vama koji 
zbog svojih razloga dođoste, ali vjerujte, nama ne trebate, već onima 
koji će vas jednoga dana ponovo htjeti otjerati.?? Kome to, Nama!??? 
Ko smo to Mi!??? Kakvi smo to ljudi!??? Ko su to Oni!!??? 
Kooooo...!1122?? 

RAZLOG DVANAESTI 


Obilazeći nastavu po razredima, koristim da se sa svakim 
djetetom pojedinačno upoznam. Ime, prezime, odakle je, s kim je 
ovdje došlo, kod koga živi...? To je bio uobičajeni niz pitanja. Na njih 
su se dobijali, takođe, uobičajeni odgovori. Odgovori, spontano 
izrečeni, prožeti tugom i čežnjom za onim o čemu se govori. U tim 
odgovorima je vrlo često bilo i bolnih ispovijesti i izliva tuge i žalosti 
za gubicima najrođenijih: oca, majke, djeda, brata... Ti mali i mladi 
Božiji stvorovi, nikome krivi, nikome dužni, dolaze iz svih dijelova 
Bosne i Hercegovine. Tu su Mustafe, Mirele, Igori, Marine, Nihadi, 
Amre, Osmani, Jože, Gordane, Huseini, Isidori, Sare, Milani, 
Mladeni, Simone...! Oni su iz Tuzle, Banjaluke, Sarajeva, sa Sokoca, 
iz Stoca, Mostara, Brčkog, Bihaća, Goražda, Doboja, Velike Kladuše, 
Cazina, Gračanice... Svi kažu da su iz Bosne i Hercegovine. 

Svi su protjerani, otjerani, prognani, izbjegli, izgnani, 
pobjegli, najureni... U pravilu, oni iz prvih razreda već govore da su 
begunci iz Bosne. Usvojili su prvu tuđu riječ, riječ jezika zemlje 
domaćina. Nimalo čudno. Ona im se svakodnevno, bezbrojno puta 
ponavlja. Sa nastavnicima je isti slučaj. Učenici i nastavnici ovdje čine 
Bosnu u malom. Ako im se dodaju i đački roditelji i najbliži, ovi u 
izbjeglištvu i oni dole, onda oni čine vjernu sliku Velike Bosne, 
Velike zbog velikog srca, velikog duha, velike duše, Velike zbog 
svojih velikih ljudi, dobrih Bošnjana. Ovdje smo svi zajedno, svi isti, 
svi se dobro razumijemo! A dole? Dole smo zbog imena i vjere u 
kojoj smo se rodili, bez mogućnosti da to biramo, i zbog naroda 
kojima pripadamo, različiti, tučemo  $€, međusobno ubijamo, 
istrebljujemo. 

Naši najrodeniji, dole, na nestanak su osudena biološka vrsta, 
natjerani jedni protiv drugih, jedni na druge. Teška uporedba mi se 
nameće. Mi ovdje smo kao predstavnici jedne vrste sa nijansirano 
malim razlikama po uvjerenjima, kulturi, vjeri, ukrcani na "Nojevu" 
lađu i osuđeni da preživimo, da bismo mogli pričati o onome šta je 
bilo! A bilo je dobro! šta se desilo? Desilo se zlo! A nije se moralo 
desiti !?? 

Tu, u istinskim, bratskim razrednim zajednicama, ja osjećam 
bilo onakve Bosne kakva ona mora biti, ako preživi! 

U takvoj situaciji, gdje smo svi privrženi jedni drugima, gdje 
iskren i ljudski odnos u našim srcima nađe dom i prebivalište za 
svačiju nevolju i teškoću, svaka promjena, svaki potres, nečiji odlazak 
u nešto dalje takođe nepoznato, u neizvjesnost, svačija nesreća, a bilo 
ih je previše, ticala se svih nas. 

Tako se desilo jednoga dana u prvoj polovini marta, nešto što 
se duboko urezalo svima nama u duše. Pri povratku sa časa iz nekog 
razreda sačekao me Tupomir, šef Izbjegličkog centra. Zamolio me za 
kratak razgovor. Nisam ni pretpostavljao šta bi moglo biti. Posebno 
me ovo iznenadilo, jer ja egzistencijalno nisam bio ovisan od 
Izbjegličkog centra. A inače me je neka nedefinisana gadljivost 
odbijala od tog napudranog i našminkanog čovjeka, blaziranog 
izgleda. koji u dubini svojih žmirkavih a prodornih očiju skriva zlobu i 
pakost. On je bio jedan od onih Slovenaca, koji su sebe sa ponosom 
zvali begunskim šefovima. 

Medutim, čovjek mi se, sav unezvijeren, izvinjavao i imao 
sam utisak da mi je iskreno pogođen saopštio vijest koju je upravo 
dobio. Svi preostali ljudi u bosanskom selu Ovčija Ravan, prije 
nekoliko dana, do posljednjega su pobijeni. Grupa Njihovih vojnika je 
ušla u selo i sve živo likvidirala. Svirepo, kamom, puškom, kolcem, a 
najčešće običnom sjekirom za drva. Bile su to, uglavnom, muške 
glave tog ravničarskog, župnog, bogatog posavskog sela. 

Oni, uglavnom njihove prve komšije, naredili su im da žene i 
nejač izađu krajem prošlog ljeta negdje u inostranstvo. Njima, 
domaćinima, muškarcima, nisu dali. Rekli su im da su oni vojni 
obveznici. Iz tog sela, ovdje u Malom, u školi, ima petoro djece: 
Nihad, Muslija, Davor, Marina i Šehida. Šef Tupomir od mene traži, 
moli me, da ovu tragediju saopštim djeci i njihovim porodicama. 
Majkama, braći, sestrama, djedovima, nenama i ostalima koji su 
živjeli ovdje u Izbjegličkom centru. 

U jednom trenutku su mi kroz glavu sijevnule sve tragedije 
ovakvih i većih pokolja za koje sam čuo. Jeza koja mi je prošla kroz 
tijelo nalagala mi je da je upravo moja ljudska i moralna obavezi da 

ovu tešku vijest saopštim ovim nesretnicima. Ako ni zbog čega 
drugog, ono iz respekta prema ovih petoro unesrećene djece i jezika 
na kojem ću to saopštiti. Zelim da to ne bude nikakav bezbojni, 
bezdušni, hladni, administrativno-službeni i njima polurazumljivi 
slovenački jezik. Prihvatio sam. 

Porodicu Zaborav sam našao za skromnim izbjegličkim 
ručkom. Bili su svi na okupu. Malo su se iznenadili, ali obradovali što 
sam se pojavio u njihovoj izbjegličkoj sobi. Obzirom da sam uvijek 
imao malo zabrinuto i smrknuto lice, oni u prvim trenucima moga 
ulaska u sobu ni ovaj puta nisu primijetili neke vidljive promjene na 
meni, što bi ih upozorilo na ono strašno što sam im imao saopštiti. 
Malo su se snebivali, posebno oni mlađi. Bilo ih je stid tjeskobe 
njihove sobe i skromnog sadržaja ručka postavljenog na još skromniji 
sto, napravljen improvizacijom velike kartonske kutije, koja je služila 
umjesto nogu, i okrugle plastične stranice od kablovskoga kotura, koji 
je zamjenjivao stolnu plohu. 

Poslije riječi dobrodošlice i poziva da s njima ručam, koji su 
mi uputila čeljad, sva uglas, moje zahvale i uljudnog odbijanja, 
najstarija među njima, nena, pogledala me zabrinuto i upitno. Ništa 
nije govorila. Majčinsko srce je slutilo nesreću. Niz lice joj se otrgoše 
dvije kao biser velike suze. Tiho prošaputa: 

"Drago dijete, da nemaš kakva zla habera?" 

Pitanje i glas kojim je izgovoreno su tako zvučali, kao da je 
ona već sve znala, a da od mene traži samo neku beznadežnu riječ 
utjehe. 

Tog momenta sam osjetio neku veliku prazninu u prsima, 
prazninu koja je bila olovno teška, toliko teška da su mi od te težine 
počele noge da klecaju. Prigrlio sam je. Jedva sam izgovorio: 

"Zlo, neno, zlo!" 

Ona je duboko uzdahnula, potmulo, iz dubine, zagrenuto 
zaječala: 

"Jesu li ih dušmani sve pobili?" 

Nisam ništa odgovorio. Nastavila je kao da je čula potvrdan 
odgovor: 

"Ja sam to znala, dušmani su nam to isto uradili i u prošlome 
ratu. Govorila sam ja njima da bježe za vakta." 

Lagano je sjela na ležaj ispod prozora. Lice joj je bilo u 
bolnom grču majke koja gubi sve. Tiho je plakala. Tek sada su ostala 
čeljad shvatila kakvu sam im tragičnu vijest donio. 

Obadvije snahe su glasno  zaplakale. Osamnaestogodišnja 
unuka je pala na pod ničice i kroz plač ridala: 

"Zar mi baš ubiše babu?! Dabogda im se sjeme zatrlo! 
Dabogda se svi raspadali!" 

Nihad je samo širom otvorio svoje djetinje okice, koje su se 
bljeskale u suzama kao u nekim malim zamućenim Vijerovima. 
Zagrlio sam ga. On se uz mene privio tako čvrsto i s povjerenjem, da 
sam imao osjećaj da tu, u mojoj blizini, on ustvari traži nedavno 
izgubljenog oca. Plakao je tiho. Taj plač je na momenat ličio na 
eviljenje bespomoćnog mačeta. 

Oko mene se vrtjela čitava soba, sa ljudima i namještajem. 
Lagano sam sjeo na ležaj do nene. Nihada sam držao u krilu. Sve se 
ovo dešavalo u dvije-tri minute. Meni se oteglo u vječnost. Iz 
susjednih izbjegličkih soba, čuvši plač, došli su i drugi stanari, 
komšije. Svi su plakali. Strašne vijesti, kao što je ova, šire se brzinom 
svjetlosti. Došao je i izbjeglički ljekar, takođe izbjeglica. Svi smo sve 
tješili. A svima nam je trebala istinska utjeha. U ovakvim prilikama, 
takve utjehe nema. 

Nena je prestala jecati. Ustala je polahko na noge. Poluglasno 
je izgovarala suru iz Kur'ana. Digla je ruke za dovu i učila. Mi ostali 
prisebni smo isto činili, učili smo fatihu za nastradale. Posmatrao sam 
je. Ličila je na antičku heroinu koja, primajući vijest o pogibiji 
najdražih, diže ruke prema nebu i umireno, stoički podnosi bol, moleći 
se. Iz nekih susjednih soba se čuo glasan plač. Bili su to članovi 
drugih familija iz Ovčije Ravni, kojima su najdraži nastradali kao i ovi 
Zaboravima. Vijest Zaboravima je bila vijest i za njih. 

Ovoga trenutka, nena je kao najstarija primila na svoja 
onemoćala i staračka pleća odgovornost za svu nejač i preostali dio 
familije. Taj osjećaj odgovornosti u njoj je nadjačao i unutarnji fizički 
lom i tugu koja je bila ogromna. Progovorila je: 

"Bilo je to što je bilo. Allah, dž. š., je svemoćan. On daje i 
uzima živote. Nama preostalima valja i dalje živjeti. Djeca su tu. Valja 
ih na pravi put izvesti. Dušmani će se sami o sebi zabaviti." 

Njen govor je lagano poprimao umirujući, naredbodavni ton. 


Završila je: 

"Drage moje kćeri", obraćala se snahama, "od plača nema 
ništa, pustite djecu neka ona plaču, a mi ćemo razmisliti i munasib 
praviti, šta nam valja dalje činiti! Muških, odraslih glava među čeljadi 
više nemamo. Neka im je rahmet duši i neka im Allah, dž. š., da 
Džennet!" 

Poslije ovih riječi, mlađa, a ubrzo i starija snaha su prestale da 
plaču. Nena je pristavila kahvu. Ja sam htio da odem. Nena je stala na 
vrata i tiho rekla da se vratim: 

"U ovakvim situacijama se ostaje sa ožalošćenom čeljadi, a i 
kahva se mora popiti. To je red." 

Spopao me stid. Pokazao sam se kao čovjek koji ne zna običaj 
svoga naroda. Sjeo sam na ležaj i posmatrao staricu, onako 
pogrbljenu, istrošenu i slabašnu, a unutrašnjom snagom moćnu i 
nepobjedivu. Ličila mi je na hrid izapranu olujom, izudaranu vjetrom, 
izbrazdanu gromovima, ali postojanu i trajnu. Dječak Nihad se pripio 
ponovo uz mene i drhtao kao jagnje, prepadnuto i preostalo iz stada 
ovaca koje napadoše vukovi u momentu odsustva čobana, baš isto kao 
neki dan kada ljudi-zvijeri napadoše i pobiše ljude u bosanskom selu 
Ovčija Ravan. 

Ovo su bili trenuci u kojima sam ja proklinjao, po ko zna koji 
puta, usud i prokletstvo Bosne. Proklinjao prokletstvo koje prati 
narode sa tih terena. Proklinjao sebe zbog svojih prvih, davnih 
spoznaja o politici i načinu mišljenja koje me sudbinski vezalo za 
politički život. Da nije tako, ne bih sada ovo sve doživljavao na ovaj 
način, već bih, vjerovatno, kao i sav ostali unesrećeni svijet bio u 
stadu o kome drugi odlučuju i tjeraju ga tamo kuda oni "misle" da 
treba stado biti otjerano. Ali, eto, život je jedna velika rijeka. Rijeka 
koja ne uvažava ničije lične razloge da bi mu odredila mjesto u svom 
toku. Naprotiv! Ta rijeka nas uvlači u maticu, i to u njen najbrži i 
najnemirniji dio, bez milosti, po svojoj selekciji i svojim kriterijima, 
nerazumljivim nama običnim smrinicima. i 

Učenica prvog razreda Nada Dobojkić je došla u Malo u 
Sloveniju neposredno prije izbijanja rata u Bosni. Prezimenom je 
pripadala poznatoj Njihovoj porodici, iz većeg bosanskog mjesta 
koje je prve dane rata preživjelo u znaku Njihovog zločina nad 
stanovništvom koje nije pripadalo Njihovoj vjeri i svjetonazoru. Pri 
posjeti času i upoznavanju učenika upoznao sam i Nadu. Bila je to 
Jedna iskrena, vesela i nadasve lijepa i pametna djevojčica. Pala mi je 
u oči po mnogobrojnim, dječijom rukom iscrtanim bosanskim 
grbovima sa ljiljanima na koricama sveski i na dječijoj torbi. Moje 
čuđenje sam jedva prikrio kada sam čuo njeno ime i prezime. 

Kao slučajno sam je upitao šta joj radi tata i gdje živi. Da li 
ima djedova i baka? Uglavnom, sve ono što djeca vole da ih se pita. 
Po njenim bezazlenim odgovorima sam saznao da je ona unuka 
Jednoga od onih najtvrdih četnika, koji su glavni 
što se dešava u Bosni. Na moja pitanja, ona se raspričala o tome daje 


ovdje u Malom kod tetke. Da joj je deda obećao da će se rat završiti za 
tri-četiri mjeseca, pa da će se ona vratiti kući. 


krivci za svo ovo zlo 


Dakle, iz iskrenoga odgovora djevojčice, koja nema nikakve 
veze sa politikom i, na kraju krajeva, sa svim onim što se u Bosni 
dešava, dalo se zaključiti da su Oni planirali da će Bosna hametice 
pasti Za tri-četiri mjeseca. A ova draga i pametna djevojčica, kao rosa 
čiste duše i namjera, bez političkih predrasuda, pored toga što ide u 
školu zemlje koju njeni najbliži a odrasli ne priznaju i uništavaju, po 
svojim sveskama crla simbole te ojađene zemlje. Pomislio sam kako 
su ta i takva djeca simboli jedino moguće i poželjne, buduće Bosne. 
Ona su suprotnost svojim starijim rođacima. Ta djeca su plemenito 
sjeme, koje će da procvjeta u Bosni. A kukolj, koji je iznjedrio to 
sjeme usahnut će ispod sjene raskošnih biljaka koje će se razviti iZ 
ovog sjemena. 

Poslije ovog razgovora sa djevojčicom N 
nekako ponosan na to što je 
ideja Bosne pobijediti. 


adom, bio sam 
ona tu sa nama u školi i sigurniji da će 

Sve je to u meni podgrijalo još jedan razlog više da 
neizmjerno, do gađenja mrzim sve te podjele, ratom nametnute i 
neistine o historijskim razlikama među bosanskim ljudima, koje je rat 
proglasio za istine. Politika je zaista neumoljiva. Nema te cijene koju 
ljudi nisu u stanju platiti, pa makar ona bila i u krvi, da bi se postigli 
politički ciljevi. Gadno, suludo — ali istinito! 


Bosniseja Moji razlozi 
RAZLOG ČETRNAFSTI 


Jugoslav Jokić je dak četvrtog razreda. Učitelj kaže da je 
daleko najbolji učenik u razredu, i to iz svih predmeta. Ovdje u 
Malom je s majkom od početka rata. Smješteni su u Izbjegličkom 
centru. Njegov najbolji drugar je Nihad Zaborav. Njihovo drugarstvo 
je posebno ojačalo od momenta kada je Nihad saznao za smrt 
najrođenijih u Bosni, u Ovčijoj Ravni. Jugoslav je njegovu tugu i 
povlačenje u sebe intuitivno, dječački dobronamjerno i na vrlo 
spontan način razbijao i povremeno ga čak i nasmijavao. Često sam ih 
gledao na školskim pauzama kako sjede na stepeništu i nešto žustro i 
veselo raspravljaju. Interesovalo me je o čemu tako mlada djeca tako 
važno mogu da razgovaraju. Posebno sada, kada se jednome od njih 
desila tragedija, poslije koje je ostao siroče bez jednog roditelja. 
Primjećivao sam da se oni vrlo često druže i u vanškolskom vremenu. 
Tako sam jednoga dana ostao dokasno uveče u školi, da bih sredio 
neke administrativne poslove i, konačno, da bih obišao učionice 
poslije održane nastave. Ne znam zašto, ali to sam često običavao! 


Idući velikim hodnikom, kuda su se jurcala djeca-izbjeglice, 
primijetio sam na jednoj klupi Nihada i Jugoslava. Kako sam im se 
primakao, oni su ustali i uljudno me pozdravili. Otpozdravljajući, 
osjetio sam kao da su željeli nešto da mi kažu. Malo sam zastao. Pitao 
sam ih šta rade, govoreći im da su oni moji dobri đaci. Tada Nihad 
zamoli da me nešto pitaju. Pošto sam se složio, zatražio sam da 
sjednem pored njih na klupu. Obradovali su se tome. Tada mi Nihad, 
tonom zreloga čovjeka, ispriča problem koji tišti njegovog jarana (baš 
je rekao jarana) Jugu. " 

u Saznao sam da Jugin otac živi u Bosni, u selu koje graniči sa 
Ovćijom Ravni. Oni su ga kao Njihovog digli u vojsku. Raspoređen je 
si - u četničkom, vojnom zatvoru. Tako se jedan Naš poslije 
ik vene pod pio u tom zatvoru kao zarobljenik. Jugin 
preživio pokolj Niko a Neos komšiju, bio obradovan zato što JC 
idea (men SIM Tim ako, ali, eto, taj čovjek, čija familija ŽIVI 
efekte a ae nekako se spasio, došao neki dan ovdje. 
sva pitanja familije ne = Unije pričao, samo je sjedio zabrinuto 1 NA 

Je neodređeno odgovarao, uz othukivanje. 

I Tek, jedno veče se pojavio u sobi gdje su bili smješteni Jokići, 
majka, dvije starije, već odrasle kćerke i Jogoslav. Jugina majka je, 
znajući šta se sve dole desilo, bila malo preplašena. Na njegov upit da 
li može da uđe u sobu, na par minuta, ta preplašenost se povećala. 
Izvadio je pismo iz džepa i pružio ga majci. Jugo se već nalazio u 
krevetu i mislili su da spava. Majka je, uzimajući pismo, pitala od 
koga je. On je kratko odgovorio: 

"Od komšije Stojana." 


Odrasle sestre su se tada prenule i zamolile da sjedne. I majka 
i one su tiho pitale šta se to dole dešava. On je, gledajuci prema 
Juginom krevetu, rekao da ne bi želio da priču čuje malo dijete, može 
da ispriča nekome pa da to dođe dole do komande. 

Ne daj Bože, otišla bi glava komšiji Stojanu. Ja bih se 
osjećao krivim, a čovjeku dugujem život." 

Majka je, pogledavši prema '"zaspalom" Jugi, rekla da on već 
spava, jer se predveče dobro izjurcao sa Nihadom i drugovima, 
igrajući lopte na igralištu. Tada se Jugo napravio većma duboko 
zaspalim, mada je sve pažljivo slušao. 

Komšija je upozorio majku i sestre da ovo što on njima ispriča 
nikome ne smiju da povjere, podvlačeći još jednom da bi to Stojana 
glave koštalo. 

Kad su Oni u nedjelju završili sa tim njihovim "čišćenjem" 
Ovčije, ja slučajno nisam bio u kući. Tih dana mi se krava Brezulja 
trebala oteliti. Vi znate da je njoj i meni Bog dao da svakim drugim 
oteljajem na svijet donese dvoje teladi. Po mojim računicama i njenom 
izgledu, i ovaj puta sam to očekivao. Tako sam i to jutro, po svom 
običaju, ustao vrlo rano da obidem kravu. Zatekao sam je kako nekako 
neobično leži i uzdiše, baš kao da nije hajvan, već žena koju su spopali 
porodiljski trudovi, ali takvi na koje nije navikla u prethodnim 
porodajima. Iz očiju su joj curile kao kišne kapi krupne suze. U mene 
je gledala, baš kao ljudsko čeljade, molećivo i bespomoćno. Ako je 
bila, a očevidno jeste pri oteljajnim bolovima, onda je trebala da stoji. 
Vidio sam da sa Brezuljom nije nešto uredu. Nisam se dvoumio. 


Preko plota sam zovnuo komšiju Hilmu, koji je takođe ustao 
rano i sjedio na verandi, mada je bilo prohladno martovsko jutro. 

Pušio je cigaretu. On, kao ni ja, ništa nije znao oko veterinarskih 
poslova. 


Ne znam zašto, ali o tome se u našem selu manje-više brinu 
žene, a ako se iskomplikuje, onda zovemo veterinara sa Ekonomije. 
Tako sam ja, zamolvši Hilmu da ostane uz Brezulju, krenuo na 
Ekonomiju da dovedem veterinara. Hvatao sam prečicu, kroz šumu 
Jaruge. I tamam, kada sam bio ispod Mula-Hajrinog Nišana, začuo 
sam pucanje u Ravni. Začudilo me ko puca. Rat je bio daleko, tamo 
oko Brčkog i Tuzle i otuda su se čule potmule eksplozije, a u 
večernjim saatima i štektanje mitraljeza. Pojedinačni pucnji iz Ravni 
su se pretvorili u neorganizovano ispaljivane plotune i pojedinačne 
rafale. Izgledalo je kao da neko šenluči. Ko? Zahladilo mi je oko srca. 
Osjećao sam neki strah i zebnju. Znao sam da preostala čeljad u Ravni 
nema ni jednu pušku, niti bilo šta od naoružanja. 


Sve je to neki dan izneseno pred školu i Simo, direktor škole u 
uniformi, sa činovima kapetana to je sa nekim vojnicima, u kombiju, 
odvezao u čaršiju, valjda u Stanicu milicije. Tako su rekli. Sve su to 
bile lovačke puške i pištolji, za koje su vlasnici imali uredne dozvole. 
Direktor Simo je obećao da će ljudima to oružje biti vraćeno, poslije 
provjere brojeva i kontrole tehničke ispravnosti. Dobiće i nove papire, 
sa oznakama nove srpske države. Svi ljudi su dali i po traženih pedeset 
maraka, koliko su, navodno, te kontrole i novi papiri koštali. 


Ko to sada puca u jutarnjim satima? Ljudi, uglavnom, još 
spavaju. Na tom mjestu u Jaruzi sam kao skamenjen, prepadnut, 
proveo sat i više vremena. Pucnjava je, kako je neorganizovano i 
iznenada počela, tako i prestala. Sav otežao i pun crnih slutnji, jedva 
sam uz strminu uspuzao do Nišana. Uspravivši se, pogledao sam tamo 
prema Ravni. Ostao sam skamenjen. Na sve strane, iz kuća, izbijao je 
dim. Sijena po avlijama i na njivama su već plamtjela. Noge su mi se 
odsjekle. Nekontrolisano sam klonuo na tlo, pridržavajući se Nišana. 
U glavi mi je bio košmar. Pomislio sam, sanjam ružan san. Štipkao 
sam se Za uši i za nos. Ne, ovo nije san. Ovo je java. Bio sam budan. 

Iz Ravni se začuo glas iz zvučnika, ili nečeg sličnog. Pozivao 
je ljude iz sela pred školu. Govornik je obavještavao da se u Ovčijoj 
Ravni, prema informacijama. iz vojnih izvora, nalaze pripadnici 
Zelenih beretki i Alijini pobunjenici, sinoć pristigli sa muslimanskih 

teritorija. Namjera im je da u čast godišnjice međunarodnog priznanja 
i nezavisnosti, kako to oni kažu, države Bosne i Hercegovine, 
napadaju srpska sela i vojne objekte. Takođe je rekao da će oni koji 
dođu pred školu biti zaštićeni, kao i njihov imetak, a oni koji se ne 
odazovu pozivu, biće smatrani neprijateljima i pobunjenicima. 
Njihova imovina će biti oduzeta u korist države. Iz gledanja i slušanja 
užasa koji se, kao na filmu, dešavao pred mojim očima, prenuo me 
glas: 


(Hamdo, siđi dole u potok da te otuda ne primijete. Brže, brže 
čovječe, zar ne vidiš šta se dešava'? 

Čuvši i vidjevši Hilmu, prenuo sam se kao iz sna. 
Mandrljajući se prema potoku, koji je tekao s desne strane Nišana, 
bacio sam pogled na moju kuću. Iz krova kuće i štale se u visinu dizao 
stub crnog dima. Na dvorištu sam primijetio neke ljude. Oko nečega 
su bili okupljeni. Zbog udaljenosti nisam vidio oko čega. 


Hilmo je, a vjerovatno i ja sam bio takav, izgledao preplašen i 
sav je drhtao. To drhtanje nije bilo od hladnoće martovskog dana, koji 
je bio sunčan. Drhtali smo, izbezumljeni strahom od scena koje su se 
događale pred našim očima. Cvokoćući zubima, jedva je prozborio da 
je u selo upala vojska, kakvu on do sada nije vidio. Kada je začuo prve 
pucnje, radi predostrožnosti, makar nije ni pomišljao da se može raditi 
o upadu ubica u selo, ispred moje štale je pobjegao za živicu, tamo iza 
krompirišta, koja veže do vodeničnog jaza, a isti vodi ovim potokom 
ovdje do Jaruge. Prije nego što se počeo šunjati prema Jaruzi, sakriven 
iza živice, posmatrao je dolazak nepoznatih vojnika, prvo pred 
njegovu, a onda i pred moju kuću. Dvojica su otišla u otvorenu štalu. 
Nešto su zagalamili. Tada je čuo i plačljivo, hajvanski bolno mukanje, 
ili bolje reći glasno stenjanje Brezulje. 1 ostali vojnici ispred kuće su 
utrčali u štalu. Hilmo je to iskoristio i neprimijećen, pored živice 
šmugno u jaz i uz jaz došao u Jarugu, pa onda potokom ovdje pod 
Mula-Hajrin nišan. Reče da ovi vojnici imaju neka crna odijela i 
crvene francuske kape. 


Ponovo se začu glas iz sela, koji je saopštavao vojnicima, 
Belim orlovima: 

"Operacija je uspešno završena, zbor je pred školom, gde će 
za pola časa biti postrojavanje i smotra!? 


Glas je saopštio i vijest da će smotru izvršiti vojvoda Voja. Na 
tu vijest začuli su se rafali i divljački uzvici zadovoljstva i urlici 
podrške najavljenoj vojvodinoj smotri. 

Ja i Hilmo smo tada skontali koja je to Njihova vojska u selu. 
Bili smo užasnuti. Uvukli smo se nekako u sebe, kao da smo time 
htjeli da postanemo manje vidljivi za one otuda. Hilmo je tada iz 
polusjedećeg, osmatračkog položaja, nekako čudno, nekontrolisano, 
pao naprijed na čelo. Dok sam ja, uhvativši ga ispod pazuha, 
pokušaovao da ga pridignem, on je sa olakšanjem odahnuo i jedva 
primjetno se trznuo. Otežao mi je na lijevoj ruci kojom sam ga bio 
prihvatio ispod grudi. 

Ne znam kako, ali znao sam da je to umiranje. Spustio sam ga 
na zemlju, okrenuvši ga na leđa. Hilmo je ispustio nešto kao duži 
jecaj, pogledao me širom otvorenih očiju. Pomjerajući usnama, kao da 
nešto hoće da kaže, pružio je noge. Ruke su mu sa grudi bespomoćno 
kliznule pored tijela na travu. Glava, ispod koje sam ja držao moju 
desnu ruku kao jastuk, beživotno je klonula. Bio je mrtav. 


Tada nisam ni slutio da je Hilmo umro kao jedan od nas dva 
posljednja čovjeka koji smo preživjeli, zahvaljujući sreći, jutrošnji 
četnički pokolj. Dok sam Hilmu namještao na zemlji, okrećući ga 
prema Kibletu, iz sela sam začuo mitraljeske rafale. Dolazili su iz 
pravca škole. Slutio sam najgore. Iz pravca grada se čulo zvrjanje 


kamionskih motora. Postajalo je sve jače. Začuo se i glas na 
megafonu: 


'Pomože Bog svbski (tačno sam čuo glas 'v' umjesto 'r') 

junaci" 
Istina je, stigao je vojvoda! Vrši smotru. Čulo se i 

organizovano otpozdravljanje, rulje: 

"Bog ti pomog'o, vojvodo! 

Zvuk kamionskih motora se čuo sve bliže. 


nm Ishavećenost se pomalo smirivala u mojoj glavi. Počeo sam 
bistrije razmišljati. Već je davno prikrenulo podne. Hilmo je izgledao 
kao da spava. Oči sam mu zatvorio. Spontano, učio sam sve što sam 
nekada naučio od Zajim-efendije, idući u mekteb. 

Ponovo sam uspuzao do ispod Mula-Hajrinog_ nišana. 
Pogledao sam prema selu. Jeza. pomiješana sa ojađenošću i tugom 
obuzela me od onoga šta sam vidio! Skoro sve kuće su bile u 
plamenu! Moja i Hilmina su gorjele i imale već urušene krovove. Na 
mojoj avliji, mjestu gdje sam vidio ukrug okupljene ljude prije mog 
prethodnog koturanja prema potoku, bila je neka hrpa, nešto crno. 

Smogao sam hrabrosti da se, krijući se iza Nišana, uspravim i 
pogledam prema školi. U dvorištu škole su bila tri vojnička kamiona, 
oko kojih se vrzmalo desetak ljudi. Nisam mogao raspoznati šta rade. 
Na prostoru ispred uzdužnog zida fiskulturne dvorane ležao je veći 
broj ljudi. Pri ovom pogledu, neka studen mi je kao kliještima stegla 
srce. Sim sam sebe branio od crnih pretpostavki i misli. Sišao sam 
nazad do Hilme. Pomislio sam: 'Sretnik, kako je tiho živio, tako je 
tiho i umro, otišao. Sve ovo neće gledati. Kutarisao se svih, 
ovosvjetskih belaja, strepnji, strahova..." Iskreno sam mu zavidio. 


U meni je sve ključalo od straha zbog onoga što sam danas 
vidio, što se, evo, još i sada dešava i od onoga što nose naredni dani i 
mjeseci, možda i godine. Odlučio sam da se prišuljam do kuće, da 
vidim šta se tamo sve desilo, šta je bilo sa Brezuljom. A glavno je da 
uzmem alat, pa da zakopam Hilmu. Nadao sam se da ću još nekoga od 
komšija nekako sresti. Potrebna mi je pomoć. Takođe, nisam znao 
gdje da Hilmu ukopam. Greblje je na drugom kraju sela, iza škole. 
Tamo su još četnici. A svejedno, daleko je a ja sam sam, ne bih ga 
mogao prenijeti. U momentu mi kroz glavu prolazi bezbroj pitanja, a 
ni jedan odgovor. 

I Odlučujem! Hilmu ću ukopati ovdje, uz Mula-Hajru. Neka 
jedan drugom prave društvo. Pa ako su istinite priče koje narod priča o 
Mula-Hajri, onda su im i sudbine slične. 

Navodno, prije skoro dvjesta godina, Mula-Hajro je tamo, 
preko Drine, radio kao sultanov poreski pisar. Kada su Srbi digli 
ustanak, Mula-Hajro se našao na meti kao sultanov službenik koji je 
ubirao porez. Znajući da pobunjenici žele njegovu glavu, on se uputio 
u ove bosanske krajeve. Računao je da će negdje ovdje da nađe 
državnu službu i smiriti se. Bio je već u godinama, a neženja. Možda 
mu se posreći pa da nađe i ženu. Odabrao je ovaj dio turske carevine, 

zato što je on bio još miran i bezbjedan. Htio je da po dobijanju 
sultanove apanaže provede mirnu starost. Međutim, nije mu se dalo. 


U čaršiji je dobio sultanovu službu. Bio je pisar kod kadije. 
Kadija ga je jedan dan poslao da naplati neku globu od nekog 
pravoslavca, kmeta. Pošto se tu u selu prije upoznao sa jednom 
hudovicom bez djece, to se malo kod nje, muhabeteći, zadržao duže, 
dokasno u noć. Ne zna se posigurno, ali izgleda da su planirali da se 
vjenčaju. Međutim, sutra su ga čobani našli tu gdje mu je sada mezar, 
mrtvog. Izgledalo je da je umro prirodnom smrću. Ali, uz njega nije 
bilo dukata od naplaćene globe. Seljani su ga, po odobrenju kadije, 
sahranili na tom mjestu. Iza sebe nije ostavio baš ništa imetka. Kako je 
zagonetno došao na ove prostore, tako je isto zagonetno i umro. Oko 
njegovog života se ništa ne zna zasigurno. 


Zagonetka je ostalo i to: ko je, a neko jest, nakon godinu dana 
po Mula-Hajrinoj smrti, preko noći na njegov mezar postavio za to 
vrijeme vrlo skupocjene nišane? Ti nišani stoje i dan-danas. Svi ljudi 
ovog kraja poštuju ovaj mezar, on je svojevrsna svetinja. Na njega se 
meće sadaka. Tu se okupljaju ljudi za sušnih mjeseci i prave kišne 
dove... 

Hilmo je isto tako, poslije onoga rata, ovdje doveden kao 
siroče sa Kozare. Othranila ga je dobra seoska porodica. Završio je 
nešto i škole. Do izbijanja ovog ratnog taksirata radio je u Opštini, u 
Poreskoj upravi. Od poočima i pomajke je naslijedio kuću i imanje 
koje je održavao i gdje je živio. Bio je sve do prošle jeseni neženja. 
Međutim, prošle jeseni je sebi iz grada doveo ženu svojih godina, 
hudovicu. Tada se na njemu osjetila nagla promjena. Postao je sretniji, 
druželjubiviji. Počeo je da posjećuje komšije i da i on njih kod sebe 
poziva na sijela. Ali, po izbijanju ovoga rata, ženu je sa svim ostalim 
ženama, djecom i starima iz Ravni poslao u izbjeglištvo. Nije mu se 
uspjela javiti. Zbog toga je bio vrlo utučen i ćulljiv, više nego prije. 

I Tiho sam se prišunjao kući. Plamen je još buktao. Povremeno 
se čula samo škripa pregorenih greda ili prskanje užarenih cigli, Ona 
crna hrpa ispred štale je, ustvari, bila moja Brezulja. Ne znam, niti 
sam smio da priđem da provjerim, da li je mrtva. Bilo mi je žao tog 
hajvana, baš kao čeljadeta iz porodice. Puno mi je valjala ta krava. 

Djecu mi je othranila. Uvjeren sam da mi je uz tu kravu u kuću velika 
nafaka došla. 


Pogledavši prema vratima štale, našao sam se u čudu. Preko 
praga, koji je bio visok trideset-četrdeset centimetara virile su dvije 
teleće glavice. Dvoje, nekoliko sati ranije na svijet došlih teladi, 
pokušavalo je da prekorači prag i 'izađu' u svijet. Zaobišao sam sa 
stražnje strane kuću, od šume došao do štale. U štalu sam ušao na 
otvor kroz koji se izbacuje đubre. Bio sam ubijeđen da me niko nije 
vidio. Telad su se uplašila. Jedno je prednjim nogama uspjelo preći 
visok prag i tako je ostalo da visi. Ja sam ga nježno vratio nazad. 
Valjda i životinje, tek došle na svijet, instinktivno osjete kad im neko 
pomaže, pa ga se više ne boje. Ova telad su tu pomoć osjetila u meni. 
Ja sam im sa kože, poluverom koji sam skinuo, čistio sluz i nešto kao 
zgrušanu krv. Tepao sam im kao djeci. Pričao sam im da ću im ja 
zamijeniti majku. Da ću ja vrlo brzo njima donijeti mlijeka. 

Nisam ni primijetio kada su se na vratima pojavila dva 
vojnika. Tek na riječi: "Domaćine, toće li to' — ja sam se prestravljeno 
trznuo i pogledao. Bili su to vojnici, ali u uniformi nekadašnje 
Jugoslovenske narodne armije. Rekli su mi da je jutros, navodno, 
jedna paravojna formacija učinila zlo u selu, što sam znao, i da oni 
mene žele da vode na mjesto gdje ću biti zaštićen, jer se boje povratka 
nekih od jutrošnjih vojnika u selo. Mogao bih nastradati. Od straha 
sam se oduzeo. 

Jedva sam im promucao pitanje Hilminog ukopa, šta sa ovim 
teladima i ne znam više šta još. Poslije objašnjenja gdje je mjesto gdje 
leži mrtvi Hilmo, obećali su mi da će oni to sve srediti. Ništa više ne 
znam šta je dalje bilo. Odveli su me u čaršijski zatvor. 

Tamo sam, od komšije Stojana, kada smo se sreli, saznao sve 
što se taj dan dešavalo u Ovčijoj Ravni. To veče sam bio u zatvorskoj 
trpezariji sa još dosta drugih zatvorenika. Celije su bile popunjene 
zatvorenicima, koji su dovedeni prije nas. Stojan se pojavio u 
ponoćnoj smjeni čuvara. Pošto pri svakoj smjeni, uobičajeno, 
novodošli čuvari (malo tamburaju' zatvorenike, to se zatvorenici pri 
smjenjivanju straža uvijek probude. Tako je bilo i ovaj puta. Makar ja, 
poslije ovako teškog i košmarnog dana, uopšte nisam mogao zaspati. 

Cuvari koji su došli u ovu smjenu bili su nešto mekši. Niti su nas 
vrijeđali, niti su nas tukli. 

U jednom trenutku, na vratima se pojavio Stojan. Rekao je: 

"Novodošli da se izdvoje i da jedan po jedan daju podatke o 
sebi. 

Podatke je upisivao na listu, sjedeći za jednim trpezarijskim 
stolom. Kada sam izašao iz poprilično mračnog dijela prostorije, 
Stojan se iznenadio, a tada nisam znao zašto, i obradovao što me vidi. 
Kratko je rekao: 

"Komišija, ti ćeš poslije.' 

Prepao sam se, zašto mene izdvaja. Ali, nekako u meni je 
nešto govorilo da sve ide na dobro. 


Po završetku popisa, Stojan me uveo u odvojeni prostor 
kuhinjske ostave. Uz riječi da mu je drago da sam preživio, rekao je da 
me nije evidentirao, jer želi da me spasi. Usudio sam se upitati: 

"Šta se ovo desilo u Ovčijoj Ravni? 

Odgovorio je da misli da sam samo ja preživio, od onoga što 
on zna. Sve ostale su jutros, paravojnici, Beli orlovi, pobili uz zid 
fiskulturne dvorane, pored škole u Ovčijoj Ravni. Suze su mu kliznule 
niz obraze. Govorio je sa prekidima. Sve što mi je rekao bilo je i 
iskreno i tačno. 

Obrazlažući plan moga spašavanja, zamolio je samo da 
nikome izuzev vama, kada stignem ovdje, ništa ne kažem, jer bi ga 
one budale četničke ubile. 

Plan je bio prost. Pošto nisam nigdje u evidenciji, ni 
zatvorskih ni vojnih vlasti, on će mene sada, dok ostali čuvari malo 
pripiti spavaju, izvesti iz zatvora, i smjestiti u stan, za koji mi nije 
rekao čiji je, a koji se nalazio u zgradi preko puta zatvora i to odmah 
desno, pored glavnog ulaza. Sutra će smisliti kako i šta raditi dalje. A 
sutra uveče je slobodan, pa će već nekako da me prebaci preko Drine. 
Dalje će me preuzeti njegov kum iz Srbije pa, uz Božiju pomoć, dalje 
kako mi bude! 

Tako i bi. To veče me izveo i smjestio u prazan stan. Sutra 
naveče me na obali predao vašem kumu Bošku, koji me je čamcom 


104 


Bosniseja Moji razlozi 


prevezao preko Drine. Drina je, kao i obično u rano proljeće, bila 
nabujala i mutna. Boško me kod sebe u kući skrivao pet dana, da me 
oporavi. Poslije me nekim autobusom, ni danas ne znam s kakvim 
papirima, neki Boškovi prijatelji prebaciše u Mađarsku. Boško mi je 
dao pri polasku sto maraka, da mi se nađu. Time sam se prehranio u 
Mađarskoj i platio autobus do slovenačke granice, i od granice do 
Malog. Granicu sam ilegalno, po noći prešao. To pismo mi je na 
rastanku na obali Drine dao Stojan i zamolio me da vam ga, nije važno 
kada, ali kada vas prvi puta sretnem uručim. Ne znam zašto. Rekao je 
da mu je to pismo važno kao i obraz familije. A ja znam da vaša 
familija drži do časti i obraza, još od davnina." 

Poslije završene priče, čovjek je uz kratko "doviđenja" izašao 
i otišao svojoj porodici u izbjegličku sobu. 

Nihadovu priču, uz Jugino povremeno klimanje glavom i 
kratko "ja, ja", ja sam saslušao bez daha. Ostali smo u šutnji i kada je 
Nihad prestao da priča. Iz šutnje i razmišljanja me trgnulo Nihadovo 
pitanje: 

"Njegov otac u pismu pita njih, pošto ovih dana ima šansu da 
pobjegne i dođe ovdje, da li to da čini. Ne može da gleda sve to dole 
što Oni čine, a ništa ne može promijeniti. Ako se žena i djeca slažu, on 
bi dole ostavio i zemlju, i kuću, i mal i došao ovdje. Poslije toga će ga 
četnici proglasiti izdajnikom svoga naroda i osuditi u odsustvu na 
smrt. Mišljenje porodice o tome mogu javiti jednome čovjeku u 
Njemačku, a on će na samo njemu znani način to već prenijeti 
Stojanu." 

Nisam ni osjetio da je nastupio tajac. Ne znam koliko dugo 
smo šutjeli. Svako od nas trojice u nekom svome svijetu i mislima. U 
tim trenucima ja sam razmišljao o ovoj djeci. Oni raspravljaju o ovako 
teškim i životno sudbonosnim pitanjima. Hoće da pomognu jedan 
drugome. Oni ne priznaju razlike koje Oni dolje uspostavljaju. Oni 
čak neće da razmišljaju niti o tome da je otac jednog od njih ubijen od 
one strane u čijim se redovima trenutno nalazi drugi. O spašavanju 
ovoga drugoga govore kao o nekom trećem. Djeca su stvarno čista i 
bezazlena, kao jutarnja rosa. Djeca su... 

SE RE a i i da Ra 

"Sta nam vi savjetujete?" — trglo me pitanje koje je Nihad 
uputio meni. 

Gledao sam ih. Uhvatila me neka beskrajna tuga nad 
sudbinom ove djece. Čemu su ona kriva, da plaćaju zablude političkih 
luđaka u našoj državi? 

Primijetio sam. U očima im je bila neka nada i iščekivanje. 
Dječiji nemir, koji ih je obojicu krasio, pretvorio se u želju, molbu i 
iščekivanje da im pomognem. Nešto mi je govorilo da će ovaj 
razgovor riješiti agoniju jedne porodice, a možda i jedan ljudski život. 
U ovom trenutku ta djeca su mi djelovala silno, ozbiljno i zrelo. 
Pogledao sam u Jugoslava. Oči su mu igrale na suzi. Kao da se bojao 
moga odgovora. 

Kratko sam, gledajući ga ravno u oči, rekao: 

"Drago dijete, poručite ocu da se spašava iz toga zla, ako 
ikako može." 

Bljesnuo je radosno očima. Pravo s klupe skočio je i objesio 
mi se oko vrata. Zaplakao je. Jecajući, govorio je: 

"Molim vas, ako možete da to kažete i mojoj mami! Ona bi 
voljela da to čuje od vas!" 

Sutradan sam razgovarao sa Juginom majkom. Ona je već 
znala moj stav. Zahvaljujući, pitala me da li ću im pomoći u slučaju da 
Stojan uspije doći, da ga ovi drugi ne provociraju i ne zovu četnikom, 
zato što to on stvarno nije. Rekao sam da mislim da s time neće biti 
problema. 

RAZLOG PETNAESTI 


Završilo se prvo polugodište prve školske ratne godine u 
izbjegličkoj školi u Malom. Radom smo svi bili zadovoljni, učenici, 
nastavnici i roditelji. 

Odmah, na startu drugog polugodišta, hitno sam pozvan u 
Ljubljanu. Rekli su mi da su se okolnosti promijenile. Situacija, dole 
na terenu, između Naših i Poskoka se zaoštrava. 


Međutim, bez obzira na sve, početkom marta moram planirati 
odlazak u Bosnu. Ovo mi saopštavaju, da bih na vrijeme pripremio 
porodicu i poduzeo sve što treba, da škola ne osjeti moje odsustvo. 
Nisam bio iznenađen, ali sam bio dodatno uplašen. Ipak, u podsvijesti 
sam se nadao da će me, ovaj put, zaobići odlazak u Bosnu. Nisam 
ništa komentarisao. Samo sam zamolio da ni moji u školi a ni 
porodica ne treba da znaju da ja idem na taj put. Obrazložio sam da ću 
ja moje odsustvo pravdati mojim navodnim privatnim odlaskom u 
Zapad i bolešću, koja će me tamo "uhvatiti'"'. Složili su se. Takav 
izgovor se mogao praviti za sedam-osam dana. 

Nervozan sam se vratio kući. Tih dana sam neobavezno, na 
poslu u školi a i u porodici nabacivao da ću "ovih dana" biti odsutan, 
ići ću privatno u Zapad. Bili su saglasni. Porodica je bila sretna da 
ćemo, konačno, nazad dobiti naše posuđene pare. Nisu ni sanjali na 
kakav se put spremam. 

Nasatava u školi se odvijala po ustaljenom redu. Imali smo i 
dvije posjete nekih nazovihumanitaraca iz Francuske i Njemačke. 
Kažem nazovihumanitarci, zato što su mi svojim izjavama i svojim 
ponašanjem ličili na ljude koji, pod firmom humanitarnog 
angažovanja, završavaju svoje silne švercerske poslove. U isti koš sa 
ovima se može strpati i nekakvo humanitarno petljanje jednog: 
Iračanina, koji je u Tuzli završio fakultet i, navodno, htio da pomogne 
izbjegličkoj školi u Malom. Međutim, njega sam otprije znao i tu 
ponuđenu pomoć odmah na startu nisam ozbiljno shvatao. 

_ U školi se redovno pojavljivala i izvjesna gospođa iz 
Engleske, koja je bila porijeklom Slovenka. Predstavljala se kao žena 
visokog službenika bivše britanske vlade. = Isticala je u svakoj prilici 

svoju, navodno plemićku pripadnost, govoreći da je ona lady. 
Međutim, ponašanjem je odavala jednu priprostu ''ali u šest voda 
pripranu" ženu, kakve mogu biti samo žene sa naših terena koje se 
unekoliko snađu u svijetu. Ja joj ništa nisam vjerovao. 

Ona jeste donosila pomoć. Čak je u nekoliko navrata 
nastavnike i novčano nagradila. Ali, imao sam utisak da je za svaku 
marku, koju je namakla ovoj školi, za sebe uzimala tri. Međutim, sve 
sam to u sebi nosio. Nije bilo vrijeme za istjerivanje istine. Rukovodio 
sam se načelom da je bolje išta nego ništa. Nažalost, sve ove moje 
procjene oko ovih navodnih humanitaraca su se u godinama poslije 
rata obistinile. Informacije do kojih sam došao govore da su ovi ljudi, 
pod plaštom humanitarnog angažmana, bosanske ratne strahote debelo 
unovčili, razumije se za sebe lično. 


Tih dana smo u školi imali jedan radostan, ali ujedno i tužan 
rastanak. Nihad Zaborav je sa familijom odselio u Njemačku. Bilo 
nam je drago zbog njih, da riješe svoju egzistenciju. Posebno je to bilo 
značajno sada kada su ostali bez oca, glave porodice. Tužni smo bili, 
jer su iz naše izbjegličke sredine otišli dobri i dragi ljudi, sa kojim smo 
se već bili srodili. Papire, na osnovu kojih su Zaboravovi dobili 
Njemačku vizu, poslao im je čovjek kome se javila Jugina familija 
radi prenošenja poruke Juginom ocu Stojanu. Nije se uopšte dvoumio 
da primi Zaboravove, kada je to predložila Jugina majka, iako je 
pripadao narodu čiji su izrodi palili, žarili, pljačkali i ubijali po Bosni. 

Sredinom marta sam krenuo u Bosnu. Iz Zapada sam pokupio 
neke nevažne, ali za njih dole dobrodošle materijale. Po "šemi" puta, 
poslije cjelonoćnog putovanja kroz Hrvatsku i prijepodnevnog kroz 
hercegovačke i bosanske gudure, sutradan, poslijepodne, morao sam 
biti u Orlovu, gdje bih se susreo sa nekim ljudima. Poslije tog sastanka 
bih u pratnji jednog od njih išao u Zenicu. U Zenici bih obavio neke 
planirane razgovore, prespavao i treći dan ujutru krenuo u Tuzlu i u 
moje mjesto, gdje bih se zadržao svega dva dana i dvije noći. U 
povratku bih se vrlo kratko zadržao u Orlovu, na. jednom već 
dogovorenom sastanku. Tom prilikom bih pokupio i neke važne 
materijale i bez zaustavljanja išao do Zapada, gdje bi se i ovaj pula 
završio zvanični dio moga puta. Dakle, put bi po planu mogao da traje 
maksimalno sedam dana. 

Kroz Hrvatsku i Dalmaciju put se odvijao po planu. Pošto 
sam vozio auto sa slovenačkim registarskim oznakama, hrvatska 
policija me nije nigdje zaustavljala. Među Poskoke sam ušao na 
granici u Suhom Mistu. Njemačka i slovenačka poslovna viza u 
pasošu su mi bile dobra preporuka za nesmetan prelaz i granične 
kontrole sa obje strane granice. 


Kada sam se našao u brdima iznad Suhog Mista, još je bilo 
jutro. Bila je suhomrazica i vrlo hladno. Na putu, pored jednog 
zamrznutog planinskog jezerca, uniformisana grupa ljudi mi je 
signalizirala da stanem. Mislio sam da je to rutinska, ratna putna 
kontrola. Bez uzbuđenja i ležerno sam skrenuo desno i stao. 
Otvarajući vrata, čuo sam pijane i promukle riječi jednoga od njih: 

"Ako bude balija, jebi ga tamo, ubij ga odmah!" 

Nešto mi je govorilo da sam naletio na pogane ljude. Kada 
sam bacio pogled na njihove vojničke oznake, sledio sam se. Oznake 
su bile od jedne bivše fašističke državne tvorevine, iz onog bivšeg 
rata. Tada sam čuo onaj isti glas, ali sada povišen, do pijanog deranja: 

"Mijo, vidiš da je Alijin, ubij ga odmah. LUbij ga, hoću da mi 
dan dobro počne!" 

Vojnik koji mi je prišao se očigledno zvao Mijo. Od mene je 
zatražio isprave. Preko ramena je dobacio vikaču: 

"Čekaj, Ante, lako je ubiti, prvo da vidimo ko je ovaj čovik!" 

Čovjek je, pregledajući moje isprave, kratko komentarisao: 

"Jebi ga, otkuda vi sada! Biće problema!'"" Onda je glasno 
viknuo: "Ante, čovik je ispravan!" 

Slijedio je odgovor: 

"Zeleni su ispravni samo kad su mrtvi!" 

Meni su kroz glavu išle misli brzinom svjetlosti. Inam pred 
sobom tri vojnika, koji, očevidno, sada raspolažu mojim životom. 
Jedan od njih želi da me ubije i time namiri neki svoj "dug". Drugi se 
ne izjašnjava, šuti. Ovaj treći je, po mojoj procjeni i izgledom ličio na 
čovjeka koji je natjeran u vojsku i koji sve ovo radi što mora. On bi 
najviše volio da nisam uopšte ni naišao. Vidim da onaj pijani repetira 
pušku. Odlučih da se pokušam izvaditi. 

Tek kasnije sam shvatio koliko sam bio blizu smrti. Okrenem 
se prema onom pijanom i, glasno glumeći hrabrost i sigurnost, 
izgovorim: 

"Dragi moji, lako je ubiti, treba živjeti. Nego, jutro je, a ja 
imam u termos-boci tople kave (ovo kave sam izgovorio dodvorički), 
imam i litar konjaka, da mi to prije ubijanja popijemo." 

Onaj pijani je na pomen pića zažagrio očima i primakao se 
bliže. To "omekšavanje" situacije je iskoristio onaj što šuti, 
progovorivši: 

"Mijo, ako je njihov i ako ima uredne papire, vodi ga šefu." 

Ja sam u međuvremenu izvukao neotvorenu flašu konjaka i 
pružio je onom pijanom. On je bez ustezanja prihvatio flašu. 
Otvarajući je, vampirski se keseći, govorio je: 

"Svejedno, opet ću da te ubijem!" 


U tom momentu pored nas je naišao vojnički džip. Vozač je 
zaustavio vozilo, a suvozač je onog ćutljivog upitao: 

"Željko, šta se dešava?" 

Zeljko je prišao suvozaču i nešto tiho govorio. Pogledao je 
prema meni i naredio; 

"Vi sjedite sa zapovjednikom u kampanjolu, idete u policijsku 
upravu, a ja ću vaše auto dovesti malo kasnije, dajte mi ključeve." 

Dok sam obradovan što sam zasad spašen išao prema džipu, 
čuo sam povik: 

"Ante, nemoj!" 

Ču se rafal iz kalašnjikova. Uplašeno sam se okrenuo i vidio 
Miju kako otima automat od Ante koji je ispalio rafal uvis. 
Zahvaljujući Miji, koji je prema meni upereni automat skrenuo uvis, 
jer je rafal bio namijenjen meni, bio sam spašen. 

Vozilo je po mom sjedanju odmah krenulo. Suvozač je 
komentarisao da sam čudom spašen, jer Ante još nijednog Muslimana 
i Srbina nije pustio živa. Nehajno, ali sa dozom poštovanja je rekao da 
Je to najbolji bojovnik među Poskocima koga on zna. Došli smo u 
redarstvenu stanicu, kako su oni zvali veliku kuću u koju smo ušli. 
Meni ništa nije bilo Jasno. Sve se to dešavalo prebrzo, sa prepuno 

razbojničkog hira i za ratne uslove da bih ja to mogao razumjeti i 
prihvatiti. 

Ostavili su me da sjedim u hodniku, i to bez ikakvoga 
obezbjeđenja. Međutim, od straha mi nije padalo na pamet da se 
pomjerim sa klupe na kojoj sam sjedio. Tako sjedeći, čekao sam dugo. 
Pored mene su prolazila civilna i uniformisana lica. Na mene niko nije 
obraćao pažnju. Negdje pred podne, na ulaznim vratima se pojavio 
onaj ćutljivi vojnik iz jutrošnje trojke. Nosio je moju torbu, aktericu. 
Kao da me nije primijetio, prođe pored mene i uđe u jednu od 
prostorija. Ubrzo, vraćajući se nazad, prolazeći pored mene, 
poluglasno je rekao: 


"Sritno!" 

Nisam znao šta mu ta riječ znači u ovim okolnostima. 

Po prvom pozivu na saslušanje, oko pet sati po podne i po 
toku saslušanja, shvatio sam značaj vojnikovog "sritno". Civil, 
policijski isljednik, poslije zapisivanja mojih ličnih generalija, pitao 
me da li ja znam da oni sve znaju, ko sam ja i na kakvom sam zadatku. 
Obećao je da možemo, za pol' ure sve završiti. Gurnuo je preda me 
papir i olovku govoreći: 

"Samo ti napiši sve, mi ćemo te poslije pustiti. Idi svojima u 
Sloveniju. Ukoliko nećeš sve da nam kažeš, ne moraš, mi ionako sve 
znamo, jedino što u tom slučaju ne znamo da li ćemo te strijeljati ili 
prebaciti u zatvor." 


Ja sam se na takve očevidno pretnje čudom čudio. Znao sam 
da uz sebe nemam ništa kompromitujuće, što bi bilo važno za njih. 
Razmišljao sam da možda nije posrijedi obavještajna provala našeg 
centra. Međutim, način i put kojim sam dospio pred isljednika mi je 
govorio da je to sve slučajno i da ovi u policijskoj vukojebini, kakva je 
ova policijska postaja, zbilja od svega što se tiče moga angažmana ne 
Znaju ništa. 

Isljednik je negdje izašao, ostavivši mene samog u kancelariji 
da pišem "sve što znam". 

Bilo je već prošlo sedam sati popodne, uveliko je pala noć, 
rana, proljetna. Mada cijeli dan i prošlu noć ništa nisam jeo, nisam 
Osjećao ni glad ni žeđ. Odlučio sam da ništa ne pišem i da jednostavno 

ostanem čvrsto pri priči da sam učitelj u Sloveniji i da sam u Bosnu 
krenuo samo u kratku posjetu. 

U kancelariju je ušla čistačica, vidljivo na redovnom poslu, 
čistila je. Imao sam utisak da se videći me uopšte nije iznenadila. 
Pored: ""dobr' veče", priupitala je otkad sam ovdje. Na moj odgovor, 
prokomentarisala je da je to malo i da ću ja tu ostati malo duže. Kao, 
ona zna da insperktor Svrab uzima samo komplikovane slučajeve. Na 
moju primjedbu da ja nisam nikakav policijski slučaj, ona je rekla: 

"Možda i niste policijski slučaj, ali ste Musliman. A ovih dana 
Poskoci su započeli rat sa Muslimanima, pa inspektor vjerovatno ima 
razloga što vas ispituje." 

Postalo mi je malo jasnije. Dakle, počela su otvorena 
neprijateljstva i pravi ratni sukobi. 

Ohrabren govorljivošću čistačice, priupitah je da li ona zna, 
otprilike, kada bih ja mogao biti pušten. Ona me začuđeno pogleda i 
reče: 

"Vi nećete biti pušteni, bićete ovdje išibani i ispitivani pet-šest 
dana, a onda će vas odvesti negdje u zatvor." 

Poslije ovoga, poče me hvatati panika. Ova priprosta žena mi 
je sve iskreno rekla, u tačnost njene izjave sam potpuno vjerovao. Ona 
je. radeći ovdje u ratu svoj posao, dosta toga vidjela, pa zato tako 
jednostavno i bez emocija govori i o ovakoj teškoj situaciji, kao što je 
moja. 

| Priupitao sam je da li mogu otići do zahoda. Čudeći se, 
pitala je: 

"Zašto ne bi mogli? Ionako, van postaje dugo nećete, a valjda 
nećete u gaće pišati i da prostite s...., pa još i to da moram da čistim!" 

I Nasmijao sam se ovom priprostom, ali veoma osnovanom i 
razložnom strahu. Po povratku iz zahoda nisam je zatekao u "mojoj" 
kancelariji. Čudno mi je bilo da u zgradi nisam primijetio stražare, 4, 
eto, ja sam u pritvoru. 

Ubrzo se pojavila, pružila mi je neku najlonsku kesu uz riječi: 

= "Ma znam ja da ste vi gladni, a ove vam naše budale noćas 
ništa neće dati da jedete. Tu imate sendvič i tetrapak sok. Ja neću 

večerati, čuvam liniju. Kako je ovaj rat počeo, debljam se k'o 
krmača." 

Zahvalno sam prihvatio kesu. Zbilja sam u trenutku osjetio 
veliku glad. Priupitao sam je ko čuva ovu zgradu. Rekla je da ne 
pomišljam na bijeg, jer će me ubiti stražari koji su svuda oko postaje. 

Negdje iza ponoći, kada sam već bio malo prikunjao, u sobu 
je upao neki vojnik. Bučno zatvarajući vrata, zaudarajući na alkohol, 
unio mi se u lice pitajući: 

"Jesi li progovorija?" 

Na moj zbunjeni odgovor da ja nisam ni prestajao govoriti, 
pijano se iskezi uz riječi: 

"E, sad ćeš prestati! 


Tako me muški ošamari lijevom pa desnom rukom, da su mi 
uši "pjevale". Poslije toga je bez riječi izašao iz prostorije. Šamari su 
me zaboljeli, ali sam na njih ostao ravnodušan. Negdje u podsvijesti 
sam ih bio predvidio i okabulio. Nisam ih doživio niti kao uvredu, niti 
kao poniženje. Sve sam ovo doživljavao kao normalnu ljudsku nevolju 
u ratnim uslovima. Važno je, bio sam još živ. 

U tim trenucima sam osjećao prazninu i beskrajnu 
ravnodušnost, ne samo prema ovoj mojoj situaciji u kojoj sam se 
našao, nego, inače, prema svemu. Valjda su ovi šamari, koje sam 
dobio prvi puta kao ozbiljan čovjek, u godinama, iako me nisu boljeli i 
uvrijedili, ostavili posljedice, tako da sam u tom svom nemuštom 
dijalogu, razgovarajući sam sa sobom, sjedeći na klupi za isljeđivane 
osobe, zaspao. 

Iz košmarnog, zečijeg sna u sjedećem položaju, prenulo me 
otvaranje vrata. Vidio sam da je u prostoriji dnevno jutarnje svjetlo. 
Znači, taj san nije tako kratko trajao. Valjda, umorni organizam je bio 
savladan i ophrvan prošlodnevnim zbivanjima. 


U kancelariju je ušao isljednik Svrab. Uz vrlo ljubazan 
pozdrav i i licemjerno pitanje, kako sam i jesam li mogao spavati, uzeo 
je prazan papir ispred mene. Uz riječi da samo sebi pogoršavam 
situaciju, ponovo mi je vratio papir, naredbodavnim tonom mi rekavši 

a napišem imena svih ljudi sa kojima sam se sretao u Hrvatskoj i 
Sloveniji zadnjih deset dana i šta i gdje rade. 

Vjerovatno je primijetio moju skrivenu radost i osjetio 

moguću podvalu kad je, gledajući u mene priupitao: 

"Šta se smješkaš, ozbiljno mislim, nemoj da propustiš koje 
ime!" 

"Nema problema" rekoh, uzeh papir i počeh da pišem. 

On je kao nešto listao po nekim papirima. Prvo sam popisao 
sve nastavnike u izbjegličkoj školi u Malom. Poslije toga sam pisao 
učenike, i to redom, sve čijih imena i prezimena sam se sjetio. Pored 
svakoga imena sam pisao, za nastavnike, koje predmete vode, za 
učenike, u koji razred idu. Nakon izvjesnog vremena, isljednik Svrab 
je, povučen radoznalošću i mojim prilježnim pisanjem, ustao i 
zagledao u moje pisanje. Rekao je: 

"Ti si ili lud ili suviše pametan." 

Uzeo je papir ispred mene i bez riječi izašao. Sat na zidu je 
pokazivao sedam i trideset minuta. Jedan vojnik je otvorio vrata i 
pozvao me da uzmem doručak. Obradovao sam se. Posebno me 
iznenadila vojnička porcija puna toplog čaja, hljeba u manjerki koliko 
hoću, i po izboru nekoliko vrsta pašteta i džemova. Sve je to stajalo na 
stolu. Vojnik, koji je izgledao vrlo dobroćudno, rekao je da uzmem 
koliko hoću. Cak je dobronamjerno dobacio da bi bilo bolje uzeti više, 
jer nije siguran da će u toku dana ponovo donositi hranu. Poučen 
situacijom od juče, to i učinih. 

Topal čaj i hrana su me nekako okuražili. Štaviše, bio sam 
ubijeden da će sve ovo biti završeno tokom jutra. Međutim, kao 
hladan tuš je djelovala na mene vojnikova sugestija, da vojničku 
porciju ostavim kod sebe, jer će mi trebati u narednim danima. 

Očekujući povratak isljednika Svraba, obavio sam jutarnju 
"toaletu"', umivanje bez brijanja, pranje zubi bez paste i tako dalje. 
Slobodno sam se kretao među uposlenicima po hodnicima. Sasvim 
vjerovatno, većina njih nije ni znala da sam ja lišen slobode, da sam 
isljednikov slučaj. Virnuo sam i vani. U portirnici je sjedio 
uniformisan čuvar, koji nije kontrolisao posjetioce policijske stanice. 
Samo bi ponekome mahnuo i oslovljavajući ga imenom, pitao kako je 


ili nešto drugo. Nisam se usuđivao da mu priđem i uspostavim 
kontakt. 


Pregledao sam i zidne novine, polijepljene po zidovima 
hodnika. Bio je to fotografski prikaz ratnog puta ove ratne policijske 
jedinice. Kupres, Mostar, Rama, Uskoplje... Tako dosađujući 5€, 
dočekao sam tri sata poslijepodne. Isljednik se još nije pojavljivao. 
Razmišljao sam, čudan li je ovaj život. Najednom te neko proglasi 

potencijalno krivim. Liši te slobode. Ali ta moja nesloboda je 
interesantna. Nisam slobodan, a niko mi ne ograničava da se krećem. 
Donijeli su mi i da jedem. Kažu mi da sam kriv, a ne saopštavaju 
zašto. Kažu da sve znaju o meni, a ne govore ništa od toga. Misle da ja 
u sve to vjerujem, a ja znam da je sve to blefiranje. Hoće da me 
uplaše, a nikako da shvate da sam ja uplašen od početka ovoga rata, ne 
može biti gore. Traže da... 

Odlučujem da sjedim na uhapšeničkoj klupi i da ništa ne 
mislim. To je najbolje. Bit će kako bude! Ako su zbilja nešto dokučili, 
pa i to nešto, siguran sam, nije usmjereno protiv njih, već protiv onih 
drugih koji opsijedaju i ubijaju bosanske gradove i sve živo u njima. U 
međuvremenu, dođe i ona dobra žena što čisti. Pita me kako sam. 
Upoznaje me sa sinom, dječakom od jedno petnaest godina. Dovela ga 
je da joj pomogne da generalno očiste prostorije. Kaže, naredio 
zapovijednik, jer sutra popodne dolazi u posjetu stanici Glavni, pa 
mora biti urednije nego inače. Zaključuje da je to dobro, jer i sinu će 
joj platiu, pedeset maraka, keš. Onako uzgred, kao da je to za mene 
normalno kaže: 

"Vas će, vjerovatno, u međuvremenu prebaciti u skladište. 
Tamo su svi Muslimani, pritvoreni." 

Pojavi se i gospodin Svrab. Uzevši me pod ruku i uvodeći me 
u kancelariju, kao uzgred pita jesam li odlučio da progovorim. I tada 
ja riješih da pokušam sav ovaj cirkus da presječem. Rekoh: 

"Gospodine inspektore, možemo li ozbiljno da razgovaramo? 
Ja sam ozbiljan i pošten čovjek. Ako sam za nešto kriv, recite šta je to. 
Jer, čini mi se da ste me zamijenili. Znate, tražite od mene nešto da 
priznam, a ja ne znam šta. Vi mi djelujete razborito i ljudski. Ne znam 
koliko ste dugo u policiji, ali vjerovatno ovo radite zato što to od vas 
neko traži. Ja to uvažavam. Ali, dajte uvažite i vi mene. Nemojte me 
mrcevariti. Bespredmetno je. Ako tako treba, pošaljite me u taj zatvor 
ili logor ne znam već šta je!" 

Čovjek me je stvarno pažljivo slušao s razumjevanjem 
klimajući glavom. 

Na pomen logora trgnuo se i oštro reagovao: 

"Nemamo mi nikakvih logora!" 

Znao sam da sam dirnuo u nešto što je tajna, a što sam 
slučajno saznao od čistačice, a i ona je to slučajno znala. 

Ja sam nastavio: 

"Znate, gospodine, ja sam samo jedan učitelj..." 

Prekino me podignutom rukom i riječima: 

"Znam ja da vi to sve znate! Znam ja i da ste vi učitelj! Ali, 
vjerujte ne znam šta ste još. Ne znam, naprimjer, šta ste prije polaska 
ovamo. u Zapadu, u restoranu "Kazablanka" razgovarali sa onim 
ljudima, od deset do podne. Ne znam ni šta vam znače oni, kao leci, 
papiri ispisani na engleskom ili njemačkom jeziku koji su bili u vašoj 
torbi. Poslali smo to da se prevede u Mostaru!" 

Nasmijao sam se: 

"Nemojte na prevod trošiti vrijeme. To su obični, školski 
testovi za predmet engleski jezik, koje sam ponio da dam dole u škole. 
Umjesto, do prošle školske godine predmeta ruski, uveden je u sve 
škole engleski jezik. Nikakvih udžbenika niti pomoćnoga materijala 
učenici nemaju. Skoro svi su nastavnici nestručni, priučeni. Ovi 
testovi će im dobro doći." 

On je tu policijsku glupost, ili svoju ishitrenost prema meni 
htio da zabašuri riječima: 

"Pustite vi vašu priču, šta je sa onim ljudima iz "Kazablanke", 
recite šta ste s njima dogovarali?" 

Malo me iznenadilo da su nas pratili u Zapadu. Ali, znam da 
smo bili oprezni i da niko nije čuo šta smo pričali. 

Ležerno sam samo prokomentarisao: 


"To su ljudi koji su me zamolili da ponesem nešto para 
njihovim familijama u Bosnu. Oni su moji poznanici. Ja im tu uslugu 
nisam mogao odbiti. Na kraju krajeva", nastavio sam ležerno, "te pare 
su u torbi u tri zapakovane koverte. Izuzev ako ih neko od vaših nije 
UZEO. 

Išao sam do kraja, bezobrazno drsko. Pilo je vode. Razljućeno 
je rekao da njegovi policajci nisu pljačkaši i razbojnici, te pare su i 
dalje tamo. 

Ljut, izašao je iz kancelarije. Nisam ni slutio da će tako biti. 
On se više nije pojavljivao cijelu noć. Jeo sam preostalu hranu od 
jutros. Do jedanaest sati slušao sam priču i rad čistačice i njenog sina, 
a onda legao na pod i umoran čvrsto zaspao. " 

Probudila me lupa vrata. Neki ljudi su ušli u kancelariju. Brzo 
sam ustao. Sat je pokazivao da je deset minuta do sedam. Jutro je. 

Dugo i čvrsto sam spavao, kao da nisam u pritvoru. Grupa ljudi koja 
je nahrupila u kancelariju je bila novinarska ekipa, neke televizije. 
Dalo se to zaključiti po kamerama, reflektorima i kablovima koje su 
vukli, i to na onaj novinarski, specifično prepoznatljiv način. Koliko 
sam mogao razaznati, govorili su italijanski jezik. U mene su gledali 
začuđeno. Nešto su me pitali. Nisam razumio. Progovorio je jedan na 
teškom bosanskom ili hrvatskom jeziku. Pitao me da li ja radim ovdje. 
U međuvremenu sam skontao. Dobro bi bilo da ih obavijestim da me 
ovi ovdje drže u pritvoru. U krajnjem, ne može mi to štetiti. Može mi 
samo koristiti. Teško je porediti, ali sam se sjetio prošlogodišnjeg 
događaja, kada su novinari londonskog "Gvardijana" otkrili kod Onih 
tamo logore u kojima su držani Bošnjaci. Na Manjači, u Omarskoj, 
Keratermu i slično. Tek poslije toga svjetska javnost je reagovala i 
zarobljenici su najvećim dijelom, ako već nisu bili pobijeni, pušteni a 
logori su zatvoreni. Ubrzano sam ovim ljudima počeo da pričam da 
sam tu već nekoliko dana zarobljen, da me ispituju i traže da im 
kažem nešto što ne znam, i tako redom. 

Ne znam koliko su me razumjeli. Ali, onaj što mi je postavio 
pitanje na našem jeziku, priupita me da li sam ja muslimanski vojnik. 
Ja sam mu počeo objašnjavati da radim u Sloveniji u izbjegličkoj školi i... 

U tom trenutku su na vrata ušli isljednik Svrab i, vidi čuda, 
poznati televizijski novinar Špico. Svrab me iznenađeno pogleda i 
upita: 

"Zar tebe nisu sklonili, ja sam im to rekao?" 

Međutim, ja kao da nisam primjećivao njihov ulazak i 
Svrabovo pitanje, većma sam nastavio da pričam svoju verziju o 
razlozima moga lišavanja slobode. 

U momentu, napravila se mučna atmosfera u kojoj se osjećalo 


dosta iznenadnih pitanja. Snašao se Špico. Okrenuo se prema meni i 
upila: 


"Da li ja vas odnekle znam?" 

Uz gorak osmijeh odgovorio sam da se znamo iz nekih drugih 
vremena. Sjetio se, i kao da me ipak tek sada prepoznao, uz izvinjenje, 
pružio mi ruku i upitao: 

"Otkud vi ovdje?" 

Pogledao sam prema isljedniku uz riječi 

"Pitajte njega." 

Novinar Špico i ja smo se zbilja dobro znali, iz naših 
poslovnih aktivnosti u javno-informativnom sistemu bivše države. Bez 
obzira što je kao čovjek u mojim očima pojeftinio, otkako se stavio u 
funkciju Poskoka i njihove takozvane borbe za nacionalno 
oslobođenje, njegove novinarske sposobnosti sam cijenio. U ovom 
momentu sam bio siguran da će mi on, zajedno sa ovim stranim 
novinarima, pomoći. Ne znam zašto, ali stvarno sam u to bio siguran. 

Špico se upitno okrenuo prema inspektoru Svrabu. Ni jedan ni 
drugi ništa nisu rekli. Tada je Špico na tečnom italijanskom jeziku, što 
me iznenadilo, jer znao sam da govori njemački a za italijanski ne, TV 
ekipi nešto objasnio. Oni su klimnuli glavama. Okrenuo se prema 
meni i rekao da ja i on sa Svrabom izađemo u drugu prostoriju. Svrab 
je prema Špici imao vrlo snishodljiv i poslušnički odnos, to se dalo 
odmah uočiti. Zaključio sam da je Spico u ovom vremenu izgradio 
moćnu poziciju kod svojih sunarodnika. 

Kada smo došli u drugu kancelariju, Špico je, obraćajući se 
ljutito Svrabu, rekao: 

"Ovo je sramota, zašto si sve ovo dozvolio?" 

Ja sam u sebi likovao. Spustivši ton na nivo ljubaznog, obratio 
se i meni: 

Gospodine, oprostite za sve, ali, dajte mi recite šta ste vi 
ispričali ovim novinarima?" 

Iako mi je jasno, i previše, bilo sve, ja sam hinio naivnost i 
smušenost, odgovarivši: 

"Ništa posebno, samo sam prepričao sve ono što mi se desilo 
ovdje od zaustavljanja na putu pa do ovog jutra." 

On se sa Svrabom sporazumio i mene pitao da li bih ja kao 
zamolio njih, italijanske novinare, da skupa sa njima krenem za 
Hrvatsku, do Splita, ako oni idu odmah tamo. To bi bio kao povod da 
im skrenem pažnju na to da je moje zadržavanje ovdje bila zabuna. 
Pošto on zna da oni danas poslije obilaska i snimanja, planiranog za 
ovaj gradić, trebaju ići za srednju Bosnu, u obilazak bojišnice, neće 
moći da me povedu sa sobom, jer ne idu za Hrvatsku. 

I Ja sam upitao da li mogu da ih zamolim da idem sa njima za 
srednju Bosnu, a odatle bih dalje već nekako za Tuzlu. Na to je Špico 
reagovao iskreno i, čini mi se, prema meni vrlo dobronamjerno: 

"Covječe, tamo bi te ovi moji sigurno ubili. A na prostore koje 
kontroliše vaša Armija više ni ptica ne može ući, ako se izuzmu snage 
UN-a. Ne dam ti tamo da ideš. Čupam te odavde pravo preko granice, 
idi iz ove ludnice!" 

Kasnije se potvrdilo da je bio u pravu i vrlo dobronamjeran 
prema meni. 


Bio sam spašen, i to kao u snu, od čovjeka koji mi nije ovih 
dana padao na pamet. Po dogovoru sam Italijane obavijestio da je ovo 
sve bila slučajna greška. Oni su otišli dalje za srednju Bosnu. Svrab mi 
se za sve što sam doživio izvinuo. Čak i za one šamare od pijanog, 
kako reče, bojovnika. Sve se završilo na pomalo neočekivan način. Još 
jednom se potvrdilo da je sreća šlag po pameti i da služi kao ulaznica 
za svaki uspjeh. Moj uspjeh u ovom slučaju je bio sačuvan Život, a u 
tome nikakvu veću ulogu nije odigrala moja pamet. 


Pošto su italijansku TV ekipu sa vodičem ispratili na teren, 
da naprave neki televizijski prilog, meni su dali moje lične stvari i 
zamolili me da se obrijem i malo sredim. Nabrzinu pregledavši, uočio 
sam da mi u ručnoj torbi ništa izuzev pomenutih testova za engleski 
jezik ne fali. Čak je i sav novac bio nedirnut. Samo su bile otvorene 
sve koverte u kojima se isti nalazio, kao i koverte sa pismima. 

Poslije toga, zajedno, Špicu i mene Svrab je odveo na ručak. 
Nevjerovatno! Ali dogodilo se! Vratili su mi auto sa svim preostalim 
stvarima. Jedino mi je nedostajao konjak, koji je uzeo onaj Ante. Na 
Svrabovo obećanje da će mi testove poštom poslati na adresu koju im 
ja dam, ja sam se zahvalio i rekao da ne treba. Jer, stvarno, ti testovi su 
sasvim slučajno bili tu i nemaju nikakvu važnost, a, eto, mogli su me 
skupo koštati. Dali su mi propusnicu, da idem u njihovu kao nekakvu 
isturenu komandu u Splitu i pratnju, jednoga vojnika koji me ispratio 
do jedne benzinske pumpe, duboko u Hrvatskoj. Nije mi rekao kako 
će se vratiti nazad. 

Sve se, zahvaljujući Bogu, završilo dobro. U poslijeponoćnim 
satima sam stigao u Zapad. Vozio sam bez prekida. Zelio sam da 
budem samo što dalje od tih ukletih, poskočkih terena. Otišao sam kod 
jednog prijatelja kući. On se obradovao da sam živ. Rekao mi je da se 
drugi dan po mom odlasku situacija dole iskomplikovala. Vijesti su 
govorile da su počeli sukobi na svim linijama razdvajanja. Kaže da su 

se stvarno brinuli da sam "zaglavio". Sa sarkazmom u glasu upitao 


sam: 

"Ako je to sve, onda, zbilja, hvala vam!" 

Bio sam ljut. Znači, niko nije ništa poduzo da pita što me 
nema u Orlovo! On je samo nemoćno sažimao ramenima. 

Ujutru rano, u kafeu "Kazablanka", obavijestio sam i sve 
ostale o neuspješnosti moje misije i opasnosti iz koje sam se srećom 
izvukao. Interesantno, to sve ih se uopšte nije dojmilo. Dakle, shvatio 
sam, to je rat! Da nisam preživio, jednog dana bi me ovi ljudi, 
vjerovatno, bez emocija i žalosti prijavili, ništa više nego kao 
skolateralnu štetu'! u Bošnjaka. Hvala lijepa na tome! 

Javio sam se familiji. Rekao sam da danas dolazim kući. 
Takođe sam rekao da nisam uspio naplatiti dug. Kao, dužnik je čekao 
dug za ovih tri četiri dana od nekog svog dužnika. Njegov se dužnik 
nije pojavio. Ja se danas vraćam kući, a on će kao mene zvati čim 
dobije pare. Ovo liči na petljanje! Ali, mislio sam, bolje i petljanje sa 
istinom, nego istina koja bi ih, ionako nespokojne, dopunski 
uznemirila. 

Isti dan popodne već sam bio sa porodicom. Živ i sretan! 

RAZLOG ŠESNAESTI 


Naredna tri mjeseca sam posvetio samo školi i školskim 
aktivnostima. Nešto od sitnih donacija, nešto od Međunarodnog 
Crvenog križa, uglavnom smo djeci obezbijedili sav potrebni školski 
materijal za normalno funkcionisanje vaspitno-obrazovnog procesa. U 
međuvremenu je jedna arapska humanitarna organizacija finansirala 
štampanje skoro svih udžbenika za naše đake u Sloveniji. Neki 
udžbenici su došli posve kasno, petnaestak dana prije kraja školske 
godine. Ali, bolje ikad nego nikad! 


Negdje početkom aprila, uveče, već je bilo kasno, na vratima 
stana gdje sam živio sa porodicom neko mi je zvonio. 

"Ko je?" — upitah. 

"Ja sam, Jugo." 


Iznenađen ovako kasnom posjetom, otvorio sam vrata. E, tada 
sam doživio još veće iznenađenje! Na vratima je bio Jugo sa majkom i 
nekim čovjekom. Malo su bili zbunjeni. Čovjek se prvi snašao. 
Pružajući mi ruku, rekao je: 

"Ja sam Stojan, Jugin otac." 


Pozvao sam ih da uđu. Snebivajući se, uz izvinjenje za ovako 
kasnu posjetu, ušli su. Pošto su moja djeca već spavala, ja i žena smo 
sa kasnim gostima sjeli u trpezariju. Poslije uobičajenog ispitivanja za 
zdravlje i vrijeme dolaska, počeli smo da pričamo o nezaobilaznoj 
temi, Bosni i situaciji dole. 

Saznao sam da je Stojan došao danas, kasno popodne. 
Praktično, izuzev uprave Izbjegličkog centra, niko ne zna za njegov 
dolazak. Saznah da se izvukao iz bosanskog lonca koji kuha te preko 
Srbije i Mađarske došao u Sloveniju. Uglavnom mu je pomogao 
novac koji mu je prijatelj iz Njemačke, samo njemu znanim vezama 
doturio. Kaže da će mu takozvane vlasti i Oni, kada saznaju da je 
otišao, svu imovinu, koja nije mala, oduzeti u korist. takozvane 
Njihove države. On kaže da je sve halalio, samo hvala Bogu da je 
uspio izaći iz tog košmara i ludnice, gdje ubice sude nevinima_a 
barabe, kriminalci i obični lopovi sebe unapređuju u državnike, 
vladare i društvenu elitu. I 

Kada je u pitanju pokolj u Ovčijoj Ravni, rekao je da je i gore 
nego što smo čuli. Selo više ne postoji. Sve živo ljudsko je pobijeno. 
Spasio se samo onaj čovjek koji je došao ovdje i donio pismo. Sve 
kuće su spaljene do temelja. Stoka i imovina opljačkana. Nažalost, tu 
pljačku su, uglavnom, izvele prve komšije. Kaže da su pljačkali i oni 
od kojih se nije nikada nadao. Ljudi koje smo znali kao dobre i 
poštene domaćine. Mizerno, ali istinito! 

Posebno me obradovao pričom da je on nakon nekoliko dana 
otišao do Mula-Hajrinog nišana, da provjeri da li su oni vojnici 
pokopali Hilmu. Govoreći o ovome, sijevnuo je ljutito očima: 

"Ne, nisu ništa radili. Pokojnog Hilmu sam našao nakon tri 
dana u Jaruzi ispod nišana, kako ga je ostavio komšija. Već se bio 
uščuo. Tijelo mu se raspadalo. Cijeli dan sam mu kopao grob, tik uz 
Mula-Hajrin nišan.'? Kaže: "Prije zagrtanja sam se na svoj način 
pomolio Bogu i po svom običaju a za dušu komšije Hilme. Zagrćući, 
pomislio sam da ga ovako spašavam od pasa i od zvijeri čovjekolikog 
izgleda." 

Na kraju mi reče da ima nešto važno da mi kaže, ali želi da ga 
shvatim ispravno i dobronamjerno. Nisam imao pojma šta bi to moglo 
biti. Kaže da želi da malo prošetamo, jer bi on, ipak, to rekao meni 
samom. Ne želi da to bilo ko drugi zna, pa ni prisutni članovi naših 
porodica. Po tonu kako mi je to saopštio, bio sam siguran da je to 
glavno što želi da mi kaže. 

Izašli smo vani, pred zgradu. Bila je krasna proljetna, 
mjesečinom zalivena i polurazdanjena ponoć. Čula su svim svojim 
snagama upijala tišinu usnule alpske varošice. Samo se negdje U 
daljini čulo kloparanje voza. Sjeli smo na klupu u malom parku ispred 
zgrade. 

Stojan, bez izokolnog uvoda, odmah saopšti: 

"Kopajući pored Nišana grob za Hilmu, na dubini od možda 
približno metar, krampa mi je udarila u tvrdu kamenu ploču, Tamam 
kada sam pomislio da { ne trebam više kopati, poravnavajući dno 
groba primijetih da ploča u koju sam udario nije obični kamen 
prirodnog izgleda. Naprotiv, kada sam još malo počistio zemlju, vidio 
sam da je to fino obrađena okrugla ploča, prečnika oko četrdeset 

centimetara. Bogami me uhvatio neki strah, ali radoznalost me vukla 
da pokušam pomjeriti ploču! Prvi pokušaj je uspio. Veoma lako sam 
je krampom pomjerio. Ispod se ukazao neki otvor natrpan nečim, 
naizgled masnim, do ploče koja je služila kao poklopac. Prepao sam 
se. Znate kako je, o tom Mula-Hajri se među svijetom svašta priča. 


Nemojte mi zamjeriti što ću vam i ovo ispričati. Ali u mome 
selu, znate, ima žena Ruža što je poslije trideset godina braka rodila 
dijete. Kažu po preporuci nekoga hodže iz Gradačca, išla je da spava 
sa mužem Ilijom uoči petka na tom grobu pored Nišana. Tada je 
zatrudnila 1 rodila sina. 


Kada sam ugledao otvor i tu masnoću, prepadnut da sam 
kopajući dirnuo u nešto što je narod držao za svetinju, htjedoh da sve 
iskopano zagrnem, a Hilmu ukopam niže u Jaruzi. Znate, ja nisam 
neki bogomoljac. Raslo se u takvom vremenu. A znate već, kroz 
školovanje na fakultetu sam neke stvari sebi protumačio naukom, dok 
je vjerovanje u Boga o istima davalo skroz druga tumačenja. Ali ovaj 
puta sam se iskreno molio Bogu da mi oprosti grijeh, ako sam ga 
napravio kopajući na ovom mjestu grob za mog komšiju. I tada mi 
nešto unutar mene naloži da Hilmu, ipak, tu sahranim, a da prethodno 
ovaj otkriveni otvor očistim od masnoće i tako očišćenu jamicu 
popunim čistom zemljom. 

Izgovarajući sve molitve koje sam Znao u mojoj vjeri, spustio 
sam se u iskopani grob. Prvo sam u potpunosti sa otvora pomjerio 
ploču. Hvatala me neka jeza. Osjećao sam kao da mi kroz tijelo 
umjesto krvi idu mravi. U ušima mi je bubnjalo, Imao sam osjećaj da 
na glavi imam kapu koja raste i počinje da me pritiska kao teret. 
Ubrzano sam počeo da prizivam Boga. Nešto me vuklo da rukama 
opipam tu, naočigled, masnoću. Međutim, kada sam prstima dotakao 
prostor u otvoru, nisam imao osjećaj masne rastopine, već materiju 
koju sam pod prstima osjećao kao gusto namotanu radočinu. Ništa se 
nije desilo. Gurnuo sam ruku dublje. Vrhovi prstiju su mi udarili na 
neke hladne i tvrde okrugle pločice. Sa obje ruke sam očistio gustu 
radočinu koja je, gledajući, izgledala kao prljava mast. 

Bio je to oveći, tridesetlitarski, kameni ćup, do suženja za 
poklopac pun zlatnika. Par komada sam uzeo u ruke. Otpuhnuvši 
prašinu sa njih, zasjalo je čisto žuto zlato, baš kao da su juče iskovani. 
Od svega toga sam se uplašio. Pažljivo iščistih ostatak. paučine, za 

koju sam zaključio da je bila od platna vreće u kojoj je zlato 
spakovano u ćup. To platno se, nakon ne znam koliko godina, 
pretvorilo u radočinu. 

Zagnjurivši ruku dublje u zlato, napipao sam i izvadio, u koži, 
kao da je svježe povezana, knjigu. Mislim da je to Kur'an, jer je 
knjiga napisana meni nerazumljivim, znam da je to, arapskim pismom. 
Ne znam, možda sam se prevario, ali, s obzirom da je zlato težak 
metal, mislim da ga u tom ćupu ima oko trideset kilograma. 


Sve sam to vratio nazad. Pogledao sam okolo da se uvjerim da 
me ko nije vidio. Srećom, mislim da nije. Pust je to i tužan sada kraj. 
Vrativši ploču nazad, preko svega sam nasuo sloj zemlje i dobro je 
nogama nabio. Sunce je već bilo na zalasku kada sam preko pokojnog 
Hilme, koga sam spustio u grob, po vašem običaju poredao, ukoso, od 
njegove spaljene kuće donesene daske. Tada sam se još jednom 
pomolio i zagrnuo grob. Već je i mrak padao kada sam, obilježivši 
grob sa dva oveća kamena, napustio to mjesto. 


U međuvremenu je počeo da promahuje i snijeg, postajalo je 
hladnije. Dobro je da sam čovjeka na vrijeme pokopao. Više me nije 
bilo strah, mada je već bila pala noć. 


Tu noć nisam mogao zaspati. Ja sam od tog dana nosio dvije 
tajne. Jedna je da sam samo ja znao ko je ukopao pokojnog Hilmiju i 
druga — da je sa Hilmijom po drugi puta ukopano veliko blago, za koje 
niko nije znao sa sigurnošću da li postoji. 

Te noći sam se sjetio moga djetinjstva i ludog starog 
Brajkana, koji je znao kod nas zanoćiti, sjedeći uz rakijski kazan. On 
je, ne znam od koga čuvenu priču, u tim predvečerjima uz kazansku 
vatru prisutnima pričao. Navodno je, u davnim vremenima, kadija, 
kod koga je Mula-Hajro radio kao pisar, bio star i bogat, ali vrlo škrt 
čovjek. U Mula-Hajrinu čestitost i poštenje je neizmjerno vjerovao. 
Samo je njemu povjerio veličinu svog ogromnog bogatstva u zlatu. 
Pošto je Mula-Hajro bio od njega puno mlađi čovjek, svaki zadnji 
petak u mjesecu kada mu je davao plaću koja je bila bijedno mala, 
kadija je govorio: "Ovo ti je da preživiš, a poslije moje smrti ionako ću 
sve tebi ostaviti. Pa ti to sve šerijatski po vakufu rasporedi, a uz to ! 
sebi bolji život obezbijedi.! Brajkina priča kaže da kadija poslije 

iznenadne pisareve smrti, koga je puno volio, nije mogao da oprosti 
svoju škrtost prema njemu za njegova života. 


A da bi i dalje ostao vjeran svojoj škrtosti, a i prijatelju se 
odužio, on je u noći, kad niko ne vidi, Mula-Hajri čestite nišane 
podigao. Kako je Brajkan dalje pričao, a navodno je sve to čuo od 
svog djeda, podižući nišane, to veče je uz uzglavlje Mula-Hajre kadija 
i veliko bogatstvo u zlatu pokopao. Kad mu za života nije davao, da 
mu bar mrtvom to da, pa će on to sigurno sačuvati. Brajkan bi, već 
uhvaćen rakijom, na kraju i vrijednost blaga kazao. Kao to je toliko 
blago, da će se, jednoga dana kada Sava, Božijim davanjem toliko 
nadođe pa poplavi i odnese sve ukrug što se sa Mula-Hajrinog mezara 
može vidjeti, za to blago moći sve obnoviti. I kuće, i mal, i štale, i 
usjevi. 

A tada će se, po Brajkanovoj priči, na površini, samo od sebe 
blago pokazati. Sve je to, navodno, kadija povjerio jednom Švabi, 
starom hećimu, koji je došao isprijeka da ga liječi, a on je već bio na 
samrti. Od te večeri mi se priča starog Brajkana čini istinita. Samo što 
mislim da su umjesto poplave došli rat i ovi moji luđaci i uništili sve 
živo i vrijedno. 

Od toga dana, kada sam sve ovo našao i sahranio Hilmu, 
tražim čovjeka kome ću sve povjeriti. Po onome što sam čuo o vama, 
mislim da ste vi taj čovjek. Znam da ovom pričom vama ništa nisam 
otežao, a sebi sam teški teret sa srca skinuo. Nikada se ne zna šta će 
Jednog dana biti. Tajna se lakše nosi ako je nekom sigurnom povjeriš." 

Ovim riječima Stojan je završio priču. 

Sutradan, Stojana sam susreo na hodniku Izbjegličkog centra. 
Pozdravljajući, = rekao je da su ga ostale izbjeglice dobro primile. 
Zahvalio mi se na tome što sam ja prije glasnije pojedince upozorio na 
to da dolazi jedan Njihov, ali rijetko dobar i čestit čovjek. 

Rekao sam mu da to nije ništa. I on je spreman da pomogne 
svakome. Svjedoci smo da je tu pomoć pružio i Našim ljudima. 
Sinoćnu priču kao da smo zaboravili. Nismo je pominjali. Dobro je da 
je tako. Svaka tajna ostaje to do momenta dok je znaju najviše dva 
čovjeka. A nijedna tajna, kada hoće nekome da se natovari na leđa, 
dotičnoga ne pita koje je vjere i nacije, već samo bira one koji su 
pouzdani i sigurni da će je čuvati. 

Kako se bližilo ljeto i kraj školske godine, sve je bilo 
izvjesnije da će se Bosniseja iz Malog nastaviti dalje, poslije školske 
stanke i predaha. Puno je onih koji najavljuju svoj dalji put prema 
Zapadnoj Evropi, Americi, a manji broj na Bliski Istok, u neke 
arapske zemlje. Roditelji se raspituju da li će djeca dobiti "prava" 
svjedočanstva o završenom razredu. Da li će u novim državama svoga 
boravka na osnovu tih papira moći da nastave dalje školovanje? Oni 
koji i dalje ostaju u Malom, pitaju, da li će bosanske škole biti i u 
narednoj školskoj godini. Pitaju i šta će ona djeca koja završavaju 
osmi razred. Gdje će nastaviti srednjoškolsko obrazovanje? Puno 
pitanja nam se upućuje, a mi ni jednoga pouzdanog odgovora još ne 
znamo. 

Raspitujemo se kod Fine u slovenačkom Ministarstvu za 
školstvo i obrazovanje. I ona malo toga zna. Savjetuje nam da smo 
stalno u kontaktu sa gospođom Lukavom, njenom saradnicom za 
pitanja bosanskih eksteritorijalnih škola. Međutim, generalno, svi mi 
iz naših školskih struktura ne vjerujemo gospođi Lukavoj. Ne znam 
kako. Ona je na početku Bosanskog rata došla u Sloveniju iz Sarajeva. 
Samo njoj znanim načinom zaposlila se u Ministarstvu za školstvo i 
obrazovanje Slovenije, na poslovima koordinatora bosanskih 
izbjegličkih škola. Redovno je upravo naše eksteritorijalne škole tako 
nazivala, izbjegličkim. Po svim svojim reakcijama i postupcima 
davala je do znanja da ona priznaje samo Republiku Hrvatsku i 
hrvatski jezik, a nikakvu tamo neku Bosnu i bosanski jezik, iako je 
Bosna i njena država. Posebno nam je bilo svega dosta kada nam je 
pokušala da nametne, kao redovan udžbenik za bosanski jezik, 
Gramatiku hrvatskog jezika, izdanje 1992. godine. 

Mi smo pokušali da gospođu Finu upozorimo na to. Međutim 
ona kao da to nije ozbiljno shvatila ili je bila nemoćna da nešto 
promijeni, jednostavno, prećutno je preko svega prelazila. 

Krajem maja je bilo sasvim izvjesno da će ubrzo u Ljubljani 
biti otvorena Ambasada Republike Bosne i Hercegovine. Ja sam od 
Usporenog bio informisan i znao sam sve o tome. Ali, znajući 

situaciju, dole u Državi nisam ništa govorio mojim saradnicima. 
Moglo se desiti da ambasador ne uspije izaći iz sarajevskog obruča, pa 
bih ja ispao neozbiljan. Nisam želio da podgrijavam još nesigurne 
nade. Većina izbjeglica je mogući dolazak ambasadora i otvaranje 
Ambasade doživljavala kao veliku olakšicu. Jer, u tom slučaju su 
mogli dobiti važeći bosanski pasoš i tako nastaviti željeni put prema 
Zapadu. 

Pojavljivalo se u Malom u tom periodu svakakvih ljudi, 
emisara, samozvanih logističara, komandanata. Svi su oni nastupali 
kao predstavnici Bosne. Svi su nešto obećavali. Ali jedno im je bilo 
zajedničko. Svi su nastojali, da pod raznim izgovorima, od jadnih 
bosanskih ljudi izvuku i posljednju paru, pa i onu duboko sakrivenu 
za, ne daj Bože, bolest ili smrt. Bilo je među tim ljudima i onih koji su 
prodavali maglu u vidu bosanskih pasoša, koje će donijeti za sedam ili 
deset dana poslije uplate. Ta uplata je bila basnoslovna za te prilike. 
Od pesto do dvije hiljade maraka. Zavisi ko je nudio. Svi oni su, bez 
izuzetka, po uzimanju para od lakovjernih i neiskvarenih ljudi, 
nestajali bestraga. 


Interesantna je bila i pojava ljudi koji su za pare nudili razne 
školske diplome, vozačke dozvole i slično. Ovdje se radilo o ljudima 
koji su odmah po naplati, na licu mjesta davali nuđene papire, i to u 
tehničkom smislu originalne, sa svim zaštitama, potpisima i pečatima. 
Čak su tvrdili da su ti dokumenti legalno uvedeni u matičnim 
institucijama dole u Bosni. Pečati, obrasci kao i imena institucija su 
najvećim dijelom bili sa teritorija koje je kontrolisala Armija BiH. U 
pravilu, sve oznake i simboli su bili pod imenom Socijalističke 
Republike BiH. 

Meni je jasno bilo. Prije rata, većina Njihovih kadrova je 
pokrivala mjesta gdje su izdavani takvi dokumenti. Kada je rat 
započeo, oni su otišli na Njihovu stranu i privatno, za sebe, da se nađe, 
ponijeli pečate i veći broj obrazaca, čak i jedan broj djelovodnih 
brojeva u matičnim knjigama. To što su ovdje te papire prodavali 
"Naši"? ljudi, samo govori da lopovsko zanimanje ne poznaje 
civilizacijske tekovine, kao što su nacija, vjera, pravo, poštenje, moral. 
Svi su oni bili, jednostavno, samo lopovi. Tako su se i u ovom "'poslu" 
dogovorili i doturili jedni drugima potrebne materijale i pečate. Pa 

kada se radilo o potencijalnom kupcu iz Našeg naroda, onda je 
ponuđač bio Naš i obrnuto. 


Neki od njih su išli dotle da su tvrdili da ih je za to ovlastila 
Naša vlast, da bi tako prikupili pare za "rat" i Bosnu, ili, u drugom 
slučaju Njihova vlast, da bi prikupili pare za njihovu svetu stvar. Sve 
je to dovodilo poštenog čovjeka do ludila. Zaboga, ako je i rat, zar 
ljudi mogu tako nisko da padnu? Zar želja za novcem u pojedinim 
bićima koja se, eto, ljudi zovu ubija svaku ljudsku odgovornost, ubija 
ono osnovno što nas razlikuje od životinja, osjećaj organizovane 
zajednice u kojoj želimo da živimo i razmišljanje, kao dar Božiji, koje 
nam omogućava da rasuđujemo i u najtežim trenucima autoopstanka 
budemo svjesni da će sve ovo što je danas sutra biti juče, da će svako 


jednom ubuduće polagati pred narodom ili pred Bogom račune za sve 
učinjeno, dobro ili zlo? 

RAZLOG OSAMNAESTI 


Juni mjesec je bio pun, pored redovnih školskih poslova i 
nekih dodatih aktivnosti. Najvažnije je angažovanje oko konačnog 
dolaska ambasadora Republike Bosne i Hercegovine u Sloveniji. 
Ambasador Stamen je, i pored našeg očekivanja da se pojavi, ipak 
svojim dolaskom sve nas iznenadio. Gardom čovjeka visoke kulture i 
obrazovanja, velikog iskustva u komunikaciji sa ljudima, čovjek sa 
svjetskim manirima, osvajao je sve s kojima se susretao. Predstavnici 
javnog života zemlje domaćina su se o njemu izrazili sa velikim 
respektom i uvažavanjem. Mi, koji smo s njime kontaktirali u poslu, 
svi smo ga, bez izuzetka, poštovali. Svojim pristupom je, jednostavno, 
oduševljavao. Najozbiljnije i najteže dogovore i poslove je završavao 
uz šalu i bez grča. 


U početku, u prvim kontaktima sa javnošću, u ulozi 
ambasadora je legitimisao sebe kao ambasadora svih građana 
Republike Bosne i Hercegovine. Svoju pripadnost Njihovom 
nacionalnom korpusu je pozitivno legitimisao, rekavši da je on prvo 
Bosanac, ambasador Republike Bosne i Hercegovine, države na koju 
su izvršili agresiju, nažalost njegovi sunarodnici iz susjedne države, 
potpomognuti petom kolonom iz Bosne. 


Sa otpočinjanjem rada Ambasade BiH, i nama u školi je 
olakšalo. Imali smo se kome obratiti, tražiti upute i pomoć. Tih dana je 
razriješena i dilema oko "papira?" koji će se izdati učenicima po 
završenom razredu. Prije toga je bilo u prijedlogu svašta, čak i 
ordinarnih gluposti, kao što je da uvjerenje ili svjedočanstvo u svom 
zaglavlju ima tri državna simbola, Republike Bosne i Hercegovine što 
je sasvim normalno, tzv. Republike Srpske i tzv. Republike Herceg- 
Bosne, što je nelegalno, jer ove paradržavne tvorevine nigdje nisu bile 
priznate i prihvaćene, osim u glavama svojih fašistoidnih političkih 
tvoraca. 

Konačno, Ambasada je u saradnji sa dva nadležna 
ministarstva za školstvo, Bosne i Hercegovine i Slovenije, usaglasila 
da se učenicima izdaju dvojezična uvjerenja, i to na jednoj strani na 
bosanskom jeziku, sa legalnim Grbom Republike Bosne i 

Hercegovine i na drugoj strani na slovenačkom jeziku, sa Grbom 
Republike Slovenije. Time su bila presječena sva mešetarenja i 
političarenja oko ovog pitanja. Bili su zadovoljni i učenici i nastavnici. 
Takođe je, zalaganjem nas iz škole, uz pomoć Ambasade, postignut 
dogovor sa Slovencima, da se učenici iz naših škola, koji su završili 
osnovno obrazovanje, bez ikakvih problema upišu u srednje škole, 
prema redovnim kriterijima koji važe i za slovenačke svršene osnovce. 
Ovo je bila jedna od najvećih naših pobjeda. 

Tu euforičnu zahuktalost i zadovoljstvo oko otvaranja 
Ambasade i završetka školske godine pomutile su neke pojave koje su 
očekivane, ali ne baš u tako transparentnom i bezobraznom obliku. 
Naime, tih dana se ogranak Naše vladajuće partije koji je postojao u 
Sloveniji, "ispod žita", negativno oglasio o ambasadoru kao o 
četniku", našim školama kao komunističkim institucijama i sličnim 
glupostima. 

Povod je bio taj što smo, na osnovu mišljenja i po instrukciji 
slovenačkih vlasti, odbili ideju grupe hodža, izbjeglica iz Bosne, da se 
u naše škole uvede obavezan predmet islamske vjeronauke. O takvoj 
inicijativi se Ministarstvo za školstvo Republike Slovenije izjasnilo 
negativno. To je obrazloženo time da ni slovenačke škole u svojim 
programima nemaju vjeronauku. Mi smo taj stav bili obavezni da 
poštujemo. Uostalom, to je bio minimum koji je od nas, u 
programskom smislu, tražila slovenačka država. Međutim, to političko 
miješanje nama nastavnicima nije teško palo, jer smo razumijevali 
njegovu osnovu. Ali, poslije ovoga je bilo za očekivati da se prema 
školi i svi drugi ekstremisti, bez obzira koje nacionalne provenijencije 
bili, isto odnose. Ovi su do sada uspjeli samo da odšute. Ali bez 
obzira, sve je ovo u nama izazivalo pobunu i gađenje. Bilo nam je 
krivo što se skrnavi jedan stvarno samoprijegoran i požrtvovan rad. 
Nije nam bilo dovoljno ni obrazloženje nekih umjerenih političara iz 
Naše vladajuće partije, da su ovu kampanju pokrenuli ekstremni 
elementi koji su, uglavnom, polupismeni. 

Sve smo to, ipak, prevazišli i ublažili zadovoljstvom 
uspješnog završetka školske godine podjelom uvjerenja učenicima i 
pozivom, za one koji ostanu u Sloveniji, da dalje učenje nastave u 
septembru u narednom razredu. Ovaj poziv bio je gorčinom začet, jer 

S IE ai 
većina nas je željela da se nikada više ne nađemo na okupu ovdje u 
Malom. Svi smo to okupljanje željeli i s istim računali, ali dolje u 
Bosni. Ovo je jedan od paradoksa u ljudskom životu. Radiš nešto, 
stvaraš, a najsretniji si da to što prije nestane. Da nestane potreba za 
istim. Sa željom da prestane potreba za ovom školom, uveče sam 
lijegao i jutrom se budio. Međutim, sa terena iz Bosne su sve crnje 
vijesti dolazile. Rat je plamtio svom žestinom. 

RAZLOG DEVETNAESTI 


U toku ljetnih mjeseci sam, pored konzularnih poslova koje 
sam preuzeo za šire područje Malog, imao i više putovanja u 
inostranstvo. Sva ta putovanja su bila potrebna da bi se odradili neki 
hitni i po mojoj procjeni važni poslovi. Međutim, vrijeme je pokazalo 
da svaka važnost sa veće vremenske distance postaje umanjena i vrlo 
često bespredmetna i zaboravljena. Takođe, važnost nečega, što je 
izraz potrebe dnevnih zbivanaja, posebno ako se radi o ratu u jednoj 
državi, promjenljiva je i zaboravljiva sa stanovišta kasnije javne 
interpretacije nekog događaja i aktera u istom. Otuda i moja potreba 
da rečena putovanja želim samo da pomenem, bez želje za njihovo 
šire prepričavanje, izuzev manjih dijelova, koji su u principu pričice 
za sebe, a tiču se ljudi koji su se na tim putovanjima našli kao znakovi 
i obilježja, da je neko u tim teškim vremenima za građane države 
Bosne i Hercegovine tamo nekuda hodio i prolazio, da bi, skupa s 
njima, pomogao što se pomoći može unesrećenoj i razaranoj zemlji i 
ljudima koji i dalje u njoj žive. 

U više navrata sam putovao u Mađarsku, sve tamo do blizu 
graničnih prelaza prema novoproglašenoj, Miloševićevoj Jugoslaviji. 
Na tim putovanjima sam se susretao sa ljudima raznih zanimanja i sa 
raznim namjerama. Susrete sa jednim vrlo interesantnim, tada mladim 
čovjekom, u ovoj priči želim da izdvojim. 

On je bio Naš, u Istoku, gdje je studirao, zatekao ga je rati 
blokada Bosne. Mlad i po prirodi vrlo tih čovjek, odgojen pod 
okriljem čestite i radine bošnjačke porodice, pošto je ostao bez ikakvih 
materijalnih sredstava za život, počinje raditi sve i svašta da bi 
preživio. Uglavnom, svi ti poslovi su bili vezani za sitne zanatske 
radove, kojima se uređuje unutrašnjost kuća, stanova i poslovnih 
prostora. Radeći raznorodne poslove, dolazio je u kontakt sa raznim 
ljudima, od razne fele interesa i zanimanja. Jednog dana mu, poslije 
dužeg poznanstva, jedan viđeni jugoslovenski Advokat ponudi jedan 
paket, čiji sadržaj je imao važnost za Bosanski rat i bosansku državu, 
kao i za Naš narod. Rečeni Advokat mu je predložio da taj paket čuva 
i u povoljnom momentu dostavi nekome ko ima bilo kakve veze sa 
legalnom bosanskom vlasti. Studenta je sve to iznenadilo. Pomalo se i 

uplašio prijedloga da se pobrine o navedenom paketu. Posebno je taj 
strah porastao kada mu je rečeni Advokat rekao šta je sadržaj paketa. 
On mu je, takođe, povjerio svoju bojazan da će mu policija napraviti 
pretres kuće i kancelarije. Paket bi ga, ako ga policija nađe, odveo na 
dugogodišnju robiju. Napomenuo mu je i nemogućnost da bilo kome 
drugom povjeri paket, jer nema povjerenja u bilo koga od domicilnog 
stanovništva, jer je policijska strahovlada takva da se boji da bi ga, 
bilo kome da se povjeri, isti odmah otkucao u policiji. A on je svojim 
dotadašnjim istupima, uglednog pravnika-advokata, pisca, demokrate i 
humaniste, u redovima beogradske intelektualne elite, diktaturom 
raspamećene i obezglavljene, važio, bio proskribovan kao čovjek koji 
osuđuje = srbijansku = fašističku = vojničku umiješanost u 
bosanskohercegovački rat. 

Na mladićevu primjedbu da se i on boji policije, jer praktično, 
kao student-Bošnjak u Istoku živi poluilegalno, advokat mu je rekao 
da je to jedan od razloga njegove, ovakve odluke. Bez okolišanja mu 
je rekao: 

SU tebe sam siguran da ćeš se pobrinuti o paketu a da ćeš i 
mene sačuvati od policije, jer ionako bježiš od njih kao od đavola." 

Nema šta, odličan rezon. Student je imao i razlog više da na 
sebe preuzme brigu o paketu. Taj razlog je ležao u Advokatovoj 
materijalnoj pomoći, na koju je uvijek mogao računati. Jer, kad god 
mu je zatrebalo novaca, on bi odlazio kod Advokata i ovaj bi, kao po 
nekom prećutnom dogovoru, njemu dao neki posao da ga radi, za koji 
bi po završetku bivao višestruko više plaćen od stvarne vrijednosti 
urađenog. Ponekada se dešavalo da je neke poslove izmišljao, samo da 
bi imao razloga da nagradi Studenta, a da se ovaj ne uvrijedi, 
shvatajući to kao milostinju. 

Kraće vrijeme po preuzimanju paketa, Student se javio svojoj 
rodbini u Sloveniji i raspitivao se za telefonski broj Bosanske 
ambasade. Pošto su mu familiju činili priprosti ali dobronamjerni i 
pošteni ljudi, rudari, koji nisu ništa razumijevali od političkih 
zbivanja, pa čak ni to da li oni mogu njemu da izvade naš pasoš u 
našoj Ambasadi u Sloveniji, u čemu je Student našao izgovor za 
potrebu da kontaktira s nekim iz Ambasade, oni mu daju moj kućni 
telefonski broj, koji su otprije znali. Student mi se isto veče javio. 

Odmah je napomenuo da zove sa ulice, iz telefonske govornice. 
Tražio je da se sa mnom vidi negdje u Mađarskoj. Glas mu je bio tako 
ozbiljno tempiran da ga nisam ništa pitao. Ne znam ni danas zašto, ali 
sam bez suvišnih pitanja pristao da dođem u Mađarsku i tamo se 
susretnem s njim. O ovom razgovoru i putu sam upoznao Usporenog. 
Složio se s idejom. Nisam znao u tom trenutku zašto je tako postupio, 
ali mi je dao i veći iznos novaca, da imam za taj put. Ovo me iskreno 
iznenadilo, s obzirom da je on vrlo teško, kako kaže, davao državne 
pare ako nije provjerena potreba njihovog trošenja. Ovo me i 
obradovalo, jer su mi porodične novčane rezerve bile stvarno već na 
izmaku pa svako, i manje obnavljanje istih mi je dobro došlo. 

Kada sam, poslije razgovora, odlazio iz njegove kancelarije, 
Usporeni mi poželi sretan put i upozori me da se čuvam. Čudilo me je 
da se ovako brižno ponaša. Tek kasnije sam shvatio da je on čovjek sa 
ogromnim iskustvom u specifičnim državnim poslovima, koje ga je 
naučilo da nekada iz naizgled nevažne informacije izvuče zaključak da 
se radi o veoma važnom i opasnom poslu. 


U Mađarskoj sam se, u dogovoreno vrijeme, našao sa 
Studentom. Pričali smo dugo i naširoko o svemu. Očekivao sam da on 
konačno kaže razloge zbog kojih je tražio ovaj susret. Bio je vrlo 
oprezan u priči, odmjeren do sitnica. Davao je vrlo ozbiljne i 
osnovano temeljite procjene o dosadašnjem toku rata u Bosni i 
njegovoj budućnosti. Sva njegova priča i ponašanje su me iznenadili. 
Za ovih malo više od godinu dana, koliko ga dugo nisam vidio, 
nekako mi se promijenio, naglo sazrio. Od nekada bezbrižnog 
mladića, dječačkog izgleda i ponašanja, kakvog sam ga posljednji put 
vidio, pretvorio se u ozbiljnog čovjeka, koji se bori da preživi na 
vjetrometini zlih vjetrova i nemilosrdnih životinjskih strasti ljudi koji 
ga okružuju. Kad je govorio o Bosni, u očima mu je, do suza, sijala 
ljubav i želja da se u nju što prije vrati. Uz kasni popodnevni ručak mi 
je ispričao i o svom poznanstvu sa Advokatom. Kada mi je rekao 
njegovo ime, odgovorio sam mu da sam o tom čovjeku puno dobrih 
stvari čuo i pročitao. To je bio jedan od rijetkih intelektualaca 1Z 
Istoka, koji se odmah na početku agresije i rata u Bosni očitovao 
negativno o istom i Jugoslaviju osudio kao agresora. 

NIJE EGREGRJAJ 


Kada mi je Student ispričao o paketu koji je na sigurnom i 
sadržaju istoga, već sam pomalo postajao radoznao. Student je o istom 
pričao bez uzbuđenja i davanja istom neke posebne važnosti. Međutim 
sa kakvom je opreznošću sklonio taj paket i pristupio uspostavljanju 
veze sa mnom, znao sam da mu je jasna važnost sadržaja paketa, kao i 
opasnost kojoj se izložio, prihvativši na sebe obavezu da se o paketu 
pobrine. 

Izrazio sam zadovoljstvo i podršku Studentovom angažovanju 
oko paketa kao i volju da pomognem da se isti nađe na mjestu gdje će 
njegov sadržaj biti svrsishodno i efikasno upotrijebljen. Bez da sam ja 
to rekao, Student je izrazio kao bespotreban rizik moj eventualni 
pokušaj ulaska u Jugoslaviju, bilo legalno na prelazu, bilo ilegalno. 
Predložio je da dogovorimo sljedeći sastanak, najdalje za pet-šest 
dana, na istom mjestu u Mađarskoj, kada bi on donio rečeni paket. 
Prijedlog sam prihvatio. 

Naredni dan, po povratku iz Mađarske, javio sam se 
Usporenom. Moj prijedlog da se nađemo spremno je prihvatio, bez 
dodatog objašnjavanja, i predložio da to bude u Malom, isti dan. I ovo 
mi je bila potvrda ocjene da je Usporeni iskusan čovjek u ovakvim i 
sličnim poslovima. Čovjek koji, što bi rekli, "namiriše'! važnost 
nečega o čemu vrlo malo Zna, ali zna da zlata vrijedi. Našli smo se u 
kafani u centru Malog. Prepričao sam mu sve što sam čuo juče od 
Studenta iz Istoka. Vidno uzbuđen i obradovan, rekao mi je da je od 
veze iz Istambula obaviješten, da će ovih dana jedan takav paket neko 
od bosanskih predstavnika u svijetu dobiti. Reče mi da mu je zbog 
važnosti sadržaja paketa drago što je, eto, nas dvojicu i Studenta 
zapalo da to odradimo. 

Na moju primjedbu da bih volio da imam društvo na putu u 
odlasku i povratku iz Mađarske, reče mi da je to uredu, ali da taj neko 
ništa ne smije znati o stvarnoj svrsi putovanja. Usporeni me upozori 
da rizik oko eventualne provale akcije preuzimanja paketa u graničnoj 
kontroli na mađarsko-slovenačkoj granici moram preuzeti na sebe, po 
bilo koju cijenu. Ja sam to znao. Olakšao mi je obećanjem da će on 
paket preuzeti odmah po mom ulasku u Sloveniju, gdje će me sačekati 
na dogovorenom mjestu, u jednoj neuglednoj krajputnoj kafani. Pri 
rastanku mi je ponovo dao nešto novaca, uz napomenu da ne moram 

baš sve potrošiti, mogu nešto ostaviti i za poslije. Nasmijao sam se. 
Svjetski vuk i bosanski škrtac sve može promijeniti, ali sebe nikada. 
Cangrizalo jedno, boji se da se ne "razmećem" parama po Mađarskoj! 


Uz obrazloženje da idem u Mađarsku da susretnem nekog 
prijatelja i kupim jeftinije hrane za kuću, predložio sam prijatelju 
Debelom, koji živi od početka rata u Malom, da krene sa mnom skupa. 
Pošto sam mu rekao da idemo mojim autom i da ga put neće ništa 
koštati, on se složio. 


Dogovorenog dana sam sa Debelim krenuo u Mađarsku, 
ujutru rano, da prije podnevne žege stignemo u dogovoreno mjesto. U 
blizini granice, prolazeći pored jedne kafane, rekao sam da ćemo se u 
povratku ovdje odmoriti i popiti kafu sa jednim mojim poznanikom a 
Studentovim rođakom. On je to prihvatio kao obični komentar, ne 
pridajući tome važnost. Međutim, to je bila moja priprema da po 
dogovoru svratim u kafanu i Usporenom predam paket. O istom sam 


prošle noći napravio telefonski dogovor sa Studentom. Razgovor je 
bio šifrovan, u smislu: 


"One lijekove ćeš mi donijeti, pa ću ih ja dati tom tvom 
rođaku, on će me sačekati pri povratku." 

Shvatio je i potvrdio: 

"Nemoj se sekirati, neću zaboravit, dobit će ih prije smrti." 


Kao, našalio se. Mada je u Jugoslaviji vladalo rasulo i 
bezvlašće, oprez, pa i ove vrste nije bio suvišan, obzirom da je policija 
jedino dobro radila, i to po oprobanim udbofašističkim metodama. 
Prisluškivali su i pratili sve i svakoga, jer samo se tako vladajuća 
oligarhija mogla održavati na vlasti. 

U ranim popodnevnim satima, došli smo u dogovoreno 
mjesto. Odmah smo svratili u ABC samoposlugu i kupili dosta hrane, 
koja je bila dva, tri a neki artikli, kao sir, i četiri puta jeftinija od iste u 
slovenačkim prodavnicama. Debeli je bio oduševljen. Njegov 
gurmanski nagon ga je tjerao da kupi svega što više. Ja sam sračunato 
predložio da može mene ostaviti sa Studentom u restoranu, gdje ćemo 
se poslije naći, i ići dalje po prodavnicama u kupovinu. Obradovao se 
tome. Odmah poslije pozdrava, upoznavanja i uobičajenih pitanja koja 
razmjenjuju ljudi koji se prvi puta sreću, Debeli je, uz izvinjenje, 

otišao u dalje hodanje po prodavnicama. Ja sam ga razumio. On je od 
dolaska u Sloveniju prvi puta u situaciji da može kupiti puno više 
hrane nego inače, a za iste pare. 

Studentu sam obrazložio razloge dolaska Debelog sa mnom i 
njegovu neupućenost u moj stvarni cilj ovog putovanja. Ništa nije 
komentarisao niti me je šta pitao. Zamolio je da paket odnesem u auto. 
Isti je bio veličine jedne polovine kutije od cipela, a težine jedne 
deblje knjige. Ispričao mi je kako je paket prenio preko 
jugoslovensko-mađarske granice. 

"Vrlo jednostavno. Pri ulasku u autobus, koji vozi iz Istoka 
ovdje u Mađarsku, paket sam, nehajno, bacio na policu, odmah iza 
vozačevih leda. Otišao sam i sjeo na zadnje mjesto u autobusu, na 
takozvanu sećiju. K'o, kontao sam, ako neko nešto posumnja i otvori 
paket, ja ću se praviti da o tome ništa ne znam, sjedim pozadi. Jeste da 
je to malo naivno, ali upalilo je. Policajci i carinici su gledali 
prtljažnik i veće ručne torbe, mene nisu pitali ništa. Kontali su da sam 
od onih gologuzih studenata koji idu u Mađarsku radi sitnog 


povratnog šverca sa hranom i kanisterima benzina. Ali, svejedno, ovaj 


prelazak granice me preznojio. Ne znam zašto, od momenta 


preuzimanja paketa od Advokata pa do ovoga momenta kada ga 
predajem tebi, u stomaku sam osjećao kao da mi se uvalila omanja 


bundeva." 
Bio je iskren. Razmišljao sam. Sva ova omladina, golobrada, 


a, svako na svoj način bori se sa životom i u životu. 
Preko noći sazrijevaju, postaju starački mudri. Dole u Bosni, u ovim 
godinama su postali istaknuti i poznati borci, oficiri, veliki stratezi. 
Njima se divim, a tiho se pomalo za njih i njihovu budućnost bojim. 
Rat ih je natjerao da prerano uprte veliki teret i odgovornost. Da li će u 
poslijeratnom vremenu, koje mora doći, za njih biti prekasno da 
započnu normalan život u miru? 

Ostavili smo paket u moje auto i otišli da malo prošetamo u 
parku preko puta restorana. U jednom trenutku mi nabaci, kao usput, 
da u srijedu ujutro pratim vijesti, vjerovatno će biti jedna zanimljiva 
vijest o jednom događaju koji će se desiti u noći sa utorka na srijedu, a 
koji se tiče nas iz Bosne. Saopštio mi je to takvim tonom u glasu koji 
je unaprijed odbijao bilo kakvu upitnost ili pokušaj mog uticaja na to 
što će se desiti. Samo sam rekao: 


još praktično djec 

"Dijete drago, čuvaj se dobro!" 

U kasnim popodnevnim satima smo krenuli nazad u 
Sloveniju. Meni je odgovaralo to što je Debeli kupio dosta hrane. Uz 
sve to, i ja sam nešto kupio za sebe. Debeli se izvinjavao za toliko 
robe, govoreći da će on ako treba i carinu platiti, a da ja slobodno za 
sebe još kupim. Mislio je da ja ne kupujem više zato što se bojim 
carinjenja. Nije ni slutio da meni odgovara tolika roba, da bi se oko 
iste carinici zabavili, pa da ne obrate pažnju na paket koji nas može 
slobode koštati. 


Međutim, na granici, i na mađarskoj i na slovenačkoj strani 
prošli smo bez ikakvih problema, ako izuzmemo primjedbu 
slovenačkog carinika da smo sve to mogli i u Sloveniji kupiti. 

U krajputnoj kafani smo našli Usporenog. Bio je malo 
nervozan. Dok smo se pozdravljali, nekako je unezvijereno i upitno 
gledao u mene, govoreći da mu je rođo javio da ćemo se mi ranije 
pojaviti. Ja sam, kao glumeći zaboravnost, rekao da mu odmah dam te 
lijekove pa ćemo onda popiti kafu. U tom momentu sam vidio blijesak 
vedrine i obradovanosti u njegovim očima. Imao sam utisak kao da 
mu je teret, težak kao brdo, tog trenutka skinut s leđa. Pogledao me je 
razgaljeno uz riječi: 

"Daj, jebeš lijekove, poslije ću ih uzeti, hajde da sjednemo, da 
popijemo i večeramo, ja častim." 

Ovolika galantnost me iznenađivala, ali mi je ujedno govorila 
o velikoj važnosti prenesenih mapa rasporeda, popisa i broja Njihovih 
snaga, ljudi, oružja, borbenih vozila i oruđa u Bosni. 

Poslije dobre večere, uz tursku kafu smo pričali o njegovom 
rođaku" Studentu. Praktično sam ga o svemu informisao, a da u tome 
svemu ništa neobično nije uočio Debeli, On je uživao u hrani i piću i 
bezbrižno slušao, rekao bih skoro pospano, diskretnu muziku iz 
zvučnika sa plafona. Kada smo odlučili da krenemo, Usporeni je 
izvadio veću svotu novčanica, uz riječi: 

"Da ti ne zaboravim vratiti one pare od neki dan." 

Pruži mi ih. Malo zbunjen, uz zahvaljivanje sam ih uzeo. Dok 
sam mu predavao "lijekove", on mi reče da je to novac koji čini samo 
jedan dio nagrade za ovo što sam danas odradio, a da ću preostalo 
dobiti" kada se završi rat, Zahvaljujući se, na ovu primjedbu sam se 

nasmijao, govoreći da mi tada neće trebati. On je automobilom, koji je 
imao diplomatske tablice, otišao u Ljubljanu, a ja i Debeli "krnjavim 
renoom u Malo. 

Završio se još jedan dugi, teški i opasni dan. 

Kod kuće su me čekali djeca i žena, budni. Pošto sam jutros 
rano "otišao u Mursku Sobotu" radi nekih konzularnih poslova, 
obećao sam da ću trknuti i u mađarsko pogranično mjesto, kupiti 
salama, sireva, oraha i nekih drugih đakonija. Radovali su se tome i 
uvijek me čekali budni. I ovaj puta ih nisam iznevjerio. Jedino što su 
me prekorili za ovoliko kašnjenje. Sekirali su se da mi se na putu nije 
nešto desilo. 

Tu noć sam spavao sretno i čvrsto. Znao sam da sam odradio 
nešto, što će direktno pomoći Našoj pobjedi nad vampirima ljudskog 
izgleda. 

U srijedu ujutro sam uganjao na radiju Radio Istok. Udarna 
informacija u jutarnjim vijestima je bila da je prošle noći izvršena 
diverzija na vojni objekat Gusle Reka. 

Objekat je još u požaru, koji je zahvatio sav vojni kompleks. 
Po prvim procjenama, materijalna šteta je ogromna, a ima i ljudskih 
žrtava. Počinioci diverzije su nepoznati. Sumnja se u Alijine plaćenike 
iz Bosne." 

Nu Zadovoljno sam se osmjehnuo i u sebi pomislio: "Alijini jesu, 
ali plaćenici nisu.'"? U tom momentu je zazvonio telefon. Na moj odZživ, 
poznao sam Studentov glas koji je vrlo kratko rekao: 


Vratio sam se s puta sinoć dobro zdravo i živo, kako si ti?" 


Odgovorio sam da sam dobro, i da slušam jutarnje vijesti. 
Razumjeli smo se. Rekao je da će i on, prije nego što legne da se 
odmori od puta, upaliti radio i poslušati, ali ne vijesti, već malo 
muzike. Spustio sam slušalicu. Razmišljao sam o ovom odvažnom 
čovjeku, još uvijek dječaku. Divio sam mu se a ujedno i bojao se za 
uu da mu hrabrost i želja ne otupe oprez. To bi ga, tamo, života 

oštalo. — 


Nekoliko godina kasnije, kada je Bosanski rat bio završen, u 
Sa . s . . . , 
razgovoru sa jednim visokim oficirom Armije Bosne i Hercegovine 

dok smo pričali o neizbježnim, ratnim temama, on mi reče da je iz 
Slovenije od naših ljudi on, posredstvom Glavnog štaba, dobio 
informacije i materijale o neprijatelju, što je bilo presudno za odbranu 
linija na kojima je on komandovao. Takođe reče da se divi ljudima 
koji su to odradili i da bi bilo pošteno da se ova država i ovaj narod i 
njima nekako zahvale. Ne znam da li je primijetio sreću zadovoljstva 
koje me streslo kada sam čuo ove riječi, jer su mi te riječi, izrečene 
spontano i iskreno, bile najveća zahvala. Još je bilo rano za bilo kakve 
priče. Samo sam kratko odgovorio: 


"Jah, svako je radio svoj posao, ili ono što je znao i mogao." 

RAZLOG DVADESETI 


Početkom augusta mjeseca, po ukazanoj potrebi sam se 
spremio za put u Njemačku. Kao i svako od do sada brojnih ratnih 
putovanja, ni ovo nije iziskivalo neke posebne pripreme, izuzev volje 
da se dobijeni zadatak izvrši. Na putu za Njemačku sam se trebao 
zadržati dva dana u Austriji, u Beču. To zadržavanje je bilo potrebno, 
tako sam bar mislio, radi dogovora oko posla koji treba odraditi u 
Njemačkoj. Međutim, i ovaj puta sam zakasnio, "sreća" je već bila 
podijeljena. Meni je bilo saopšteno, ili nazovimo to ako hoćemo da 
sam bio "zamoljen", da prije nastavka puta odem do Turske i 
odradimo neki posao. Rečeno mi je da ću detaljne instrukcije dobiti u 
Istambulu. Po dogovoru, ovaj put bi trajao šest dana, da bih već 
sedmog dana ujutru bio u Beču, odakle bih nastavio put dalje za 
Njemačku. 

Za put u Tursku mi se pridružio i Šeik. To je osoba koja, 
pored dobrog poznavanja skoro svih jezika i dijalekata koji se govore 
u Turskoj i na Bliskom Istoku, tamo ima širok krug poznanika, 
uticajnih ljudi, vladara, biznismena, političara, velikih naučnika, pa i 
vladara podzemlja, onih koji su nezaobilazni u svim ovakvim 
političkim sistemima. 

Isti dan, u ranim popodnevnim satima smo, krenuvši iz Beča, 
sletjeli na aerodrom u Istambulu. U međunarodnoj aerodromskoj 
čekaonici nas je sačekao naš čovjek. Predložili su nam da sjednemo 
odmah tu i uz kafu saopštili da već isto veče moramo krenuti na jug. 
Nismo puno pitali, makar nam nije bilo pravo, bar meni, jer sam 
stvarno bio umoran. Morali smo voziti cijelu noć, da bismo po 
dogovoru u ranim jutarnjim satima stigli na odredište. Na putu me 
spasio Šeik, koji je cijelo vrijeme vozio auto koje su nam posudili ovi 
iz Istambula. 

Ujutro, po dolasku na odredište, na naše telefonsko javljanje 
iz hotela u koji smo odsjeli, koji su nam preporučili u Istambulu, 
odazvao se neko ko je obećao brz dolazak. Taj čovjek je odmah po 
dolasku rekao da je helikopter spreman i da letimo dalje. Ne samo ja, 
već | Šeik bili smo iznenađeni. Ali, pošto se radilo o provjerenim 
ljudima, nismo ništa. pitali, već smo slušali. Prije ukrcavanja u 

jednostavno nisam mogao da ocijenim, naši novi saputnici nam 
dadoše mobitele, da se javimo svojima kući. Saopštiše nam, bez 
objašnjenja, i to čak malo nepristojnim tonom u glasu, da ne govorimo 
gdje smo, već da kažemo da smo tamo kuda smo od kuće otišli. 
Razumije se, ja sam se javljao iz "Austrije". 

Poslije dužeg letenja, spustili smo se u jedno malo mjesto, 
gdje smo dogovoreni posao završili kasno. Bila je blizu ponoć. Poslije 
toga nas je jedan od domaćina odveo na večeru, specijalno priređenu 
za nas, kako su oni govorili, Bošnjane. Od umora nisam mogao da 
uživam u večeri, koja je bila ravna kraljevskoj. Nabrojao sam, 
približno trideset iznesenih jela. Tako umoran, uočio sam jedan 
civilizacijski kuriozitet. Žene koje su nas služile govorile su jezik 
nama razumljiv, onakav kakav se govori na jugu Srbije. Na naše 
pitanje domaćinima oko ovoga, oni su, uz osmijeh i izvinjavajućim 
izrazima u glasu objasnili da su to Bugarkinje, dobavljene za ovu 
priliku. Inače, u ovom malom mjestu u pustinji je nezamislivo da u 
ugostiteljskim objektima služe žene. To su radili isključivo muškarci. 
Nisam puno znao o konačnom cilju posla koji radim, ali sam zaključio 
da je za ove ljude značajan, dok nas ovoliko paze i sa ovolikim 
poštovanjem se odnose prema nama. Bila je to drastična razlika od 
odnosa prema nama ljudi koji su nas dočekali, s nama došli u 
helikopteru i u međuvremenu, do večere, negdje se izgubili. Upravo 
oni za večerom nas obradovaše, rekavši da noćas nikuda dalje ne 
idemo, već da možemo leći spavati. 

Bilo je vrijeme. Poslije četrdeset i osam sati nespavanja, 
zaspao sam '"mrtvačkim"' snom. 

Probudilo me je sunce i dječija galama s vana. Progledavši, 
tek sam sad vidio da smo smješteni u vrlo luksuzno opremljenoj sobi. 
Šeik je još spavao. Ugodnu temperaturu u sobi je pravio klima uređaj 
koji je zrikavo zujao, ugrađen u dijelu velikoga prozora. Probudio se i 
Šeik. U luksuzno opremljenom kupatilu me iznenadio kompletan 
pribor i sve ostalo potrebno za brijanje, što smo našli u ormariću. 
Domaćini su zbilja vodili računa o svemu. Po obavljenoj "jutarnjoj" 
toaleti, a već je bilo dva sata popodne, javili su nam telefonom da 
siđemo u donje prostorije, gdje je restoran u kome smo sinoć večerali, 
a sada ćemo doručkovati, spojivši sa istim i ručak. Tek smo sada 

primijetili da je to neka dobro uređena, stara vojnička utvrda. U toku 
dana smo uočili i saznali da je, ustvari, čitav ovaj gradić u funkciji 
manje pogranične vojne baze. 


Popodne smo imali slobodno. To nas je obradovalo. Centar 
gradića je bio nabijen raznim egzotično našaranim dućanima i 
izlozima. Bilo je tu i malih orijentalnih aščinica, restorana, kafića. 
Neizbježna dopuna ovakvih bliskoistočnih gradića, sa prisutnom 
vojskom i gustim policijskim patrolama, su skoro gologuza i musava, 
ali simpatična djeca u grupama koja viču, deru se, smiju i usput traže 
od prolaznika pare za "kevap", sladoled ili, pak, za mali kolač iz 
izloga poslastičarnica. Ništa im nisu smetali rojevi muha koji su letjeli 
ili padali na izloženu hranu i slatkiše. Atmosferu je dopunjavala vika 
uličnog prodavca hljeba i peciva. Gurao je to na nekim kolicima 
prljavog i ostarjelog izgleda. Takođe se, u pauzi između ispijanja 
napitka, Bog zna kakvog, koji je pio direktno iz staklene flaše, 
oglašavao ulični prodavač novina, uzvikujući: 

=Haber, Sabah, Haber...!" 


Bez ikakvih obaveza smo dočekali večeru, koja je servirana 
dva sata pred ponoć. Šeik mi je rekao da odmah iza ponoći letimo oko 
dvjesta kilometara južno. Ovaj let po noći je bio nužan, da bi se 
izbjegla opasnost dnevnih helikopterskih letova, kada isti često bivaju 
gađani sa zemlje od paravojnih milicija, kojih je napretek u ovom 
regionu. 

Taj dan i sutra cijeli dan smo potrošili odradivši još neke 
poslove. 


Pri povratku do heliodroma, razmišljao sam o našoj bosanskoj 
stvarnosti. Razmišljao sam o tome kako nas je stigla nečija kletva, da 
smo se zabavili o sebi. 

Po dolasku u Istambul, čitav dan i noć smo se odmarali. 
Ujutru rano smo letjeli za Beč. U Beču sam se zadržao dan i noć. Bio 
je ovo težak i naporan put. Put pun iznenađenja, straha, strepnje, 
susreta i nezaboravnih trenutaka. Odmoran i svjež, narednog jutra sam 
nastavio prije nekoliko dana prekinuti put za Njemačku. 


143 


Bosniseja Moji razlozi 


RAZLOG DVADESET I PRVI 


U Frankfurt na Majni sam došao predveče. Poslije javljanja 
telefonom na dogovorenu vezu, otišao sam u hotel na spavanje. Pošto 
sam legao prije noći, negdje pred ponoć sam se probudio i nisam više 
mogao zaspati. Izašao sam u šetnju na svjež zrak, pored rijeke Majne. 
Ne znam zašto, ali poslije boravka na Bliskom Istoku, Frankfurt sam 
osjećao kao svoj grad. Pored toga što sam bio svjestan zamki koje 
nose svi velegradi u Evropi, bez straha sam, sam, u ponoć šetao pored 
rijeke koja je, u ovakvim uslovima, progutala mnoge živote. Na 
postojanje ovakve opasnosti su me podsjetili pojedinci opasnog 
izgleda, koji su bauljali, pijani ili drogirani, šetalištem pored rijeke, ne 
zazirući od toga da se "zakače" za čovjeka, sa različitim razlozima. 
Jedan par, zapušten muškarac i još zapuštenija žena, obratiše mi se 
molbom, koliko sam ih razumio, da im dam novaca da na Bahnhof-u 
(željezničkoj stanici) kupe sendviče, jer su gladni. Sažalilo mi se. Dao 
sam im nešto novca. Bili su otprilike mojih godina. Razmišljao sam o 
tome, gledajući ih kako odlaze, obradovani dobijenim sitnišom, šta se 
to desi ljudima da se opredijele za ovako neuredan i gubitnički život. 
Tako šetajući, nisam ni primijetio da sam upao u ulicu gdje su 
primjetne Žene, i to same, u ove sitne sate. Tek kada mi se jedna 
obratila molbom da joj dam vatre da pripali cigaretu, uvijajući se i 
jasno signalizirajući kojim se poslom bavi, shvatio sam. Na moj 
odgovor da ne pušim, koji je bio izrečen uglavnom gestikulirajućim 
pokretima i odmahivanjem rukom, ona me na ruskom jeziku upita da 
li sam iz Jugoslavije. Na moj odgovor da sam iz Bosne, promrmljala 
je nešto kao, svejedno, i onda konkretno počela da mi nudi svoje 
usluge. Ovo me je zabavljalo, ali me je tjeralo i na mučninu. Gdje je to 
dno do koga čovjek može padati u svojoj borbi za egzistenciju? 
Zahvalio sam joj se na svemu što je nudila, okrenuo se i krenuo nazad 
prema hotelu. Iza sebe sam samo čuo ono prepoznatljivo: 


%P...a ti materina!"' 


Interesantno, ova psovka je karakteristika skoro svih 
slavenskih jezika. 

Sutradan, u deset sati, ispred glavne gradske bolnice našao 
sam se sa dr. Lizom. Po dogovoru, prepoznali smo se tako što smo 
oboje ispod lijeve miške nosili sarajevsko "Oslobodjenje", izdanje za 
inostranstvo, koje je tokom rata štampano u Ljubljani. Moj prvi utisak 
pri upoznavanju je bio da je to otresita i energična žena. Odvezla nas 
je u jedan restoran na periferiji grada. Moram priznati da sam se malo 
zabrinuo kada sam primijetio da izlazimo iz užeg dijela grada. Bez 
obzira na to što sam imao garancije da je to provjerena i pouzdana 
veza, u podsvijesti mi je oživjela sumnja. Ona je, ipak, bila udata, ili je 
još udata za bosanskog Srbina koji, provjereno, sada komanduje 
paravojnom formacijom koja pravi zločine po Bosni. Kasnije, kada 
sam se uvjerio u dobronamjernost i ljudskost dr. Lize, ispričao sam joj 
za ove moje strahove. Slatko se nasmijala i rekla da je to normalno i 
ljudsko razmišljanje. 

U restoranu smo zatekli još jednog čovjeka. Tražio je da se ne 
upoznajemo, da ne govorimo jedan drugom imena. Reče da je to bolje, 
s obzirom da posao koji dogovaramo može da trpi štetu, ukoliko jedni 
o drugima previše znamo. Takvo obrazloženje sam uvažio. Poslije 
nekih dopunskih pojašnjenja, on je iz torbe izvadio bjanko garancije 
za pedeset ranjenika, koji će biti smješteni u Njemačkoj, sa pravom 
liječenja i bolničke njege. Sve su ovo bili uredni i legalni papiri. 
Doktorica Liza je čovjeku dala dogovoreni iznos novca za učunjenu 
uslugu. Taj iznos je bio stvarno simboličan. Praktično, samo onoliko 
koliko iznose takse za dobijanje takvih papira. "Poslije zajedničkog 
ručka, dr. Liza je morala ići nazad u bolnicu na posao. Polazeći, 
pružila mi je ključ i rekla da je od stana gdje mogu spavati uvijek kada 
se nađem u Frankfurtu, samo uz prethodnu najavu, da ona zna da sam 
tu. Zahvalio sam joj. Stvarno je hotelsko spavanje preskupo. 

Ja sam još malo uz piće ostao sa čovjekom s kojim se nisam 
zvanično ni upoznao. Nastojao sam da neprimjetno izvučem od njega 
ko je, šta je i odakle je. Sve je bilo uzalud. Na moja određena pitanja, 
odgovarao mi je vrlo neodređeno i zavijeno. Međutim, = kada sam 
razgovor skrenuo na dr, Lizu, tu je bio izdašniji. Govoreći o njoj, 
upotrijebio je svo svoje solidno znanje hrvatskog ili bosanskog jezika, 
da prikaže njenu dobrotu i humanost. Od njega sam saznao da se, 
zahvaljujući njoj, u Njemačkoj već nalazi na liječenju i oporavku oko 

tristo bosanskih muslimanskih ranjenika. Takođe mi reče da je ona u 
augustu mjesecu prošle godine zbrinula izbjeglice iz cijelog jednog 
sela iz Bosanske krajine, koji su došli ovdje u Njemačku. Upozorivši 
me da je to njegova ocjena, napomenu da on misli da ovim dobrotama 
ona, kao velika katolkinja, vjernica, kod Boga pokušava da iskupi 
grijehe svoga muža za zla koja on čini sada po Bosni. Kaže, da ona 
svog muža izuzetno voli. On njega poznaje i misli da on nju za ženu ni 
po čemu ne zaslužuje. Reče da je to jedna obična baraba i probisvijet 
koji, od svega što ima, to je dobar fizički izgled, mladost i prirodan 
dar da svojim lažima opsjedne ljude. Na to je, nažalost, nasjela i dr. 
Liza. Malo starija i žena istrošena na nauku i rad, nasjela je lijepim 
pričama Balkanca, lažova koji je, i pored zajedničkog djeteta, na prvi 
nacionalni zov, napustio porodicu i otišao u Bosnu da u ime Srpstva i 
za Veliku Srbiju ubija, pali, siluje, progoni... Nju strašno sve to boli. 
Djetetu ne smije reći gdje je otac. I, eto, opredijelila se da kao iskup za 
grijehe svoga muža ona pomaže onima koje on kolje, ubija, za koje bi 
bio sretan da ih nikada nije ni bilo na tim terenima. Sve su ovo samo 
kockice u zamršenom mozaiku koji se zove ljudski životi i sudbine. 


Dan prije nego što sam krenuo nazad, za Sloveniju, bio sam 
kod jedne grupe meni poznatih, naših ljudi. U priči sam rekao da 
nastavnici u školi u kojoj radim ne primaju platu. Desila se od mene 
planirana reakcija. Još u toku sastanka, oni su prikupili i uručili mi da 
ponesem za svakog radnika u školi značajnu sumu novca. Tražio sam 
da oni nastavnicima napišu pismo u kome će reći šta i koliko im po 
meni šalju. Učinili su to i svi se potpisali. To mi je bila svojevrsna 
potvrda o primljenom novcu. Ovim sam mogao pred porodicom 
opravdati svoj dugotrajni put. Kao, prikupljao sam pomoć za 
nastavnike. 

U Sloveniju sam se vratio tačno nakon četrnaest dana 
provedenih na putu. Relativno malo vremena, za koje se uradilo dosta 
posla, dosta puta proputovalo, dosta novih ljudi upoznalo i 
nezaboravnih trenutaka. preživjelo. Razmišljam kako je ratna 
katastrofa jedini razuman razlog koji čovjeka može natjerati na ovakav 
ubitačan radni tempo i na opasnosti kojima je taj rad izložen, kao i 
rizicima na koje je čovjek spreman u ovakvim situtcijama. 

RAZLOG DVADESET I DRUGI 


Počela je nova školska godina. Sasvim je izvjesno da će rat u 
Bosni još dugo potrajati. Vidljivo je to po ponašanjima međunarodnih 
faktora, koji su višestruko u uzročno-posljedičnom odnosu vezani Uz 
bosansku situaciju i stradanje ljudi u ovoj državi. Mi, koji smo 
angažovani u inostranstvu na poslovima kao što su ovi oko škole, to 
osjećamo po prisustvu dalje pojačane podrške ovakvim projektima, 
upravo od međunarodnih nevladinih organizacija. Niko od njihovih 
predstavnika ne pominje brzi kraj rata. Naprotiv, svi oni govore O 
potrebi daljeg boljeg i efikasnijeg organizovanja eksteritorijalnih i 
dopunskih škola. Takođe, i otvaranje novih programa za prijem 
bosanskih izbjeglica u zemljama širom svijeta govori o tome da se kraj 
rata u Bosni još ne vidi, ili tačnije ne planira od relevantnih 
međunarodnih subjekata. 

U prilog ovim procjenama govori i veliki broj izbjeglica i 
đaka naše škole koji su u toku ljeta otišli dalje, u treće zemlje, širom 
svijeta. Zabrinjavajući je broj onih koji odlaze u prekookeanske 
zemlje. Tradicionalno, za evropsko, posebno naše bosansko poimanje, 
to su odlasci bez povratka. Na takav put se uputio i jedan broj 
nastavnika naše škole. Mnogo je i učenika koji su otišli. Smanjuje se 
broj đaka u školi. Nažalost, ne ostvaruje nam se želja da se škola 
približi svom gašenju i zatvori zato što se djeca sa roditeljima vraćaju 
svojim kućama u Bosnu, već Zato što nam djeca odlaze dalje, u bijeli 
svijet, od kojih se većina nikada više neće vratiti kući u Bosnu. 

Otišao je i Jugo Jokić sa svojim roditeljima. Javili su mi se iz 
Švedske. Kažu dobro im je, ali im strašno nedostaje naš narod i škola. 
Vjerujem im. 

Iz Bosne mi se javio prijatelj Sjena, telefonom, ne znam kako, 
jer su sve veze sa Bosnom pokidane. Kaže mi da je utalio nekog 
plavca pa koristi njihov satelitski telefon. Reče mi da su dole svi 
dobro i da se brinu za nas. Priča mu je bila sasvim optimistička, Imao 
sam utisak kao da nekoga ko je u teškoj i bezizlaznoj situaciji hrabri. 
Otkrio se na kraju, pozdravljajući me i rekavši: 

"Pazi sebe i porodicu, pozdravi ih. Ja ću ti se, ako preživimo, 
javiti češće, ako ne, nemoj mi zamjeriti, halali mi." 

Prekino je vezu. Obuzele su me more i zle slutnje. Šta se to 
dole dešava? Škrte su vijesti odozdo dolazile. Posebno je bilo malo 
glasa iz mog kraja. 

U razgovoru sa Usporenim dobijam informaciju da jake 
četničke snage udaraju po tom dijelu Bosne. Kaže da su se ustaše iz 
Tunela i četnici sa Planine udružili i zajednički napadaju. Nadam se i 
molim Boga da naši izdrže, da odbiju neman i zlotvore koji su se 
urotili protiv jednog, skoro golorukog naroda. Iz Sarajeva dolaze 
vijesti da se, navodno, vladi lojalne snage unutar Sarajeva, 
obračunavaju sa samozvanim komandantima i, kako kažu preko 
vladinog radija, ljudima koji se ne potčinjavaju naredbama Vrhovne 
komande. Iz ove perspektive, sa distance, meni to izgleda više kao 
frakcijske borbe za vlast i prevlast, u kojima možemo svi biti 
gubitnici. Čini mi se da kontraobavještajne službe susjednih zemalja 
svršavaju posla na daljnjem zavađanju Bošnjaka. U Bosanskoj krajini 
je Glavonja formirao nekakvu svoju "državu". To bi, možda, u 
uslovima slabih veza sa Sarajevom i prošlo kod bošnjačkog naroda, da 
se isto državno nedonošče nije uortačilo sa četnicima. Zajednički 
napadaju na vojsku koja brani napadnutu državu i bošnjački narod od 
istrebljenja. Djeluje smiješno, kada ne bi bilo žalosno i tragično. 

U školi, na Nastavničkom vijeću, bivam prinuđen na otvoreni 
dijalog, sa dvije nastavnice koje su se, bez uvijanja, legitimisale kao 
pristalice stvaranja Velike Srbije i Velike Hrvatske kroz dokidanje 
bosanske države. Reagovao sam  razgoropađeno, ljutito ali 
argumentovano. Znajući da je jedna od njih Hrvatica iz Centralne 
Bosne i udata za Srbina, koji je postao već poznato ime srpske 
genocidne politike, to sam otvoreno rekao. Drugoj, koja je Srpkinja iz 
mog kraja, rekao sam da znam za njene veze, koje sam prethodno 
provjerio, sa četničkim lobijem, organizovanim u Sloveniji. Već 
sutradan, one su se bez traga izgubile iz Slovenije. Nismo žalili, ali je 
meni, kao čovjeku, ovim bio urezan dubok ožiljak u moje shvatanje 
nastavnika kao osobe koja je imuna od zla i podrške zločinu. 

Tek sam poslije ovoga događaja počeo ozbiljno i analitički da 
razmišljam o tome kako je sjeme nacionalističkog zla planski još 

davno bačeno na plodno tlo u prosvjetu i kulturu, odakle se razvilo do 
monstrumskih dimenzija. Reakcije ovih učiteljica su bile samo krajnji 
eho glasa koji je davno pušten. Taj glas je zvao na borbu protiv 
navodne vjekovne "ugroženosti i obespravljenosti" Srba. Koje je to 
bezumlje, kada tvrdnja slona da mu miš ugrožava život, prolazi u 
jednom cijelom narodu kao "istina''? Koja je to nauka i historija koja 
za takve tvrdnje podastire "valjane" "naučne" argumente? Koji je to 
sunovrat morala 1 etičkih principa, kada se ubijanje pravda upravo 
etikom i moralom? Kakav se to crni preobražaj desio u kolektivnoj 
svijesti cjelokupnog naroda da se, uništavajući drugi narod, služi istim 
metodama kojima se služio fašizam prije nepunih pola vijeka, 
uništavajući isti taj narod? Kojim je to procesom nedavna Žrtva 
pretvorena u sadašnjeg ubicu? 

Sve su ovo pitanja na koja će se jednog dana dobiti odgovori. 
Međutim, svi ti odgovori će doći kasno za ovo što se desilo, što se 
dešava i što će se još desiti. Ti odgovori će biti samo povjetarac koji 
će produvati ukletim bosanskim prostorima i vjerovatno, kao i više 
puta do sada, odnijeti u zaborav sjećanja na ovo ubogo i smrtonosno 
vrijeme vladavine zle pošasti i psihijatrijski oboljelih ljudskih 
stvorova, koji to ime mogu nositi samo zbog pripadnosti vrsti, a 
nikako po onome što čine. 

U meni se lome razmišljanja o tome da li otići, kao i većina 
ostalih, dalje, da li ovdje u Sloveniji još sačekati ili se vratiti u Zapad 
bliže Bosni, dole potražiti posao pa nekada, kada dođe, ako dođe kraj 
Bosanskoga rata, vratiti se dole u Bosnu? Teško se osjećam, a još teže 
podnosim teške crne misli. Otvoreno o tome razgovaram sa 
Usporenim. On mi je nezvanični šef, za ovo vrijeme boravka u 
Sloveniji. Shvata me i daje mi adresu, koja će me uputiti u Kanadu. 
Kaže: 

"Idi tamo, odmori se sa porodicom, pa kada se osjetiš bolje, 
vrati se ovamo, bićemo u Vezi." 

Nerado sam ovo prihvatio, mada sam Znao da mi je to jedini 
dobar izlaz. Ova odluka mi se ubrzo potvrdila kao dobra kada sam 
dobio manji srčani udar. Poslije svega što sam preživio i koje sam 
stresove imao, to je i sa medicinskog stanovišta bila logična reakcija 
organizma. 

Što se tiče same procedure dobijanja ulazne vize u Kanadu, to 
je išlo po uhodanom putu. Ja sam porodici saopštio tu mogućnost. Oni 
su to prihvatili. Stupili smo u vezu sa ženom koju mi je preporučio 
Usporeni, i sve je ostalo išlo po administrativnoj proceduri. 


Odlazak u Kanadu smo planirali za kraj školske godine, kada 
se nastava završi i podijele učenicima svjedočanstva. Nastojao sam da 
moj odlazak bude bez negativnih posljedica po školu. 


U danima neposredno poslije srčanog udara mirujem. U 
posjetu mi dolaze mnogi prijatelji, poznanici, nepoznati ljudi koji su 
za mene čuli. Dolaze i radionovinari i novinari lokalnih dnevnih 
novina. U postelji sam dok sa mnom razgovaraju. Dolazi i jedna 
delegacija iz neke francuske humanitarne organizacije, kao i 
delegacija naših radnika u Njemačkoj, zaposlenih u građevinarstvu. 
Hrabre me, žele mi brzo ozdravljenje. Sve mi to pomaže. Počinje da 
mi se vraća duh i životni moral. Uspijevam da se pridignem. Odlazim 
u školu. Vidim da se mojoj radosti pridružuje i radost učenika i 
nastavnika, da smo, eto, tu zajedno. Tek sada osjećam razmjere i moje 
i njihove potrebe da smo skupa, da samo tako pomažemo jedni 
drugima. 

Nikome još ne saopštavamo našu odluku, da porodično selimo 
u Kanadu. Sve mi je teže zbog takve odluke. Ali, i sve sam ubjeđeniji 
u njenu ispravnost. Jer sada, kada sam zdravstveno načet, znam daje i 
radi sigurnosti moje porodice a i za mene to najbolje rješenje. 
Računam i sa mogućom smrti, koja je uvijek blizu ljudima koji imaju 
bolest srca. Pomalo o tome razgovaram sa ženom. Ona je divan čovjek 
i saputnik. Ali, uplašena i pomalo neodlučna, makar te osobine 
pokušava da prikrije od svih pa i od mene, odbija takve razgovore. 
Hrabri me neosnovanim tješenjem. Ja to kao prihvatam, a, ustvari, 
potpuno sam svjestan svoje pozicije. 

Iz cijelog svijeta dolaze vijesti o hiljadama umrlih Bošnjaka, 
izbjeglica, Iz Bosne dolaze vijesti o stotinama hiljada ubijenih. Što bih 
ja bio pošteđen od te biološke pa, u krajnjem slučaju, i od Boga date 
neminovnosti? Pa zar smrt nije jedina pravda koja je ista za sve žive 
stvorove? Zar o smrti ne razmišljamo isto kao o Justiciji, boginji 
pravde, koja pravdu vaga zavezanih očiju, a smrt uzima živote bez da 
pita ko si, šta si, čiji si, kolko imaš godina, koliko si bogat, da li si 

vladalac... Svi smo pred smrti isti! Ona je vrhonaravna pravda! Ona je 
pravednija i od boginje Justicije, koju ovozemaljski "bogovi" često na 
grijehe navode, varaju. Ko zna, možda je i to dozvoljeno među 
samozvanim božanstvima? 


Novogodišnja noć i praznici su nam protekli u iščekivanjima 
dobrih vijesti iz Bosne. Naša Armija pobjeđuje na svim frontovima. 
Četnici se žilavo brane. Poskoci su na kraju snaga. Njihov slom u 
srednjoj Bosni je postao sasvim izvjestan. Normalno, osjeća se 
ubrzana diplomatska aktivnost da se oni spase. Koja je to nepravda 
koja se čini Bošnjacima?! Dok smo bili slabije organizovani i 
naoružani, niko se nije brinuo što nas uništavaju, što nestajemo. Sada, 
kada je jedan od neprijatelja na koljenima, vas svijet je digao dreku na 
pojavu mudžahedina i bošnjačke "Džihad strategije"? na jednom dijelu 
bosanskog ratišta, prevashodno u srednjoj Bosni, koja daje rezultate. 

Konačno, dolazi dugo očekivana vijest. Država Bosna i 
Hercegovina je deblokirana, otvorena prema svijetu. Poskoci su bili 
prinuđeni da potpišu mir. Da nisu na ovo pristali, vjerovatno, glavnina 
tog naroda u srednjoj Bosni bi bila uništena od Bošnjaka. Bošnjaci bi, 
naknadno, svjetskim nepravednim mjerama bili dovedeni do uništenja, 
što bi bilo, vjerovatno, kao egzekutorima prepušteno našim Istočnim 
komšijama i njihovoj Petoj koloni u Bosni i Hercegovini, koja je, 
većma, u ovim danima igrala svoju vampirsku igru na balovima ubica, 
koje su priređivali širom Bosne i Hercegovine. 


Intenzivnije kontaktiramo sa našima iz Bosne. Napustila ih 
letargija gubitnika i otpisanih ljudi. U razgovorima se osjeća polet i 
životni optimizam. Hvala Bogu! Sprema se prvi konvoj iz Slovenije sa 
hranom za Bosnu, za naš kraj. Želim i ja da otputujem Doktor mi 
otvoreno kaže da to ne bih preživio. Napori su to veliki, putovati 
kamionom nekoliko hiljada kilometara u odlasku i povratku, 
uglavnom kroz planine i gudure. Ništa mi nije preostalo drugo nego da 
samo pomognem oko pripreme konvoja. 


Dan ispraćaja konvoja je bio praznik u Malom. Naši učenici 
su došli sa ranim proljetnim cvijećem i iscvjetanim grančicama 
mimoze na ispraćaj. Plakali smo dok je dugi konvoj kamiona, trubeći, 
praćen policijskim automobolima i kolima hitne pomoći, kretao prema 
granici. Bili smo obaviješteni da je to prvi konvoj koji je sa hranom 

krenuo u područje sjeveroistočne Bosne. Bio je to konvoj nade i 
iščekivanja, njih dole i nas ovdje! Da li će proći? Da li će ga Poskoci 
propustiti? Hoće li se na ovom konvoju potvrditi mirovni sporazum 
potpisan sa Poskocima? Negdje u dubini naših isprepadanih duša 
osjećala se ledena bojazan, da će i ovaj konvoj završiti kao onaj 
lanjski, posljednji, pred blokadu, u kome se kretalo više od šest stotina 
vozila. Na putu su ga Poskoci napadali, pljačkali, skoro sve vozače i 
putnike pobili i zarobili, odveli u logore. Samo pet ili šest kamiona je 
uspjelo doći do Tuzle i to praznih, opljačkanih. Vozači ovih pet-šest 
kamiona su bili Hrvati i isključivo tome mogu zahvaliti što su izvukli 
žive glave. 

Sa nestrpljenjem smo u narednim danima slušali vijesti o 
kretanju konvoja. O tome su izvještavali hrabri novinari iz 
slovenačkih medija, koji su, izlažući se velikoj opasnosti, odlučili da 
krenu u pratnju konvoja i sa terena, sa lica mjesta, izvještavaju o tom 
putu. Izvještavale su o tome i TV stanice u Hrvatskoj i u Sloveniji. 


Bez sumnje, takva medijska pokrivenost je znatno pomogla da je 
konvoj sretno i bez gubitaka stigao na odredište. 


Svi smo bili sretni. Znali smo i osjećali da je ovaj konvoj 
ozvaničio početak kraja bosanskog i bošnjačkog stradanja. U tim 
danima smo svi imali hiljade razloga za radost, a samo jedan za 
razočarenje i tugu, sažet u pitanje: Zašto je moralo da se desi, da u 
civilizovanoj Evropi, na pragu dvadeset i prvog vijeka, jedna država i 
jedan narod budu dovedeni na prag uništenja, ubijanjem i 
izgladnjivanjem? Ovaj razlog je mene, i ne samo mene progonio, 
zamarao, igrao se mojim racionalnim prosuđivanjem i zaključivanjem. 
On je pobuđivao kod mene lažne ljudske i moralne dileme. Pokušavao 
me uvesti u zonu ljudskog sumraka. Dovodio me na rub moralnog 
sunovrata i bijednih odluka. U mislima me svađao s 
Gurao me na stranputice poniženja i gubljenja dost 
osjećaj ljepote življenja u meni pretvarao u fikciju. P. 
psa koji goneći zvijer, bježi od druge, jače i brže. 


a prijateljima. 
ojanstva. On je 
rogonio me kao 

RAZLOG DVADESET I TREĆI 


Pratioci i vozači konvoja su se vratili u Sloveniju živi i zdravi. 
Danima se na sijelima u bošnjačkim kućama i stanovima prepričavalo 
sve što se doživjelo na putu i dole, kada se stiglo među Bošnjake. Svi 
detalji tih priča su vrlo karakteristični. Svi govore o zlu koje su ti ljudi 
preživjeli u toku blokade. Ima tu smiješnih, ali i tragi-komičnih scena. 
Konvoj je opravdano ponio ime Konvoj preokreta. Kao ilustacija, 
najbolje može da posluži činjenica da je jedan kilogram pšeničnog 
brašna do dana dolaska konvoja u prodaji bio deset maraka. Danom 
dolaska Konvoja, u kome je sasvim opravdano bilo najviše brašna, ta 
cijena je pala za deset puta, dakle na jednu marku. Komično je 
izgledalo razočarenje švercera, koji su u blokadi bezdušno pljačkali 
ionako osiromašeni narod. 

Isti ti šverceri su postali i najgrlatiji zagovornici potrebe", 
kao, daljeg rata sa Poskocima. Navodno, treba se tući do pobjede. 
Ustvari, oni su željeli blokadu, jer im je ta situacija omogućavala 
održanje visokih cijena i brzo bogaćenje. Ovaj period je u Bosni 
najzornije pokazao na djelu vjerodostojnost narodne poslovice da je 
rat nekom rat a nekome brat. 

Redovne telefonske veze prema Bosni su proradile. Zovemo 
familije, prijatelje, poznanike. Raspitujemo se o mrtvim, živim, 


svoje 
lim, razvedenim, prevarenim, pijanim... O 


rođenim, ranjenim, nesta 
svemu, pa eto! 

Pomalo počinjemo da privodimo kraju i drugu izbjegličku 
školsku godinu u Malom. Ja to radim vrlo temeljito i pažljivo, s 
obzirom da mi predstoji odlazak iz škole. Zelim da moj nasljednik bez 
problema nastavi vođenje škole, ako ista bude postojala u narednoj 
školskoj godini. Međutim, iskreno se nadam i ja i svi ostali da će se rat 
brzo zaustaviti i da će sva ova djeca već tokom ljeta sa roditeljima da 
se vrate u Bosnu, svojim kućama. Vidjećemo! 

Početkom maja pozvao me Harki sebi u posjetu u preduzeće, 
u kome je on bio glavni direktor. Osoba moćna kao čovjek, 
organizator i stručnjak, građevinski neimar. Porijeklom negdje iz 
Bosanske krajine. U Sloveniju davno, prije četrdesetak godina, došao 

na studije i poslije toga počeo raditi i ostao zauvijek. I pored svih 
osobina Slovenca, onog boljeg i plemenitijeg dijela, koje ga krase, 
uspio je zadržati i sačuvati sve osobine Bošnjaka, Bosanca, Krajišnika, 
ljudske, duševne i karakterne crte. 


Kada sam ušao u kancelariju, odmah mi je rekao da zna da 
nastavnici ne primaju plate i da on hoće, u ime dijela preduzeća koje 
posluje u Njemačkoj, nama, nastavnicima bosanske škole u Malom, da 
da iznos novaca koji bi nam pomogao u preživljavanju. Takođe se vrlo 
pohvalno izrazio o našem radu i slici škole koju smo izgradili zajedno 
sa učenicima u ovom malom slovenačkom mjestu. Moram priznati da 
su mi godila priznanja koja je uputio našoj školi i meni kao vođi ovog 
školskog projekta. Stari je to vuk i rukovodilac! Kroz život ga je dosta 
toga "sjeklo i peklo". Njegove ocjene su bile rijetke, ali vrijedne i 
mjerodavne. U kancelariju je pozvao i nekoliko svojih saradnika. Bilo 
je prijatno sjediti u društvu sa ljudima koji znaju cijeniti istinski rad i 
zalaganje, kakvi su bili svi oni. 

Sutradan, kada sam nastavnicima podijelio dobijenu donaciju 
u novcu, radovali su se kao djeca. Stvarno je to čudno koliko čovjeka 
u neimanju može da obraduje sitan dobitak! Ovo je došlo kao 
poručeno za podizanje radne volje, da se uspješno privede kraju 
školska godina. U cjelini, poslije deblokade Bosne i uspostavljanja 
redovnijih poštanskih i telefonskih veza sa Bosnom, ljudi su se 
osjećali sretniji, poletniji i životniji. Prevazišla se izbjeglička depresija 
i osjećaj životnih sunovrata. Otada smo češće znali zasjesti u zbornici 
zajedno svi, do kasno u noć. 

Krajem maja, dobio sam obavijest da u Kanadu putujemo 
petog jula. Obuzeli su me radost, ali i tuga. Radost da idem u zemlju 
koja nudi mir i sve ugodnosti i sigurnost života porodice, a tuga zbog 
osjećaja da je to put u jednom pravcu. Štaviše, i organizatori puta su 
nam saopštili da su avio-karte samo za odlazak. Ovdje, u Malom, 
nikome ništa još ne govorimo. Familijama u Bosni smo rekli i oni su 
se radovali. Kako rekoše, da se mi barem spasimo. Slaba mi je to 
utjeha. Postao sam nervozan i razdražljiv, zakeralo. Sve mi je smetalo 
i sve me nerviralo. 


Često sebe "zatičem" u odsutnom i besciljnom razmišljanju. 
Sve mi češće pred oči izlaze slike iz mog kraja iz Bosne. Naviru mi 


154 


Bosniseja Moji razlozi 


sjećanja na djetinjstvo i na drage ljude. Više i ne znam kada je to 
izraženije, uveče pri spavanju ili u toku dana, pri redovnim dnevnim i 
radnim aktivnostima. Svi tu promjenu kod mene primjećuju. Tiho, iza 
mojih leđa to komentarišu i brinu se. Svi manje-više to pripisuju mom 
nedavnom srčanom udaru. Međutim, ja samo znam prave uzroke 
svega toga. To je skorašnji rastanak sa ovom zemljom, koja mi je, 
skupa sa porodicom, u najtežim životnim trenucima pomogla i 
omogućila da preživim, dostojanstveno, ljudski. U ovim danima 
zaboravljam sve ono što nije valjalo i sve one koji su mi se zamjerili. 
Samo razmišljam o onome što sam najbolje doživio ovdje u ovoj 
zemlji za ove dvije godine. To je normalno i ljudski. Svaki rastanak 
budi pozitivne emocije, a potiskuje one pogane i sumorne. 


Školsku godinu smo završili regularno i bez strke na koju smo 
bili prinuđeni prošle godine. Naime, za kraj ove školske godine sve su 
pripreme bile na vrijeme izvršene. Novopridošli ataše za obrazovanje i 
kulturu je u Ambasadi isplanirao i iskoordinirao sa nadležnim 
slovenačkim i bosanskim ministarstvom sve poslove i pripreme za 
efikasan završetak školske godine. Sva dokumentacija je školi bila 
dostavljena na vrijeme. Isti je slučaj bio i sa obrascima uvjerenja o 
završenim razredima. Već dvadeset petog juna smo podijelili 
svjedočanstva učenicima ostalih razreda, a onima koji su završavali 
osmi razred, dvije sedmice ranije. Svi završeni osnovci su, po 
dogovoru, bili upisani u odgovarajuće srednje škole u Sloveniji, kao i 
prošle godine. 


Sa nastavnicima sam na Nastavničkom vijeću dogovorio da se 
nađemo dvadesetog augusta, kada bismo otpočeli pripreme za treću 
školsku godinu u izbjeglištvu. Prethodno, već u aprilu smo izvršili 
evidenciju i improvizovani zdravstveni pregled novoprispjele djece za 
upis u prvi razred. Evidentirano ih je toliko, da će od septembra 
ponovo startati dva paralelna razreda prvačića. 

Nastavnicima nisam rekao da odlazimo u Kanadu. Međutim, 
pripremio sam ih da, eventualno, ja mogu "otići za Bosnu", pa, ako se 
ne pojavim, da vođenje škole preuzme jedan od kolega koga oni 
izaberu. Rekao sam im da u tom slučaju moraju konsultovati našu 
Ambasadu i zaduženog predstavnika slovenačke vlasti. 

U Kanadu nismo otišli prema prethodnom dogovoru, već dva 
dana kasnije, sedmog jula. Ne znam šta se desilo, ali organizator našeg 
odlaska je tako odlučio. Isti dan, u kasnim popodnevnim satima stigli 
smo u Kanadu, na odredište, gdje su nas dočekali predstavnici 
nadležnih kanadskih vlasti za useljenje (imigraciju). To svoje prvo 
kročenje na sjevernoameričko tlo sam propratio kletvama moje 
životne sudbine i uboge nužde, da sam prinuđen da, pored svoje 
zemlje i svega onoga što sam imao, moram da useljavam u meni 
nepoznatu sredinu i da život započinjem nanovo, ispočetka. Golemi su 
razlozi prethodili mojoj takvoj odluci i mojim takvim koracima! 

SADA KADA JE RAT VEĆ DAVNO ZAVRŠEN 


Sve što je zapisano, ostaje, što nije zapisano, lapi i zaboravlja 
se! Nažalost, to je sudbina velikih i malih događaja, velikih i malih 
ljudi, važnih ljudi i običnih smrtnika. Dosadašnje stranice ove knjige 
su posvećene najtežem periodu, prvih dvije i po godine Bosanskog 
rata, vremenu i ljudima koji su to vrijeme obilježili, gradeći ili 
razgrađujući bosansku državu. Svejedno, pravilno i u jednakim 
dijelovima, te dvije i po godine su njima podijeljene, baš onako kako 
neki pokušaše, ali ne završiše do kraja, podjelu Bosne. Sva dešavanja 
u te prve dvije i po godine, kao i ona u daljem nastavku rata mogu se 
svesti u želju da se iste nikada i nikome više ne ponove. Normalno, 
sve je ovo "posmatrano i pamćeno" iz perspektive pretpostavljenog 
čovjeka, odnosno više njih, koji su samo dio od svega vidjeli, doživjeli 
i upamtili. Taj čovjek je svjestan da je to samo jedan, stvarno minoran 
dio od onoga šta se sve u četiri godine Bosanskog rata dešavalo. Ali 
isto tako, on je svjestan da i najsavršeniji i umjetnički najdorađeniji 
mozaik nije kompletan ako mu nedostaje samo jedna kockica. 

Zbog mjere svega i u svemu, zbog pravde kao vrhovnog 
ljudskog načela, zbog osjećaja duga prema onima koji su u te dvije i 
po godine sebe nesebično angažovali, zbog većine njih koji su već 
zaboravljeni a još su živi, a i onih koji su zaslužili da budu ne samo 
popljuvani i zaboravljeni, već i gonjeni i sudski osuđeni a to nisu, 
naredne redove posvećujem svima njima, da kažem gdje su, šta rade i 
čime se sada bave. O onima koji nisu među živima, a zaslužuju da po 
dobru budu spomenuti, nećemo više ništa pisati. Poželimo od dragog 
Boga da im da Džennet i sva dobra onog svijeta! O onima kojih nema, 
a koje bi po zlu trebalo pomenuti, takođe nećemo više pisati, a Boga 
ćemo zamoliti da ih kazni onoliko koliko su zaslužili, trošeći život na 
zle radnje i bogohulno ponašanje, uništavajući druge živote, 
prijateljstva, međuljudsko razumijevanje, vjekovne svetinje i teško 
stvaranu imovinu. 

O djeci koja čine najvažniji dio dosadašnjeg pisanja, njihovim 
stradanjima u izbjeglištvu, gdje su se našla bez svoje želje i one koja 
su ostala u Bosni, bježeći ispod jednih pod druge artiljerijske 
"kišobrane", još će se dugo pisati. Tim temama će se baviti sve nauke 

koje tretiraju čovjeka i dobronamjernici koji se bore protiv zala od 
kojih je rat, bez premca, najveće. 


Međutim, o onih milion i više Bosanaca i Hercegovaca, 
najvećim dijelom Bošnjaka, koji su zlom i genocidom rata i poratnog 
tegobnog života po svijetu razbacani, a koji ni uz najveću želju nikada 
svi niti u jednu knjigu neće biti popisani, a još manje je vjerovatno da 
će ikada svi biti kući, u Bosnu vraćeni, pišem u drugom dijelu ove 
knjige, kroz razmišljanje o njima, u dijaspori. 

Što se tiče nas, Bošnjaka, na našu sreću, rat je potvrdio da je 
kasno da nestanemo kao narod, a da je, izgleda, još prerano da se 
ispoljimo kao ravnopravni ostalim evropskim narodima i zauzmemo 
mjesto koje nam kao naciji među njima pripada, što pokazuje vrijeme 
poslije rata. Neka nam Bog da sabura, i to ćemo dočekati, a dušmani, 
koji su nam bili namijenili uništenje, već gube živce. 

ŽIVI SU L...??? 


Na stranicama pod ovim naslovom ću kratko reći o sudbinama 
ljudi pomenutih u dosadašnjem dijelu knjige, koji su i danas živi. Ovo 
pisanje nema namjeru niti o kome od njih da daje bilo kakav konačan 
sud ili, ne daj Bože, presudu. Ono ima ulogu samo da registruje 
preživjele aktere, kako one dobre, narodu valjane, tako i one koji su 
narode, ili samo jedan narod, u krajnjem pojedince iz tih naroda, 
nečasno za sebe prigrabili, opljačkali, za sva buduća vremena će, 
moralno drečeći, da priča sama za sebe o sebi i ratu kao "zlatnom 
vremenu" ratnih Zaimovića. 


SJENA je izrastao u uspješnog privrednika. O ratu i ratnim 
zbivanjima ne voli pričati pred drugima. Kada smo sami, onda se 
otvori i vidim da sve dobro pamti i da se sve to duboko u njemu 
ukopalo i zabarikadiralo. 


HOROŠČIĆ je cijelo vrijeme trajanja rata bio predsjednik i 
načelnik opštine. Poslije rata je i napredovao, zahvaljujući talovima i 
političkoj trgovini. Međutim, u trećoj poratnoj godini je smijenjen. 


PTICA, baš kao ptica soko, uspješno leti i dobar ulov lovi. 
Sistematično razvija vlastitu kompaniju. Bez srkleta, ali uz tačno 
određen cilj napreduje u poslovima. Njegova firma će uskoro u Bosni 
i Hercegovini biti jedna od najvećih kompanija za proizvodnju hrane. 
Politikom i ratnim temama se onoliko zanima koliko to zanimanje 
njemu pomaže u biznisu i ništa manje niti više. 


USPORENI je po završetku rata napustio posao u 
diplomaciji. Vratio se kući u Bosnu. Doktorirao i bavi se ekonomskom 
naukom. O ratu priča vrlo malo, a o onome šta je radio tokom rata 
uopšte ne priča niti želi da priča. U politici je prisutan toliko koliko 
može da upotrijebi svoje iskustvo i znanje i da time pomogne sebi i 
državi u kojoj živi. 

FINA je i dalje vladin službenik u Sloveniji. U službi 
neznatno napredovala a u nauci napravila skok. Doktor je nauka, Uz 

redovan posao u Ministarstvu, predaje i na Univerzitetu. Obećala je da 
ćemo, u koautorstvu, napisati knjigu o bosanskoj eksteritorijalnoj školi 
u Sloveniji u toku Bosanskog rata. 


ČESTITI, nekoliko godina poslije rata bio je visoki aktivni 
oficir u ABiH. Poslije, nezadovoljan politikom, a 1 politika 
nezadovoljna njegovim političkim ponašanjem, otišao u penziju. Vrlo 
kratko vrijeme po penzionisanju vratio se u vojnoodbrambene 
strukture, kao vladin funkcioner koga je predložila partija koja je iz 
opozicije došla na vlast. On ima sudbinu da uvijek bude glavni, ali 
nikada najglavniji. To ga je pratilo prije rata, tako je bilo i tokom rata, 
i poslije rata, pa i sada. Svoju političku jogunavost i drčnost uvijek je 
plaćao ograničenjima pri napredovanju u profesiji. 


MOTORDŽIJA, čovjek za svako vrijeme u kome se mogu 
raditi mutne i prljave radnje. Prije rata siromah i materijalni i duhovni. 
U ratu duhovno otišao duboko ispod dna, a materijalno profitirao i 
obogatio se. Poslije rata, stajanjem mutnih i crnih poslova, materijalno 
ide prema predratnom stanju, a duhovno ostao na nivou ratnog, 
duboko ispod dna. I dalje ga interesuje politika, ali on više ne 
interesuje politiku. Vrijeme svemu i svakome da mjeru koja mu 
pripada. 


PUMPADŽIJA, dio nafinog lobističkog kruga. Uspješno se 
bavi i drugim poslovima. 


JUŽNJAK je radio u svojoj agenciji koja se bavila svim i 
svačim, a najmanje konkretnim poslovima. Mnogima je, kao i meni, 
posredovao da se uključe kao poslovni ljudi u engleske firme. 
Međutim, kasnije se upetljao u neke mutne radnje i slovenačka 
policija je protiv njega povela istragu. Neprovjereno, čuo sam da je 
osuđen. Krivica, rasturanje lažnih američkih dolara. 

TUPOMIR je otišao iz Begunskog centra neposredno poslije 
moga odlaska u Kanadu. Radi neki sitan biznis u vlastitoj režiji. Živi u 
Malom. Kažu da je ostao u svom stilu, kao vodenica koja puno melje, 
ali iz koje mlivo ne izlazi. 

NIHAD ZABORAV je u Njemačkoj završio osnovnu i srednju 
školu. Uvijek je bio najbolji učenik u razredu. U godinama kada je 
Njemačka, poslije rata,  otkazivala gostoprimstvo bosanskim 
izbjeglicama, otišao u Ameriku. Uspješno studira medicinu na 
renomiranom američkom univerzitetu. Svoju prvu najveću želju 
ostvario je. Išao u Ovčiju Ravan. Obišao očev mezar. Drugu veliku 
želju će ostvariti kada završi fakultet i kao doktor zaradi pare pa 
izgradi porodičnu kuću na zgarištu stare. Dakle, i bosanskim 
Odisejima će se desetljetna putovanja završavati ili se već završavaju 
tamo odakle su kretali na dug i bezizgledan put. 


NADA DOBOJKIĆ, učenica koja i danas najviše voli svoju 
Bosnu u kojoj živi. Često se smije dedi koji u noć ide negdje na tajna 
mjesta da spava, bježeći od međunarodnih policajaca koji ga traže radi 
privođenja Sudu u Hagu. Iako nije više dijete, ona ne može da shvati 
zašto su njeni najdraži i naizgled dobri i bezazleni rođaci činili to što 
su činili i zašta ih gone. Takođe ne može da shvati zašto oni govore da 
ova naša Bosna nije njihova država, a zašto jednu drugu zemlju, koja 
nije njihova, zovu svojom državom. Stare budale — pokušavaju takvim 
đavoljim idejama otrovati i mlade ljude, koji su tek počeli da žive! 


JUGOSLAV JOKIĆ, završava tehničke studije u Švedskoj na 
jednom od najvećih univerziteta. Stalno je u kontaktu sa Nihadom 
Zaboravom i njegovom porodicom. U dogovoru planiraju da se jednog 
dana vrate u Bosnu zastalno. Vrijeme druženja u Sloveniji čuvaju kao 
najvredniji dragulj koji dva čovjeka mogu steći u životu. 


KAŠIKA, prijeratni urednik radija u mome mjestu, odmah na 
početku rata otpušten s posla. Razlog? Bio neposlušan i nelojalan 
Horoščiću, predsjedniku opštine. Tokom rata i šest-sedam godina 
poslije rata radio privatno, sitne intelektualne usluge, od čega je teško 
preživljavao. Promjenom vlasti zakratko bio direktor Centra. Sada 
uspješno pravi lokalne novine. 


NOVINAR BRZI, karakternim i čestitim ratnim ponašanjem, 
održao se u "'sedlu" sve do danas, kao radionovinar, a onda i kao 
savjetodavni činovnik u državnoj službi. 

PANIKA, televizijski novinar, ratni izvještač i poratna 
televizijska i profesionalna maskota sve do danas, simbol i oličenje 
onog čestitijeg i časnijeg dijela sedme sile. 


OMER POŠTENOVIĆ je rat do pred sami njegov kraj 
preživio vrlo teško, skoro u gladi, zajedno sa porodicom. Pri samom 
kraju rata, kao penzionera, načelnik Horoščić ga je radno angažovao u 
svoj ratni kabinet, na mjesto savjetnika. 


SIMO, prijeratni direktor škole u Ovčijoj Ravni, ratni četnički 
kapetan i naredbodavac etničkog čišćenja u Ovčijoj Ravni, poslije rata 
je jedno vrijeme radio kao visoki oficir Vojske Republike Srpske. 
Kada su istražitelji Suda za ratne zločine iz Haga počeli da tragaju za 
svim potencijalnim počiniocima ratnih zločina, Simo je pobjegao 
negdje u Srbiju, i od tada mu se gubi svaki trag. Tako bar kažu 
zvanični predstavnici vlasti Republike Srpeke. Pa ako lažu, onda su 
saučesnici u zločinu, a ako stvarno ne znaju gdje je, onda su 
nesposobni. Svejedno šta je, takve vlastodršce bi trebalo mijenjati. 


HAMDO se u godinama poslije rata vratio sa porodicom u 
Ovčiju Ravan. Sagradio novu kuću i obnovio imanje. Prijateljuje sa 
komšijom Stojanom. I jednom i drugom komšije zamjerali na 
prijateljevanju, ali zakratko, dok nisu shvatili da živi ljudi moraju 
razgovarati, jer samo tako mogu prevazići traume krvave prošlosti i 
ući pročišćeni i osviješćeni u budućnost. 

STOJAN, otac Jugoslava Jokića, do završetka rata sa 
porodicom je živio u Svedskoj. Kada se Jugoslav upisao na fakultet i 
mogao samostalno da živi, Stojan se sa ženom i mlađom od Juge 
kćerkom vratio kući. Imao je problema sa porodicom, koja je po 
njegovom bijegu bila zauzela njegovu kuću. Uz posredstvo 
međunarodnih predstavnika, uspio ih je iseliti. Prije toga je dvije 
godine proživio u pomoćnom objektu, takozvanoj ljetnoj kuhinji, 
sagrađenoj u dvorištu gdje je bila i kuća. Na osnovu Stojanove 
inicijative, ekshumaciju rahmetli Hilminog tijela iz privremenog 
mezara i ukop na seosko greblje su izvršile zvanične lokalne vlasti i 
jedna međunarodna, nevladina organizacija. Dženazi su prisustvovali, 
i u velikom broju dženazu klanjali, ljudi iz cijelog kraja. Razumljivo 
da je "blago", pomenuto u prethodno ispričanoj priči u ovoj knjizi, 

samo metafora neuništivosti jednog naroda. U ovom slučaju Bošnjaka, 
kojima su pečat i opstanak čuvali i davno umrli preci. Međutim, 
svejedno, cijeli kraj se obnovio. Nešto međunarodnom pomoći, većim 
dijelom vlastitim radom domaćina. Pouzdano, ništa nije obnovljeno 
niti napravljeno "blagom" ispod Mula-Hajrina nišana. O istom se 
pričalo, priča se i pričat će se. 


INSPEKTOR SVRAB je do pred sam kraj rata radio u 
policijskoj postaji Suho Misto. Zbog svoje umjerenosti i niskog 
stepena revnosti, u službi nije napredovao. Međutim, pred kraj rata, 
kada su Naši i Poskoci stvarali zajedničke institucije u državi, Svrab je 
isplivao u politiku kao zaista poželjna i pogodna, nekompromitovana 
ličnost. Postao je važan policijsko-politički funkcioner u državnom 
vrhu. To je 1 danas. 


ŠPICO, televizijski novinar i ratni informativni kapo kod 
Poskoka, odmah po završetku rata povukao se u anonimnost. 
Pouzdano znam da je zbog svoje huškačke i ratno-zločinačke 
novinarske retorike, koja je podsticala zločin, strahovao od optužnice 
Haškog tribunala za ratne zločine. Zbog tih strahova i niza drugih 
greški, povukao se 1 sada živi u susjednoj državi. 


INSPEKTOR BILI, iz policije u mome mjestu, do današnjeg 
dana radi isti posao. Pred svaku Novu godinu "strahuje" da će biti 
penzionisan. Kažu da dobro radi svoj posao, a i zdravlje ga služi. Dok 
ispisujem ove redove, on ima pedeset i pet godina starosti. Eto, i to se 
ljudima dešava. Dobrim ljudima i Bog za života dobrim plaća. 


KAPETAN VAMPIR je poslije rata, indirektno, u moj grad 
slao poruke da je kompletno njegovo ratno angažovanje njemu 
nalagano od vrha njegove partije, a da on nikada "nije"? mrzio svoje 
komšije Bošnjake. Čak je slao i poruke da bi želio da se sretne sa 
nekim ljudima iz moje čaršije. Smiješno, i ljut pas počinje da se 
umiljava pred kućnim pragom, kada osjeti blizinu vukova. Žalosno, on 
nije pas već hijena, a istu i vukovi preziru kao otpadnika od vrste. 


LUKAVA se u Sloveniji zadržala sve do kraja bosanskog rata. 
Poslije rata se vratila u Sarajevo. Pokušala je sebi priskrbiti oreol 
heroine u borbi za djecu ratne izbjeglice iz Bosne u Sloveniji. 

Međutim, i pored velikog stepena prepredenosti, ljudskog i stručnog 
filistarstva, nije uspjela prevariti nadležne BiH vlasti. Živi negdje u 
Hrvatskoj. 


STUDENT se u prvim mjesecima poslije rata pojavio u mom 
mjestu. Potražio me sa ocem. Otac me u njegovom prisustvu pitao da 
li njegov sin ne treba da se stidi svoga života u ratnim godinama. Ja 
nisam ništa htio da kažem kao direktan odgovor. Samo sam ih zagrlio, 
potapšao oca po ramenu, a Studentu namigujući rekao: 


"Važno je da je sve prošlo, ponosim se što sam jedan od onih 
koji zna šta si odradio. Sve ostalo i svima ostalima vrijeme će kazati 
istinu, ja ću istu samo potvrditi." 


DEBELI se poslije rata bavi export-import poslovima. 


ADVOKAT je, negdje pred kraj Bosanskoga rata, iz Beograda, 
zbog pretnji opasnih po život, koje je dobijao, emigrirao u Ameriku. I 
dalje se javlja u beogradskim nezavisnim i naprednim medijima, kao 
pisac oštrih i polemičkih priloga. 


ŠEIK je trenutno povučen i naizgled nezainteresovan 
posmatrač bosanske državne zbilje, Valjda osjeća da još nije vrijeme 
da kaže ono što radi budućih generacija treba kazati. Ljudi misle da 
ima u ratu stečeno bogatstvo, pa ga zbog toga pomalo mrze. Međutim, 
pouzdano znam da nekog velikog bogatstva nema. Znam i to da je i sa 
time što ima vrlo zadovoljan. Misterioznost privatnog života uspijeva 
sačuvati tako što ne širi krug prijatelja, a postojeći je vrlo mal i sužen, 
skoro samo uža familija i nas dva-tri s "vana", koji ga držimo na 
"vezi"', Rekao mi je da ima dosta toga zapisanog, a da će sve objavili 
kada bude siguran da ga zbog toga neće u ime multikulturalizma 
krivično goniti. 


GLAVONJA je pred sudom susjedne zemlje, gdje je krajem 
rata pobjegao, odgovarao za ratne zločine počinjene nad svojim, 
bošnjačkim narodom. Krivica mu je dokazana. Osuđen je na 
dugogodišnju kaznu zatvora. Istu izdržava. 

HARKI je svoj radni vijek Bošnjaka, naturalizovanog u 
Slovenca, časno i čestito odradio. Živi kao penzioner u Malom. 


TIHI i dalje živi i radi u Malom. Obavlja poslove savjetnika 
za obrazovanje i vaspitanje na nivou opštine. U susretu pričamo i 
sjećamo se vremena kada smo mi, Bosanci, uz pomoć njega i njemu 
sličnih Slovenaca, od ništa stvarali nešto. Stvorili smo školu koja je 
bila nužna i neophodna stanica u životu cijele generacije, ratom 
protjerane djece. 

(Naredni tekstovi su već objavljivani u zemlji i inostranstvu) 


Bosniseja Razmišljanje u dijaspori 


U BOSNI SU, UVIJEK, NAJMANJE DVIJE ISTINE 


Pri jednom od svojih povrataka od kuće u Bosni, ovdje, kući 
u Kanadu, po običaju su me dočekali prijatelji i odmah uz kahvu 
dobrodošlice, a bilo je kasno u noć, počeli sa pitanjima. Ta pitanja, 
kako su započela, slutio sam da će da ih bude stotinu. Ja mrtav" 
umoran. Kontam kako da se izvučem iz dugog razgovora, a da ih ne 
povrijedim. Posebno, bilo je to još vrijeme kada oni, manje-više niko, 
još nisu išli dole od dana nesretnoga napuštanja domovine. Helem, ja 
ih zamolih da sve što ih interesuje sažeto u jednom pitanju iznesu. 
Naš tadašnji imam ovdje u mjestu, u Kanadi, bezbeli najautoritativniji 
i dobro obaviješten čovjek, kao iz topa ispali pitanje: 

=Daj, brate, odgovori ti nama samo na pitanje, kako je stvarno 
dole u Bosni? Pa idi, brate rođeni, odmori se od puta. Mi ćemo sa 
našim hanumama ispiti ovu kahvu, pa da i mi idemo kućama, kasno 
je." 

Nema šta, pomislih! Vrlo pametno pitanje! Odgovor na njega 
treba da bude dug kao i na onih prethodnih stotinu. Sinu mi ideja. 
Rekoh: 


"Slažem se. Nego, de vi meni recite hoćete li vi od mene 
patriotski, bošnjački odgovor, ili da vam odgovorim kao da sam ja 
Kanađanin, pa išao dole i sada opisujem svoje utiske zainteresovanim 
ljudima." 

Oni, naše dobre Bošnje, godinama nisu vidjeli svoj kraj i 
osjetili zrak i sunce bosansko, uglas rekoše: 

"Ma mani se kanadskih priča, pričaj bošnjački, patriotski, to 
hoćemo!" 

Taj njihov govor mi je ličio ne na pitanje već na molbu, vapaj. 
Riječi su im vrcale bosanskim patriotizmom i željom da šta novo čuju. 
Ja se malo, dječački pakosno, u sebi nasmijah što sam ih, ipak, 
nadigrao i što ću ubrzo ići da se odmaram, pa nastavih; 

"Dole je sve super. Prodavnice su pune svakakvih roba. Ima 
gujinih očiju za kupiti. Robe dolaze iz cijelog svijeta. Robno šarenilo 
je skoro veće nego ovdje. Pijaca "Arizona" je kao najveći kanadski 

mall (robna kuća). Većina, dole, voze automobile najpoznatijih 
svjetskih proizvođača. U svakoj, i najmanjoj čaršiji, otvaraju se 
poznate svjetske banke. Austrijske, turske, američke... Sve one, 
zajedno sa našim domaćim, daju kredite. Dnevno se otvara na stotine 
novih privatnih preduzeća." 


Ja pričam, a oni, razrogačenih očiju i poluotvorenih usta 
slušaju, i samo poneko od njih namomenat pusti poneki neartikulisani 
glas čuđenja. Biva mi ih žao, ali nastavljam: 


"Na granicama Bosne nikakve gužve niti frke sa našim 
graničnim službama. U opštinskim i kantonalnim kancelarijama 
službenici dočekuju i pozdravljaju stranke sa osmijehom." 

Tek tada se efendija, valjda, dosjeti jadu i podvali pa me 
prekide pitanjem: 

"Je li to sve istina što pričaš?? 

Ja, kao uvrijeđeno što se u mene sumnja, odmahnem rukom i 
hoću da nastavim. Međutim, ne da efendija, dosjetio se pa veli: 


"Dajder ti nama ispričaj to isto, ali po kanadski." 

Ja kao malo uvrijeđeno: 

SAma ljudi, tražili ste da vam iskreno patriotski opišem 
situaciju!" 

Oni uglas komentarišu, kao, ako je to tako sve istina, šta ćemo 
mi ovdje, dole je bolje. Hajmo sutra spremiti se i nazad! 

Ja malo popuštam i kažem: 


"Sve što pričam istina je, ali je istina, i to najbolnija, da obični 
ljudi nemaju para ni za osnovne životne potrebe. Dakle, džaba im ona 
sila roba, nema za šta da se kupe. I automobili svjetskih maraka 
hodaju po ulicama, ali uglavnom stari, kupljeni po zapadnim auto- 
otpadima, pa ugrožavaju i vozača i kompletan saobraćaj na 
džombastim putevima. Tačno je da su došle i banke iz svijeta, koje 
nude kredite, ali uz vrlo visoke kamate, i to onima koji su zaposleni, a 
takvih je vrlo malo. Dnevno se stvarno otvaraju i stotine novih 
preduzeća, Ali ta preduzeća ne zapošljavaju nikoga novog, čak često 
ni svoje gazde, već im samo služe za šverc i pranje prethodno 
sumnjivo zarađenog novca i potkradanje ionako siromašne države." 

Sada su svi prisutni frapirani, bukvalno izvalili Oči; "a 
prethodno oduševljena lica je zamijenio neki bolni grč i veliko 
razočarenje. Biva mi ih sve više žao. Ali produžavam: 


"Na državnim BiH granicama nema nikakvih gužvi, jer te 
granice niko i ne kontroliše, u državu se ulazi kao u ničiju 'arar- 
zemlju'. (Tako je to bilo na granicama prije, u prvim poratnim 
godinama, hvala Bogu danas više nije.) Međutim, i danas te niko ne 
pita kada ulaziš u tu našu Bosnu zašto ulaziš sa pasošom tuđine, zašto 
si još tamo, hoćeš li se uskoro vraćati zauvijek i tako dalje. Istina je, 
službenici u državnim kancelarijama stranke dočekuju sa osmijehom i 
ljubaznim pozdravom, ali i sa uputom: "Dođite sutra, pa možda ćemo 
sutra znati kada ćemo vam to riješiti!? " 


Moj efendija na svu ovu moju priču diže ruke, kao na dovu, i 
zamoli: 

"Hvala ti, sve si ispričao, idi spavaj, odmori se, a ubuduće, 
velikim te Bogom molim, na naša slična pitanja odgovaraj 'kanadski ',% 

Toi bi! 

Ispričah ovu dogodovštinu samo zato da bih u ovom prilogu 
kratko prokomentarisao bosanske prilike, gdje sva zbivanja i događaji 
imaju najmanje dvije istine, sve zavisne od onoga ko ih priča i tumači. 
Kada takav način razmišljanja primijenimo na aktuelnu, predizbornu 
političku situaciju, onda imamo sljedeću sliku; 


Svim stranačkim prvacima su usta puna demokratije i potrebe 
za dijalogom. Ali, svi se služe najnižim udarcima i političkom 
harangom, da što više izblate svoje protivnike. 

Svi se ubiše kunući se u poštenje. Ovi koji sada, kao vladaju, a 
boje se da više od oktobra neće, i oni koji su vladali prije ovih, a 
nadaju se da će ponovo vladati od oktobra. A ovamo, cijela država je 
pokrivena lopovlucima i ovih sadašnjih i onih prošlih, koji se bore da 
budu i budući. Samo na tom lopovskome nivou nam je država 
jedinstvena, jer lopovi niti hoće niti priznaju bilo kakve granice! 

Pojavljuje se tu i treći politički blok. Blok malih političkih 
partija sa velikim ambicijama, posebno njihovih lidera. One djeluju 
kao listopadno drveće, ozelene i izvegetiraju prije izbora i odmah 
poslije nestaju. Ostavljaju za sobom sjeme u kojekakvim koalicijama 

ili ponekom parlamentu, da bi se za sljedeće izbore ponovo pojavile. 
Pregrizu tu i neku paru ili tuknu neki drugi politički i materijalni šićar. 
Pa i to je demokratija! 


Sljedeće, karakreristično za tu našu bosansku, višeslojnu 
istinu je funkcionisanje vlasti u uslovima stalnih izbora. 


Parlamenti, vlade, predsjednici i Predsjedništvo se ubiše 
radeći. Svaki dan zasjedaju, konferišu, obraćaju se javnosti...! U 
stvarnosti, to je jedna opšta meljaja, gdje je mliva vrlo malo ili nimalo. 


Mediji naši bosanski, takođe priča za sebe. Radi svako za svoj 
groš. Vlasnici i gloduri samo gledaju i procjenjuju ko će u politici biti 
jači pa da mu se nekako dodvore. Odmah se uključuju sva sredstva 
diskreditacija i blaćenja onoga ko gubi, ko ostaje bez političke moći. 
Zlo je kada se u toj medijskoj halabuci podijele, a ja se zbilja ne 
sjećam da su nekada bili jedinstveni, oko poštivanja osnovnih principa 
i kodeksa koji čine temelje objektivnog i demokratskog informativnog 
nastupa. U medijima se podmeću laži, montiraju afere, blate ljudi. Sve 
u ime demokratije i pobjede favorita na izborima. 


Ima i jedan djelatni ceh, koji se u ovim vremenima niti u šta 
zaklinje, niti plaho drži do demokratije. To su ljudi koji ne vole niti 
priču o politici, a kamoli politiku, a svim svojim bićem su uslovljeni 
politikom i vezani za politiku. To su pripadnici novonastale, 
takozvane klase poslovnih ljudi. Oni u opštoj zbrci, društvenoj smutnji 
i sludenosti države i običnoga naroda, sviđaju svoja posla. Te poslove 
računaju u milionima sumnjivih zarada. Njima je svaka vlast koju 
mogu potkupiti dobra, a sve dosadašnje su, uglavnom, bile takve. 
Izuzetak su činili zaista časni pojedinci. Tih časnih je bilo zaista malo 
u svim ovim vlastima koje su vladale ovim našim ukletim a dragim 
prostorima bosanske pustahije. Ti novokomponovani bogataši su 
jedina konstanta, a sve ostale državne strukture dođu i prođu, a dođu 
nove. Oni ostaju i dalje, bogatiji i silniji! 

Političari nikako da shvate da će oni moći biti dugoročniji 
samo onda kada ove prethodne pretresu i istresu im iz džepova novac 
za visinu prošlih i sadašnjih poreskih i drugih obaveza prema državi 
Bosni i Hercegovini. = Poslije takvog djelatnog političkog 

osvješćivanja, u Bosni će biti i država i jedna jedina, ali stvarna istina 
o svemu. 


Do tada, odgovorni građani će ispunjavati svoju građansku 
dužnost kroz izlaske na izbore, istina, sve u manjem broju. To 
smanjivanje broja izlaznika na izbore je uzrokovano odsustvom želje 
da se uopšte glasa na izborima koji ne donose nikakve promjene, i 
zbog odsustva onih mlađih, koji su napustili zemlju, bez namjere da se 
u nju ikada vrate. Posebno, ako ovakvi političari i dalje budu kreirali 
život građanima i sudbinu državi, koja zbog njih nikako da postane 
prava država. Svi smo mi nesretnici, i oni koji su dole, i mi ovdje, i 
oni odlazeći, odozdo. Svi smo zbog "demokratije" u našoj zemlji 
prinuđeni da živimo ni na nebu ni na zemlji, nekad siti, ponekad 
gladni, ali uvijek u duši prazni i nezadovoljni. Valjda je i to jedna od 
istina iz naslova ovog priloga. A istina je i vječni izgovor: 

Jednoga dana, a možda i prije, bit će bolje!" 


Glupo ali istinito, zar ne!? 


173 


Bosniseja Razmišljanje u dijaspori 
RT a a TZV ok O FRAN 


SVE NAŠE BOŠNJAČKE PODJELE 


Pisati na ovako naslovljenu temu je hodanje po zategnutoj 
žici, pehlivanski rizik da padneš na jednu ili na drugu stranu samo zato 
što u momentu praviš grešku loše ocjene ili nasjedneš nekom 
slatkorječivom obrazloženju NEKOGA zašto je on takav i zašto bi svi 
ostali Bošnjaci ''morali"' biti samo takvi i nikako drugačiji, jer je to 
samo i jedino ispravno. Takve isključivosti koje su svojstvene nama 
Bošnjacima, i ne samo nama već i drugima na tim našim balkanskim 
terenima, niti su nove niti su od juče. 


Velikan bošnjačke — muslimanske misli i rodonačelnik 
modernog političkog organizovanja Bošnjaka-Muslimana dr. Mehmed 
Spaho je jednom prilikom, obrazlažući političku i svekoliku zrelost_u 
to vrijeme muslimana (tada smo se tako zvali i malim početnim 
slovom pisali) danas Bošnjaka, rekao: 


"Eto, tako tanko mislimo, dva muslimana (Bošnjaka) ako se 
nađu, odmah naprave tri partije, a unutar tih partija imaju pet različitih 
mišljenja." 

Tako reče pametni i iskusni političar Spaho prije skoro 
sedamdeset godina, a tako nam je i danas. Pa, uglavnom ćemo reći: 

"Neka i partija, neka i različitih mišljenja." 

Slažem se, ali pod uslovom da su sve te poželjne različitosti u 
nekakvom jedinstvu, kada je u pitanju očuvanje bošnjačkoga 
nacionalnog identiteta, kulturne i vjerske posebnosti, jezika, tradicije i, 
konačno, svijesti o našoj bosanskohercegovačkoj državotvornosti i 
potrebi njenog daljeg jačanja kroz institucije države Bosne i 
Hercegovine. Međutim, već ovdje imamo prvi "paket? podjela: 

Jedni su prihvatili ime Bošnjak i tako se i izjašnjavaju, a drugi 
kažu da je to "novost" i oni to ne prihvataju, pa se i dalje osjećaju 
samo Muslimanima; 


Jedni su vjernici i odani su islamu kao vjeri i načinu življenja, 
a drugi sve to osporavaju, tvrdeći da je za njih ateizam savršen odnos 
pojedinačnog = duha prema društvu, = protkanom raznim 
proturiječnostima i nesuglasicama, kakvo je naše bošnjačko; 

Jedni gaje tradicionalne posebnosti, na kojima počiva moral i 
vaspitanje Bošnjaka i bošnjačkih porodica, drugi bi da sve to zaborave 
i preko noći "postanu" evropski ili američki "moderni" i 
semancipovani"'; 

Specifično, mi u dijaspori ubismo se pričajući o Bosni, a 
jedan veliki broj u odgoju djece rođene u tuđini ničim se ne trudi da tu 
djecu makar nauče bosanski jezik, a drugi samo šute i kratko a 
nadobudno komentarišu u smislu: "Pusti seljake, šta oni znaju šta je 
bosanski jezik?!" 

Konačno, i svijest o potrebi jačanja bosanske države se 
prelama kroz prizmu shvatanja onih koji  apsolutizuju moć 
međunarodne zajednice, iskazujući to floskulom: "Biće to onako kako 
stranci htjednu." Drugi, pak, nezainteresovano odmahuju rukama (ovi 
u dijaspori), uz riječi da se sve to njih ne tiče, jer oni 'imaju"" svoju 
novu državu. 

Ovo je samo nekoliko u nizu tih naših bošnjačkih podjela, 
manjih i većih, a ima ih bezbroj. Jedan komentator, na stranicama 
jedne naše novine, ovdje u Americi, komentarisa i zaključi da je 
osnovna podjela ovdje u dijaspori na MI i ONI. Velika je to istina. Sve 


svrstane u ovu generalnu. Naša tragedija je u 


ove sitne podjele su 
as u dijaspori. Ona 


tome, da ta linija podjele nije svojstvena samo za n 
je čak i jača i sudbonosnija dolje u Zemlji. 

Ratno ONI, koje je podrazumijevalo dušmane i neprijatelje 
Bosne, preseljeno je u redove bošnjačkog nacionalnog korpusa, tako 
da sada u međusobnoj političkoj i uopšte javnoj komunikaciji ONI su 
protiv islama, ONT su komunjare, ONI su izdajnici, ONI su lopovi, 
ONI su nacionalisti, ONI su prodane duše, ONI su...?! Sve zavisi ko o 
A gdje smo to M1??? Mi koji činimo narodnu većinu. 


kome govori. 
ada i ni s kim nismo 


Mi koji tražimo samo pristojan Život. Mi koji nik 
tražili nikakve podjele, a podijeljeni smo i u zemlji i širom bijelog 
svijeta. 

Dobro bi bilo da konačno ONI-Bošnjaci i MI-Bošnjaci, kroz 
novine, televiziju i radio u direktnim kontaktima i na sve primjerene i 
civilizovane načine pokušamo prevazići tu našu staru-novu fatalnu 
podjelu na liniji ONI i MI. Jer, samo onda kada budemo jedno, moći 

ćemo definisati jedan nacionalni bošnjački cilj, a time stvoriti realnu 
osnovu za definisanje Bosanskog nacionalnig programa, dokumenta 
koji će činiti osnovu realnoj perspektivi opstanka i jačanja države 
Bosne i Hercegovine. 

Da se razumijemo, ovo jedinstvo ne podrazumijeva 
jednoumlje ili, ne daj Bože, jednopartijnost! Ovakvo jedinstvo 
podrazumijeva jedinstven cilj jednog naroda, koji kroz svoje političke 
i državne subjekte želi da jača dalje svoju državnu i demokratsku 
svijest o sebi i svojoj državi, koja treba imati mjesto u modernoj 
međunarodnoj zajednici. A ko će da vodi takvu državu? O tome treba 
odlučiti zreo narod, koji će biti oslobođen podjela na ONI i MI. Samo 
takva budućnost bošnjačke i bosanske društvene svijesti će konačno 


osporiti i obesnažiti procjenu dr. Spahe, ispričanu u uvodu u ovaj 
prilog. 

MOBITEL JE "SLIKA"? BOSNE 


Često u krugu porodice, ovdje u Kanadi, kao i svako od naših 
ljudi, komentarišemo prilike i neprilike dole u Bosni. Kao, eto, 
najstariji, jednom izrekoh zaključak u smislu da dole ide nabolje. Kao 
argument za ovakvo zaključivanje, između nekoliko drugih, navedoh i 
nagli prodor na bosansko tržiste proizvoda visoke tehnologije, 
kompjutera, mobitela... Međutim, tu me zaustavi moja kćerka, sa 
molbom da mi ispriča istinitu crticu, koja zvuči kao šala, a čula ju je 
ovog jula, kada je bila dole u Bosni, od jednog ozbiljnog poštanskog 
službenika, moga prijatelja. 

Došla jedna stara nena iz udaljenog sela za petak, kada je 
pazarni dan, u čaršiju i pravo sa autobuske stanice zakucala na vrata 
rečenog službenika u pošti. Elem, uobičajeno: 

"Selam, selam i tebi, neno, kako si, kojim dobrom?" 

Nena, kao snebivajući se, ali molećivo: 

"Mogu li ja, dijete moje, od tebe kupiti dva mobitela?" 

Službenik, znajući da je prije izvjesnoga vremena nena kupila 
mobitel, jer u selu gdje živi nema još telefonske veze, zainteresovano 
upita: 

"Kome to za hediju kupuješ mobitele, reci mi kako se zovu, 
na koga ćemo slati račune?" 

Nena bez razmišljanja odgovori da su mobiteli za njene 
potrebe. Službenik je, ne shvatajući situaciju, upozori da ona već ima 
jedan mobitel! 

"Jest, imam, ali mi je taj za Njemačku. Ove, koje sada 
kupujem su jedan za Ameriku, a jedan za Australiju. Znaš, djeca su mi 
se razišla iz Njemačke. Najstariji je ostao sa ženom u Njemačkoj, kći 
sa mužem je otišla za Ameriku, a ovaj mlađi sin se nekako na daljinu 
skontao sa našom curom koja je izbjeglica u Australiji, i otišao dole", 
odgovori bez razmišljanja nena. 

Službenik, vjerujući da je nena u "tehničkoj" zabuni, poče da 
objašnjava da svi oni mogu da zovu na taj jedan mobilni, a da to ona, 
vjerovatno, ne zna, pa da se džaba ne izlaže troškovima kupovanja 
novih. " 

"Znam ja to, sine, znam", zabrza nena! "Ja ovako hoću da su 
čisti računi među djecom. lonako su daleko izmeđuse a_i od mene, a 
plaćaju mi telefone, pa neka znaju svoje račune. Oni su mi to i 
poručili.? 

Normalno, službenik je neni prodao mobitele sa potrebnim 
brojevima i kodovima. Ova priča, koju mi ispriča moja kćerka, govori 
o najmanje tri karakteristike, socijalne i ekonomske prirode i jednoj, 
moralno-tradicijskoj, koje karakterišu naše bosanske prilike, kako dole 
u Bosni, tako i širom bijelog svijeta. 

Prodor najmodernijih tehnologija je vidljiv na svakom koraku. 
Dole u domovini u najvećim zabitima su kuće okićene satelitskim 
antenama. Svako ko iole "drži do sebe", u kući ima kompjuter, koji ne 
tako rijetko služi samo kao dio ukrasnog interijera. Mobitele imaju 
skoro svi. Neki i po dva i više, što ilustruje prethodna priča o neni. 
Ovo bi bila prva karakteristika. Ona ni po čemu ne bi bila čudna i 
upitna, ako su svi ti elementi savremenih tehnologija svojim 
prisustvom u ovolikom broju izraz stvarne potrebe ljudi. 


Vjerovatno, to sigurno u velikom broju nije potreba, već naša 
borba za prestiž, da pošto-poto imamo sve što i komšija, rođak i ...!? 
Cesto se "novotarije" nabavljaju kao izraz skorojevićke, materijalne 
mogućnosti ili kao hir, talas primitivne modernosti. To bi bila druga 
od navedenih tri karakteristike. 


Treća karakteristika iz reda rečenih, najmanje tri, socijalno- 
-ekonomske prirode, bila bi kao vrlo pouzdan zaključak, da je svijet u 
porušenu, ojađenu i ratom opustošenu Bosnu i Hercegovinu, 
zaustavljajući donacije i pomoći, ušao sa rezonom tržišta i 
beskrupulozne borbe za potrošača i razvoj potrošačkog mentaliteta. 
Ovo može biti dobro, odnosno, to je sigurno neminovna pozitivnost za 
našu zemlju, sa stanovišta njenog bržeg uklapanja u svjetske 
komunikacijske tokove i, definitivno, u svijet kao globalno selo. To bi 
bilo sasvim uredu, da ovaj proces prati razvoj privrede i porast 
zaposlenosti, kao i porast inostranih ulaganja u proizvodne kapacitete 
sa novim radnim mjestima. Tada bi ove tehnološke novine bile 
plaćane novcima zarađenim u zemlji. Sada to, sigurno, najvećim 
dijelom nije, što najzornije ilustruje crtica o neni sa početka ovog 
napisa. 

Navedena moralno-tradicijska karakteristika u ovom slučaju 
bi se ticala, ekskluzivno, nas koji živimo van Bosne i Hercegovine, 
bez obzira gdje i koliko dugo. Svi smo spremni, neko više, neko 
manje, da kritikujemo slabo napredovanje dole. Svi kao iz rukava 
nudimo rješenja, privredna, politička, kulturna, obrazovna, čak i 
vojna. Tako iz godine u godinu. Ta naša "pamet" se većma osokoli 
kada u godini ili dvije odemo dole na petnaest-dvadeset dana. A naš 
stari svijet bi rekao: "Nevjesta ni smjesta." Mi smo te nevjeste. Šta mi 
to pojedinačno i organizovano činimo da pomognemo njima dole kao 
kolektivitetu? Ta pomoć bi bila najveća kada bismo se dole vratili sa 
ovim zapadnim iskustvima i sa nešto ušteđenog novca koji bismo 
uložili, pa i sebe i još neke dole zaposlili. A ako nam je to daleko i od 
pomisli, onda ćemo im pomoći tako što im nećeno odmagati 
ispraznim kritikama, prijedlozima šupljih rješenja ili, pak, preko noći 
usvojenim i nadobudnim kvazi-zapadnjačkim ponašanjem, "čistih 
računa", kome kao najvjernija ilustracija može da posluži nenina priča 
mobitelskih računa koje oni prave razgovarajući s njom. Te cijene 
duše i ljubavi, prema najdražima u Bosni, nikada nije bilo. 


Ovo, možda, nekima neće biti drago čitati. U svakom slučaju, 
kada se prepoznaju, neka se zamisle kolika je svekolika razlika 
između našega života u svijetu, koji nam obezbjeđuje dobar život, uz 
pomalo gubljenje duše, i života njih dole, koji je vrlo težak, ali su 
sačuvali dušu :i duh bosanski. Mi se ovdje pomalo možemo i nasmijati 
njihovim prekobrojnim mobitelima, = koji čine sliku Bosne, ali se 
trebamo zamisliti i nad mobitelima koje mi imamo, hodeći po svijetu, 
a koji su naša stvarna potreba. Nadati je se, i trebamo raditi na tome 
da ta stvarna potreba, nas ovdje, postane i dio stvarnosti prosperitetne 
Bosne i Hercegovine, dole. 

BOSTANOVO ILVOR THE WATERMELON 
FESTIVAL 


Širom Bosne i Hercegovine se tokom godine, tradicionalno, 
održavaju razni teferiči, proslave, susreti i ne znam kako se još sve ne 
zovu, ovi, opštenarodni derneci. Njihova imena i nazivi su određeni 
godišnjim dobom u kome se održavaju, razlogom zašto se održavaju, 
ciljem održavanja i mjestom održavanja. Te opštenarodne fešte ili 
proslave, kako ih običan svijet naziva, vrlo su intenzivne u periodu 
ljetnih mjeseci. 

Karakteristika velikog broja tih = narodnih proslava, u 
prijeratnom periodu, bila je da su korištene za "kontakt" naroda i 
političara. = Cilj je bio upoznavanje = širokih narodnih masa sa 
dostignućima i revolucionarnim preobražajima društva i uspjesima 
socijalističkog samoupravljanja. Ova vrsta skupova je, neposredno 
pred izbijanje posljednjeg rata u Bosni, počela da gubi na aktuelnosti, 
da bi ih rat skoro sve dokinuo. Poratni, novi talas razvoja društva i 
narodnog poimanja tradicije, proslava, obnavlja narodna zborovanja 
na drugim osnovama i sa drugim ciljevima. Nove proslave su, zavisno 
gdje i kada se održavaju, poprimile izraženije nacionalno-folklorne 
elemente u vizuelnome pogledu, a trgovačke u pogledu cilja 
održavanja. Kao drastični primjeri za ovo mogu poslužiti veliki 
vjerski susreti i skupovi tipa Male Ćabe na Pruscu u srednjoj Bosni, 
obilježavanja ukazanja Velike Gospe kod Čitluka u zapadnoj 


Hercegovini, srpskog narodnog zbora za Veliku Gospojinu kod 
Manastira Ozren u sjevernoj Bosni i slično. 


Međutim, ima vrsta proslava koja je karakteristična. za 
Bosansku Posavinu i šire, za skoro cijelu sjeveroistočnu Bosnu. 
Tradicija održanja tih proslava je stara, ponegdje i više od stotinu i 
pedeset godina. To su proslave ili sajmovi uroda bostana. Narod ih 
kratko zove, Bostanovo. Ove proslave su preživjele i nadživjele sve 


države i vlasti na tim prostorima, sve ratove, sve zločine, sva 
preseljenja i politička bezumlja. 


Bostanovi susreti se održavaju, = isključivo, tokom augusta 
mjeseca. Najpoznatiji = sajam toga tipa je Bostanovo u Birci, 


180 


Bosniseja Razmišljanje u dijaspori 


razvijenom selu kod Brčkog, u srednjem dijelu Bosanske Posavine. 
Ova tradicionalna fešta, za koju niko ne zna kada je nastala, ima kultni 
značaj za narod toga kraja i šire. Preživjelo je Bostanovo u Brci sve 
lomove i uspone naše vatrene i teške bosanske historije, ponekada 
bivalo ugroženo i preskakano, ali nikada zanavijek mrtvo. 

Neprovjerene priče govore da je ideja Arizona-pijace kod 
međunarodnih zvaničnika iznjedrena iz iskustava Bostanova u Brci. 
Da tu može biti i istine, ima više razloga, a glavni su: 


— Bostanovo u Brci je desetljećima okupljalo stanovništvo sa 
terena kome sada gravitira Arizona-pijaca; 

— ovaj skup je tradicionalno višenacionalnog i višereligijskog 

karaktera; 

— ovom skupu se, čak ni u vremenu najtvrđeg komunizma i 
državno-političke i policijske kontrole svega i svačega, nije uspjela 
nametnuti politika sa svojim prljavim igrama i ciljevima; 

— ovaj skup je tradicionalno, više od stotinu godina, 
isključivo privredna manifestacija vrijednih Posavaca iz Bosne i 
njihovih komšija, među koje se računaju i oni isprijeka, preko Save i 
Drine; 

— na ovom svojevrsnom opštenarodnom sajmu je odvajkada 
bio običaj da se, pored izlaganja i prodaje najkvalitetnijih vrsta 
proizvoda, bostana i dinje, prodaju i svi drugi poljoprivredni 
proizvodi, kao i alati i pribor za poljoprivrednu proizvodnju i drugi 
industrijski proizvodi široke namjene; 

— tradicionalno, za dana Bostanova su se susretali poslovni 
ljudi raznih nivoa i branši. Za ovih dana su se izmirivali prije 
napravljeni dugovi, pravljeni novi ugovori i nova zaduženja i, pazite, 
tradicionalno, sve na riječ i na obraz; 


— konačno, za dana Bostanova niko ne pamti ozbiljniji 
međunacionalni incindent. U ovo se ne računaju povremene makljaže 
pripitih i ljetnom vrućinom razdraženih, veselih pojedinaca. 


Poslije svega nabrojanog, autor ovih redova je sklon 
povjerovati da je međunarodna zajednica, tražeći model vivendi za 
pomirenje naroda, poslije četvorogodišnjeg krvavog rata, kao i obnovu 

privrednoga razvoja toga kraja i nužne razmjene sa susjedima iz 
novoformiranih država, koristila iskustva Bostanova u Brci, kao 
tradicionalne i provjereno uspješne manifestacije. 


Ali, pored vidljivih uspjeha na planu intenziviranja kontakata i 
pomirenja do juče zakrvljenoga naroda, onaj drugi kvalitet je izostao. 
Arizona-pijaca funkcioniše na načelima privrednog i trgovinskoga 
bezvlašća. Tu je, u ilegali, formirana glavna balkanska raskrsnica 
šverca, najernje trgovine bijelim robljem i, zašto ne reći, i drogom, 
najvećim zlom ovog vremena i ovog prostora. Posebno što je važno, 
to je da na Arizoni slabo ko šta piše i zvanično računa. Svako nastoji 
da' jami što više i veće zarade. Objektivno, od početka tu država u 
smislu utjerivanja poreza i drugih obaveza nije uspjela ništa. 
Vjerovatno, i sadašnjim nastojanjima vlasti Distrikta Brčko crno se 
piše. Pošteno, Bostanovo u Brci je praktično ugušeno, a njegov 
nasljednik se izrodio u prevaranta. 

Najgore u svemu ovome oko Arizone je to što svako ozbiljnije 
nastojanje uvođenja reda biva ispod žita spriječeno intervencijama 
politički i nacionalno obojenim, uglavnom inspirisanim i kreiranim od 
politički uticajnih pojedinaca i grupa, koji imaju talove u sivoj privredi 
i trgovini koja se odvija na Arizoni. 

Kreatori koncepta Arizone to ne vide ili neće da vide. A naš 
narod, kao i svaki drugi, novo, pa makar i lošije, prihvata. Pomalo 
tuga hvata čovjeka kada prošeta po Arizoni, onako blatnoj i muljavoj, 
nesvjesno je poredeći sa nekadašnjim danima Bostanova u Brci, čiji 
učesnici, još davnih sedamdesetih, iniciraše i pomogoše da se u selu 
Brka, još tada, sagradi i pusti u rad prava, za to vrijeme moderna 
robna kuća. A ovi ovdje, dnevno zaradujući vrijednosti veće od 
ukupnih vrijednosti više takvih robnih kuća, nisu u stanju da se 
pošteno odazovu državi i obavezama prema njoj. Ovdje, iz poštovanja 
i pijeteta prema tlu na kome je smještena ova "obnoviteljska ludnica", 
neću da govorim o potrebi njihovog zalaganja na sprečavanju 
kaubojskog načina poslovanja, ili, bolje reći, "biznis"-divljaštvu, koje 
se na tom prostoru rađa i održava. To višeslojno divljaštvo je 
nafilovano svim vrstama lopovluka i krupnog kriminala. 


Naši stari bi rekli: "Jah, šta ćeš, vrijeme gradi, vrijeme 
razgrađuje!" Na ovo se nema šta dodati, izuzev opaske da će nam, 
vjerovatno, tako biti sve dotle dok budemo sa zadovoljstvom 

prihvatali sve ono što nam stranci ponude. Iz tog razloga mislim, bolje 
je da bude više pijace, a manje Arizone. A da uvijek ima i veće zlo 
od već prisutnog, navodim kao primjer mogućnost, ne daj Bože, a 
kažu bilo je i takvih prijedloga, da su nam umjesto Bostanova 
organizovali The Watermelon Festival. U tom slučaju bi bilo bolje da 
Bostanova u Brci i sličnih manifestacija u Bosni nikada nije ni bilo. 
Ovako barem znamo, Arizona je pijaca. Važno je da se radi "pošteno", 
pa ko koga prevari. Pod ovim se pika i država, za one koji ne 
razumiju, Bosna i Hercegovina. Ona je do sada, uglavnom, nažalost, 
varana. Jah, šta ćeš! 


Poruka: Ovaj tekst posvećujem roditeljima iz Bosne, a koji 
žive sa djecom u inostranstvu, kojima su ta djeca rođena ovdje u 
dijaspori, za koje se nadam da su malobrojni, tu djecu u odgojno- 
jezičkom duhu uzdižu tako da ih nikada ne nauče ni jednu riječ jezika 
koji se zove bosanski. Neka, eto, i ta djeca u ovoj priči na bosanskom 
jeziku razumiju bar četiri riječi: Or The Watermelon Festival. 

BOSANSKI JEZIK, 
STOTINU I ČETRDESET GODINA POSLIJE 


Intelektualna i politička javnost Bosne i Hercegovine, 
posebno ona u oblasti kulture, obrazovanja i informisanja je u stalnom 
stanju rasprave o pitanju jezika i, definitivno, konačne nagodbe o 
oficijelnom jeziku države Bosne i Hercegovine.  Nelogična 
stroglavost'? sadašnjeg političkog rješenja, da svi narodi u BiH 
upotrebljavaju = "svoj" matični jezik je, ustvari, indicija dalje 
tendencije održanja velikodržavnih koncepcija istočnih i zapadnih 
susjeda BiH države. Jezička uzburkanost u Bosni postoji skoro stotinu 
i pedeset godina. Međutim, zadnjih dvanaest-trinaest godina, u kojim 
država Bosna i Hercegovina dobija i konačnu sveobuhvatnu 
državotvornu fizionomiju, funkcionišući kao samostalna i suverena 
država, konačno rješenje zvaničnosti jezika u upotrebi u ovoj državi 
poprima alarmantna i sudbonosna obilježja. 


Početak rata i agresija na BiH su u toj oblasti ubrzali u 
najvećem dijelu vrlo stručno i kompetentno obrazložena rješenja, 
uvođenjem bosanskog jezika kao zvaničnog jezika države Republike 
Bosne i Hercegovine. Međutim, međunarodni autori političkog 
rješenja završetka bosanskoga rata su u oblasti jezika, kao i u svim 
drugim oblastima koje čine osnovu postojanja i opstojnosti jedne 
države, slučajno ili ne, (autor ovih redova misli da je to sračunata i 
isplanirana podvala) zapretali sve bitne probleme koji su bili uzroci 
rata. Time su ostavili mogućnost da se ti problemi uvijek aktueliziraju 
i da razjare vatru u ionako još nedovoljno stabilnoj državi. Tragom 
takvoga razmišljanja dolazi zaključak da je uvođenje srpskog i 
hrvatskog jezika, kao ravnopravnih bosanskom jeziku, ustvari samo 
dobra polazna osnova susjednim velikodržavnim koncepcijama da se 
navedenim jezicima u odgovarajućem trenutku posluže kao petom 
kolonom u kulturi, odakle bi, po već vidđenom scenariju, započelo 
nekakvo njihovo pretpostavljeno buduće uništavanje države Bosne i 
Hercegovine. Otuda prisustvo stalne tendencije osporavanja postojanja 
bosanskog jezika, kako unutar bosanskohercegovačkog  srpsko- 
-hrvatskog nacionalistički orijentisanog dijela intelektualnog bloka, 

tako i u njihovim matičnim državama. Ovo je ravno osporavanju 
postojanja države Bosne i Hercegovine. 


Ta osporavanja se, uglavnom, služe već istrošenim, ali vrlo 
bezobrazno iskonstruisanim činjenicama, tipa: bosanski jezik je dio 
njihovih jezika. Bosanski jezik nikada nije postojao, ako i jeste nikada 
nije kodifikovan gramatički, pravopisno i tome slično. Plasiranjem 
ovakvih činjenica, oni prenebregavaju stvarno stanje historije 
bosanskog jezika, koja seže puno vijekova unazad i koja verifikuje 
bosanski jezik kao jedan od najstarijih jezika na Balkanu. 

Za rad bar malo pojašnjenja prednjeg, a i radi specifičnosti nas 
koji živimo u dijaspori i povremenih problema oko tumačenja 
bosanskoga jezika koje povremeno imamo u kontaktima sa vlastima 
zemalja domaćina, kojima često nije jasan status bosanskoga jezika, a 
ponekada i mi to dovoljno ne znamo objasniti, (naprimjer, česte su 
pojave u Kanadi, kod predstavnika vlasti, da ignorišu bosanski jezik, 
svrstavajući ga pod srpski ili hrvatski) želim da kažem neke istine koje 
su skorašnje, a tiču se borbe za prihvatanje i uvođenje u zvaničnu 
upotrebu bosanskog jezika u BiH. Mislim da će nama u dijaspori bar 
malo ove činjenice pomoći, kada nam neko počne osporavati jezik 
kojem su nas majke naučile. 


Radi autentičnosti kazivanja, "pozajmio"? sam nekoliko 
odlomaka iz moje knjige, radnog naslova "Moji razlozi", čije je 
pisanje pri kraju i koja će se uskoro naći pred sudom čitalačke 
javnosti. 


(Odlomci iz knjige koji slijede opisuju moje susrete iz 
septembra 1992. godine. Zbog nekih specifičnih razloga i mogućih 
pravnih implikacija, stvarna imena nekih ljudi, gradova i država 
mijenjam izmišljenim, mada će čitaoci, vrlo vjerovatno, prepoznati o 
kojim imenima se u stvarnosti radi.) 


%,..U razgovoru smo dotakli i moje školske aktivnosti u 
organizaciji BiH eksteritorijalne škole sa djecu iz BiH u Sloveniji. 
Probleme sa kojima se susrećemo u realizaciji školskog programa, 
gdje nam skoro sve, izuzev dobre volje, nedostaje. Nasmijao se. 

PR Em 0 RT TU Pe AGA 
Dotičući se problema maternjeg jezika, kako smo zvali bivši predmet 
srpskohrvatski, on mi reče da slobodno predmet imenujemo u 
bosanski jezik, da je to stav školskih i kulturnih vlasti kao i većinskog 
dijela javnosti. Posebno naglašavajući, saopšti mi informaciju da je 
čuo iz nekih izvora izjavu prof. dr. Muhameda Hukovića, da u 
Sveučilišnoj biblioteci u Zapadu ima još jedan jedini primjerak (za 
koji se zna), prve i jedine do sada štampane, Gramatike bosanskoga 
jezika, iz 1890. godine. Istu je štampala tadašnja Zemaljska vlada 
Bosne i Hercegovine, po nalogu iz Beča. Navodno, tu knjigu je po 
nalogu vlasti bibliotečka uprava negdje sklonila, nije na raspolaganju 
javnosti. To je učinjeno sada kada se komplikuju i zatežu odnosi 
između BiH i njihove države, zbog njihovog miješanja u unutrašnju 
situaciju u Bosni i Hercegovini. A reprint, ili ponovno štampanje te 
gramatike nakon više od stotinu godina bi dobro došli. 

Na moju primjedbu, da bi dobro bilo da o tome kontaktiraju 
dva nadležna ministarstva, on je neodređeno odmahnuo. Poslije male 
stanke, prokomentarisao je da je u cijeloj državnoj strukturi situacija 
slična sarajevskoj. Sve je svačije i ničije, tako i nadležnosti 
ministarstava. Postoji Vlada koja ograničeno vlada. Mi se dobro 
branimo, a ministarstvo odbrane ne rukovodi odbranom. I sve tome 
slično. Ovo je igra apsurda, sa vrlo kvalitetnim rezultatima. Pojedinci 
poluilegalno odrađuju ono što u normalnim vremenima i državama 
odrađuju čitavi timovi i vladine institucije. Ovu zemlju će braniti i 
odbraniti ljudi, samoorganizovani patrioti. Oni koji nemaju ličnih 
kalkulacija sa bogatstvom, funkcijama, činovima, ličnim probitkom...! 

Sve mi je bilo jasno. Jedini primjerak do sada štampane 
Gramatike bosanskoga jezika je u biblioteci druge države. Moja 
država taj primjerak ne može zvanično tražiti. To iz razloga što je to 
gramatika zvaničnog jezika moje države, koji ta tamo država ne 
priznaje. Valjda je to razlog zašto tu knjigu više tamo u biblioteci ne 


drže za javnost. Sve bi ovo bile jadne i bijedne pojave, da nisu 
tragično-bezobrazne i podle! 


Rastali smo se. Ja sam zbog nekih saznanja bio vrlo potišten. 
U moj grad sam stigao dvadeset sedmog..., pred ponoć. Na samom 
ulazu u zamračeni grad, koji je izgledao kao da u njemu nema ništa od 
života, zaustavila me policija. Poznanici! Obradovano me pozdraviše! 

Sugerisaše da ugasim velika svjetla, jer četnici od podne neprekidno 
granatiraju. Ja im se zahvalih. Dadoh im po kutiju cigareta, čemu se 
oni posebno obradovaše. 

Upečatljiv mi je ostao njihov odgovor, na moje pitanje: 'Kako 
ste, momci?" 


Uglas su odgovorili: 


"Dobro, a još bolje kad vidimo da i vi s vana dolazite. Znači, 
Još ova država postoji, još nije otpisana.' 

Koliko gorke istine i nade u ovakvom odgovoru! Obični ljudi 
su to najsažetije i najbolje znali kazati, i pored toga što zakulisne i 
prljave igre domaćih i bjelosvjetskih političkih igrača nisu znali. 

U mom gradu sam proveo samo dva dana i dvije noći. U 
Sloveniji sam sa orlovskim paketom morao biti na vrijeme, prije Nove 
godine, pa makar to bilo pet minuta prije ponoći. 


Zbog vremenskog škripca i delikatnosti obaveze, ovaj puta mi 
je u Orlovu u povratku dodijeljen pratilac. On je povremeno uzimao 
da vozi, dok sam se ja odmarao. Putovali smo bez prekida. Do Zapada 
smo stigli za nepunih dvadeset, umjesto uobičajenih trideset pet-šest 
sati. 

U restoranu-piceriji, preko puta hotela "Bosanska 
Kazablanka", nas su dočekali sa ručkom naši ljudi iz Slovenije i ovi iz 
Zapada. Ovaj puta je i dio obaveza sa puta u Bosnu, namijenjen 
Sloveniji, bio završen ovdje u Zapadu. Svi smo bili zadovoljni. Ja sam 
za ručkom sjedio na klupi, kojoj je na naslonu bila pričvršćena 
pločica sa prezimenom poznatog stvaraoca iz ove zemlje, kulturnog i 
javnog radnika, pomalo osobenjaka, znamenitog profesora... On je, 
eto, dok je bio živ, imao obilježenu klupu u restoranu, koja je, kada 
on dođe, iz poštovanja prisutnih prema njemu oslobađana, da on 
sjedne. Ovu pločicu, sa njegovim prezimenom, sigurno nije on 
postavio. Sigurno nije to ni tražio. Ovo je izraz poštovanja domaćina 
restorana prema imenu i čovjeku koji je stvorio nešto što puno znači 
za njegov narod i njegovu državu. 

O takvim obilježjima sam već čuo. Ona su uobičajena za 
svjetske metropole. One i tako, između ostalog, obilježavaju kretanja 
svojih istinskih velikana. Prisutni su me zezali zbog sjedenja na tom 

obilježenom dijelu klupe. Kao, to je dobar znak!? Zauzimaću mjesto u 
kulturi Bosne koje ima dotični profesor u ovoj zemlji. Ja sam to 
zezanje iskoristio kao povod da ispričam priču o postojanju još 
jedinog poznatog primjerka davno štampane Gramatike bosanskoga 
jezika u Sveučilišnoj biblioteci, ovdje u ovom gradu. Svi su bili 
prijatno iznenađeni. Većina nije ni znala da je bosanski jezik nekada 
bio zvanično priznat jezik u službenoj upotrebi u Bosni i Hercegovini. 
Svi su negativno komentarisali to što su Vlasti ove zemlje sada tu 
knjigu povukle iz bibliotečkog fonda, kao da ne postoji. Bilo je jasno, 
i poluučen čovjek zna ocijeniti koliku vrijednost ta knjiga ima sada za 
Bosnu i Hercegovinu. Jer, ovo je vrijeme kada se mi borimo da se 
između kulturno-pogromaških koncepcija srpskog i hrvatskog jezika, 
stavljenih u funkciju prljavog političkog velikodržavlja, jednog i 
drugog, iščupamo i uvedemo ponovo u upotrebu bosanski jezik, koji 
je daleko stariji od ova dva. 

Ja sam ovu temu nabacio s namjerom da vidim reakciju 
Jednog od prisutnih. On je bio naš čovjek. S porodicom živi i radi 
dugo u Zapadu. Njegova žena, koju sam takođe dobro poznavao, 
radila je u Sveučilišnoj biblioteci. Njegova reakcija na moju priču je 
bila onakva kakvu sam ja i očekivao. Pri mome polasku, kada sam se 
sa svima pozdravio, on je na neupadljiv način izašao da me isprati do 
auta. Pružajući mi ruku, rekao je: 


'Onu knjigu ćemo imati ubrzo, samo 
Što su već sa dosta knjiga uradili. 


Ja sam se zahvalio i rekao da ne mora biti original, može i 
fotokopija, ali detaljna. Obećanje je ispunio. Knjiga je nađena i 
proslijeđena bosanskim entuzijastima u Njemačku. Veliki patriota, 
Bosanac i nadasve veliki čovjek i humanista, književnik Šimo Ešić je 
napravio reprint ove do tada najznačajnije knjige za održanje 
bosanskoga jezika u svojoj izdavačkoj kući 'Bosanska riječ', u 
njemačkom gradu Wuppertal, ratne 1994. godine. Reprint knjige je, 
zahvaljujući ljudima dobre volje na materijalnoj pomoći, napravljen u 
nekoliko hiljada primjeraka. Ovaj projekat su pomogle i bosanske 
institucije koje su tada funkcionisale u dijaspori. 

Nekoliko godina kasnije, boraveći na sjevernoameričkom 


kontinentu, sasvim ću slučajno saznati da postoji i starija štampana 


ako je nisu spalili, kao 

(Si ni a PR i RE ar it vpiA iJ A 


Gramatika bosanskog jezika. Štampana je u Sarajevu između 1861. i 
1869. godine..." 


(Neprovjeren podatak do koga sam nedavno, boraveći u 
Turskoj u Istambulu došao, govori da je štampa te gramatike završena 


u septembru mjesecu 1862. godine. Ova informacija je "izdiktirala" 
naslov ovom prilogu). 


£..Štampana j je po nalogu tadašnjega vezira u Bosni, Topal 
Šerif Osman- -paše, posljednjeg značajnijeg turskoga namjesnika u 
Bosni. Očevidno je tadašnji turski namjesnik izuzetno razumijevao 
bosansku međunarodno-političku situaciju i značaj jezika za njenu 
budućnost. Žalosno je da nijedan primjerak te knjige nemamo, 
odnosno ne znamo gdje bismo ga mogli potražiti. 


Ove činjenice je, na vrlo vispren i pametan način, istražio, 
provjerio i objavio, gospodin Josip Vrbić u knjizi 'Od turskih vremena 
do danas", štampanoj u Americi 1996. godine. Gospodin Vrbić je, 
inače, "zadrti'! Bošnjak-katolik, a po političkom i filozofskom, 
bosanskom državotvornom ubjeđenju, Bosanac. Rodom je iz srednje 
Bosne iz okoline Zavidovića. Svojim otkrićima i pisanjem je puno 
zadužio svoju državu Bosnu i Hercegovinu. 


Ove historijske činjenice o bosanskom jeziku su, vjerovatno, 
historičari znali izuzetno dobro i ranije. Ali, pošto je jezik na našim 
prostorima uvijek, ili skoro uvijek bio stvar političkih nagodbi raznih 
vrsta, ovakve i slične činjenice su bile "zabranjeno voće" za javnost, 
izuzev ako nisu od strane intelektualaca, političkih emigranata, 
otkrivane i objelodanjivane u inostranstvu..." 


Dakle, ovo bi bile samo male istine o velikim koracima koji 
su činjeni u jednom presudnom periodu, slobodno možemo reći 
vjekovne borbe za naš bosanski jezik, koji čini osnovu bosanske 
državne opstojnosti, i to njen najznačajniji dio. 

PONEKE IZBORNE ISTINE 


Određujući ime ovom novinskom prilogu, osjećam potajnu, 
tihu strepnju i, zašto ne reći, zadovoljstvo, pomiješano sa malo 
djetinjaste zlobe prema onima koji će bar posredstvom interneta 
pročitati ovaj prilog i ovaj naslov, a neće moći ili znati, u krajnjem 
neće smjeti da mi ovaj puta zaprijete ili neće htjeti da mi odgovore, 
kao što su to činili u jedna davna, ali znatno politički drugačija, Za njih 
i njihov način razmišljanja ideološki povoljnija vremena. Evo zašto. 
Čudno, ali istinito! 

Ovakav jedan tematski sličan prilog, sa potpuno istim 
naslovom, napisao sam ravno prije dvadeset godina, u povodu 
redovnih jednopartijskih izbora u tadašnjoj SR BiH. 

Navedeni prilog je štampan u jednoj lokalnoj novini. Prilog je 
u kratkim crtama analizirao diktirane, nedemokratske, u suštuni od 
naroda odrođene izbore. Elaborirao sam izbore u kontekstu istine kao 
filozofski neizbježnog postulata svih društvenih aktivnosti, od antičke 
Grčke do danas. Konačno, taj tekst je postavio pitanje demokratije u 
tadašnjem sistemu i položaja naroda u takvoj nazovi demokratiji. Oko 
toga se digla stvarno velika dževa. Meni, tada mladom čovjeku, 
zaprijetilo je partijsko i opštedruštveno izopćenje. Bili su pripremljeni 
i pozivi za opštinske konferencije, prvo Socijalističkoga saveza, a 
onda i Saveza komunista. Ovi, tada najvažniji organi, trebali su da 
raspravljaju o mom "antidržavnom" gestu. 


Što bi rekli, pojeo vrag šalu. Čaršija se podijelila oko tog mog 
slučaja i pisanja. Većina, ali vrlo tiha, stala je uz mene a bučnija i 
skorojevićka, političko-kalkulantska, kao "tvrdo komunistička", 
"tražila" je moju glavu. Pomogao mi rahmetli poznanik i prijatelj, tada 
visoki republički funkcioner i nekolicina prijatelja, koji su tada imali 
uticaja na lokalne moćnike. 


Nekako se sve smirilo. Ja dobio drugarsku kritiku od Partije i 
uticajnih drugova, a zvanični organi me skinuli sa svih političkih lista 
na nivou opštine. Posjetio me i operativac Službe državne 
bezbjednosti. "Drugarski'"? me upozorio da se manim ćorava posla, 
kao što je kritikovanje Partije i sistema. 

Međutim, četiri godine kasnije, ponovila se slična situacija. 
Bili izbori i ja i moje radne kolege odbijemo prijedloge pojedinaca, 
predloženih u političke i državne organe iz Komiteta, za sve nivoe, 
obrazlažući da su isti nametnuti, nedemokratski 1 slično. Pošto se 
radilo o zaposlenim u instituciji informisanja i kulture, digla se velika 
frka. Mi smo proglašeni anarho-liberalima i opozicijom politici 
Saveza komunista. Ko je od nas bio na nekoj izbornoj-kadrovskoj listi, 
bi skinut. 

Ponovo smo, i oni i ja, dobro prošli. U spašavanju mene i 
mojih istomišljenika glavnu riječ su imali novinari većih državnih 
medija, izuzev sarajevskog Oslobođenja, koji su se stavili na našu 
stranu. I to, oni hrabriji, koji su se pomalo oslobodili diktiranog 
dvorskog pisanja. 

Pozva me tih dana u svoj kabinet moj rahmetli prijatelj, 
republički funkcioner, koji se i ovaj puta, dajući mig novinarima, bez 
direktnog miješanja, zdušno založio da me spašava. Uz kafu me 
priupita šta ima novo i što sam to ponovo Zaj.... Sugerišući mi da se 
čuvam, pruži mi knjigu, roman "Tvrđava" od rahmetli Meše 
Selimovića. Samo mi kratko reče: 


"Znam da si pročitao, ali čitaj ponovo!" 


Pozdravismo se. Bio sam iznenađen pozivom u kabinet, 
kratkim razgovorom i poklonjenom knjigom. 


Uveče, otvorih već davno detaljno pročitanu knjigu, koju toga 
dana dobih na poklon. Na prvoj, praznoj strani, posveta, bez ikakve 
poruke, samo kratko: "Drugu Šabanu od H......"', i njegov potpis. Meni 
čudno. Zašto mi je naglasio da ovu knjigu pročitam, kada je dobro 
znao da sam je temeljno čitao? Posebno mi je bilo čudno da mi je to 
on preporučio, s obzirom da sam Znao, pa i šira javnost, da se on, kao 
nosilac najznačajnijih partrijskih funkcija u državi, jednim dijelom 
nije slagao sa Mešinim = književno-političkim stavovima. Tako 
prevrćući bez reda tu poklonjenu, ganje-novu knjigu, zape mi za oko 
pasus na trideset prvoj strani, naznačen i svježe podvučen crvenim 
flomasterom. To je dio jednog dijaloga dva glavna junaka romana, 
Mula Ibrahima i Ahmeta Šabe. On glasi: 

—.. Mula Ibrahim me savjetovao: 


"Zašto ne loviš ribu? Izgleda velika ludost, što i jest, ali 
postane najveća strast. I brani čovjeka od drugih ludosti. Svijet se 
može rušiti, a ti ćeš, nepomičan buljiti u vodu. Najveća mudrost je da 
čovjek pronađe pravu ludost. Da je vlast pametna, naredila bi svima: 
udicu u šake, pa na rijeku, lovi ribu! Ne bi bilo buna ni nereda. Kažem 
ti: lovi ribu, Ahmete Šabo!" 


'Ne mislim dizati bune, nije mi potrebna nikakva ludost. 
Miran sam, kao što vidiš." 


'Isuviše. Toga se i bojim. Bojim se šta će biti kad se probudiš. 
Lovi ribu, Ahmete Šabo!' " (završen citat). 


Sve mi je bilo jasno. Podvučeni pasus u poznatom romanu mi 
je rekao ono što mi je tada želio da sugeriše moj prijatelj. 

Ova knjiga, poklon moga dragog prijatelja i njegovom rukom 
podvučen pasus su mi tada i danas najdraži poklon i najveća poruka. 


Od tada, do današnjih dana, sugerisanu poruku sam uvažavao, mada 
nisam lovio ribu. 


Međutim, danas, u izmijenjenim prilikama i političkom 
ambijentu, i Meša bi se, ispisujući ovu misao, a i moj dragi spasitelj, 
preporučujući je meni kao političku poduku, prema istoj drugačije 
odnosili. Ime ovog mog prijatelja neću da pominjem u novinskom 
kontekstu, zbog respekta njegove ličnosti i pomoći koja bi za to 
vrijeme bila proglašena bogohulnom, a danas komunjarskom 
intervencijom i političkim "nemoralom" komunizma, od jednih te istih 
ljudi, koji su tada vladali a i sada su, uglavnom, na vlasti. Oni su, kako 
tada, tako i sada, zbog partijske "nepravovjernosti" sjekli glave, 
uništavali ljude, porodice, čitave organizacije i institucije. Hvala 
Bogu, situacija i vrijeme su promijenjeni. Biračke kutije nemaju očiju! 

S početka ovog priloga obrazloženi naslov u ovom vremenu i 
nekim zbivanjima indicira samo na neke pojave, koje su nekada davno 
nazvane Ponekim izbornim istinama, koje su i u pripremama za 
naredne oktobarske izbore vrlo slične. Jedina, ali nemjerljiva razlika je 
što u ovom vremenu o svim izbornim marifetlucima, pokvarenjaštvu, 
štimaljkama, plaćenim transferima, blago rečeno, blesavim pretnjama 

i lopovlucima se stvarno slobodno i govori i piše. Mi, stariji 
posmatrači i politički učesnici, na momente oko srca osjetimo studen, 
kada se povremeno na sceni pojavi poneko političko nedonošče i 
"abortira'! neku ideju ili pretnju svojstvenu Staljinu i prohujalim 
vremenima. To su takvi umovi koji bi narod, kada ih izabere, uspavali 
ili poslali da "lovi ribu", dok oni od države rade šta hoće. To je 
njihova želja. Narod će na izborima, nadam se, pokazati pravu istinu — 
da takvima ne treba davati vlast. 


Takođe, jedna od sadašnjih izbornih istina je da vladajuća 
struktura političara, svjesna svojih neuspjeha, onoliko koliko su 
prethodni nastojali da ljude iz dijaspore obavezno imaju na biračkim 
spiskovima, ubijeđeni da će za njih glasati, nastoji da "zaboravi" 
postojanje ovih glasača. Posebno je to mešetarstvo karakteristično za 
dijasporu preko Okeana, koja nije ni mala niti može biti zanemarljiva 
sa svojim višestrukim, intelektualnim, privrednim i političkim 
potencijalima. 

Na ovu temu se ovih dana očitovao i Kongres Bošnjaka 
Sjeverne Amerike, (SAD i Kanada), uputivši pismo predsjedavajućem 
Predsjedništva BiH, gospodinu Belkiću. 

Lično mislim da je ovo pismo dobra ideja i na pravu adresu 
upućeno. Međutim, imajući na umu izbornu strategiju vladajuće 
Alijanse, kako njen transparentni dio, tako i onaj tajni, za koji sam 
siguran da postoji, što je normalno, ovo pismo je trebalo da ima 
sasvim drugi sadržaj, ili ovaj postojeći znatno proširen. Novina u 
sadržaju bi trebala da sadrži upozorenje postojećoj vlasti da 
prekookeanska dijaspora zna da aktuelna vlast sa njenim glasovima za 
sebe, uglavnom, ne računa. Zato ta vlast i nije uložila, slobodno ću 
reći, nikakvoga truda da svi birači iz SAD-a i Kanade budu uspješno 
registrovani za naredne, oktobarske izbore u Bosni i Hercegovini. 

Imam utisak da sadašnji diplomatski predstavnici bolje 
komuniciraju od prethodnih sa BiH građanima koji žive u Sjevernoj 
Americi. Isto tako, hoću da iznesem utisak da su više kontrolisani i 
usmjeravani u svojim inicijativama iz Sarajeva. To je dobro, ako je 
dobronamjerno. Nije dobro, ako jedan dio kontrole i smjernica iz 
Centra u Sarajevu podrazumijeva i aktivnosti na tome da se 
potencijalni politički protivnici izbace, kroz neregistrovanje za izbore, 

iz izborne igre. Jasno da je za sve popravke sada kasno, ali BiH 
građani u SAD i Kanadi imaju bar pravo na izvinjenje, sa širokim 
obrazloženjem gospodina Beriza Belkića, koji posjeduje izuzetno 
velike ljudske i političke kvalitete, ali koji se igrom političkog slučaja 
našao na tom mjestu, kao predstavnik vladajuće Alijanse. 

Treća, za sadašnje izbore izborna istina tiče se najvažnijih 
izbornih subjekata. To su glasači i političke stranke i partije, za koje 
će se oni opredjeljivati u narednim izborima. 

Sto se tiče manjeg BiH entiteta, tu je već sada sve "izabrano". 
Kako god srpski, većinski dio biračkog tijela bude glasao, vlast će 
dobiti Srpska demokratska stranka, sama ili, u gorem slučaju, u 
koaliciji sa nekom drugom strankom, a skoro sve u Republici Srpskoj 
u programskoj osnovi imaju ugrađen velikosrpski antibosanski cilj. Ja 
bih volio da ovo ne bude pogođena procjena, ali ona je kod mene 
većma utvrđena poslije prevashodno političkog, pa onda i sportskog, 
nedavnog debakla na nogometnom susretu u Sarajevu reprezentacija 
Jugoslavije i Bosne i Hercegovine, gdje je glavni politički, i to 
državotvorni gubitak, imala država Bosna i Hercegovina. 

Biračko tijelo u Federaciji je razvučeno između ideje cjelovite 
i multietničke države Bosne i Hercegovine i straha da se zbog želje za 
ostvarenje ove ideje ne dovede u pitanje i jedan narod i jedna cijela 
država, u čijem jednom, malo većem dijelu, živi taj narod. Ovo 
objektivno prijeti, ukoliko se bošnjačko izborno tijelo iscjepka između 
partija sa bošnjačkim predznakom i onih sa multietničkim programom. 

Najernje, ali realne pretpostavke govore da će taj narod, 
bošnjački, pa i svi drugi narodi koji žive u državi Bosni i Hercegovini 
i poslije ovih izbora, bez obzira koja vlast pobijedi, biti gubitnici. Daj 
Bože da griješim u ocjeni! 

I najvećoj građevinskoj budali je jasno da na izgradnji jedne 
kuće može raditi više majstora uspješno samo ako imaju dobro 
razrađen građevinski projekat. Isto važi i u politici jedne države i 
jednog naroda. Samo što u politici građevinski projekat biva 
zamijenjen državnim = nacionalnim programom. = Nažalost, tog 
bošnjačkog, a još manje  bosanskohercegovačkog, državnog 
nacionalnog programa, još nema ni na dalekom horizontu. A majstori 
rade svako prema svojoj zamisli, a najčešće napamet, odoka. 

I, konačno, još jedna za ove izbore izborna istina je da će se 
većina građana odazvati svojoj građanskoj dužnosti da glasaju. To je 
dobro. Ali, još bolje bi bilo da narodni izabranici u vlasti u državi 
konačno shvate da su oni i država izabrani da služe narodu, a nikako 
da narod služi njima, i da tokom svog izbornog mandata taj narod ne 
šalju da lovi ribu i spava. Mogao bi se, zbog neugodnog položaja u 
kome je uspavan nažuljati, razgoropađen, ljut, probuditi i...??? 

Pa, eto, od mene u ovom prilogu toliko. A ako oni nekadašnji 
moji progonitelji, prozvani u uvodu u ovaj prilog, koji i sada 
uglavnom drže vlast, žele da me progone, bujrum! Samo prethodno, 
zbog kulturnog reda, ukoliko ga imaju, neka me o tome obavijeste na 
adresu u inostranstvu gdje trenutno, privremeno živim. Istu ima 
redakcija ovog lista u New York-u. 

SAMO JOŠ OVU KNJIGU DA NAPIŠEM 


Počelo je to pet šest godina prije našeg Bosanskog rata. 
Političke promjene u tadašnjoj državi, koje su se tada počele dešavati 
iznjedrile su i neke neobične pojave u sferi publicistike i javnog 
objavljivanja intelektualnih tvorevina svake vrste. Posebno je to došlo 
do izražaja u oblasti književnog stvaralaštva. U tim godinama, 
bukvalno, nailazi val hiper-produkcije knjiga, proze, poezije, 
esejistike, memoara...?! Sve bi to bilo uredu, da ta književna 
pvstvaralaštvac, najvećim = dijelom, nisu bila, najblaže rečeno, 
sumnjivog  književno-vrijednosnog kvaliteta. Ta sumjetničkac, 
književna raspojasanost je posebno došla do izražaja u godini 
neposredno prije početka rata. Oživljava nekvalitetan kvazi-pjesnički, 
guslarski  deseterac_ i memoarsko pripovijedanje, obojeno i 
determinisano nabojem nacionalizma i međunacionalne netrpeljivosti, 
koje su širili autori tih para-književnih uradaka. 

Za taj period je karakteristično da su se kao izdavači ili 
izdavački sponzori takvih pisanja pojavljivala nacionalna kulturna 
društva. U ovome je posebno prednjačila yxProsvetaa, kulturno društvo 
Srba. Interesantno je da su na poplavu ovih i ovakvih pisanja ostajali 
gluhi istinski intelektualci, književni kritičari, estetičari, etičari, 
filozofi... Imao se utisak da je stvarni književni senz pretvoren u mrtvo 
more, po kome valjaju talasi beznađa i književne prljavštine. U 
takvom "kritičkom" okruženju i letargiji su mogli proći, kao pjesnički 
prihvatljivi, bez ikakvog odgovora javnosti, stihovi tipa: yxHoće, čoče, 
hoće, čoče, gradit crkvu nasred Foče.x Ove stihovane budalaštine i 
bezobrazluke je izgovarao tada uvaženi prof., nažalost dr., kasnije 
četnički zločinac, jedan od kreatora etničkog čišćenja Foče i okoline, 
Vojislav Maksimović, u uvodima u svojim govorima na takozvanim 
obnoviteljskim skupštinama Srpskog kulturnog društva yProsvetać po 
gradovima Bosne i Hercegovine. Isti su ušli i u njegovu tadašnju 
pisaniju, uobličenu kao knjiga. 

Ovo je samo jedan primjer stavljanja književnosti u funkciju 
poziva na zločin i operacionalizaciju književnosti kao političke estrade 
u dnevno-političke svrhe. 

Početak rata je u ovoj obl 


asti donio određeni red i uspostavio 
sistem. Nacionalističke, ratno-hu 


iškačke bulumente, svaka na svoju 
stranu su odnijele i svoje novokomponovane, književne i izdavačke 
komplete. Bolje rečeno, svaki narod je ost 


baštinom, onom stvarnom i onom novokom 
Bošnjački, 
Bosni i Hercegovi! 


ao sa svojom književnom 
ponovanom. 

i manji dio stvaralaca iz redova drugih naroda u 
11, stavljaju svoje književno umijeće i stvaralački 
poriv u funkciju borbe za opstanak i odbranu Republike Bosne i 
Hercegovine. Karakteristika skoro svih tadašnjih pisanja, kako već 
afirmisanih književnika, tako i onih koji su se tek javljali, bila je krik 
ka slobodi i poziv svijetu da se probudi iz uspavanosti i pomogne da 
se odbrani zemlja i narod od najezde desperadosa i zvijeri ljudskog 
izgleda. U tom periodu se povećava i broj novoštampanih knjiga od 
novih i sasvim nepoznatih autora. Pojavljuju se i neki novi naslovi, 
koji = stvarno čine = kvalitetan = iskorak = u književnosti 
bosanskohercegovačkog kulturnog miljea. 


Međutim, vidljiva je, i to značajna, hiperprodukcija 
nekvaliteta i književnog šunda. Ali, u nedostatku drugih sadržaja, u 
ratnoj izolovanosti to je čitano, a autori su se uspavljivali u ubjeđenju 
da su stvarno postali pisci. Manje-više, najveći dio tih nazovipisaca i 
tih knjiga je već danas zaboravljen. Dakle, odlaskom rata otišla jei 
književnost i poezija nastali na talasima ratne retorike, tipa rime: 
nPuščica, slobodica, zemljica, kućica. 

Poratni razvoj bosanskohercegovačkog društva i države, u 
svim njegovim segmentima, pa i u oblasti književnog stvaralaštva i 
izdavaštva je u fokusu analize autora ovog i drugih napisa. Poratni, 
sveopći entuzijazam je donio nove trendove u književnom izrazu. 
Ratno zaostajanje za savremenim svjetskim književnim tokovima se 
spontano htjelo nadoknaditi prekonoćnim, halapljivim usvajanjem 
novih svjetskih stvaralačkih kriterija i osvojenih umjetničkih sloboda i 
nesmetanog publikovanja stvorenoga. Ovaj trend, koliko god poželjan 
i neizbježan donosi i probleme, izazvane većim brojem književnih 
publikacija, koje ne zadovoljavaju osnovne književno-umjetničke 
kriterije da bi bile štampane. 

Na književnoj i publicističkoj sceni se etabliraju četiri grupe 
pisaca. 

Prvu grupu čine već potvrđeni i dokazani pisci, koji 
nastavljaju svoj rad po mirnodopskoj, uhodanoj sšemić. Oni svoj 
posao rade bez puno buke i medijske pompe, sa nesmiljenom 
stvaralačkom predanošću i upornošću. Svoje naslove predaju i 
objavljuju, uglavnom, kod renomiranih i provjerenih, velikih izdavača. 
Spremni su da strpljivo čekaju i po nekoliko godina, da im predata 
knjiga bude štampana. Uvjerenost u kvalitet onoga što su napisali im 
daje snagu za ovakvo strpljenje. 


Drugu grupu čine relativno mladi i novi autori, koji su 
uvjereni u kvalitet svoga pisanja, koji shvataju da za sve treba imati 
strpljenja, pa i za to da se dođe yna reda za štampanje napisanog. To 
su oni autori koji čine stvarni podmladak u redovima pisaca od 
karijere. 

Treća grupa su bivši ili aktuelni političari i vojnici. U pravilu 
višeg ranga i pozicije. Njihovi radovi nemaju, ili skoro da nemaju 
nikakav trajni književno-umjetnički, pa ni historijski značaj. Razumije 
se, i ovdje treba respektovati izuzetke. Pisci iz ove grupe koriste svoj 
uticaj i politički kredibilitet da bez ikakvih problema nađu finansijere 
svojih knjiga. Vrlo često pokupe i značajne honorare i materijalno 
profitiraju na račun državnih ili nekih nevladinih organizacija koje 
drže pod svojom kontrolom. Ovim postupcima oni se svrstavaju, 
rame uz rame, sa ratnim i poratnim privrednim profiterima i 
tajkunima. 

Četvrtu grupu čine pisci, ili bolje rečeno oni koji misle da su 
pisci, koji, u principu, sa književnošću i književnim izrazom nemaju 
ništa zajedničkog. Njihove knjige čine onaj dio knjižne produkcije 
koja je sama sebi cilj. To su knjige koje čitaju samo njihovi autori, 
porodice i prijatelji. Ovo pisanje, najvećim dijelom, nema nikakve 
vrijednosti sa stanovišta jezika, stila, kompozicije..., kao elementarnih 
književnih kriterija. Trenutno, ova grupa čini najmasovniji dio među 
onima koji plediraju da se bave književnošću i time utiču na društvene 
tokove u njegovom najznačajnijem i najosjetljivijem dijelu. Oni 
zajedno, sa takozvanim piscima iz treće grupe, tvore opasnost koja 
teži pojeftinjenju kriterija kojima se mjeri, ne samo zrelost književnog 
stvaralaštva jedne države i jednog naroda, već i sama zrelost te države 
i njenih naroda. 

Logikom veze sa nacionalnom i državnom maticom, 
refleksom kulturnog prožimanja nas ovdje u dijaspori i njih dole, sve 
ovo ima značajnog odjeka i na nas i na naše ponašanje i poimanje 
kulture i književnosti ovdje u tuđini. 

Globalnom komunikacijskom uvezanošću svijeta i internet 
kontaktom sa svim aktuelnim javnim zbivanjima dole u zemlji, mi 
držimo stalnu vezu i sa književnim kretanjima. Negativni trendovi iz 
te oblasti itekako imaju uticaja na nas ovdje. Tako, malo-malo pa se 
posredstvom naših egzotično, raznorodno organizovanih asocijacija, 
ovdje pojave kulturnjaci svake čehre i karaktera: pjevači, humoristi, 
zabavljači raznih vrsta. To su, uglavnom, ljudi čiji zabavljački opus 
nema stvarnih umjetničkih kvaliteta, koji hoće lahku, brzu i dobru 
zaradu. Iza njih počesto nastupaju, po ponašanju slični dvorskim 
ludama, pisci iz treće i četvrte grupe i, prezentujući nam uživo svoja 
sknjiževnak ostvarenja, nastoje da uzmu neku novčanu crkavicu. Ta 
naplata se često pravda dijeljenjem objavljenih knjiga ili direktnom 
prodajom tih knjiga. Čini mi se da je suvišno napominjati da su 
izdavači tih knjiga, privatno, autori ili, u boljem slučaju, neke sasvim 
nepoznate yizdavačke kućeć. 

Nerijetko, toj izdavačkoj poplavi se priključuju i neki ljudi iz 
dijaspore, čiji su pisani radovi, velikim dijelom, sumnjivog ili 
nikakvog kvaliteta i bez ikakve književne poruke. Međutim, valja 
napomenuti da su ova pisanja iz dijaspore, bez izuzetka, sva nabijena 
stvarnim emocijama, patriotizmom i nostalgičnim songom. Ovo ih 
čini vrlo bliskim ratnom, masovnom pisanju i pjesničkom govorenju, 
koje, ponekad, ima poruku i trenutnu, uglavnom nikada trajniju 
vrijednost. 


Imam utisak da ljudi od književnog zanata još ne osjećaju 
opasnost od ovih negativnih trendova i ne bave se mogućim 
posljedicama koje može proizvesti ovako liberalizovana izdavačka 
djelatnost. Čini mi se da državne institucije, zadužene za yhigijenua 
predmetnih djelatnosti, nisu na nivou zadatka, ili, pak, nije stvoren 
normativni prostor za njihovo stvarno "miješanje" u svoj posao. 


Ne znam kako protumačiti zakonsko uporište da nadležno 
ministarstvo daje pravo na publikovanje i distribuciju bez poreza svih 

književnih sadržaja za koje autor istih pribavi jednu, a u boljem 
slučaju dvije odgovarajuće pozitivne recenzije. 


Nema stvarnih kriterija, ko može biti recenzent. Naprimjer, 

zbirke pjesama. To se pretvorilo u sitni biznis lokalnih srednjoškolskih 
. profesora i češće samozvanih, sa objavljenom jednom knjigom ili bez 
nje, provincijskih pjesnika. \ 

Ovaj, formalni uslov, omogućuje da autor dobije odobrenje i 
knjigu da na štampanje. Male štamparije, najčešće registrovane i za 
izdavaštvo, po principu, skoliko para, toliko muzikex, štampaju tiraž 
onoliki za koliko je autor pribavio para. Tako imamo nemalo slučajeva 
da knjige izlaze u tiražu od, recimo, trideset primjeraka! Ovo bi bila 
smijurija da nije žalost. Rađa se nešto što je prije rođenja osuđeno na 
smrt. Pa ako je riječ i o promašenoj knjizi, previše je! 

Ovakvim inertnim stavom, prema oblasti koja čini dušu i 
naroda i države, institucije sistema, zajedno sa književnim i kulturnim 
poslanicima, čine veliku grešku, da jednoga dana odgovaraju za 
nečinjenje ništa na polju da se spriječi dekadentni trend književnosti, a 
preko nje i kompletne kulture u državi. I da se književnost i izdavaštvo 
provincijalizuju do te mjere, ne treba se čuditi kada u susretu sa 
dragim, ali polupismenim prijateljem, kao izgovor za njegovu žurbu 
čujemo obrazloženje: 

ypŽurim, znaš, hoću da završim pisanje knjige. Da je predam 
na štampanje, ne bi I" bila gotova prije godišnjih odmora, da je mogu 
dati jaranima kada dođu s vana na odmor.x I autor ovih redova je pred 
početak ovog ljeta imao takav jedan susret i razgovor. Tog prijatelja, 
zbog žurbe, nije stigao pitati niti o čemu to on, zbilja polupismen, tako 
usiljeno piše. 

Kasnije je saznao da mu je polupismeni prijatelj objavio 
knjigu o tome kako se peče šljivov pekmez u kućnoj radinosti, i to na 
petnaest stranica, zajedno s predgovorom. Nije uspio saznati ko su mu 
bili recenzenti! 

UGROŽEN IDENTITET - KOME 


Uobičajeno, manje-više, već smo se navikli da nam žene 
ovdje u tuđini, jedan dan u hefti, najčešće predveče, odu na njihovu 
žensku sjedeljku. Ove sjedeljke, redom svaki puta kod druge, po redu, 
žene organizuju po svojim kućama i stanovima. Djeci jednostavno 
kažemo: "Mati je otišla sa ženama ili mati danas ima žene", što bi bila 
kao šifra, slobodni smo da kod kuće radimo šta hoćemo, ili, u drugom 
slučaju, moramo se izgubiti iz kuće, da ne smetamo ženskom sijelu. 
Ustvari, to je jedan lijep ženski bošnjački običaj, da se u hefti ili bar 
svake dvije hefte, žene iz mahale okupe na jedno mjesto i uz kahvu i 
kolače, sahat-dva, bez prisustva nas muškaraca, za svoj račun 
promuhabete o svemu i svačemu. Takav običaj su, eto, uspjele 
nastaviti i ovdje, u kanadskoj megagradskoj "mahali". Ja im taj običaj 
cijenim i hvalim na sav glas, makar, među nama rečeno, ponekad sam 
kao ljut, zašto baš sa tim ženama moja žena troši petkom, dan uoči 
vikenda, tih sat-dva. Kao ljutim se zbog petka, a isto bi bilo da jetoi 
neki drugi dan. 

Elem, od tih njihovih ženskih sjedeljki mi, muževi, nađemo 
načina da izvučemo i neke koristi. Od toga da to vrijeme potrošimo za 
svoju dušu, bez ženinoga čondranja da smo stalno na internetu, da 
stalno gledamo na televiziji Historijski kanal, do toga da nas ona po 
povratku, onako uz našu kahvu, podrobno informiše o najnovijim 
vijestima iz naše bošnjačke zajednice, ovdje u tuđini. To međusobno 
"informisanje" je tako dobro i detaljno, da bi na istome mogli da nam 
"zamjere" i visokosofisticirani informativni sistemi. Obavijestimo se 
mi tako o svemu: ko je s kim..., ko je zašto..., gdje je ko koga..., kada 
će ko..., ko je dobio work off i...? Sve "krucijalna" pitanja i događaji. 
Ta kahva u petak, kasno uveče, sa našim ženama, uvjeren sam, svima 
nama puno znači. Pretresemo i istrehamo sve živo. Zadovoljni, 
zaključimo uvijek isto, otprilike kao: Ko naš narod, kakav je takav je, 
ne možemo ga promijeniti, (što je po meni dobro) ima svoj način 
života i neće da ga mijenja, (i to je dobro) a od ovako velikoga grada 
Je napravio mahalu u kojoj jedni druge ogovaramo, olajavamo, 
pomalo lažemo jedni druge (to nije dobro) i pomalo se počinjemo 
baviti sami sobom (što je vrlo loše). 

E. cilj ovog napisa i jeste ovo posljednje, to jest, kad se čovjek 
zabavi sam o sebi. U našoj, bošnjačkoj tradiciji je ostala vrlo teška 
kletva: "Dabogda se zabavio sam o sebi.? Može i: ",..sama o sebi." Tu 
kletvu Bošnjaci upućuju onda kada im neko nanese toliko belaja, da 
više u svojoj nemoći niti taj belaj mogu spriječiti, niti posljedice 
popraviti. Zbog tog bavljenja same sa sobom jedne prisutne žene, na 
jednom ženskom sijelu, čuo sam, prisutne Bošnjakinje su se malo 
sporečkale. Znam i oko čega. To ću ilustrovati primjerom moje 
osamdesetogodišnje matere. Ona je u ratu, u toku i poslije svakog 
četničkog granatiranja, u svojoj staračkoj nemoći i bespomoćnosti 
činila jedino što može, stajala na namaz i klanjala. Poslije davanja 
selama bi samo kratko rekla: 

"Daće dragi Allah, dž. š., zabaviće se oni sami o sebi." 

Ne znam koliko je, i je li materina kletva uticala, ali, eto, Bog 
je dao da su se ratni dušmani zabavili o sebi. Neki to bavljenje o sebi 
prakticiraju u Hagu, drugi u šumi, bježeći od ljudi, posebno onih u 
uniformama i sa oznakama SFOR-a, kao divlje zvijeri od lovaca u 
vrijeme dozvoljenog lova i treći, kojih je najviše, živeći život u 
neimanju i bijedi, obilježeni i zatvoreni u svoj fašistički brlog, koji 
zovu kao nekakva republika. To je, ustvari, samo civilizovan naziv za 
nešto u zločinu začeto i na zločinu stvoreno. Tako će to biti sve dok se 
oni ne prestanu baviti sami sobom a počnu, kao i sav ostatak svijeta, 
živjeti normalno uz svoje komšije, s kojima dijele istu državu i sve 
ono što ta država znači. 


I ovdje, u dijaspori, oni to svoje bavljenje samim sobom 
većma nastavljaju. Uglavnom su distancirani od svoje bosanske 
države. Od pomena njenog imena bježe k'o đavo od krsta! Kao ime 
svoje države izgovaraju ime jedne druge vještačke tvorevine, koja 
nikada po svojim sadašnjim granicama nije bila niti može biti njihova 
država. Govore jezik za koji kažu da nije bosanski. Zovu ga imenom 
jezika koji se po glavnim obilježjima, podjednako u svim dijelovima, 
razlikuje od njihovog kao i od bosanskog jezika. Kažu da im 
bosanskohercegovačka država "ugrožava" nacionalni Ma etnički 
identitet. Ustvari, ne priznajući bosansku državu koja je njihova, Ć 
prihvatajući kao svoju tu drugu državu, koja njih neće, probam 
dovode u pitanje, i to višestruko, svoj svekoliki identitet. Njiho 

dodvoričko, podrepaško ponašanje prema toj državi, koju oni zovu 
svojom a koja njih neće, ide dotle da i neke geografske pojmove, koji 
su uvijek u svom imenu imali posesiv bosanski, naprimjer: Bosanski 
Samac, Bosanski Brod i tako dalje, preimenovaše i podariše ideji 
velikodržavnih ambicija susjeda, koje oni prizivaju, želeći da im budu 
slugani. Tako sada imamo Brod i Šamac, bez Bosanski, a sa nekom 
drugom posesivnom imenicom, Petrovo Selo, bez Bosansko, i još 
puno gluposti. 

Kada su u pitanju ovi u dijaspori, valja reći da i po ovom 
pitanju ima časnih izuzetaka, ali zbilja samo izuzetaka. Međutim, sve 
to više toliko nije ni važno, kada se ima na umu šta se sve desilo u 
nedavnoj ratnoj prošlosti, koji su sve zločini nad nama Bošnjacima 
počinjeni, kolika je destrukcija Bosni i nama, njenom bošnjačkom 
narodu napravljena. Nije to više važno ni sa stanovišta BiH države u 
svjetskoj zajednici država, koja je sva stradanja Bosne i Bošnjaka 
nezainteresovano posmatrala, sve do momenta dok nisu bili ugroženi 
neki temeljni interesi velikih sila. Onda su, preko noći, našli načina da 
se fašistički monstrum zaustavi i bosanska država zasada spasi. Platili 
smo mi Bošnjaci to spašavanje našom bošnjačkom, ljudskom krvi i 
našim ljudskim mesom i imetkom. 


Kada ovakve redove ispisuje, čovjeka spopadaju teške i crne 
misli. Ne može a da ne pomisli na sadašnju predizbornu situaciju, 
koja indicira, od tri globalne učesnice u izborima, pobjedu dvije nacio- 
fašističke grupe. Neizvjesno je samo naše bošnjačko izborno tijelo, 
kome prijeti da u multinacionalnoj, bosanskoj državotvornoj težnji 
bude iscjepkano, podijeljeno, poderano i, na kraju, ne daj Bože, 
uništeno, politički i biološki. 

Sve ovo pišem, idući okolo da bih došao na mala vrata teme 
koju želim da '""'načnem" ovim redovima, a koja je inicirana ženskim 
sijelom iz uvoda u ovaj tekst. 

Dakle, te naše žene su na tom sijelu bile raznolikog sastava. 
Obrazovnog, socijalnog, političkog...! Jedina zajednička značajka im 
je bila ta što su sve već poprilično vremešne i što su sve rođene kao 
pripadnice islama. Znam, čitaoci će odmah reći, pa valjda su sve 
Bošnjakinje po nacionalnoj pripadnosti, ako su već iz. Bosne, i 
muslimanke. E, upravo tu i jeste kvaka. Našle se tu dvije sa vrlo 

interesantnim razmišljanjem. Starija gospođa a druga, mlađa, još 
gospođica. Za stariju nije sporno da se zaklinje u Bosnu kao svoju 
državu i izjašnjava Bošnjakinjom. Ali kaže da ona neće i ne vjeruje ni 
u kakvog Boga, da su je roditelji, ne njenim izborom, na svijet donijeli 
kao pripadnicu islama. Uredu, to je njeno pravo i njen stav, baš isto 
kao što je pravo ljudi na različito oblačenje, ishranu itd. 

Međutim, da bi se pripadalo jednoj ideji, kao što je, između 
ostalih nacionalnih, ideja Bošnjaštva, imaju minimalni uzusi koji se 
moraju poštovati kao odrednice te ideje! To su, bosanski jezik, islam 
kao jedina bošnjačka vjera, bošnjačka kultura, bošnjačka tradicija, 
bošnjački moral i etičke norme.. i, na kraju, kao krov svega 
navedenog, država Bosna i Hercegovina. Kada se ispoštuje navedeni 
minimum nacionalnih obilježja, svako može biti siguran u svoj 
bošnjački identitet. 

Evo zašto u kontekstu apostrofirah bošnjački identitet — zato 
što ona druga žena, od navedene dvije, postavi tezu, da je raspadom 
bivše Jugoslavije njen identitet upitan. Ona se nacionalno izjašnjavala 
i osjećala Jugoslovenkom. 


Zamislite do kakvih tema sve dođu naše dobre žene 
Bošnjakinje na svojim sijelima ovdje u tuđini. I zamislite, oko pitanja 
"'ugroženog" identiteta navedene gospođice, žensko sijelo se podijeli 
na tri dijela. Prvi dio su činile one koje ugroženi identitet "dočekaše na 
nož", po sistemu, ako ti je dobra Jugoslavija, eno ti je pa idi tamo! 
Ako ti ne treba Bosna kao država, onda ti ne trebamo ni mi {...!? 
Druga grupa je bila uobičajena socijalno-politička konstanta ćutologa i 
ljudi (u ovom slučaju žena) koji imaju svoje mišljenje, ali nisu sigurni 
da li se slažu s njim. Pa čekaju. Kuda većina, tu će i oni! U ovom 
slučaju većinu je činila ona prva grupa, jer je u trećoj grupi ostala 
samo žena sa "ugroženim" identitetom. Baš su ove Bošnjakine čudne, 
kada su i svoju sjedeljku pretvorile u kopiju bošnjačkog podijeljenog 
izbornog tijela! 

Na kraju, ovaj dijalog na ženskom sijelu se završio, sportski 
rečeno, neriješeno. Bolje reći, bez pobjednika. To podsjeća na sve 
naše bosanske nezavršene završetke. Dotična gospođica nije više 
branila svoj u pitanje dovedeni | Jugo- -identitet, ostale žene se nisu više 
trudile dokazati da je njen stvarni identitet bošnjački. Moja žena je 


204 


Bosniseja Razmišljanje u dijaspori 


došla kući razočarana, da nas još ima takvih koji ne razumijemo šta 
nam se desilo. Da su planovi za tragično stradanje Bošnjaka u prošlom 
ratu pravljeni upravo u državi na čiji se državotvorni i kvazi- 
nacionalni identitet poziva ova lutajuća "jugoslovenka". 


I na kraju, bez ikakvoga izokolnog filozofiranja, valja reći: 
Nacionalni identitet je ugrožen, ili može biti ugrožen, samo onome ko 
ne zna ili ne priznaje državu iz koje potiče, jezik s kojim ga je majka 
rodila, kulturu, tradiciju i vjeru kojoj pripada...! 

Nacionalnog identiteta nema svako onaj ko isključivo drugu 
zemlju prihvata kao svoju, svoju stvarnu državu osporava i razgrađuje, 
svoj maternji jezik naziva tuđim imenom i zarad tamo nekih luđačkih i 
fašističkih ideja udara na svoje komšije i prijatelje, s kojima je uvijek 
dijelio zlo i dobro. Svi takvi, kadli-tadli bivaju stignuti kletvom, "...da 
se bave sami sobom". Toliko, pa nek se prepozna svako ko misli o 
svom identitetu, stvarnom ili ugroženom! 


Bosniseja Razmišljanje u dijaspori 

ŽIVIMO PO PRAVILIMA RAP-a 


Ne znam zašto, svaki puta, kada sjednem da napišem nešto ili 
neki prilog za novine, namjerim da to bude nešto veselo, što će 
relaksirati i mene i čitaoce. Međutim, ne znam zašto, odmah upadnem 
u nekakvo smrtno ozbiljno stanje! To mi se dešava, neprekidno, 
zadnjih nekoliko mjeseci. Pokušavao sam sebi da objasnim šta se to 
zbiva sa mnom. Malo izokola, razgovarao i sa prijateljima. Džaba, 
nema fajde! 


Na kraju, "krivica" bila pala na kompjuter. Kaže moja žena: 


"Mani se sekiranja, nije tebe napustio duh šale i smijeha, već 
bi ti trebao napustiti kompjuter i vratiti se svojoj 'Biserici', mašini." 
(pisaća mašina kojom sam se godinama služio) 

Nit, žena rekla, ja povjerovao. Kad, vidi čuda? Ista stvar! Ni 
žena nije u pravu! Šta god ja započnem da napišem u šaljivom tonu, 
ono, na kraju, hoćeš-nećeš, na ozbiljno izađe. Pomirio se ja sa 
sudbinom. Pišem kako može. Ne tražim više odgovore na pitanje — šta 
se to desilo da više ne mogu u pisanje unijeti dovoljno duha i 
radosnog, lepršavog tona? Vratio se ponovo i nesretnom kompjuteru. 
"Amnestirao" ga od neosnovane krivice. Da bih se malo iskupio kod 
te pametne sprave, malo nešto više naučio o istoj, pa eto! 


Elem, tako neki dan odoh u prodavnicu da kupim i novih 
praznih disketa. U prodavnici, kao po dogovoru, naletjeh na jednog 
našeg čovjeka, poznanika, mog jarana, koga dugo nisam vidio. 
Obostrano se obradovasmo susretu. On je, inače, bošnjačka biološka i 
socijalna klasika. Nikad ni u čemu nikakve hiće. Šaljivčina i 
razbibriga. Pripada generaciji koja je u zrele životne godine ušla u 
vremenu pred sami rat. Onda kada je bivšu nam zajedničku državu 
drmala raznolika kriza, tako da nikada ni posao nije uspio dobiti. Bez 
posla se i oženio i kćerku dobio. Šaleći se, govorio je: 

Ma nije meni kriva država što nemam posao, već roditelji, 
kasno me rodiše, kad su sva radna mjesta već bila popunjena ovim 
starohanima. Pa ja požurih da imam dijete, da i ono ne bi kasnilo za 
posao." 

Po doseljenju ovdje u Kanadu, gdje je takođe poteško za 
posao, to bi tumačio riječima: 


"Neću da radim, nisam ni dole radio a živio sam, i to bez 
Welfare!" 


Međutim, dobio on posao i od tada ga ne viđam, vrlo rijetko. 
Samo čujem, kupio kuću, kupio novo auto, počeo raditi još jedan par 
time posao, (vrijeme kraće od pet sati dnevnog rada), kupio drugo 
auto, žena mu počela raditi full time posao (puno radno vrijeme), išao 
u Bosnu na odmor, obnovio u ratu spaljenu roditeljsku kuću, 
kupio...!? Posljednje što sam čuo je da ima probleme sa kćerkom. 


Odmah pri ovom susretu sam primijetio da nema one 
iskričavosti i radosti u očima i na licu. Sav mi je, nekako, izgledao 
izgubljeno i odsutno. Ni radost ovog susreta sve to nije potisnula. 
Predložih da sjednemo i popijemo "kanadsku brlju?" od kahve. 
Pristade, makar ovo moje "'brlju'? ne komentarisa. A on je tu kahvu 
tako prije redovno nazivao, zato što je filtrirana i različita od naše, 
bosanske. 

Uz šolju kahve, bez cigarete, jer je ovdje u kafanama 
zabranjeno pušenje, počesmo razgovor. Na moje pitanje: (Kako je 
jarane?" — samo je othuknuo. Poslije duže stanke pogleda me direktno 
u oči, prodorno, ispitivački, iskreno i odgovori: 

"Dobro je, ali da Bog da da ovakvo dobro nikada niko ne 
dočekao!" 

Nisam htio da se pretvaram da nisam u toku kako se odvija 
njegov život zadnjih dvije-tri godine. To ne bi bilo fer prema 
prijatelju. On je znao da u ovom gradu, svi mi Bošnjaci, jer nas nema 
puno, znamo sve jedni o drugima. Gdje i šta radimo, šta nam se 
dešava i gdje su nam djeca. Drugo je pitanje što nalazimo malo 
vremena za druženje i prijateljsko razgovaranje. 

Samo mu rekoh: 

Ne daj se, stari, drži se, bit će dobro, bolje nego što mislimo! 
Znaš kroz šta smo sve prošli pa smo, eto, živi, unekoliko zdravi i pri 
pameti!" 

Čini mi se da je ta moja tlapnja za utjehu bila kap preko ruba 
čaše! Vidio sam da ga je nešto ophrvalo. Zasuzio je. Nije mogao da 

govori. Samo se zagledao u svoje stegnute šake na stolu, na koje su 
počele da padaju teške, muške suze. Ostao sam bez riječi. Zaćutao 
sam! Kratko je podigao suzne oči i u pola glasa rekao: 

"Oprosti, teško mi je, nemoj me ništa pitati. Hvala Bogu da si 
naišao!" 

Ponovo se zagledao u svoje čvrsto stisnute ruke. Nakon 
izvjesnog vremena ja mu rekoh: 


De popij kahvu." 
Samo toliko, i ništa više. Ponovo smo zapali u duboku šutnju. 
Osjećao sam da bih toliko toga ovom čovjeku za utjehu imao i želio 


reći. Ali mi se sve to zaglavilo negdje u prsima, zaglavilo do gušenja. 
Sjedio sam bez riječi. 


On je nevoljko počeo da pijucka svoju kahvu i kao da se 
nekome drugom obraća, počeo da govori: 


"Zadnje vrijeme život mi se pretvorio u haos. Ti znaš da sam 
dole bio kokuz i takav, kao od majke rođen, go k'o prst, doš'o ovdje. 
Primali smo prvo onu pomoć godinu dana od države. Poslije, kao i svi 
drugi, prebačeni smo na Welfair (socijalna pomoć). To je meni teško 
palo. Noćima nisam mogao da spavam. Postavljao sam pitanja sam 
sebi. Da li sam ja to iz svoje Bosne otišao zato što nisam imao posla i, 
eto, došao ovdje u ovu zemlju da ne radim, već da primam socijalu? 
Žena se na sve to lakše privikla. Govorila mi je da se ne sekiram. 
Nismo gladni i imamo krov nad glavom. Jedno vrijeme ja sam to 
prihvatao i, ti već znaš, pravio čemerne šale na račun svega toga. 


Čak sam i mojima dole u Bosni, na pitanje da li radim 
odgovarao da radim kod jednog gazde, kod koga se zaposle svi naši 
ljudi u prvim godinama života u Kanadi. I, znaš ti mene i moje 
budalaštine! Rekao sam da mi se taj gazda zove Welfair, a preziva 
Kanadski. Mati ko mati, nije skontala, samo je rekla: 

'Hvala Bogu, i to je neki čovjek odozdo, je li sine Makedonac, 
prezime mu je makedonsko?' 

Rekao sam da jest. Šta sam drugo mogao? Nisam imao duše 
da joj kažem da se šalim i da je Welfair socijalna pomoć! 

Ali, eto, desilo se! Dobismo poslove. Prvo ja pa onda i žena. 
U početku štimalo, imali različite smjene. Žena bi curicu ispratila u 
školu, ja je dočekao, dao joj ručak, nadzirao učenje... Međutim, treba 

nam zbog poslova, kupismo i drugo auto. Zagazismo i u treći kredit, 
pored prva dva, onog za kuću i onog za prvo auto. Ja moradoh početi 
raditi i drugi posao, par time. Lijepo se zaradi. Računamo, curica je 
poodrasla. Znaće se o sebi pobrinuti kada dođe iz škole. I već znaš, 


čuo si, kakve sada imam probleme. J...š i kuću, i aute, i poslove! Šta 
mi bi s djetetom?" 


Odgovorio sam, uobičajenim: 
=Jaaah, šta ćeš." 


On je, osjećao sam to, imao potrebu ovako nekome bliskom 
da se otvori, ispriča. I dalje je, lomeći prste, stezao ruke. Onda je 
podigao pogled. Namomenat sam u njegovim očima vidio tračak 
njega, nekadašnjeg obješenjaka, šaljivdžiju i razbibrigu. Trajalo je to 
vrlo kratko. Samo toliko koliko mu je trebalo da izgovori rečenice 
koje su ličile na zaključak dosadašnjeg toka razgovora: 

E, moj ahbabu, došli smo ovdje svi zbog istih ili sličnih 
razloga. Ne znam kako je ostalima. Ali, ja ti, brate, ovdje živim po 
pravilima RAP-a! 

Trgnuo sam se. Zadnja rečenica me nešto štrecnula. To RAP 
me je asociralo na vojsku. Na naoružanje i ratnu opremu. Kao ratna 
popuna, ili ne znam već šta. Malo sam se zbunio, a i uplašio. Da mi 
prijatelj nije upao u još kakav novi belaj? Čuj, nekakva pravila RAP- 
a? Svašta mi je u trenutku prošlo kroz glavu. Zaboravio sam i ono 
pređašnje, obješenjačko, kratko svjetlucanje njegovih očiju. Oprezno 
sam ga priupitao: 

"Šta ti je taj RAP, dragoga ti Allaha?" 

On je, kao da objašnjava nešto vrlo važno, ali manje-više 
svima poznato, odgovorio: 

%Pa znaš, to ti je ono: radno odijelo — auto — pidžama. Kako 
smo došli ovdje u Kanadu, svima nam to treba, i ništa više. Radno 
odijelo za posao, auto, da na vrijeme stignemo na posao i pidžama, da 
se odmorimo za posao. Nema života! Nema rahatluka! Nema društva, 
kao dole! A, evo, pomalo gubimo i dušu, a ja gubim i dijete." 


Zašutio je i ponovo se smračio. 

Pozdravili smo se. Nisam mu više upućivao ni isprazne riječi 
utjehe! Požurio sam, da ne zakasnim na popodnevni posao. A ideja sa 
početka ovog priloga da napišem nešto lepršavo, veselo, eto, i ovaj 


puta pretvori mi se u tužnu priču. Jah, šta ćeš, kad živimo po pravilima 
RAP-a! 

IZMEĐU POKRIVANJA (HIDŽABA) 
I RADIKALNOG FEMINIZMA 


Žali mi se poznanik, naš čovjek koji živi ovdje u Kanadi, 
rodom je negdje iz okoline Sarajeva. Kao, eto, vratio se odozdo iz 
Bosne, iz posjete, sav nezadovoljan. K'o biva, zaželio se svoje majke, 
koja je u dubokoj starosti i drage Bosne države, u kojoj ga ta majka 
rodi i zaljulja, pa išao dole. Ovo "k'o biva" upotrijebih iz razloga što 
je dotični došao u Kanadu prije više od dvadeset pet godina i do sada 
ne nađe za shodno da posjetom obraduje pomenute svoje dvije ljubavi. 
A čovjek je ovdje dobro zaradio i dobro se situirao. Pouzdano znam da 
i nekih drugih prepreka za posjetu nije imao. Prije će biti da se on 
odrodio i sve bio zaboravio. Helem, da vidimo šta je bilo. 


Veli on: 

Više od dvadeset i pet godina, dragi zemljače, ja nisam ni 
majke ni Bosne vidio. Ljetos konačno riješih da prije smrti, kojoj mi je 
majka zbog godina blizu", dobro je da ne reče i Bosna, "spremih sebe 
i najstarijeg sina i odosmo dolje u posjetu." 

=Elhamdulillah'' — rekoh. 

SAli, moj zemljače, ogorčen sam ti na ono što sam dole vidio i 
doživio! Znaš, ja sam sve ove godine ovdje uglavnom proveo sa 
našom braćom po vjeri, muslimanima Arapima. Oni su me naučili i 
vjeri i klanjanju, i sve ostalo oko islama. Znaš već, dole me to nije 
interesovalo, a bio sam i mlad. Kada sam sada dole krenuo, oni mi 
rekoše da čuvam na tom putu svoj iman i svoju islamsku vjeru. 

Normalno, ja sam i sebi i sinu obukao galabije (dugačke bijele 
košulje koje nose Arapi u pustinji). Na aerodromu, u Torontu i _u 
Njemačkoj, niko me ništa nije pitao. Međutim, u Sarajevu, pri 
aerodromskoj kontroli, kao da sam tuđin a ne Bošnjak. Prvo traže da 
ispunimo kartone sa pitanjima tipa odakle smo, ko smo, zašto 
dolazimo u Bosnu, koliko ćemo se dugo zadržati, koja je adresa gdje 
ćemo sjesti i slično. Pomalo nas ista pitanja i usmeno propituju pri 
graničnoj kontroli, i sve nas nešto zagledaju. Ja mislim, policija k'o 
policija, nepismena, pomalo i komunistički nastrojena. Ali, sve se 
pitam, šta im je. Zar ne vide da smo "pravi Bošnjaci", obučeni smo u 
galabije, imamo kanadske pasoše?! 

Slušam ja, a ured sam od ljutnje i od smijeha eksplodirao. 
Trpim teško, ali puštam da mi do kraja ispriča svoj glupi jad. 

Na putu od aerodroma do materine kuće, pri svakom susretu 
ljudi su nas nešto zagledali, čudili se. Većma su to činili kada bih ja 
progovorio naš bosanski jezik. Uz sve to, moj sin nije 'stigao' da 
nauči bosanski jezik, pa me na engleskom pita zašto svi ovi Bošnjaci 
nose odijela koja nisu muslimanska, arapska. Ja mu kažem da to i ja 
ne razumijem. Pa vi refugees (izbjeglice) ste nam pričali da se islam 
vratio u Bosnu?!" 


Ja samo što nisam prokuhao, ali trpim. Kao da je islam putnik 
pa može kad hoće doći, kad hoće otići iz Bosne! Uporno, bez 
primjedbe, slušam dalje priču izgubljenog Bošnjaka, koji svoju 
"bošnjačku" = prepoznatljivost legitimiše  galabijom, kanadskim 
pasošem i sinom koga nije podučio svome maternjem jeziku. 

Ovaj izgubljeni čovjek mi na kraju priče, koju niti imam volje 
niti živaca da prepričam u cijelosti, reče: 

Sve je to dole nikakav musliman i nije ni čudo što im je tako 
kako je. Jedva sam čekao da se vratim. Jedino što sam vidio a što je 
pravo je manja grupa omladine, 'pravih' muslimana, vehabija. Ne 
znam zašto, nešto ih ne vole? Moja mati im se čak ruga, naziva ih 
kratkogaći i bradice, uz napomenu da ona zna da je nošenje brade za 
muslimane sunet, ali da prije puštanja brade muslimani moraju 
Ispuniti neke druge uslove, koji sigurno nisu politički motivirani. A 
ovi nose bradice, uglavnom, iz estradno-političkih razloga. 'Znam ja 
njih i njihove roditelje i familije dobro'?, napominje mati. 

Na mene, kada me vidjela, grleći me je zagalamila: 

Zašto sa dugim pustinjskim košuljama rugafetiš i sebe i 
unuka mi!? 

Pitala me da nisam pobudalio, skren'o s pameti. Za hater 


njoj, odmah sam obukao bratovo odijelo sebi, a bratićevu haljinku 
sinu." 


Razišli smo se uz moje neodređeno: 
€Ah, šta ćeš!" Sve je to život!" 


I To mi je fraza, kada nekome ne dam za pravo, a ne bih da se 
sukobljavam. Razumjeli smo se. 

Kasnije razmišljam o ovom čovjeku, srcem stvarnom 
Bošnjaku, koga su vrijeme i njegov put nacionalne i vjerske 
emancipacije doveli na stranputicu ličnog identiteta, za koji uzor vidi 
u nečemu što nikad nije bilo bošnjačko. Ovo me je usmjerilo i na 
druga pitanja koja želim dotaknuti ovim prilogom. 


Prije toga, želim napomenuti da ni jednim dijelom pitanja niti 
hoću niti mogu da se upuštam u nešto što ekskluzivno moraju da 
tumače bošnjačke vjerske institucije i bošnjačka islamska ulema, ali 
želim da skrenem pažnju na urgentnost potrebe odgovora na pitanja, 
kao što su: 

Da li je nacionalno, bošnjačko izjašnjavanje, isto što 
bošnjačka islamska vjerska omeđenost? 

Onaj ko je odslušao početni kurs iz sociologije o naciji, zna da 
to NIJE tako, a svako onaj, pa makar on bio bošnjački islamski 
autoritet bilo kojeg nivoa ko misli da JEST, griješi i gura Bošnjake 
vjernike na stranputicu gore pomenutog pozajmljivanja nečega tuđeg, 
kao uzora našem specifičnom, bošnjačkom nacionalnom identitetu, 


čiji jedan, ali ne jedini element čini i islam kao bošnjačka religija. 

Da li oblačenje, kao dio kulture i običaja koji čini značajan 
segment bošnjačkog nacionalnog identiteta, može biti uslovljavano 
nečim što nikada nije niti može biti bošnjačko zbog klimatskih, 
geografskih, tradicijskih, islamsko-evropskih, političkih i inih drugih 
faktora? 

Moj odgovor je, NE. Ne na prvom mjestu zato što je bošnjački 
narod duboko uronjen u evropske narode, od kojih se razlikuje samo 
po tome što kao vjeru ima islam. Na drugom mjestu bi bio historijski 
razlog i osnove na kojima počiva islamizacija Bošnjaka, kao i vrijeme 
u kome je započela i put kojim je islam došao među Bošnjake 
(turskim, osmanskim osvajanjem u 14. i 15. vijeku), Ovim hoću da 
kažem da je u odnosu na turski uticaj, zbog direktnog vjekovnog 
kontakta sa istim, arapski uticaj minoran, jer bošnjačko nacionalno 
biće u svojoj modifikaciji se tek u novije vrijeme značajnije direktno 
susreće sa Arapima i arapskom kulturom, običajima i oblačenjem. 

Da li islam u Bošnjaka (njegove institucije) prihvata cijepanje 
islamskih vjernika po sektama, redovima i slično, kao naprimjer što su 

vehabije, ahmedije...?_ Ili islam u Bošnjaka ostaje u okvirima 
hanefijskog islama, koji je do prošlog rata bio jedini u Bosni? 

Ako je odgovor DA, za sve, onda ću kao obrazloženje 
prihvatiti demokratiju kao osnovu islama. Ako je odgovor za neke DA 
a za neke NE, onda to liči na radikalnu islamsku politizaciju. U tom 
slučaju, Bošnjacima u zemlji i širom svijeta to treba debelo 
obrazložiti. A ako je odgovor NE, onda za to ne treba nikakvo 
obrazloženje, jer je tako i donedavno bilo. Tada, sve u Bosni prisutne 
sekte i redovi izvan hanefijstva moraju biti zvanično osporeni i po 
principu knjigom na knjigu, riječju na riječ, ućutkani i onemogućeni u 
svojim, za maše bosanske uslove, kvazi-tumačenjima islama i 
zavođenjima bošnjačkih vjernika. 

Ovo su samo tri od mogućih još mnogo pitanja, koja vise u 
zraku iznad Bošnjaka i njihovog nacionalnog identiteta i koja traže 
urgentan odgovor. Mislim da su ovo ona važnija za nas koji živimo u 
dijaspori. Važnost im je uslovljena situacijom da bošnjačka dijaspora 
sebe profilira, ili može da se profilira baš u ovom vremenu koje 
nastupa kao faza njenog sazrijevanja i manje-više mirenja sa 
situacijom da se otišlo od kuće. Takođe, važnost urgentnih odgovora 
se nalazi u činjenici neukosti kod jednog značajnog broja Bošnjaka o 
našem izvornom bošnjačkom prakticiranju islama, kao i u običajno- 
-kulturnom vakuumu nastalom u godinama izbjeglištva, potucanja po 
svijetu i nerijetkoj odsutnosti svijesti o bosanskom jeziku i važnosti da 
se on prenese na generacije Bošnjaka koje su se rodile van Bosne. Ako 
na postavljena pitanja ne odgovorimo brzo, imati ćemo situacija da 
primjer mog poznanika, iz početka ovog napisa, od smiješnog i 
pomalo žalosnog izuzetka postane još žalosnije pravilo, da nam se 
buduće bošnjačke generacije iz dijaspore hvale arapskim pustinjskim 
oblačenjem i nebosanskim pasošima kao "krunskim dokazima" 
bošnjačke nacionalne pripadnosti. 

Na kraju krajeva, ni po muke ne bi bilo kada bi se svo to 
moguće odrođavanje zaustavilo u okvirima pitanja vjerske, kulturne ! 
običajne, islamske provenijencije. Međutim, opasnost će se pogubno 
povećati onoga trenutka, a on samo što nije došao, kada mladi ljudi, 
rođeni kao Bošnjaci, zbog nedovoljno ojačane svijesti o svom 
bošnjačkom nacionalnom identitetu i bošnjačkoj pripadnosti, počnu ! 

sami postavljati pitanja validnosti elemenata koji čine Bošnjaštvo kao 
autohtonu, nacionalnu, kulturnu, jezičku, običajnu i etničku zajednicu. 
A prvi korak da ta pitanja budu postavljena je već učinjen. Svjesno ili 
nesvjesno, ali to je onaj trenutak kada su bošnjački imami-hodže u 
zemlji i dijaspori, ne svi, jedan broj njih, praveći "izlete" iz vjere u 
politiku, sociologiju, psihologiju..., a očevidno je za to veći broj njih 
bio neuk, počeli da "tumače" sve što se može protumačiti kod 
Bošnjaka. 

Ta njihova "tumačenja" su ponekada bila toliko, blago rečeno, 
nesmotrena i neosnovana, da prijete da izazovu posljedice vrlo loše za 
Bošnjake. 

Kao ilustracija mogućnosti prethodno napomenute opasnosti 
može da posluži jedno tumačenje jednog od niza takozvanih ženskih 
pitanja. Objašnjenje na istu temu sam slušao u Bosni i u dijaspori, ne u 
Sjevernoj Americi, od naša dva bošnjačka hodže, u različitom 
vremenu. Pitanje je bilo o stvarnom, po Kura'nu dozvoljenom i 
poželjnom učešću žena u javnom društvenom životu. 


Nastranu to što su navedene hodže u svom "tumačenju" otišle 
dotle da ženama nisu "dozvolile? nikakvu javnu djelatnost. 
Neprihvatljivo je što su tim svojim "tumačenjima", i to oba na isti 
način, uvrijedili žene. Objašnjavali su "žensku pamet" kao nešto što je 
dvadeset godina čekalo, zato što tu pamet niko drugi nije htio da 
uzme, da bi na kraju od žena bila uzeta. 

Ovakvi i slični glupi biseri mogu kod ljepšeg i nježnijeg, a, 
bogami, počesto pametnijeg i sposobnijeg bošnjačkog dijela naroda da 
izazovu revolt tipa: "Ako je to stav islama, onda hvala lijepa." 
Posebno ovo može da bude pojava kod mladih Bošnjakinja, koje 
"uživo" bosanski duh, atmosferu i način šaljenja nisu bile u situaciji 
da osjete ili, pak, često da osjete i da se na ovakve ispade kao 
neozbiljne ne ljute! 

Jedna od meni znanih čestih reakcija Bošnjakinja na slična 
"tumačenja" je usmjerena ka objašnjenju, da će one, kao Bošnjakinje, 
da postanu radikalne feministkinje i borci za prava žena Bošnjakinja. 
Ne sporim da ovo može biti plod trenutne ljutnje i to u skoro svim 
slučajevima. Međutim, šta ako se jedna od njih stvarno zainati? A 
obično ni jedan inat ne vodi dobru. Ne znam šta ako neka od 
Bošnjakinja počne da tumači obespravljenost i potejenjivanje žene kao 

stil i dio bošnjačkog nacionalnog duha i kulture? Ne da bi nama 
muškima u ovom pluralnom i demokratskom svijetu bilo jao, jao bi 
bilo i njima dole u Bosni, a posebno čelnicima Islamske zajednice 
BiH, koji su odgovorni za sve istupe svojih službenika! Ne treba 
zaboraviti da radikalni feminizam u svijetu kao pokret sa razlogom i 
osnovom za cilj ima perspektivu i budućnost u kojoj žena ne smije i 


ne može biti niti u društvenoj zajednici, niti kao partner muškarcu, 
pojedincu, u podređenom položaju. 


Sve ovo moraju imati na umu svi oni koji traženjem {i 
uslovljavanjem da se samo Bošnjakinje zavijene i pod hidžabom 
(pokrivene) = smatraju pripadnicama islama-muslimankama, pa da 
prestanu sa agresivnim pretnjama i neprincipijelnim ubjeđivanjima, u 
kakvom kontekstu je nastala prethodna priča o hodžinskim 
"tumačenjima". Da se razumijemo, tih tumačenja mora i dalje biti, ali 
ona moraju biti prilagođena savremenim svjetskim kretanjima, čiji 
nerazdvojni dio moraju biti svi muslimani svijeta, sa svojim lokalnim 
običajima i tradicijom. U takvoj konstelaciji sveukupnih svjetskih 
trendova, Bošnjaci, kao jedina grupacija evropskih muslimana, moraju 
zauzimati mjesto koje im pripada u skladu sa njihovim vjekovnim 
specifičnostima, navikama i tradicijom, koje se, moramo to reći, 
znatno razlikuju od onih specifičnih afro-azijskim muslimanima. 

Treba uvijek imati na umu da su naše Bošnjakinje-žene 
spremne na dijalog i argumentovanu razmjenu mišljenja, kao što su i 
ova koja zadiru duboko u islamski moral, etiku i filozofiju. Jer 
Bošnjakinje, posebno one koje čine mladost u dijaspori, ne žive u 
pustinji, niti su spremne svoj duh podariti pustinjskim običajima i 
kulturi koja je stvarana nužnošću prirodnih uslova i teškoća. Ali, kada 
je u pitanju konkretno prakticiranje islamskih obreda, namaza, 
ramazanskog posta... e, tu se zna, one su uvijek bile uz nas, a često I 
ispred nas muškaraca, Bošnjaka. 

PODJELE KAO SUDBINA 


Na pisanje ovog priloga, odlučio sam se iz najmanje tri 
razloga. 

Prvi i osnovni razlog je rasplamsavanje još jedne, u nizu 
bošnjačkih podjela, koja se od dosadašnjih razlikuje po intenzitetu i 
po posljedicama za sveukupan bošnjački narodonosni korpus. Radi se 
o bošnjačkoj podjeli u Crnoj Gori. 

Drugi razlog je politička šutnja vlasti Bosne i Hercegovine, 
bosanskih centralnih medija kao i neizricanje njihovog stava oko 
podjela u ovom dijelu Bošnjaka, koji je, em najbrojniji, em za 
bošnjačku naciju najznačajniji dio bosanske, a pogotovu bošnjačke 
dijaspore. 

Treći razlog bi bio potreba za upozorenjem Bošnjacima 
Srbije, prevashodno Sandžaka i Bošnjacima u Crnoj Gori, na činjenicu 
da je ova najnovija podjela Bošnjaka Crne Gore uvod u podjelu 
bošnjačkog nacionalnog tijela u sadašnjoj državnoj, vještačkoj 
tvorevini, zvanoj Jugoslavija. Ova podjela je zasnovana na političkoj 
djelatnoj premisi: podijeljeni i posvađani Bošnjaci su sigurno slabiji, a 
u boljem slučaju mogu i da nestanu! 

Direktan povod ovom napisu je trenutna medijska kampanja u 
Crnoj Gori, koja čini dio aktuelne crnogorske izborne kampanje oko 
pitanja nacionalnog imena, Bošnjaci ili Muslimani-Crnogorci i 
kvalitetna poruka iz reportaže koju je donio ovaj list (Sabah br. 249), 
sa tradicionalnog okupljanja građana Crne Gore koji žive ovdje u 
Sjevernoj Americi, održanog 28. septembra u organizaciji 
Crnogorskog nezavisnog kulturnog centra u Njujorku. 

U ovom vremenu političkih previranja u Crnoj Gori postaje 
sasvim bjelodano da bošnjački nacionalni subjektivitet u budućoj 
mogućoj državi Crnoj Gori postaje nepoželjan u formi svoga 
potpunog nacionalnog i etničkog emancipovanog = ispoljavanja. 
Međutim, u sadašnjem političkom diskursu, crnogorskim vlastima ne 
odgovara da oni direktno budu umiješani oko nacionalnog 
izjašnjavanja pripadnika bošnjačkog etniciteta u smislu osporavanja 
istog, pa su ulogu povjerili bošnjačkoj petoj koloni, koja za svoj sitan 

politički šićar unosi zabunu među ionako zbunjene Bošnjake u Crnoj 
Gori i susjednim, Srbiji i Sandžaku. 


Kao i u svim sličnim situacijama, kada se hoće osporiti neka 
slobodarska ideja i demokratska tekovina, osporavatelji se prvo laćaju 
institucionalne legalizacije nečega što ne postoji ili postoji kao antipod 
progresu i dobroj namjeri. U ovoj situaciji, tu funkciju je dobila 
takozvana Matica Muslimana Crne Gore. Ova matica je kroz usta 
svoga predsjednika, gospodina Avdulja Kurpejovića, ovih dana 
odaslala poruku Bošnjacima da se manu crnogorskih Muslimana i da 
ih više ne ugrožavaju svojim velikobošnjačkim, nacionalističkim i 
asimilatorskim projektom. Odasla ovakvu poruku i osta politički živ! 
Valjda je politički život nešto drugo u Crnoj Gori u odnosu na ostatak 
svijeta. Bošnjak cinik bi na ovakve izjave rekao: "Dobro je da i mi 
imamo velikodržavni koncept, a ne samo naše komšije!" 


Međutim, ovakve poruke i djelovanja, u skladu sa programom 
na kome su iste nastale, imaju ili mogu da imaju pogubne posljedice 
za Bošnjake kao naciju, a posebno za njihov dio koji živi na području 
takozvane Jugoslavije. Pogubnost podjela koje izazivaju ovakve i 
slične "matice" i izjave njihovih čelnika će posebno doći do izražaja u 
momentu kada navedena Jugoslavija bude ušla u fazu dijeljenja i 
sukcesije i konačnog konstituisanja novih država, Srbije i Crne Gore, 
što je sasvim izvjesno. U momentu njihovog ustavno-pravnog 
uobličenja, Bošnjaci će proći loše ako budu pocijepani po nekakvim 
izmišljenim šavovima. A upravo to cijepanje je cilj sadašnjih kreatora 
politike stvaranja novih država, što je neminovnost, a koji hoće da 
raščiste prostor za koncept formiranja dviju država, koje bi bile 
ekskluzivno vlasništvo dva naroda, srpskog i crnogorskog. 

U toj situaciji, i političkom analfabeti će biti jasno da će svi 
ostali, a prevashodno Bošnjaci, biti svedeni u okvire nacionalne 
manjine ili, još gore, ustavom biti brisani kao narod koji živi 
vijekovima na tim terenima. Treba svakom Bošnjaku da bude jasno da 
bez imena Bošnjak njemu biva i formalno i stvarno uzeto pravo 
pozivanja na Bosnu i Hercegovinu kao matičnu državu. U tom slučaju, 
i država Bosna i Hercegovina gubi legitimitet da primijeni u svojoj 
reakciji odredbe Međunarodnog prava, koje joj daju legalitet da zaštiti 
pripadnike svog naroda u drugoj državi, i da eventualno primijeni 


218 


Bosniseja Razmišljanje u dijaspori 
ER a EI O TI pd EJ nje ta o SEE 
princip reciprociteta. Ovim bi crnogorska država završila nešto što je 
počeo crnogorski Vladika Petar Petrović Njegoš Drugi u 19. vijeku, a 
to je istragu poturica, čitaj etničko čišćenje Bošnjaka u Crnoj Gori. 

Posebno, u ovom političkom trenutku Bošnjaka Crne Gore, 
brine sjeme razdora koje je definitivno našlo plodno tlo u plavsko- 
-gusinjskom kraju, koji je zadnjih dvjesto godina bastion Bošnjaštva i 
simbol borbe za ostanak i održanje. Ovaj kraj nije podlegao u vrijeme 
nadiranja crnogorskih hordi, krajem 19. i početkom 20. vijeka, onda 
kada je turska imperija političkom nagodbom morala da se povuče iz 
tog kraja a Austro-Ugarska nije bila spremna da ga politički uzme 
sebi, mada je međunarodnu saglasnost za to imala. Ovaj kraj nije 
podlegao ni poslije pokolja 1913. godine niti poslije pokolja koji su se 
desili za vrijeme Kraljevine SHS ili pokušaja pokolja, ovih najnovijih, 
iz posljednje decenije prošlog vijeka, u režiji Miloševićevo- 
-Bulatovićevo-Šešeljevih četničkih koljača. 

Indikativna je i šutnja na zbivanja unutar bošnjačkog naroda u 
Crnoj Gori, bosanskih, a prevashodno bošnjačkih vlasti i relevantnih 
pojedinaca, kao i informativnih medija. Je li to oni ne osjećaju tegobe 
nas iz dijaspore kad se osjetimo napušteni od svoje matične države, ne 
razumiju te teškoće, ili je nešto drugo po srijedi? Ja bih rekao da je 
ovo posljednje, a to je: 

Do prije nedavnih izbora, aktuelne vlasti su se bavile sobom i 
svojom budućnošću. Takođe, ima se utisak da su glavni nosioci te 
vlasti pritisnuti ubjeđenjem, ugrađenim u ideološku osnovu njihove 
politike, da je nacionalno pitanje na Balkanu riješeno u bivšoj 
Jugoslaviji i da ne treba talasati oko tog pitanja. Međutim, u svim tim 
bivšim rješenjima, konačnica su bili Muslimani sa veliko m. Bošnjaci 
su tretirani kao da ih nema. Nereagovanje glavnih BiH, takozvanih 
nezavisnih medija, govori samo o tome koliko su oni zbilja nezavisni, 
kada ne smiju istrčavati prije svojih stvarnih šefova i mecena koji se 
nalaze u političkoj vlasti!? I ovdje ima časnih izuzetaka. 

Pod gornje možemo podvesti i primitivne, mahalske reakcije 
tipa: "Dosta nam je Sandžaklija"', koje su bez ikakvog stvarnog osnova 
proturane među običan svijet u Bosni u vrijeme netom prije prošlih 
izbora. Iste su imale za cilj da dezavuišu glasački dio populacije koja 
se uglavnom, poučena iskustvom velikosrpskog ugnjetavanja u 

krajevima svog porijekla, koji su preko Drine, na dosadašnjim 
izborima izjašnjavala za nacionalnu, bošnjačku političku opciju. 


Moja, možda o ovoj temi žešća reakcija isprovocirana je i 
time što pripadam dijelu bošnjačkog korpusa, porijeklom iz 
sjeveroistočne Bosne, gdje sam i značajniji period svog života odživio, 
a sad život živim i nasušni hljeb zarađujem u dijaspori, pa me i manji, 
a kamoli ovako veliki nemar matične države do srži zaboli. U tom 
cilju želim da naglasim potrebu odrešitijeg i određenijeg uključivanja 
u rasprave oko ovih podjela Bošnjaka u Crnoj Gori, Bošnjaka iz 
cijelog svijeta. Za ovo ima i razlog više, a to je što Bošnjaci 
crnogorskog i sandžačkog teritorijalnog porijekla u dijaspori imaju, u 
obrazovnom smislu, vrlo jake potencijale. Vjerovatno tačne 
informacije govore da samo na sjeverno-američkom kontinentu ima 
oko pet hiljada Bošnjaka sa ovih terena koji su završili fakultete, a 
značajan broj među njima su doktori nauka i magistri. Indikativan je 
primjer plavsko-gusinjskog kraja odakle, provjereno, u Sjevernoj 
Americi ima između tristo pedeset i četiristo Bošnjaka sa završenim 


fakultetima. I više od toga. Svi oni zauzimaju vrlo značajne položaje u 
državama i društvu SAD-a i Kanade. 


Ovaj intelektualni potencijal bi morao dići svoj glas u odbranu 
bošnjačkog nacionalnog identiteta u Crnoj Gori, Srbiji i Sandžaku. 
Od njih bi morale da idu osporavajuće vibracije prema kvazi-naučnim 
dokazima, slične onim kakve ovih dana u podgoričkoj "Pobjedi" 
plasira izvjesni dr. Avdulj Kurpejović, i podastire ih kao dokaze da 
Bošnjaštvo kao nacija negira muslimane Crne Gore i njihovo 
nacionalno biće. Za Boga dragoga, doktore, skini Staljinov šinjel sa 
crnogorskih muslimana i ispod ćeš naći Bošnjake! Ovaj prostor je 
dotičnom doktoru "Pobjeda" ustupila sa namjerom da isti pokuša 
dezavuisati Bošnjačku demokratsku koaliciju, koju vodi gospodin 
Harun Hadžić i Bošnjačku koaliciju gospodina Sefera Međedovića, 
političke subjekte koji kao ekskluzivno bošnjački nastupaju u 
aktuelnoj, predizbornoj kampanji u Crnoj Gori. 

Na ovu temu sam ovih dana kontaktirao i razgovarao sa 
jednim brojem Bošnjaka iz Crne Gore, koji žive ovdje u Sjevernoj 
Americi. Jedan od njih mi u kontekstu razmjene mišljenja reče da je 
ovo istorijski trenutak za Bošnjake u Crnoj Gori i na Sandžaku: "Biti 

ili ne biti?" Slažem se, ali uz dopunu sa mišljenjem jednog drugog 
Bošnjaka iz plavsko-gusinjskog kraja koji kaže: 

=Mi Bošnjaci se moramo, kad umremo, kopati stojećki, jer 
dosta smo za života čučali.?" 

Dobro je, i tako je! Bošnjaci Crne Gore kao i oni iz preostalog 
dijela svijeta moraju prestati sa čučanjem i uspraviti se. To 
uspravljanje potvrditi svojim uključivanjem, svagdje i na svakom 
mjestu, u javni život, u vlast i odlučivanje o sebi. 

Ovaj = prilog bih završio takođe sa konstatacijom jednog 
pametnog, meni do sada nepoznatog Bošnjaka iz Crne Gore, koji u 
prošlom broju Sabaha napisa: 

Ime je najveća vrijednost (govori o Bošnjacima) koje se 
nikad i nipošto ne može i ne smije zaboraviti. U protivnom, ostanemo 
li kao narod bez imena, osuđujemo svoje još nerođeno potomstvo da 
nestane sa tih prostora." (govori o Crnoj Gori) 


Slažem se u potpunosti! 

NISU BOŠNJAČKA TRADICIJA 


Zadnjih godina, podmladak nove bošnjačke dijaspore širom 
svijeta, pa tako i ovdje u Kanadi zasniva brakove, započinje novi život 
u bračnim zajednicama, neovisno od roditelja i matičnih porodica. 
Obnovljeni običaj šerijatskog vjenčanja u našoj matici Bosni | 
Hercegovini, ili u narodu za ovo uvriježenog izraza vjenčanja pred 
hodžom, našao je svoje mjesto i među mladencima u dijaspori. Ovaj 
običaj, pored svoje tradicionalne ljepote, zadovoljava i iskonsku 
težnju svih vjernika da se, eto, i u tom najvažnijem DA u životu malo 
razlikujemo od onih drugih, koji ne pripadaju našoj vjeri i 
svjetonazoru. Takođe, sa obnavljanjem ovog običaja, i dole u 
domovini i ovdje u dijaspori, Bošnjaci dolaze u priliku da svoje 
običaje za zasnivanje porodioce, kao najvažnije i temeljne institucije 
svakog društva, kompariraju sa drugima, izvlačeći iz toga ono što je 
poučno i korisno za dalje održanje i očuvanje našeg bošnjačkog bića. 


pouka su posebno značajni 
anadi i šire, u Sjedinjenim 


Navedeno poređenje i izvlačenje 
za nas u dijaspori, specifično ovdje u K 
Američkim Državama. Bošnjaci, sa obnavljanjem običaja vjenčanja 
pred hodžom i izmještanjem istoga iz nekada uobičajenih vjenčanja u 
kućama u objekte džamija i drugih zajedničkih bošnjačkih prostora, 
kao što su klubovi, centri i tome slično, u ovoj najintimnijoj 
privatnosti hvataju novi trend | ruše neke predrasude koje su 
inklinirale zaostalosti i zatvaranju žena u zidine na startu njihovog 
novog života u braku. 

Prisustvujući ovakvim 
bespotrebne i kičaste pojave, k 
tradiciji, ali su u najmanju ruk 
tradicijske osnove i ukusa. U tak 
dva svjedoka pri vjenčanju, 
pratilja i pratilaca, koji u o 
bošnjačkog šerijatskog vjen 
kičeraj. Ništa bolja situacija 
su česta pojava kod mlađih 


vjenčanjima, uočio sam i neke 
oje niti pomažu niti odmažu našoj 
u isforsirane, bez ikakve kulturne i 
ve spada pojava, pored tradicionalna 
u narodu zvanih kumova, i nekakvih 
čima svih koji razumiju kultni značaj 
čanja čine suvišnost i ceremonijalni 
nije ni sa rogobatnim vjenčanicama, koje 
, koje više podsjećaju na nadobudnost 

kraljevskog oblačenja nego na bezgrješnost mladosti koja započinje 
bračni život. Ovdje bi valjalo, možda, korigovati povremenu filmski 
kreativnu razgolićenost tih odora, koja nije primjerena vjenčanju pred 
hodžom, posebno u džamiji. Takođe, i pojava predbračnih skupova, 
zvanih SHAVER, koje saziva mlada nekoliko dana prije vjenčanja, 
kojima prisustvuje ekskluzivno ženski svijet, i gdje se mladoj uručuju 
pokloni je eminentno običaj drugih, nebošnjačkih kultura i 
vjeronazora. Ali, ako je to cijena našeg uklapanja u multikulturalne 
tokove u dijaspori, onda ne smeta, nek ostane, uz svijest da to nije 
naše. 

Međutim, ima nešto što je i neprihvatljivo za ovdašnje uslove, 
a što se razlikuje i od onoga što se dešava dole u Bosni. A evo o čemu 
se radi. Svi pravni sistemi-pravci, važeći u svijetu, rimski, anglo- 
saksonski, šerijatski, ili neki drugi koji se primjenjuje, pod vjenčanjem 
podrazumijevaju legalizovanje i legitimisanje zajedničkog života, koje 
priznaje država u kojoj je obavljeno vjenčanje i saglasno tome izdaje 
dokumenat kojim supružnici dokazuju postojanje braka. Ovaj 
dokumenat u Bosni se zove Vjenčani list. Uglavnom, sve zemlje 
svijeta imaju propisane, skoro iste pravne posljedice koje proizvodi 
vjenčanje, u smislu prava i obaveza koje mladenci prihvataju činom 
vjenčanja. Sama pripremna procedura za izlazak na vjenčanje se 
nijansirano razlikuje od države do države, a sve to u skladu sa 
odredbama Međunarodnog prava, dijela koji reguliše porodicu i brak. 
U Bosni i Hercegovini, u uslovima državnog sekularizma, vjenčanje je 
važeće isključivo onda kada se isto obavi pred nadležnim državnim 
organom, predstavljenim sa ovlaštenim licem. Vjenčanje po Šerijatu 
obavljaju nadležni vjerski službenici, imami i ono je isključivo 
vjersko-tradicionalnog karaktera i nema nikakvih javnih pravnih 
posljedica koje mogu izazvati prava ili obaveze supružnika pred 
državnim organima i institucijama. Takav odnos poštuju imami pri 
obavljanju svojih dužnosti pri vjenčanju. 

U Kanadi je propisano da, kao uslov pristupa vjenčanju, 
mladenci moraju pribaviti od nadležnog državnog organa Dozvolu za 
vjenčanje, (Marriage License). Ista se dobija u pravilu odmah, a 
najdalje u roku od četiri sedmice od dana podnošenja zahtjeva na 
propisanom obrascu. Ukoliko je jedno od mladenaca maloljetno, 

mlade od osamnaest godina a starije od šesnaest, onda zahtjev za 
Dozvolu za vjenčanje, (Marriage License) pored mladenaca potpisuju 
i oba roditelja maloljetnog mladenca. Dobijena Dozvola za vjenčanje 
važi tri mjeseca od dana izdavanja iste. Ukoliko se vjenčanje ne obavi 
u navedenom roku, mladenci u ponovljenom postupku traže 
produženje važenja Dozvole. 

Na osnovu dobijene Dozvole za vjenčanje, (Marriage License) 
vjenčanje može da obavi ovlašteni vladin funkcioner ili, ako se 
mladenci opredijele za crkveno vjenčanje, za Bošnjake. čitajte 
šerijatsko vjenčanje ili vjenčanje pred hodžom, vjenčanje obavlja 
vjerski službenik, imam, hodža. Ova lica moraju imati odobrenja 
nadležnog državnog organa da mogu vršiti vjenčanja. Pod ovim 
uslovima, sklopljeni brakovi su iste važnosti, nezavisno pred kojim 
gore navedenim ovlaštenim licem je brak sklopljen. Svaki brak koji je 
sklopljen mimo obrazložene procedure je ništavan, nevažeći. 


Sve ovo pišem sa namjerom da skrenemo pažnju na to da 
ovdje u Kanadi ima pojava sklapanja brakova mimo propisa, po 
nekakvom "brzom postupku", a pod firmom šerijatskog vjenčanja. 
Ubijeđeni smo da je to plod neobaviještenosti i neznanja procedure. 
Najčešće je to rezultat molbe mladenaca, da bi udovoljili roditeljima 
koji nisu saglasni da mladenci idu u zajednički krevet prije nego što se 
vjenčaju. Imami, hodže, nebitno Bošnjaci ili nebošnjaci, pritisnuti 
molbama i islamskim zahtjevom da prije zvanično sklopljenog braka 
mladenci ne smiju u jedan krevet, pristaju da, neovisno od zvanično 
propisane procedure, vjenčaju mladence. Ovako zaključen brak je sa 
šerijatskog stanovišta sasvim uredu, međutim, zvanično, u smislu 
legaliteta i mogućnosti legitimiteta pred državnim institucijama i 
organima on ne postoji. 

Ovakvo sklapanje braka se ponekada prakticira i zbog nekih 
sitnih računica", kao što je zadržavanje određenih socijalnih 
benificija, naprimjer Welfaira (socijalna pomoć nezaposlenima) i tome 
slično. Ali, ovakvim postupcima mladenci zadiru u sferu nezakonitog 
ponašanja i najčešće se to po njih završava nepovoljno. Mlade ljude 
treba upozoriti da je u osnovi bošnjačkog bića poštovanje kako 
Božijih, tako i ovozemaljskih propisa. Ovako sklopljeni brakovi mogu 
imati, pored zakonskih, pogubne i psiho-socijalne posljedice Za 

mladence. Jer, u bošnjački karakter je ugrađeno shvatanje da je brak 
pravi kada se za isti dobije važeća potvrda, Vjenčani list. Taj "papir" 
često biva presudan, da se brak sačuva u momentima kriza koje se 
javljaju u svakoj, pa i u bračnoj zajednici. Posebno nastaje mučna 
situacija, ukoliko se u ovako sklopljenim brakovima rodi dijete, jer u 
toj situaciji majka mora zatražiti priznavanje očinstva od muža koji 
jest otac, ali, eto, to mora na sudu potvrditi i dokazati. 


Dakle, u pokušajima ovakvih sklapanja brakova, najveću 
odgovornost, ipak, snose imami, hodže, koji odmah, kada prime 
zamolbu za vjenčanje, mladencima moraju skrenuti pažnju na obavezu 
poštovanja procedure, a u boljem slučaju uključiti se direktno i 
pomoći u prethodnim administrativnim radnjama. I na kraju, još 
jednom želim da upozorim da sklapanje nevažećih brakova među 
Bošnjacima jest pojava, ali nije pravilo. Nadam se da će i pojava biti 
dokinuta, a za dobro naše i našega uklapanja u životne regule zemalja 
gdje živimo. 

BOŠNJAČKO JEDINSTVO JE 
IMPERATIV DIJASPORE 


Sadržaj za ovaj prilog su odredile pojave karakteristične za 
postoktobarski izborni period, kako dole u Bosni i Hercegovini, tako i 
diljem svijeta, gdje žive ljudi koji se izjašnjavaju kao Bošnjaci ili 
Bosanci. Pomenute pojave se, uglavnom, tiču izbornih pobjednika i 
izbornih gubitnika, dakle partija i stranaka koje su učestvovale u 
izbornoj utakmici. To je razumljivo i normalno sa stanovišta politike 
kao javne djelatnosti koja se bavi vladavinom u društvu. Sve pojave, 
koje su uočljive kod pobjednika, u osnovi su prazno hvalisanje i 
gušenje u obećanjima dobrote koju će donijeti državi i ljudima koji u 
njoj žive, odmah kada preuzmu vlast. Oni drugi, gubitnici, slomiše se 
tražeći krivce za izborni fijasko negdje daleko od svojih redova, 
političkog mešetarenja, lopovija, kao i promašaja za vrijeme izbornog 
mandata koji su imali i proćerdali ne na svoju, već najvećim dijelom 
na štetu naroda. I ovo je normalno ako se ima na umu politička 
tradicija i historijski usud koji prati političke procese u Bosni pa i šire 
na tom području. 

Međutim, iz prisutnog halabuka se i ovaj puta komotno može 
aktuelizirati i prije izbora važeći rezon: u Bosni su se vlasti mijenjale, 
ali se u državi malo šta ili ništa promijenilo nabolje, za običnog 
čovjeka, građanina, jadnika koji je bez posla, a ako je zaposlen, onda 
je na čekanju, ako nije na čekanju, onda vrlo rijetko prima plaću, ako 
prima plaću, onda ju zarađuje nesigurno i nacrno, a ako već ima 
redovnu novčanu crkavicu, onda je penzioner. Naravno, sve ovo se ne 
odnosi na one koji su se uhljebili u državne službe | polahko ali 
sigurno grickaju budžetske pare, ne pitajući odakle iste dolaze. 
Ovakvim, administrativnim potrošačkim duhom, može se pojasniti sav 
haos i beskurpuloznost izbornih učesnika da se dođe na vlast, sjedne 
za budžetsku sofru i gricka. Ne pitaju ti brojni začešljani grickaroši 
budžeta kako onemoćala privreda i već poprilično škrta međunarodna 
zajednica uspijevaju namaknuti taj materijal za grickanje, koji se, eto, 
ne slučajno, zove novac iz budžeta države Bosne | Hercegovine. Nije 
bitno kog nivoa države, od opštinskog preko kantonalnog i entiteskog, 
do jedinstvenog bosanskohercegovačkog. 

Kada sam ovo rekao, ovih dana dok sam boravio u Bosni, 
jednom od pomenutih novozačešljanih kandidata za vlast, on se bez 
imalo stida i obzira s time ne složi. Kao prvačić što naučeno brojanje 
do dvadeset na traženje učitelja izruči kao iz rukava, i ovaj prvačić u 
politici mi odmah izdeklamova programske ciljeve, pazite, NJEGOVE 
partije sa kojima će on, dok se bori za njihovu realizaciju, "pomoći" i 
narodu i Bosni i Hercegovini. Na moju argumentovanu opasku da je 
Program krcat frazama i nerealnim ciljevima, da ne kažem lažima, on 
se ne zamisli, već me "presječe" riječima: 


Šta pričate vi koji živite vani, uostalom zašto vama dozvole 
uopšte da glasate, vi ste se opredijelili i izabrali drugu državu?!" 

Odgovorih: 

Aferim, i hvala tu!" 

Šta drugo da kažem čovjeku koji hoće u vlast a prije izbora 
odbacuje nas iz dijaspore koji imamo pravo glasa, a ima nas skoro 
pola koliko ima i njih dole u Bosni. 

Iz prethodnog sam zaključio da će rečeni začešljani, pošto 
sam saznao da je izabran, da se zalaže za dalje bošnjačke i bosanske 
narodonosne, produbljenije podjele u narednom periodu, i to na 
osnovi, ONI u zemlji i MI u dijaspori. Glupavo, ali moguće! Jer, ova 
linija podjele već odavno postoji. Ona bi po logici trebala da se 
smanjuje, međutim, ona će se, vjerovatno, i dalje povećavati. To 
povećavanje ne bi bilo toliko opasno da se zadrži na nivou običnog 
svijeta | surevnjivosti među ljudima tipa: vi ste vani, sve imate, mi 
smo ovdje, patimo se! Ali, ako predstavnici zvanične vlasti, pa makar 
to bili i oni najsitniji, takve podjele ne sprečavaju, a u gorem slučaju ih 
podržavaju, onda nam se svima loše piše. Postavlja se logično pitanje: 
ko je taj ko generira svu masu tih podjela u Bosni? Eh, vidite, sada je 
jasno! To čine oni začešljani i NJIHOVE partije. Ovaj posesiv njihove 
pišem verzalom iz razloga da imam povod da skrenem pažnju da je 
kod nas i političko organizovanje privatizovano, pa kako onda neće 
biti društvena imovina? A, vjerujte, svuda u svijetu i po definiciji i po 
čaršijskom lijepom običaju, politika je narodna, javna djelatnost, u 
kojoj rade ljudi odgovorni svom narodu. 

Zašto sve ovo napisah? Zato što se kao pripadnik dijaspore, ne 
svojom voljom, već voljom svakakvih prethodnih politika koje su 

samo moguće na Balkanu, pa saglasno s time i u Bosni, ne slažem da 


me bilo ko otpisuje ili politički zaboravlja. Najmanje ću to dozvoliti 
začešljanim vlastodršcima, koji budu makar i slični onima koji nas 
izlevatiše u prethodnih dvije godine. Ne samo ja, već svako razuman 
ne smije dozvoliti da ga u ime bilo kakvih NJIHOVIH partija, 
programa ili vođa vojtaju i varaju lopovi i trgovci patriotizmom, 
ljudskim dušama i osjećajima. Za nas, pripadnike dijaspore po nuždi, 
postoji samo jedna partija i jedna politika, a ona se Zove LJUBAV 
PREMA DRŽAVI BOSNI I HERCEGOVINI. 

Sve inicijative, sva udruženja i asocijacije nas Bošnjaka, pa 
definitivno i svih Bosanaca i Hercegovaca, koji ovom pitanju 
pristupaju sa stanovišta političkog interesa i programa neke od partija 
ili stranaka, djelujući iz partijskih filijala formiranih ovdje su 
neprihvatljive i vode daljem raslojavanju bošnjačkog i bosanskog 
državotvornog tkiva i bića dijaspore. 

Ovim konkretno hoću da upozorim na istrčavanja pojedinaca i 
grupa, koja su prenijele i neke novine, između ostalih i Sabah, i dobro 
je da jesu, kako ti pojedinci i grupe slave pobjedu jedne stranke i 
jednog političkog koncepta. Takođe, oni upućuju pozdrave i čestitke 
€pobjednicima? u ime ..svih Bošnjaka Amerike... S čijim 
dopuštenjem i kojim pravom tamo neko, samozvano, sve nas trpa u 
jedan koš i pod jedan duhovni, idejni i politički kišobran? Ja se 
duboko ne slažem sa lopovijama i nesposobnošću prethodne vlasti. 
Onaje takva, jerje defakto izašla ispod komunističkog šinjela, ali isto 
tako osuđujem i ne slažem se sa nesposobnošću vlasti koja je bila prije 
ove prethodne, a čiji su politički sljedbenici, ovi sada izabrani na 
oktobarskim izborima. Ovo se odnosi na sve "pobjednike" u oba 
entiteta i u sva tri naroda. 

A Imenicu pobjednici pišem u navodnicima, zbog toga što 
stvarnih pobjednika i nema. Zašto? Zato što su, od cca 53%, koliko je 
birača izaslo na izbore, "pobjednici" dobili izmedju 32 i 36%. Prosta 
računica govori da 53% izašlih na izbore čine oko 1.200.000. birača, 
a od toga, recimo, maksimalnih 35% je cca 420.000 birača. Ako je U 
Bosni i Hercegovini registrovano cca 2.300.000 hiljada birača, onda 
brojka od 420.000 hiljada birača u procentima iznosi cca 19—20% od 

ukupnog broja registrovanih birača koji su glasali za "pobjednike". 
Ovo su neumoljivi rezultati, koje je omogućio Izborni zakon, 
oktroisan od međunarodne zajednice, po kome je svaki broj odazvanih 
na izbore mjerodavan i važeći. Nema donjeg praga, ispod koga izbori 
bivaju nevažeći. Ovo je pozorište apsurda u politici. Reditelji su 
stranci, a birači su samo nekad dobri, a nekad slabi glumci — i ništa 
više. 

Zašto gore navedene istupe nazvah istrčavanjem? Zato što mi 
u dijaspori, kroz učešće u izborima i davanje glasova izabranicima, 
privatno treba da se opredjeljujemo u skladu sa svojim ubjeđenjem i 
političkim  opredjeljenjem. Međutim, našim djelovanjem kroz 
jedinstvene bošnjačke organizacije u dijaspori u međuizbornom 
periodu, treba da se izborimo da nam se više nikada ne ponovi 
situacija iz prošlog oktobra, kada je na izborima, naprimjer iz Sjeverne 
Amerike, registrovano i glasalo oko 10%, od onih koji su imali 
stvarno pravo glasa. Zašto se to desilo? Cijeli odgovor ne znam. Ali, 
značajan dio vjerovatnog odgovora leži upravo u tome što smo se 
sličnim istrčavanjem kroz američke filijale nekih partija iz Bosne i 
Hercegovine legitimisali kao protivnici prethodne vlasti. Oni su zbog 
toga otupili predizborne aktivnosti u dijaspori i odmogli nam tako što 
nam nisu pomogli i time nas, potencijalne glasače, spriječili da protiv 
njih glasamo. Šta ako se ubuduće na sceni pojavi neka treća politička 
snaga i uzme vlast u BiH, recimo na narednim izborima, pa, služeći se 
iskustvima dijaspore, koja se svrstala uz u prošlom oktobru izabranu 
vlast, u svojoj zakonodavnoj aktivnosti donese zakon koji dijaspori 
onemogućava učešće u izborima? 


Vjerujte da se u takvoj situaciji niko plaho ne bi češao za nas 
u dijaspori, niti bi se puno sekirao što nas nema na izborima. A svi 
naši apeli bi završavali bezuspješno, kako je završio i apel Kongresa 
Bošnjaka Sjeverne Amerike, upućen BiH javnosti, prije nedavnih 
izbora, a u povodu malog broja' registrovanih birača koji žive u 
Americi. 


I još jedno upozorenje i molbu želim da uputim svim 
pojedincima koji vode bošnjačke i bosanske asocijacije u dijaspori, da 
se politički javno ne deklarišu, to mogu samo kao privatne osobe, jer 

oni su izabrani vođe svih Bošnjaka i Bosanaca, a političko bojenje ih 
sigurno ne preporučuje svima. Nadam se da se slažu da je ovo 
realnost. Jer njihovo političko svrstavanje je i prvi korak podjelama u 
organima i organizacijama kojima su na čelu. A podjela nam je 
previše, nasuprot jedinstva, koga je vrlo malo. I ovo je realnost! 

NAMJERNO ZAPISANO, DA SE ZNA 


Sve više sebe zatičem kako slobodno imigrantsko vrijeme 
"trošim" na obnavljanju uspomena na neke susrete i ljude u daljoj i 
bližoj prošlosti. Vrlo često se hvatam i zapisa napravljenih u 
bilježnicama i rokovnicima, koji su najbolje pamćenje, "svjedoci" tih 
susreta i razgovora. Iščitavajući te slučajne zabilješke, čovjeku se 
osvježe neke već zaboravljenje stvari. Prelistavajući pribilješke iz '92., 
osvježavam uspomene na moj jedini susret sa rahmetli dr. Smailom 
Balićem u Beču. Pred oči mi još jednom ispliva slika velikog bečkog 
cvjetnog parka, okupanog popodnevnim jesenskim suncem. Pomalo 
me hvatala trema zbog predstojećeg susreta sa čovjekom, bardom 
Bošnjaštva i bošnjačke misli. Malo sam se bojao da ne budem sirov za 
tog bečkog gospodina, najfinijeg bošnjačkog senzibiliteta, bečke 
kulture i svjetskog obrazovanja i intelektualnih manira. Međutim, sve 
je bilo drugačije. Odmah pri susretu me olabavio spontanim i 
uobičajenim pitanjima — kako sam, kako sam putovao, šta ima dole, da 
li sam se čuo ili možda vidio sa Sadikom Šehićem iz Gradačca, hoće li 
se Gradačac odbraniti, jesam li svraćao do Mostara, znam li šta o dr. 
Šljivi iz Banja Luke, i tako dalje, i tako dalje. 

Dugo smo sjedili u jednoj bašti pod starim lipama na rubu 
parka i pričali. Najviše ga interesovala situacija u Mostaru i oko njega, 
situacija u Sarajevu i njegova odbrana i situacija oko odbrane 
Gradačca. Mostar ga je interesovao, jer je to grad iz koga je otišao 
davne 1942. godine, a u kome je proveo dane djetinjstva, mladosti, 
prvih đačkih ljubavi i dvije godine teških iskustava onoga prošlog 
rata. Gradačac ga je zanimao zato što je, kako on reče, "odbrana 
Gradačca, odbrana bosanskih vrata, bošnjačkog nacionalnog bića, 
bošnjačke vjere i kulture i, konačno, bosanske države". Sve što je 
pitao, izgledalo je da o tome stvarno ništa ne zna. Odgovore je 
pažljivo slušao, bez upadica i komentara. Ali, ja sam Znao da je on 
vrlo dobro o svemu informisan i to iz izvora koji su i meritorniji i 
pouzdaniji nego što sam ja. Profesor Smail je pitao, ja sam kao đačić 
odgovarao. Kad smo došli do priče o Sarajevu i rata u njemu, profesor 
me priupita šta ja mislim zašto je ovaj rat u Bosni upravo u Sarajevu 
započeo. Znao sam da on, kao naučni vuk u historiji, posebno 

bosanskoj, to dobro zna. Ali, eto, kontam, hoće i mene reda radi to da 
priupita. 

Ja sam, bezbeli, kao papagaj ponavljao čuvene, na televiziji, 
radiju i u novinama pročitane floskule o strateškom značaju Sarajeva, 
o četničkoj namjeri da blokiraju institucije države Bosne i 
Hercegovine koje su, sve odreda, koncentrisane u Sarajevu, o tome 
kako oni hoće pola Sarajeva za sebe i slično. Sve je saslušao i na kraju 
mi dao za pravo, uz primjedbu da '£..eto baš ove godine i nekako ovih 
dana navršava se stotinu i šezdeset godina kako je Sarajevo postalo 
glavni grad, prestonica, države Bosne i Hercegovine". Reče mi da to 
Srbi vrlo dobro znaju i da je ovo uništavanje Sarajeva njihov pokušaj 
da između ostaloga i prestonicu bosanske države i bošnjačke tradicije i 
kulture sataru, unište trag njenog postojanja. Uništiti Sarajevo, Znači 
uništiti centar i prostor na kome se objedinjuju interesi Bosne i 
Hercegovine kao države. 

Kroz dalju priču shvatih zašto je veliki profesor uvijek veliki! 
Kaže da je Husein Gradaščević u svojoj buni protiv turskih reformi 
1831./32. godine, boreći se protiv Porte, ustvari, Bosnu branio, ali 
ujedno i uvlačio u podjele. Bosna, kao tadašnja nemirna turska 
provincija, za Istanbul i cijelu Tursku imperiju značila je biti ili ne 
biti. Zašto? Zato što nemiri u Bosni neminovno izazivaju i određene 
podjele i nejedinstvo sa uvijek tragičnim posljedicama, ne samo Za 
Bosnu nego i šire. Jer, nestabilnost u Bosni je u pravilu uvijek 
koristilo komšijsko okruženje, da zada smrtonosni udarac ionako 
posrnuloj Imperiji, a da Bošnjake porobi i ponizi. Finale 
Gradaščevićeve pobune bilo je u znaku otkazivanja poslušnosti prema 
Gradaščeviću od strane hercegovačkih velikaša Rizvanbegovića, 
Cengića i drugih. Ovo je prva kobna bošnjačka podjela u novije 
vrijeme. Ona je Gradaščevića koštala uspjeha pobune. 

"Zato je bitno u ovoj situaciji kako se drže Mostar {i 
Hercegovina", napomenuo je profesor Balić. 

Kara Mahmud-paša, Portin namjesnik u Bosni i Hercegovini, 
poslije Gradaščevićeve pobune 1932. godine, iz Travnika u Sarajevo 
preseli vezirsko sjedište. Podignuto je u tim godinama dosta značajnih 
objekata u Sarajevu, što grad čini glavnim gradom jedne države, kako 
onda tako i sada. Sagrađeni su vezirski dvori, kasarne, zgrada kadiluka 

itd. Sarajevo je geografski bilo podjednako blizu i Hercegovini (Stocu 
i Mostaru) i Bosanskoj Posavini (Gradačcu i Tuzli) i Travniku, 
vratima Bosanske krajine, sve do Bihaća i Banjaluke. 


"Ove godine (1992.) je", reče profesor Balić, "trebalo 
prigodno obilježiti stotinu i šezdesetu godišnjicu Sarajeva kao glavnog 
grada države Bosne i Hercegovine. A, eto, oni hoće da ga unište." 
Povuče profesor tada i paralelu između nekadašnjih bošnjačkih 
osvajača i sadašnjih srpskih. Naprimjer: novine u Beču, Pragu, Parizu 
i drugim velikim evropskim centrima, koje je on u bečkim arhivima 
čitao, a koje su izlazile u vrijeme kada je bošnjačka vojska zauzela 
Beograd 1813. i ugušila Obrenovićev srpski ustanak, pišu o tome daje 
vojničko ponašanje i poštovanje srpskog stanovništva i zarobljenika 
od strane bošnjačke vojske na vrlo visokom nivou. Iste novine 
obavještavaju da je bošnjačka vojska ušla u Beograd i zauzela ga a da 
nije zabilježeno nijedno nedolično. ponašanje ili ubistvo civila. A za to 
vrijeme je bilo uobičajeno da pobjedničke vojske poharaju, siluju 
pobiju... po novoosvojenim gradovima. A vidi šta oni, Srbi, sada rade 
sa Sarajevom i po Bosni? 


Eto, to su fragmenti moga razgovora sa rahmetli doktorom 
Smailom Balićem, ratne 1992. godine. Ove godine, deset godina 
kasnije, kad profesora Smaila Balića već odavno nema, kao uspomenu 
na njega i ovaj moj jedini ali dragi susret sa njim želim da obilježim 
ovim prilogom i mišljenjem da bi, možda, u Sarajevu trebalo 
organizovati prigodnu svečanost obilježavanja 170. godišnjice 
Sarajeva kao glavnog grada države Bosne i Hercegovine. To bi 
rahmetli profesora Balića radovalo. Takođe bi možda bilo dobro da se 
kojekakvim srbijanskim inicijativama i komisijama za pomirenje sa 
Bosnom i Bošnjacima, koje se ovih dana formiraju u Beogradu, 
osvježi historijska činjenica posljednjeg bošnjačkog osvajanja 
Beograda 1813. godine, koje je od tadašnjih ino-posmatrača 
ocijenjeno kao vrlo dobro sa stanovišta odnosa bošnjačkih vojnika 
prema srpskim zarobljenicima-ustanicima, stanovništvu i njegovoj 
Imovini kao i poštivanja normi i pravila rata. Pa da iste komisije, sa 
tako osvježenim historijskim pamćenjem od prije stotinu i devedeset 
godina, porede četničko ponašanje i zločine u Bosni i oko Sarajeva od 
početka njegove opsade i agresije na državu Bosnu i Hercegovinu 

1992. godine pa do kraja rata 1995. godine sa ponašanjem bošnjačke 
vojske 1813. Poredeći to dvoje, moći će ljudsku ocjenu donijeti, ako 
jesu ljudi, a kažu da hoće da budu. U tom slučaju će se u izmirenju 
znati ko kome treba da se izvine. 


Idući tragom ovog razgovora sa doktorom Balićom, i mi iz 
dijaspore, emigranti Bošnjaci, možemo izvući pouku da se kanimo 
bilo kakvih unutrašnjih podjela, jer nas one vode nikuda ili tome da 
izgubimo kontakt sa matičnom državom Bosnom i Hercegovinom za 
svagda. Zašto? Zato što je isto kao i mi sada u teškom vremenu poslije 
onoga rata, mladi intelektualac Smail Balić, koga je kraj rata zatekao 
pri kraju studija u inostranstvu, iako biserne pameti i lucidnog rezona, 
"izgubio" vezu sa domovinom Bosnom i Hercegovinom, i to krivicom 
drugih, koji su to htjeli. Ta "izgubljena"! veza je bila logična zbog 
totalitarnog režima, kome je pripadala Bosna i Hercegovina, koga 
nisu izabrali njeni dobri Bošnjani, ali su zato skupu cijenu plaćali svi 
koji su bili kadri da se u ime slobode protiv totalitarizma pobune. Oni 
u Bosni su zapadali u kazamate, a onima s vana nije bio dozvoljen 
slobodan povratak u zemlju. 


Dakle, kratak izlet u historiju nam govori da su podjele među 
Bošnjacima bile prisutne u buni Gradaščevića, u vrijeme 
austrougarske okupacije, u Drugom svjetskom ratu, u... Daj Bože da 
tih podjela nikada više ne bude. Samo bez podjela naša država Bosna i 
Hercegovina će opstati, a i mi Bošnjaci u njoj, bilo da živimo dole ili u 
svijetu, sa slobodnim odlaskom dole, kad zaželimo i kad nam se ćefne. 
Međutim, ne daj Bože da nam neko Bosnu podijeli, a namjere su 
uvijek prisutne, mi svojim jedinstvom u dijaspori bismo morali. biti 
kadri sačuvati pečat bosanske državnosti, baš onako kako su to radili i 


vie 

ČUVATI SE BALILUKA 


"Djeco, čuvajte se baliluka", bile su riječi starog dede 
Abdurahmana, kada smo već završavali duži razgovor sa ovim 
starinom, ratnikom sa ruskih frontova iz dva prošla velika rata 1 iz 
onog, našeg domaćeg rata, zvanog NOB-a. 


Rečeni razgovor smo vodili 1992. godine, na početku prošlog 
rata i agresije na Bosnu i Hercegovinu. Dedi Abdurahmanu smo otišli, 
nas nekoliko organizatora odbrane u našem kraju, sa namjerom da i od 
njega čujemo šta on misli kako će se sve ovo odvijati i kako se 
odbraniti od višestruko vojnički i tehnički jačeg srpskog agresora. 
Poslije savjeta i sugestija koje nam je dao u razgovoru, a koji su nam u 
kasnije nastaloj situaciji zlata vrijedili, dedo Abdurahman nas priupita 
da li smo izabrali glavnog komandanta odbrane, da li se svi mi u 
komandi međusobno dobro slažemo, da li se redovno svaki dan 
sastajemo i tako dalje. I upravo, poslije ovih pitanja uputi nam onaj 
savjet s početka. Mi ga uglas, nas trojica, priupitasmo: 

"Šta misliš, dedo, pod tim balilukom?" 

Ova riječ je u nama izazivala otpor i odbojnost, s obzirom da 
su je tih dana kroz programe novoinstaliranih, takozvanih srpskih 
radiostanica, u bezočnoj ratno-huškačkoj velikosrpskoj propagandi 
forsirali autori tih programa. Odiozno i mučno do povraćanja je 
djelovalo njihovo pozivanje balijama da se predaju, da se vrate svojoj 
staroj vjeri, da se selimo u Tursku, teško je više i sjećati se kakve sve 
nebuloze i gadosti su govorili. Međutim, dedo Abdurahman nam reče 
da je baliluk nešto slično maniluku, zavisti, neslozi i da nas je to u 
prošlim ratovima, od birvaktile koštalo ljudskih života i imetka. Reče 
dedo da je u prošlom ratu naš svijet najviše zagino zato što su neki 
komandanti sarađivali sa partizanima, neki sa NDH vlastima i 
Nijemcima. Pa kad bi dolazili oni prvi, kažnjavali su saradnike onih 
drugih i obratno. Kad su se na kraju složili, svima nam je bilo lakše, 
Jer bili smo jaki i niko nas nije smio dirati, Ako je neka vojska htjela 
proći, morala je izun tražiti od glavnog komandanta. Podvuče i to da 
ne može biti jedno domaćinstvo a dvojica starješina, jer 


HEJ HHO MOME ako su 
Vojica, onda se i čeljad dijele, a kuća propada. 


(SI 
ne) 
La 

Ovih dana, dok čitam knjigu "NA TRAGU ZLOČINA U 
CAZINSKOJ KRAJINI? od autora Rame Hirkića iz Velike Kladuše, 
koji sada živi u Americi, u gradu Phoenix, prisjetih se davnog 
razgovora sa sada rahmetli dedom Abdurahmanom. Povod prisjećanju 
je bio sadržaj ove knjige, kao i prethodnih koje napisa rečeni autor i 
moga skromnog javnog pa i publicističkog bavljenja problemom 
unutar bošnjačkih podjela i svađa u ovom vremenu, kako u Bosni tako 
i u dijaspori širom svijeta. 

Autoru Rami Hirkiću je ovo četvrta knjiga na temu zapadne 
Bosne i stradanja naroda tog dijela Bosne kroz historiju, sve do ovog 
posljednjeg, ratnog, završenog masovnim egzodusom i rasipanjem 
najvećeg dijela naroda toga kraja po cijelom svijetu. Ova posljednja 
knjiga je, i pored užasnih tehničkih i štamparskih nedostataka, sa 
stanovišta historijskih činjenica i poruka vrednija od prethodnih, mada 
je vrijednost i prethodnih velika. Zašto? Zato što autor, smještajući u 
korice ove posljednje knjige znalački izabrane djelimične sadržaje 
nekih drugih knjiga i autora, redaktorski komentarišući iste Suhvati 
put" kojim prvo Bošnjaci pa poslije i svi Bosanci moraju krenuti ako 
žele da opstanu i žive u svojoj Državi. 


nesporazuma iz bliže i dalje prošlosti Bosne i Hercegovine, pa tako i 
zapadne Bosne, kao njenog neodvojivog dijela. Autor Hirkić je, 
ubacujući u ovu knjigu najrelevantnije dijelove historijske studije 
(mislim i jedine do sada na ovu temu) "CAZINSKA BUNA 1950" od 
autora dr. Vere Kržišnik-Bukić, uspješno razgrnuo prašinu = sa 
nepravednog, slučajnog ili namjernog historijskog zaborava ove po 
svim obilježjima isključivo socijalne pobune, koja je voljom 
nekadašnjih komunističkih moćnika protumačena kao kontrarevolucija 
i pokušaj rušenja ustavnog poretka tadašnje države. Nažalost, zbog tog 
"zaborava" narodu se i u prošlom, Bosanskom ratu, desila slična 
situacija, ali sa stravično katastrofalnijim posljedicama, koje su 
rezultirale masovnim raseljenjem žitelja Velike Kladuše i šire regije, 
Cazinske krajine, širom svijeta, a najviše u SAD i Kanadu (računa se 
sa oko 50.000 ljudi). 


236 


Bosniseja Razmišljanje u dijaspori 

I ovo posljednje, kao i sva dosadašnja stradanja naroda toga 
kraja su jasno bila na liniji uglavnom unutar bošnjačkog sukobljavanja 
i obračunavanja političkih vođa i političkih koncepata koje su oni 
zagovarali. Sa stanovišta političko-operativnih i posljedičnih rezultata, 
nije nebitno i komšijsko uplitanje u sva ta događanja, srpske ili 
hrvatske strane a zarad njihovih velikodržavnih interesa i nastojanja 
da se onemogući ili zatare ideja samostalne države Bosne i 
Hercegovine. 

Sada, kada je ipak sve to prošlo, kako-tako, sve rane 
bošnjačkog nacionalnog bića za početak treba zbrinuti i previti, a za 
ubuduće u potpunosti izliječiti. "Doktori" moraju biti oni ljudi koji 
stvarno hoće da pomognu "'ranjeniku"', a ujedno da su takvi da ih 
sranjenik? prihvata. Očevidno, svi dosadašnji "doktori" kroz krajišku 
historiju nemira i pobuna ili nisu valjali, ili su pogrešne lijekove 
propisivali. Od vremena Muje i Halila Hrnjice, Hasan-age Pećkog koji 
se pridružio pobuni Husen-kapetana Gradaščevića, preko Huske 
Miljkovića u onom ratu i njegove vojske pa do nesretne Cazinske 
bune 1950. godine, takozvane Afere "Agrokomerc" 1987. godine i 
konačno, ratnog formiranja Autonomne Pokrajine "Zapadna Bosna" 
1993. godine, i stravičnog bespovratnog egzodusa naroda toga kraja 
1995. godine, najvećem slijepcu u politici i političkom promišljanju 
mora biti jasno da je to rana koju treba dugotrajno i uporno liječiti, na 
zadovoljstvo i liječnika i liječenog. 

Dole u zemlji, proces unutar bošnjačkog dijaloga, na liniji sa 
Kladušom i Cazinskom krajinom, miruje, niti stanje bogzna ide 
nabolje niti nagore. Očigledno, to je i kroz funkcionisanje 
Demokratske narodne zajednice, koja drži vlast u Velikoj Kladuši, 
odakle uglavnom na Kanton i Bihać kao centar gledaju kao na 
Korpus, čitaj vlast = Stranke demokratske akcije i obrnuto, ovi iz 
Bihaća i Kantona u Kladuši vide autonomaštvo i separatizam. Širom 


svijeta u dijaspori pa i ovdje u Americi, situacija je slična ili ista, samo 
ljedicama za Bošnjaštvo i njegovo 


sa mogućim pogubnijim posl 
duhovno očuvanje u kontekstu budućnosti bosanske države i njenog 


opstanka. 
Radi se, ustvari, o već u historiji toga kraja isprobanoj 
primjeni metode postepenog i politički diktiranog zaborava, koja se 

pokazala i pogrešna i kontraproduktivna. To je klasično guranje 
velikih problema pod mali tepih, ili nastojanje da se jednim drvetom 
zakloni šuma. Duboko sam ubijeđen da se krajiška ili, ako hoćete 
prostorno redukovano, kladuška živa rana može jedino liječiti 
otvorenim i poštenim unutrabošnjačkim dijalogom, u koji bi bili 
iskreno pozvani i na svim nivoima uključeni i Bošnjaci iz Krajine, koji 
su ratnu Autonomiju podržali i za nju se borili. Ubijeđen sam da bi se 
samo tako našlo moguće i jedino trajno rješenje, koje bi vodilo 
stvarnom POMIRENJU. Ovim nikako ne želim da amnestiram od 
odgovornosti one pojedince i grupe koji su bili inspiratori i kolovođe, 
hajde da ga tako nazovemo, bošnjačkog secesionizma u prošlom ratu, 
kao ni onih koji su ponekada taj secesionizam bespotrebno krvavo 
kažnjavali. Ako je zločin napravljen, a jest, onda i zločinci moraju 
odgovarati! Štaviše, njihova odgovornost je pretpostavka bošnjačkom 
Jedinstvu i konstruktivnom, unutarbošnjačkom i bosanskom dijalogu. 


Dijalog zasnovan na prethodnim pretpostavkama bi do 
krajnjih konsekvenci razobličio neke ratne zablude, do dna razgrnuo 
neke obmane i laži agresora na Bosnu i Hercegovinu i njenih 
neprijatelja, kao što bi potvrdio neka nastojanja i aktivnosti stvarnih 
prijatelja Bosne i Hercegovine, kako u ratu tako i u godinama poslije 
rata, sve do današnjeg dana. Definitivno, takav dijalog bi doveo i do 
stvarnog POMIRENJA unutar bošnjačkog pa i cjelokupnog bosanskog 
narodnosnog bića. Kroz takav dijalog bismo i mi Bošnjaci, i to svi, 
shvatili da je dušmanima kasno da nas unište kao narod, a da je nama 
zbog naših podjela i nesloga teško da se svrstamo rame uz rame sa 
modernim evropskim narodima, gdje nam je svakako mjesto. Ovaj 
dijalog i POMIRENJE bi bili stvarni povod za prevazilaženje 1 
oslobađanje od našeg dugo vremena nošenog kompleksa manje 
vrijednosti i inferiornosti prema okruženju i njegovim kulturama. 

Konačno, POMIRENJE bi imalo direktnog uticaja na izražena 
podvajanja u bočnjačkoj i bosanskoj dijaspori. Ta podvajanja se kreću 
na liniji ONI i MI. Pa kada ostali Bošnjaci govore o Bošnjacima IZ 
Kladuše, onda su to ONI, Autonomaši, Babini, Fikretovci, Fikretići, ! 
više i ne znam kako još! A kada govore o ljudima iz Bosne koji PiH 
Bošnjaci, onda su to ONI, Srbi i Hrvati, neprijatelji, agresori, "= 
ustaše, Dobro bi bilo da ipak poslije svega, dok o prošlosti otvoreno 


238 


Bosniseja Razmišljanje u dijaspori 
NI re EST IE VJERE 
iskreno raspravljamo, istu smještamo u prošlost, a da dogovorno 1 
odgovorno planiramo budućnost koja će podrazumijevati nas u 
dijaspori zajedno, onoliko koliko je to moguće, a državu nam Bosnu 1 
Hercegovinu jaku i prosperitetnu u zajednici evropskih zemalja. 


Na kraju, Bošnjacima koji uđu, ako uđu u ovaj proces 
dogovora i POMIRENJA, kako unutar svojih redova tako i sa drugima 
iz drugih naroda i svjetonazora koji žive u Bosni i Hercegovini, još 
jednom ponavljam poruku dede Abdurahmana sa početka priloga: 
Čuvajte se baliluka", što će reći nesloge i surevnjivosti, ko će biti 
veći, glavni, bolji, ko će se više pitati...! Dakle, u bošnjačkoj porodici 
se mora znati ko je babo a ko je dido. Čeljad obojicu poštuje, voli i 
sluša, ali stariji donosi konačne odluke. To je prastari red i običaj u 
nas Bošnjaka. 

FSBOLJE DOLAR U HLADU, NEGO TRI U RADU" 


Konačno, u nizu podjela prisutnih među našim ljudima, evo i 
jedne moguće, koja nije eminentno politička, ali itekako može da ima 
političke posljedice za očuvanje autohtonog bošnjačkog nacionalnog 
bića u dijaspori. Očuvanje tog bića bi moglo biti napadnuto na 
najosjetljivijem mjestu, moralno-etičke supstance Bošnjaštva, ukoliko 
blagavremeno tu pojavu ne markiramo i aktivno ne osujetimo. Radi se 
o tome da je jedna ružna navika, iz vremena socijalizma, preživjela 
svo ovo prošlo, desetogodišnje turbolentno vrijeme, i naše ljude 
dopratila ovdje u novi svijet. Naime, opšte poznato je da je u 
takozvanom socijalističkom samoupravljanju bila uvriježena praksa da 
je bitno "uvaliti" se u preduzeće, a sva su bila državna, i onda više 
nema "Zime". Ako su plate bile neadekvatne radu, a uglavnom zbog 
specifičnog sistema raspodjele dohotka koji je bio u samoupravljanju 
jesu, radnici su zbog svojih potreba i dopunskih zarada išli na 
"bolovanja". Ta bolovanja su bila često sezonska, u vrijeme sjetvi ili 
žetvi. Tako su radnici praktikovali dopunu svojih porodičnih budžeta. 
Na javno postavljena pitanja, kroz institucije sistema pa i kroz 
radničke organe, da je takva vrsta odsustva sa posla opasna, ali joj se 
ne može stati ukraj, jer sva su bila pokrivena valjanim ljekarskim 
opravdanjima i doznakama, čuo se i odgovor tipa: 


=Ne može nas se malo platiti, koliko mi možemo malo raditi." 


Ovaj odgovor je logičan i očekivan, ako se zna da je sa 
stanovišta razvijenosti svijesti kod radnika i ekonomije na nivou 
tadašnje države socijalizam kao proces i preuranjen i promašen. U 
završnoj fazi propasti toga društva, znači tri-četiri godine prije rata, 
kristalizuje se i pojava brojnih radničkih zahtjeva za takozvanim 
invalidskim penzijama. Ovo ne bi bio neki problem, za organizovanu 
državu, da se nisu pojavili podmitljivi članovi invalidsko-penzionih 
komisija, koji su penzionisali po sistemu: ko ima za mito ima i 
penziono rješenje. Na ovakva ponašanja, u narodu je iskonstruisan 
vrlo vispren odgovor: 


"Bolje dobiti dinar u hladu, čitaj od penzije, nego tri u radu." 

Upravo ova, hajde da je tako nazovemo, penziomanija je 
problem koji hoću da fokusiram ovim pisanjem. Naime, znano je da su 
ljudi ovdje u dijasporu, u razvijene zemlje zapadne demokratije, jakih 
socijalno-programskih temelja, došli sa svim onim navikama, pa čak i 
planovima kakve su snovali u bivšoj državi. Jedna od tih navika je i 
želja da se nekako dobije nekakva novčana mjesečna crkavica, ali bez 
rada. Zbog svojih uglavnom skromnih znanja o sistemima zemalja u 
koje dolaze, ne poznajući dovoljno instrumente zaštite ovih sistema, 
jedan broj naših ljudi je pokušao i još uvijek pokušava da izmuha 
kojekakve beneficije, socijalna primanja, invalidska primanja i slično, 
a za koje stvarnih razloga nemaju. Kanada, kao i sve druge države sa 
dobrim socijalnim programima, ima dosta tih specijalizovanih i za 
razne osnove namjenski formiranih fondova. I šta se dešava? 
Zahvaljujući u starom kraju prihvaćenom rezonu da je bolje ne raditi a 
malo nešto primati nego raditi i dobro zaraditi, jedna, rekao bih 
specifična grupa naših ljudi, našla se na kolosijeku stalnog hoda i 
traženja tih beneficija, kako ih oni sve skupa zovu "Disabiliti penzija", 
(invalidskih penzija) mada su to, uglavnom, sve samo obične socijalne 
pomoći, jer se stvarna Disabiliti penzija dobija poslije određenih 
godina rada i zadovoljenja specifičnih zdravstvenih, od nadležnih 
medicinskih institucija potvrđenih uslova. I ovo ne bi bio problem da 
sve te pomoći traže ljudi koji se nalaze u stanju socijalne potrebe. Ne, 
naprotiv, tražioci tih pomoći su uglavnom isti oni odozdo, iz grupacije 
takozvanih socijalnih polutana, o kojima smo govorili na početku 
ovog priloga, kojima je preduzeće služilo za socijalno osiguranje i 
kakvu-takvu redovnu zaradu, a oni su, obrađujući zemlju ili iz drugih 
nekih izvora, sebi dopunjavali kućni budžet. Ovdje oni nemaju svoju 
zemlju, ali u sezonama nacrno zarađuju na farmama ili radeći kao 
deliveri hrane, najčešće pizza-deliveri poslove. 

Vjerovatno će piscu ovih redova neko prigovoriti, u smislu: 
"Šta te briga, pusti ljude neka se snalaze kako znaju i umiju!'" Uredu, 
složio bih se da ne znam za gore navedene instrumente zaštite sistema 
koje imaju izgrađene ova i sve slične pravne države. Kadli-tadli, svi 
smaheri" tipa ovakvih mućkaroša korištenja državnih beneficija bivaju 
otkriveni. Znam već mnoge koji moraju vraćati uzeto, i to pretvoreno 
u pozajmicu sa kamatama. I to nije neki belaj, da isto ponašanje kao 


241 


Bosniseja Razmišljanje u dijaspori 
da i RE PR na o SLEDI 
prekršaj ili krivicu u nekim slučajevima država ne upiše u kreditnu 
historiju (svojevrsni dosije o svakom pojedincu i njegovim 
finansijskim transakcijama, koje imaju tehnološki visokorazvijene 
države) otkrivenih pojedinaca. Takvi, a mislim i članovi njihovih 
porodica, bivaju za duže vrijeme tretirani kao nepouzdani, ljudi skloni 
laži i prevari, naški kratko rečeno, na njih država gleda kao na lopove. 

Pa ako ovakve otkrivene lopovije poprime šire razmjere, a 
moguće da hoće, i nama ostalima koji činimo bošnjačku i bosansku 
većinu ovdje u dijaspori će se početi manje vjerovati, ljudi iz vlasti će 
nas početi gledati sa podozrenjem i sumnjom. E, tu sitan šićar, od 
pojedinaca žicanje sitnih para poprima univerzalne i za sve Bošnjake i 
Bosance negativne socijalne i političke konotacije. S razlogom. Zašto 
bi neko od trideset ili trideset pet godina, sa snagom da konju rep 
može iščupati tavorio i tračio svoju mladost, trošeći sredstva koja 
ostali zaposleni u ovoj državi ili ovim državama izdvajaju namjenski 
za nemoćne, ostarjele ili kroz rad i na drugi način onesposobljene i 
invalidne? Zašto bi zbog tih nekih lijenčina, u bivšem samoupravnom 
socijalizmu treniranih neradnika, mi ostali, a sutra i naša djeca, bili 
obilježeni, kao: "Znaš, oni iz Bosne, što ne vole da rade!"" Zašto da 
radi kojekakvih neodgovornih i sitnoračundžijskih duša mi Bošnjaci 
gubimo dosada važeći oreol dobrih i poštenih radnika i odgovornih 
stanovnika nove nam države? 

Kao ilustraciju, kako nepošteno ponašanje pojedinaca ili 
manjih grupa može koštati skupo sve doseljenike iz jedne države u 
novu državu, navodim slučaj od prije nekoliko godina, koji se zbio 
ovdje u Kanadi. Bilo nekoliko "inženjera?" sa kupljenim diplomama, 
dakle falsifikatima, koji su došli sa tla bivše Jugoslavije i potražili 
posao u "kupljenoj" struci. Isti su vrlo lahko dobili, jer je ista struka 
bila tražena. Ali, ti jadnici su izgubili iz vida da ovo nije socijalističko 
samoupravljanje, gdje je bilo bitno "uvaliti? se u državno preduzeće. 
Ovdje poslodavac traži znanje u struci, koje pri prijemu formalno 
dokazuješ diplomom. Odmah, od prvog dana rada, isto potvrđuješ 
kroz rad. Suvišno je napominjati da su svi falsifikatori drugi dan 
ostajali bez posla, ali je bitno to što ubuduće, i to traje do današnjeg 
dana, svi koji se pojave sa valjanim diplomama iste struke bivaju prije 
prijema od poslodavaca dopunski provjeravani. A nije teško zaključiti 

da će svaki poslodavac, ukoliko mu se nudi i neko iz druge države, da 
bi izbjegao dopunske troškove i probleme provjere našega stručnjaka, 
bez provjere uzeti tog drugog. Sve je to rezultiralo dopunskim 
nepovjerenjem i podozrivošću prema svima nama koji se legitimiramo 
sa bilo kakvim diplomama. 


Nije onda ni čudo što me nedavno u razgovoru jedan 
zvaničnik iz kanadske državne uprave izokola priupita: 

"Zašto je to, zbilja, kod mnogih ljudi iz vaše zemlje najveća 
želja invalidska penzija?" 

Ja, ne želeći da mu dam sramotan i iskren odgovor, to izvrgoh 
na šalu pa mu prepričah dio monologa iz monodrame glumca Josipa 
Pejakovića, u kojoj njegov ostarjeli drvosječa sa Vlašića, na pitanje 
koja mu je najveća želja, odgovara: "Pemzija.? Na sve to rečeni 
Kanađanin se nasmijao, ali i dopunio svoje prethodno pitanje sa 
potpitanjem: 

"Da li to, onda, neki vaši prevodioci ili samozvani prevodioci 
po nečijem nagovoru idu sa neukim strankama, koje podnose zahtjeve 
za penzije?" 

Ne, oni su plaćeni od tih tražilaca, a često ih i navraćaju na te 
nečasne radnje, da bi sebi omogućili dopunsku zaradu nacrno", 
odgovorih sasvim energično i decidno. 


I na kraju, ništa više neću da kažem, a imalo bi se još štošta 
reći. Ne želim da rušim kod mene stvorenu sliku da smo mi najbolji 
narod na svijetu, jer to stvarno i jesmo, ako zanemarimo ove nečasne 
pojedince. Ne želim da kažem ništa više, jer se bojim da bih razobličio 
Još jednu podjelu kod nas Bošnjaka, koja postoji a, eto, ja pokušavam 
da je ne vidim, a ta podjela je na liniji vrijednih, radinih, poštenih i 
prilježnih na jednoj strani i svih onih drugih na drugoj strani. 

Dakle, zemljaci, u pamet se! Zapad je ovo! Bolje je imati tri 
sigurna i pošteno zarađena dolara u radu nego jedan, jadan, nesiguran i 
sadaka-dolar u hladu, za koji ponekada možete i pred državom krivi 
biti i odgovarati. 

DEJTONSKI MEMENTO, 
BOSNA CIJELA IZ TRI DIJELA 


Sedam puta sam razmislio prije nego sam definitivno sjeo da 
pišem ovaj prilog. Toliko razmišljanje i kolebanje je uzrokovano 
mojim frustracijama, sitnim, ljudskim, vjerovatno svima nama iz 
Bosne koji živimo u dijaspori kristalno razumljivim, bar onoliko 
koliko te frustracije nisu i, čini mi se, nikada neće biti razumljive 
onima dole, domaćim političkim akterima, i još više onima koji dolaze 
iz bijelog svijeta, da Državi Bosni i Hercegovini i njenim ljudima 
kroje sudbine. Pogađate! Sva se ova nezadovoljstva odnose na period 
od 21. novembra 1995. godine pa do danas, tačno sedam godina 
kasnije, koliko traje vrijeme od potpisivanja Mirovnog sporazuma o 
Bosni i Hercegovini, koji se desio u Dejtonu. 

Prije sedam godina je nastala nova Država Bosna i 
Hercegovina, a iste ni danas u potpunosti nema. Tačno prije sedam 
godina je prekinut oružani rat, a isti i danas traje, ali u neoružanoj 
formi. Tačno prije sedam godina je proglašeno pravo i obaveza da se 
svi, protjerani, otjerani, rastjerani, prognani, izgnani, razjureni..., vrate 
kućama, a oni ni danas, najvećim dijelom, ne mogu to svoje pravo da 
ostvare. Tačno prije sedam godina je donesen Ustav Države Bosne i 
Hercegovine, nazvan Dejtonski ustav, kojim se na svim dijelovima te 
Države proglašavaju svi žitelji ravnopravnim, bez obzira kojoj vjeri i 
svjetonazoru pripadaju i kojim se nacionom zaogrću, a i danas smo 
kao i tada jednako daleko od te ravnopravnosti. Tačno prije sedam 
godina je naređeno, i od međunarodnih faktora obećano, hitno 
hapšenje i odvođenje u Hag, pred Sud, inspiratora, kreatora i izvođača 
bosanskog zločina, a i danas glavni, Karadžić i Mladić, slobodno 
hodaju po metropoli susjedne države ili, pak, javno ručaju po 
"civilizacijskim" rupama Republike Srpske, koja je, eto, da se još 

jednom ponovi, dio Države Bosne i Hercegovine. Tu državu su ti 
zločinci kasapili, uništavali, klali, silovali, raseljavali, proglasili 
nepostojećom..., i na kraju, u Dejtonu, zvanično etnički podijelili. 
Moglo bi se sličnoga u beskraj nabrajati. Sve bi to bile činjenične laži 
i prevare na koje je Država Bosna i Hercegovina prisiljena. Sva ta 
nabrajanja bi bila i jesu samo znaci pored puta po svijetu, kuda 

bosanskohercegovačka Država sedam godina hodi i odisejski se nada 
da će se vratiti tamo odakle je krenula. Sedam godina "mira", plus tri i 
po godine rata, jedna trećina bosanskog, i to uglavnom bošnjačkog 
živog ljudskog tkiva je razapeto između ostanka u svjetskim 
nedođijama i povratka u razapetu i silovanu, ali svoju dragu bosansku 
vukojebinu, u kojoj su velikim dijelom i stvarno ovladali vukovi sa 
dušama i krvološtvom vukodlaka. 


Međutim, masa tih po svijetu razbacanih ljudi sve više gubi 
nadu u povratak, a bijes na one koji taj povratak onemogućavaju ili, 
pak, nedovoljno pomažu, zamjenjuju apatijom ili beznađem i nemoći 
ljudi koji zbilja ni na šta više ne mogu da utiču. Mnogi od tih, iz 
bosanske Odisejeve posade, su već i ''s onu strane trave", rahmet im i 
pokoj duši, bar su ''našli"' svoj "mir". Pristiže i generacija koja se rata, 
Bosne i starog doma, uopšte ne sjeća, jer se tek tada rodila, a novo 
obitavalište je za njih isto što suha zemlja za mladu rasadu. Pitanje je 
mogu li se na toj zemlji "uhvatiti", a ako mogu, koliko će se razviti? 
Za ovih sedam godina smo četiri puta nešto birali, ako ne računamo 
one izbore u Distriktu Brčko. Tek sada nam postaje jasno da u 
stvarnosti nikad nismo ništa izabrali, već smo glasanjem samo one 
prethodne smjenjivali, jer navodno ili stvarno, oni nisu dobro radili! 
Sve te izbore i datume za iste, nota bene, su nam drugi i određivali i 
diktirali. 

Ali, daj da prekinemo ovu gubitničku patetiku! Da se vratimo 
i nečemu što je svijetlo, a stvarno i stvarano u ovih sedam 
postdejtonskih godina. Daj da nađemo i nešto dobro, ako nizašta, ono 
bar zbog onih dvije trećine živih stvorova koji žive dole u Bosni, jer to 
moraju, makar bi se jedan veliki broj njih iselio kada bi imao gdje, 
odmah. Ovo je istinito, ali i ZALOSNO! 

Pa eto, dobro je i predobro da je danas Države Bosne i 
Hercegovine ipak više nego što je bi prije Dejtona, tokom rata. Dobro 
je i to da je Dejtonom prestao krvavi rat, a počeo ovaj nevidljivi, 
magleni, koji se ipak lakše podnosi. Dobro je da nam i susjedi, ne 
zbog straha od nas ili zato što nas vole, već za hater i iz straha od 
Međunarodne zajednice, više javno ne osporavaju postojanje. Ono što 
stvarno misle, neka čuvaju i besjede u svojim nacionalnim burdeljima, 
svojim nacionalnim čoporima, to nama ne smeta, može da nas 

zabavlja, a redovno nas upozorava na oprez. Dobro je da im to niko 
ozbiljno ne pika. Dobro je i to da bošnjačko nacionalno biće ima 
ojačanu svijest o nuždi i potrebi svoga postojanja, i to u ratu ovjerenu i 
potvrđenu od svoje Armije i svoje Policije, od znanih i neznanih 
patriota i rodoljuba. Dobro je da je sve ovo u zadnjih jedanaest godina 
bosanska i bošnjačka historija ne samo zapisala, već taj zapis duboko 
u bošnjački državotvorni kamen temeljac urezala, baš kao što je to 
učinila srednjovjekovna Bosna, urezujući sebe u bogumilske stećke. 
Dobro je da je prva zgrada, a poslije i njen prošireni dio Suda za ratne 
zločince u Hagu zločincima popunjena. Dobro je da je i najveći među 
velikim zločincima našao svoj "mir"? u Hagu, odakle i dalje pokušava 
govore držati "svim Srbima sveta". Međutim, nisu to više oni njegovi 
zapaljivi ratni govori, niti je to više onaj nekadašnji Milošević, ne, to 
je sada samo futrola njega nekadašnjeg, jadnik koji zaslužuje 
sažaljenje ali i kaznu, da ih ima stotinu, da mu se uzme svih tih stotinu 
života. 


U ovom trenutku, sedam godina poslije Dejtona, od njega su 
jadniji samo oni koji još tvrde da on i oligarhija kojoj je bio na čelu 
nisu krivi za zločine koje su počinili. Teško je reći, ali bojim se da to 
misli veći dio naroda kojeg su, u godinama balkanskog pakla, 
Milošević i njegova falanga vodili i podjarivali na zločine. Nije dobro 
što se "pod travu sklonio" Tuđman, Miloševićev zapadni blizanac, jer 
da je još živ, i on bi u Hagu bio i zasluženu kaznu čekao. Vjerovati je 
da bi u tandemu kompletniju istinu ispričali, a vjerovatno rekli i ono 
što ipak mrtva usta ne govore. Dobro je što Država Bosna i 
Hercegovina ima grb, zastavu, himnu, novac... Nije dobro što se 
ponekad uz, na jednoj strani isticanje tih simbola Države i opstojnosti, 
na drugoj strani pojavljuju pismena tipa, ""nož-žica-Srebrenica". 
Ustvari, pisci i nosači ovakvih govnarija su đubrad koju čovjek ne 
može ni sažaljevati. Njih treba ignorisati, zaboraviti, statistički 
izbrisati. Oni su činjenica koja puno govori, ali taj govor više niko ne 
sluša niti iko ozbiljno uzima. Isto je to kao lavež pasa lutalica, koji iz 
zaključanog kaveza laju, a prethodno su pokupljeni po parkovima, 0 
čijoj čistoći računa vode LJUDI. 


Dobro je i to što nam u Državi, makar formalno, sve dejtonske 
institucije funkcionišu, i to na osnovu operativnih i na Ustavu 

zasnovanih krovnih državnih zakona. Nije dobro što su nam većinu 
tih zakona stranci nametnuli, oktroisali, proglasili. Takođe je dobro što 
su osnove demokratije i ljudskih prava ugrađene u te zakone, a nije 
dobro što Država često, od upravo međunarodnih faktora biva 
onemogućena da vjerno primijeni navedene zakone. Duplo nije dobro 
kad izigravanju navedenih zakona kumuju domaći politički, 
pravosudni ili policijski činioci. I, konačno, ipak valja reći da je dobro 
da se jedan broj izbjeglica vratio svojim prijeratnim prebivalištima i 
dobio nazad svoju imovinu. Nije dobro da oni tamo nemaju posla i ne 
mogu sebi da obezbijede elementarne uslove za život, pa se jedan broj 
njih odlučuje na prodaju imovine za bagatelne pare i odlazak u svijet 
ili, pak, ako su bili van Bosne u svijetu, povratak nazad u svijet, sa 
povećanim nabojem razočarenja i gorčine. 


Dobro je i to da nam u Bosni i Hercegovini, a ona je, poznato, 
Eeijela iz tri, pardon dva dijela", živi skoro stotinu političkih partija, 
stranki, alijansi i ne znam kako ih sve već zovu, jer to je demokratski. 
Nije dobro što neki čelnici tih skoro stotinu političkih subjekata 
ponekada, kad dobiju vlast, zaborave da je vlast državna obaveza a ne 
sredstvo vlastitog probitka, bogaćenja i pljačke naroda. 


I definitivno, na kraju ove kratke inventure učinka 
sedmogodišnjeg = dejtonskog mira, = pored Svega mogućeg a 
neučinjenog, željenog a neostvarenog, obećanog a neizvršenog, 
započetog a nedovršenog, valja priznati da je Dejton označio 
prekretnicu u bosanskoj drami. On je zavjesa na prvi čin bosanske 
tragedije, pečat međučinu komedije i kakva-takva garancija 
opstojnosti bosanskohercegovačke Države, za svih ovih sedam godina, 
i, čini mi se na duži period za ubuduće. A naš narod je mudar, sada 
kakav je bio i onda kada je smislio poslovicu: "Bolje išta nego ništa." 
Dakle, Dejton je živ, ŽIVIO Dejtonski mir! Države Bosne i 
Hercegovine je bilo u vrijeme pisanja na STEĆCIMA, bit će je, to je 
sigurno, i onda kada ne bude Dejtonskog sporazuma, a već budu 
zabilježeni novi zapisi na nedavno postavljenim šehitskim nišanima, 
ovovremenim bosanskim ratnim stećcima! Oni su garancija Države 
Bosne i Hercegovine, i to istinski CIJELE! Oni nas obavezuju na 
takvu državu! 

DIPLOMATE, GDJE STE SADA 


Odlomci iz istoimenog članka, objavljenog 
u njujorškom SabaH-u 


1 pored činjenice da su i beogradski i zagrebački glavni 
meštri već odavno, na svu sreću, van mogućnosti direktnog uticaja na 
društvene tokove na ovim terenima (jedan je pod zemljom, drugi je u 
Hagu), njihovo prisustvo se još osjeća. Nažalost! 


Kao ilustracija duhovnog prisustva tih fizički onemogućenih 
ljudskih monstruma i zakletih neprijatelja bosanske države, čije ideje 
ipak još žive, mogu zorno da posluže dva slučaja koji su se desili 
ovdje, u Sjevernoj Americi, a koji po svim elementima daju povoda za 
ocjenu da su diktirani iz redova srpsko-hrvatske antibosanske i 
antibošnjačke intelektualne bulumente iz Zagreba i Beograda. 


Prvi se desio u Kanadi, gdje sasvim legalno, registrovano 
djeluje filijala Ravnogorskog četničkog pokreta. Glavni cilj u radu, 
između niza ostalih, a svi su terorističkog i antibosanskog 
subverzivnog karaktera, ove četničke filijale je da prikuplja 
materijalna sredstva i ista dotura matičnoj organizaciji dole, u Srbiju i 
Bosnu. Ovi dole, ta sredstva koriste u terorističkim akcijama za 
sprečavanje povratka izbjeglica, ili pak za napade i terorističke akcije 
protiv nesrpskog stanovništva. Uglavnom, za uništavanje njihove 
imovine u srpskom entitetu. Jasno je da cijeli svijet zna terorističku 
osnovu četništva, počev od Drugog svjetskog rata naovamo, sve do 
danas. Pa ipak, ovih dana kanadska humanitarna organizacija sa 
sjedištem u Torontu, pod imenom Ontario Trillium Foundation, 
dodijeli terorističkoj organizaciji, Ravnogorskom četničkom pokretu, 
takođe sa sjedištem u Torontu — Filijali Hamilton, humanitarnu pomoć 
u iznosu od 75.000.00 kanadskih dolara! Svako, pa i nedovoljno 
obaviješten, može pretpostaviti zašta će ti dolari biti upotrijebljeni. 
Međutim, jedno je sigurno, oni neće biti potrošeni u humanitarne 
svrhe, zašta ih je prosječan kanadski poreski obveznik namijenio??? 


Drugi upečatljiv slučaj je pojava Kataloga hrvatske turističke 
ponude za potencijalne turiste iz Sjeverne Amerike, koji bi putovali u 


248 


Bosniseja Razmišljanje u dijaspori 
FER Ed SENJA VE I ri eg) do ie tanka SA Pa 
Hrvatsku. Zamislite, u tom katalogu, u Hrvatsku turističku kartu je 
uglavljena i čitava država Bosna i Hercegovina sa svim svojim 
turističkim, prirodnim i izgrađenim resursima. 


Pa definitivno, ovo su samo dvije od niza sličnih pojava koje 
su usmjerene nepriznavanju i daljem rušenju Države Bosne i 
Hercegovine. Na to smo se nekako kao "navikli". Znamo da je to sve 
dirigovano od ljudi iz srpsko-hrvatskih krugova, O kojima smo 
govorili u uvodu ovom pisanju. Ali, ono što je simptomatično, na što 
se ne možemo niti hoćemo da naviknemo je šutnja nadležnih BiH 
diplomata. Na prvom mjestu, mislim na ambasadore BiH države, koji 
su ovdje, između ostalog, da bi reagovali na ovakve i slične pojave. Sa 
ciljem zaštite Države koju ovdje predstavljaju i za isto od te Države 
primaju debele plate. Pitanje je za sebe što su ti diplomati, u pravilu 
intelektualci, visoko rangirani samo u svojim nacionalnim krugovima. 
Možda se u ovoj činjenici krije odgovor?... 

..-.Kada smo u pitanju mi Bosanci i Bošnjaci koji živimo u 
dijaspori, e, tu do izražaja i to negativnog, posebno za Bošnjake, 
dolaze vještački isforsirani problemi oko jezika. Da li slučajno ili ne, 
bosanski jezik nije još zvanično priznat u velikom broju zemalja, 
između ostalih ni u Kanadi. Zašto? Teško je kompletan odgovor dati! 
Ali jedan od velikih, a možda i najvećih razloga je ciljana 
neučinkovitost nekih BiH diplomatskih predstavnika, istih onih koje 
smo prethodno već pominjali. Tako skoro u svim zemljama, gdje su 
glavne diplomate, ambasadori, bili ili su još Srbi i Hrvati, koji se 
izjašnjavaju da govore svoj matični nacionalni jezik, to jest srpski ili 
hrvatski, zvanične vlasti još u popis priznatih jezika ne unose bosanski 
jezik, ili se prave da čak za takav jezik nisu ni čule. Čast izuzecima! 


Pa zar ti nadobudni diplomate ne znaju da je njihov prvi 
zadatak afirmacija kulture, jezika, tradicije, ekonomije... svoje zemlje 
u zemljama u kojima službuju o trošku BiH poreskih obveznika? Zar 
ih na momenat ne napadne grižnja savjesti kada u svom poslu afirmišu 
zemlje koje nisu njihove, iako bi oni to vjerovatno željeli? (Primjer — 
Katalog hrvatske turističke ponude američkim turistima i slično) Zar 
se ponekada ne zamisle nad mizerijom svoga ponašanja, koje se često 
svodi na ulogu filijalnog_ funkcionisanja ispred beogradskih. ili 
zagrebačkih krugova? Zar se ponekada ne zastide da, dok njihove 

kolege Bošnjaci afirmišu državu i sve ono što čini državu Bosnu i 
Hercegovinu državom, oni sijele po hrvatskim i srpskim udruženjima i 
klubovima, koji su prononsirano četnički ili ustaški, sa programima 
koji imaju jedan, često i jedini cilj, rušenje države Bosne i 
Hercegovine? 

Ako sve ovo nije istina, neka pokažu djelom. Neka se gospoda 
diplomate BiH, srpskog i hrvatskog naciona pojave i u bošnjačkim 
klubovima i asocijacima. Neka ovim po svijetu raseljenim Bosancima 
javno kažu da je i njihova jedina država Bosna i Hercegovina i da 
nemaju rezerve u Srbiji ili u Hrvatskoj! Neka ospore ili potvrde 
činjenicu da u džepu pored BiH diplomatskog pasoša imaju i 
državljanstvo Srbije ili hrvatsku domovnicu. Kada to od njih čujemo, 
Javno izrečeno, onda ćemo im vjerovati. Neka nam sve to kažu na 
bosanskom jeziku, a ako ga već ne znaju, neka kažu na svojim 
jezicima, jer mi te jezike dobro razumijemo?! Njihov je problem što 
Još jedan jezik, i to većinski u državi koju oni u svijetu predstavljaju 
nisu ili neće da nauče! Ili možda samo neće da priznaju njegovo 
postojanje? Na sva gore postavljena pitanja, odgovore mogu dati i 
putem novina koje mi kupujemo ili preko interneta čitamo. 

Dakle, diplomate, gdje ste sada? 

NOVI VAL, INTELEKTUALCI IZGUBLJENIH DUŠA 


Dok ove svoje čemerno gorke misli prosipam po papiru i 
pokušavam da se rasteretim nagomilanog, u mozgu nakupljenog jada, 
ne mogu a da ne budem ciničan i zajedljiv pa da ne pomislim da je i 
ovo, samo još jedno više, zaludo lamentiranje nad našim glupostima, 
sa dobrim namjerama za opštu inicijativu i otrežnjenje a rezultatima 
nedovoljnim i meni samom da se probudim, da se osvijestim. Ne 
znam zašto, ali sebe zadnjih godina sve više hvatam u zabludjelim 
mislima i na putevima intelektualnog prosuđivanja, gdje se gubim, 
utapam, nestajem u osjećanju bezizlaza i nemoći da se konačno 
otrgnem od te more i pritiska koji guši dušu, smanjuje srce, isključuje 
razmišljanje i, Bože sačuvaj me oporih misli, guši u meni dobre 
namjere. Ne bih volio da ove riječi prihvatite kao još jedan pledoaje, 
zbog nečega u ništa", ili razmišljanje i filozofiranje bez cilja. Ne! 
Ovo je samo pokušaj opisa situacije koju sam neki dan ostavio dole u 
Bosni, a po povratku ovdje u Kanadu zatekao skoro istu, sa samo 
povećanim stepenom nezadovoljstva i frustracija grupe intelektualaca, 
koji i dole i ovdje treba da čine vučnu snagu progresa i daljeg izlaska 
iz gliba i mraka u kome se nalazi bošnjačko nacionalno biće i 
bosanskohercegovačka  državotvorna materija sa svim = svojim 
supstancijalnim, tvorbenim elementima, u koje računam i druga dva 
naroda i njihove ljudske i misleće potencijale. 

Hoću nešto da kažem o intelektualcima i njihovoj ulozi u 
razvoju i povećanju izgleda da se održi bosanskohercegovačko 
društvo, a da se oni, kao modulatori tog održanja, umetnu u pozitivnoj 
i kreativnoj ulozi. Ovaj ogled je fokusiran upravo na jedan od rijetkih 
aspekata, gdje kreativno misleći intelektualni dio BiH zajednice, koji 
živi dole u zemlji, i ovaj razbacani, ne svojom voljom, po svijetu, 
mogu i moraju da djeluju zajedno, sinhronizovano, bez dosada 
uobičajenih filistarskih ponašanja i surevnjivosti. 

BiH intelektualna elita, koja postoji a koja je u ovom 
momentu djelatno nevidljiva, mora da se trgne, da odgovori obavezi 
koja joj pripada po logici hiljadugodišnjih društvenih iskustava, 
potvrđenih u dosadašnjoj borbi za opstojnost bosanskog duha i 
društva. Ona, intelektualna elita, buđenjem mora da zbaci sa sebe 

olovni oreol saučesnika u događanjima, za činjenje ili nečinjenje ništa, 
koja su se desila u vremenu nedavne prošlosti, ili, definitivno, 
odgovornost za sve što se dešavalo da prihvati na sebe i sa istom umre 
i time narednoj intelektualnoj eliti, koja bi se tek trebala da formira, u 
naslijeđe ostavi ništa. Ubijeđen sam da bi BiH intelektualci, ukoliko 
žele da izbjegnu zlu kob rečene olovne smrti, prvo morali da naprave 
inventuru u vlastitim redovima. Ta inventura je i normalna i potrebna. 
Jer, godine koje su prethodile ovom vremenu su bile takve da je u 
njima isfabrikovano svega i svašta. U pretkriznoj, kasnije u kriznoj 
fazi socijalizma i njegovog konačnog sloma, institucije zadužene za 
profiliranje mislećeg društvenog sloja, prevashodno univerziteti, to su 
profiliranje sveli na puko fabrikovanje i proglašavanje ljudi koji imaju 
diplome visoke naobrazbe, pa ponekada čak i onih kojima je dato 
naučno, akademsko zvanje magistara i doktora nauka. Nije bila 
rijetkost ni neosnovano uvođenje ljudi u akademije nauka i umjetnosti 
korumpiranim putevima i rasprodajom onoga što se nikada u historiji 
nije prodavalo, a što se naučna ili umjetnička besmrtnost Zove, i 
svrstava pod pojam akademik. Ratne i prve poratne godine su bile 
samo vjerni sljedbenici prethodnog perioda. O svemu ovome, u zadnje 
vrijeme pišu neke novine u BiH i drugim kulturnim centrima bivše 
Jugoslavije. 

Navedena inventura bi otvorila prostor za diferencijaciju u 
intelektualnom sloju na one koji to stvarno jesu i kojima pripada taj 
laskavi kastinski oreol i na one koji su svojim kvaziintelektualnim 
djelovanjem obespravili i obesnažili istinsku misao, nauku i 
umjetnost, kao i njihove željene funkcije i motornu ulogu u 
društvenom razvoju. "Nusproizvod" diferencijacije bi bilo društveno 
iznjedrenje i na čistac istjerivanje onih koji su svojim sintelektom" 
kumovali i kreirali rat, zločin, genocid i pogrom koji je i nas po svijetu 
razbacao, a prostore Balkana, posebno Bosnu i Hercegovinu, u crno 
zavio. Stepen odgovornosti, broj i način angažovanja svih bi bio 
valorizovan i vjerovatno različitog kvaliteta, zavisno 'od nacionalne, 
etničke, a moguće i vjerske pripadnosti. Takođe, tom diferencijacijom 
bi bili natjerani na promjenu ponašanja u ovom vremenu oni 
intelektualci koji svaki sistem prihvataju i isti politiraju svojim 
znanjima i umijećima, bez da se kritički obračunaju sa onim što ni po 

čemu ne pripada sferi napretka, a često je, nažalost, od neurasteničnih 
političkih krugova forsirano. U svemu tome bi se sigurno iskristalisala 
i skorojevićko-filistarska grupa intelektualaca koja, u spregu sa 
krkansko-malograđanskom,  novokomponovanom = kapitalističkom 
klasom, kreira i osmišljava zakulisne radnje beskrupuloznog 
pljačkanja i bogaćenja na račun doskorašnje, takozvane društvene 
imovine, koju su prethodne generacije mukotrpno i prilježno stvarale. 


Ono što je posebno važno, to je da bi takva jedna inventura 
konačno razotkrila i narodu pokazala sve one, nekompetentne, koji su 
se uhljebili po različitim državnim, kulturno-obrazovnim i sličnim 
institucijama, a posebno na univerzitetskim katedrama. Valjda bi 
takav inventurni "propuh'" konačno odnio iz nauke one koji ni po 
čemu tamo ne pripadaju, osim po tome što su svoju prepoznatljivost 
izgradili na principima mita, korupcije i hapanja po svaku cijenu. Za 
ovo bi bilo najspecifičnije kao primjer navesti neke fakultete, na 
kojima vode predmete ljudi koji uopšte, pa ni elementarno nisu 
osposobljeni za vođenu oblast, a kamoli da su u sferi svjetske 
supermacije u toj oblasti, što se od njih očekuje, a što je normalno za 
univerzitetskog profesora. Tako imamo primjera da doktor sociologije 
ili poljoprivrede predaje na ekonomskom fakultetu predmete koji su 
stoprocentno, eminentno, ekonomske naravi. Ovakvi "profesori" to 
shvataju kao svoj ratni miraz, i svako nastojanje da se ratnom nuždom 
privremeno prihvaćeno stanje promijeni, oni onemogućavaju i 
sprečavaju. O ratnim, nabrzinu stečenim diplomama fakulteta, pa 
odmah poslije toga magisterija i doktorata i dobivenih katedri po 
novootvorenim ratnim provincijskim fakultetima postaje degutantno i 
raspravljati. Ti se ljudi jednostavno, ako imalo obraza i časti imaju, 
trebaju maknuti sa tih mjesta, a često svojim micanjem inicirati i 
gašenje nekih fakulteta, koje su ionako svojim ratnim, stranačkim i 
političkim uticajem, neosnovano 1 nabrzinu, i to samo radi sebe i 
svoga "naučnog" uhljebljenja otvarali. 

Ništa nije drugačije stanje ni u redovima književnika, pisaca i 
pjesnika, koji sebe vole da nazovu intelektualnim perjanicama društva. 
Na ovu temu sam malo više rekao u jednom od prethodnih naslova u 
ovoj knjizi. Međutim, šta generalno treba raščistiti? To je valorizacija 
stvarnih književnih vrijednosti i odvajanje istih iz amorfne 

prosječnosti, u kojoj veliki dio čine pisanije koje ni po čemu u 
književnost ne pripadaju, a najčešće niti u jednu oblast koja ima 
dodirnosti sa stvaralaštvom. Ovdje je, takođe, bitno istrajati u već 
prisutnoj tendenciji reafirmacije pisaca, stvarnih književnih gromada, 
koji više nisu među živima a koji su u ratnom haosu i padu svih 
vrijednosti na berzi morala i kulturnih kriterija obezvređivani, i čak 
pogrdnim imenima nazivani. Ovdje prevashodno mislim = na 
Nobelovca Ivu Andrića i pokušaj njegovog prošloratnog bosanskog, 
posmrtnog izgnanstva iz književnosti koja se pika kod Bošnjaka. 
Slično se dešavalo i sa Mešom Selimovićem. Nasuprot ovim 
potvrđenim = književnim = veličinama, kao  pandam njihovom 
stvaralaštvu, iz nekakvih podrumskih nedođija su izvlačeni neki ljudi i 
njihovo "stvaralaštvo" proglašavano kao "svjetlo i obraz" književnosti 
u Bošnjaka. Ubijeđen sam da bi i oni sami, da su žuvi, a uglavnom su 
davno umrli, bili začuđeni da su baš tako "dobre i značajne" književne 
radove napisali. Pa iako se za ovakve greške može opravdanje u 
ratnom haosu tražiti, kao i u razularenom nacionalizmu i ponekada 
opskurnom antikomunizmu, ili pak biološkoj bošnjačkoj ugroženosti, 
nema opravdanja za to da se te greške, sada kada je opasnost ipak 
prošla ne isprave. Jer, svaki čovjek, a pogotovu značajan i velik pisac, 
koji se nikada nije odrekao zemlje svoga rođenja, ima pravo da po 
zasluženoj mjeri, uvijek i na svakom mjestu u svojoj zemlji bude 
mjeren, ocjenjivan i, saglasno tome, poštovan i veličan. 

Definitivno, u rečenoj diferencijaciji intelektualaca, značajno 
mjesto moraju da čine i intelektualci koji su, najvećim brojem, U 
godinama rata i poratnom periodu, napustili Bosnu i Hercegovinu | 
trajno Ili privremeno otišli da žive u zemlje širom svijeta, Mora S€ 
napraviti uvid, ali istinit i dobronamjeran, u njihove dalje namjere. 
Valja doći do odgovora na pitanje: Ko od njih želi, a ko zbilja ne želi 
da ima išta više sa zemljom u kojoj je rođen i formiran kao 
intelektualac? Ovdje, generalno, treba nastojati da se svi oni s vana 
privole na kontakt sa matičnom zemljom i narodima. Razlog ovome Je 
taj što naši misleći ljudi iz svijeta, zbog političke i materijalne slobode 
i nezavisnosti kojom su ovladali, mogu da korektivno i preventivno 
utiču na sprečavanju provincijalizacije intelektualne misli dole u 
zemlji, Oni trebaju da budu umni svjetionici bosanske pameti U 

svijetu. Moraju se boriti da po njihovim uspjesima u svijetu, kulturnoj 
i nacionalnoj emancipovanosti i djelovanjem u zemljama gdje žive, 
svijet mjeri i cijeni i ljude i državu Bosnu i Hercegovinu. Oni moraju 
biti svjetske lučonoše bosanske svjetlosti. Oni moraju osporiti istupe i 
kvalifikacije koji se izriču dolje u zemlji od nekih mudrosera, 
naprimjer tipa: "Bosansko društvo je pretpolitičko društvo!" Moraju ih 
priupitati: "Da li oni uopće poimaju šta je to pretpolitičko društvo?" 
Da li oni znaju da takvim izjavama bosanskohercegovačko društvo 
pred svijetom guraju u sferu prethistorije i mraka? Da li oni time ne 
osporavaju sve vrijedne stranice bosanske historije i kulture, kao što 
su: Država stara više od hiljadu godina, bosanski jezik, jedan od 
najstarijih u Evropi, ljudsku i multikulturalnu tolerantnost kao 
tradicionalnu karakteristiku bosanskog društva, velike pjesnike, pisce, 
filozofe, naučnike koji su izrasli iz bosanske nutrine, i tako dalje. Još 
bi se dosta toga moglo nabrajati! 

Bosanska intelektualna emigracija, pored odgovornosti za 
držanje osmišljene i čvrste veze sa matičom zemljom, ima presudnu 
ulogu u ujedinjavanju i programskom djelovanju ljudi iz BiH koji žive 
van Bosne i Hercegovine. Ta uloga se ne može svoditi na dosadašnje 
šuplje izgovore za takozvano nemiješanje u bosanske emigrantske 
aktivnosti i klubove, zato što veliki broj navedenih organizacija vode 
nedotupavci i tvrdi nacionalisti trolisnog porijekla. Ne, u otvoreni 
dijalog se mora otvoreno i sa argumentima ulaziti. Takvim otvorenim 
nastupima se može privesti pameti i najtvrđi nacionalista i ubijediti, 
nije važno koje proveniijencije, srpske, hrvatske ili bošnjačke, da izlaz 
nije u svađi i u osporavanju onoga što je napravljeno u Bosni i što čini 
BiH državu državom, ili pak u nepriznavanju Države Bosne i 
Hercegovine. Oni, takođe, moraju zaustaviti trenutno prisutnu 
tendenciju da se svaki razuman glas u redovima BiH emigracije, koji 
zagovara pomirenje naroda u BiH, proglasi nepoželjnim, a ljudi koji 
takve glasove puštaju i artikulišu, bivaju proglašeni personama non 
grate, u organizovanim oblicima koji okupljaju ljude iz BiH. 

Interesantno da je po ovom pitanju situacija potpuno ista kako 
u bošnjačkim, tako i u srpskim i hrvatskim redovima BiH dijaspore. 
Ima činjenica osnovanom mišljenju da je za ovakav međunacionalni 
defetizam bosanske dijaspore kriva negativna selekcija rukovodstava 

organizovanih oblika djelovanja, klubova i udruženja, ali jednim 
dijelom i neprisustva odgovarajuće koordinacije iz nadležnih 
institucija iz zemlje u oblicima djelovanja u dijaspori, prevashodno 
putem BiH ambasada i DKP-a. Svakako, za tu negativnu selekciju dio 
krivice snose i oni umni i umjereni koji, idući linijom manjeg otpora i 
nesukobljavanja, pod devizom: "Pusti seljačine neka se bave 
politikom", puštaju vođenje navedenih organizacija neuravnoteženim, 
a ponekad i nacionalno ostrvljenim pojedincima, koji svojom 
aktivnošću upropaštavaju ionako nizak nivo unutarbosanskog i 
unutarbošnjačkog dijaloga u dijaspori. Valja napomenuti da ovakvih 
slučajeva ima dosta, ali u odnosu na većinu, ipak čine samo manjinske 
pojave. 

Ne treba zanemariti ni značajan broj bosanskih ljudi koji 
predstavljaju bosansku pamet u dijaspori, koji su doseljenjem u nove 
zemlje uspjeli da se afirmišu u svojim strukama, ali i da stalno budu 
kreativno uključeni u probleme BiH dijaspore. Ima i onih koji su u trci 
za poslovima i zaradama po svaku cijenu "zaboravili" ono što čini 
njihov duh, njihovu pamet i porijeklo. Ovakvi su od svega što su 
uspjeli, jedino savladali jezik zemlje domaćina. To je dobro, ali nije 
dobro ako zbog novog jezika žrtvuju svoj maternji i sve ono što su 
godinama u glavu "slagali". Jer, znanje novog jezika intelektualcu 
treba da služi kao dopunsko sredstvo za nove spoznaje, a ako nije to, 
onda mu prijeti opasnost da u novoj zemlji radno završi na nekom 
beznačajnom mjestu, tamo gdje uglavnom završavaju autohtoni 
stanovnici tih zemalja, kojima je taj jezik maternji i predstavlja jedino 
što oni znaju. Dakle, koji su po logičnim kriterijima polupismeni ili 
čak nepismeni. 

Na kraju, osnovna poruka glasi: Poštovana inteligencijo, 
okupite se, razgovarajte, jer samo onaj ko razgovara ima šansu da se i 
dogovori. Od vas narod očekuje da se oglasite gdje god bili. Ako se ne 
oglasite na vrijeme, za kasnije će vam ponestati glasa, a gubljenje 
glasa, posebno dobroga, prvi je korak do gubljenja duše. 

SVADBA, BEHAR MLADOSTI I LJUBAVI 


"To i bi", dobaci neko od prisutnih, a tada se prolomi dug 
aplauz, pomiješan sa smijehom i dobronamjernim, razdraganim 
upadicama, kada su u subotu, 21. decembra minule godine, Osmo iz 
London Ontaria i Amra iz Hamiltona, svoje sudbonosno DA ovjerili 
potpisima na određenom obrascu, koji čini sastavni dio, prethodno od 
države dobijene Dozvole za vjenčanje (Marriage License). Efendija 
Ismail Fetić iz Hamiltona, koji je prije udaje nekoliko godina bio 
Amrin učitelj islamske vjeronauke, uz osmijeh, mašući rukama, umiri 
prisutne, zamolivši mladence da razmijene prstenove, a kumove, 
Davora i Sunitu, da svojim potpisima garantuju da za ovaj brak nema 
zakonskih niti bilo kakvih drugih smetnji, proglasi sklopljenim brak 
između mladoženje Osme i mlade Amre, koja će, njenom željom, 
ubuduće nositi mladoženjino prezime. Ponovo se prolomi aplauz. 
Ponovo efendija Ismail prisutne umiri i diže ruke na Dovu za 
vjenčanje. Svi prisutni učiniše isto uz, amin. Poslije Dove, otpočeše 
čestitke i suze radosnice roditelja, sestara, prijatelja, najdražih. 

Ovo je samo dio atmosfere u roditeljskom domu mladoženje 
Osme, rođenog u Bosni, u pitomoj varošici Gračanici, koga je ratna 
oluja donijela ovdje u daleku Kanadu, koji po svim bosanskim — 
bošnjačkim običajima i tradiciji sklopi brak sa svojom izabranicom 
Amrom iz Livna, takođe ratnom olujom sa roditeljima donesenom u 
Kanadu. Mladenci su se, u samo njima znanom trenutku dogovorili da 
u bračne vode uplivaju na način i po adetu kakav je vijekovima 
prisutan u rodnoj im Bosni i Hercegovini. O svemu su prethodno, 
izokola, priupitali roditelje i dobili njihov blagoslov. Efendija Ismail, 
biser poznavanja bosanske — bošnjačke kulture i običaja, svojim 
savjetima i ulogom čovjeka koji je mladence vjenčao dvostruko, po 
šerijatskom pravu i po zakonima države Kanade, dade neprocjenjiv 
doprinos ovom svečanom događaju. 


Uvodnim riječima, biranim i odmjerenim, prije samog čina 
dvostrukog vjenčanja, efendija Ismail je poselamio prisutne, uz 
napomenu da mu je drago da učestvuje u ovakvom vjenčanju, po 
drevnim bosansko-bošnjačkim običajima, gdje su ovdje, po tradiciji, 
na svadbu pozvani najdraži gosti, rođaci, prijatelji, komšije, bez obzira 

na vjeru, naciju, socijalni status, itd. Baš onako kako je to uvijek bilo 
u Bosni. 


Pošto je ovo bila jedna od uobičajenih, u Bosni 
rasprostranjenijih ženidbenih varijanti, kada mladoženja sa kumovima 
u dogovoreno vrijeme ide da "ukrade" mladu, tako je urađeno i ovaj 
puta. Pristigle zvanice u mladoženjinoj kući su kao "strepili" da li će 
"krađa" uspjeti. Tačno sat prije zvanično zakazanog vjenčanja, svi su 
odahnuli, mladu su doveli. Prešla je prag svoje nove kuće sa hljebom 
pod mišicom desne ruke i djetetom u naručju lijeve, prethodno nogom 
prolivši bokal vode pred vratima. Dakle, prolivena voda, hljeb i dijete 
simboliziraju bošnjačko predanje, koje doseže do bogumilskog 
bosanskog vremena. Prosuta voda nosi zlo od kuće, sa hljebom mlada 
unosi berićet u kuću, a dijete simbolizira želju da novi brak obiluje 
podmlatkom i nasljednicima. Ovaj puta je napravljen i željeni 
izuzetak. Prije početka svečanosti, pristigli su i gosti sa mladine 
strane, roditelji, familija i prijatelji. 

Mladenci su u potpunosti realizovali svoju volju da izbjegnu 
maksimalno, koliko se to može, zamke pomodarstva i prihvatanja 
instant-kulture nove sredine u kojoj žive. Nisu željeli da na svadbu 
zovu ljude koje nikada nisu vidjeli niti za njih čuli, a samo radi toga da 
bi javnost pričala koliko je zvanica bilo, u kakvim toaletama, ili, pak, 
koliko je svadba koštala. Toplina roditeljske kuće i prostor 
oplemenjeni su privatnošću, kakvu zaslužuje čin vjenčanja, kako 
šerijatskog tako i onog u ime države Kanade, obavljenih u istoj 
ceremoniji i po ravnopravnim posljedičnim rezultatima, koje sa sobom 
nosi sklapanje braka. Rečenu privatnost ne mogu obezbijediti, iz želje 
za prestižom i skorojevićkog hira, rentane velike sale. 

Završetkom zvaničnog proglašenja braka, započeo je dernek, 
bosanski, bošnjački, topli, iskreni, ljudski, uz iće i piće, dobra domaća 
jela, sarme, bureke, buredžike, sirnice, siredžike, razna pečenja, 
solgan-dolmu, tortu za. mladence i "milion" drugih = svadbenih 
zerzevata, sa igrom i pjesmom, sevdalinkom i onom neizbježnom, 
novom, koju voli sadašnji omladinski talas u Bosni. Dernek je trajao, 
bukvalno do sabaha. Kao biber po pilavu, dopunski štimung veselju su 
davali Senad i Mirza sa gitarom i harmonikom, koji su malo svirali, a 


x 


malo bosanskim doskočicama i šalama spontanog voditeljskog šarma 

uljepšavali atmosferu. Na 


da je vrijeme, ako već 
zajedničkog spav 


primjer, u po frke "obavijestiše'? mladence 
hoće da idu u dđerdek (soba i noć prvog 
anja) neka već idu, da se koje ne bi predomislilo. 


Prisutni bosanski Hrvat Željko, rođen u Hrvatskoj, a do rata 


Život proveo u Lukavcu, u Bosni, videnu atmosferu svede u jednu, ali 
vrijednu rečenicu: 


"Ovo je Bosna, ovo su Bosanci, ovo su Bošnjaci, veseli, 
kulturni, tradicionalno šlifovani i civilizacijski davno zreli, ova svadba 
je naša prava slika i naš istinski civilizacijsko-mentalni sklop, a ne rat, 
mržnja, nesreća i međusobno istrebljenje, što jedan dio svijeta kod nas 
u Bosni jedino želi da vidi." 


Vojvođanka, Lalinka, Snežana, prije doseljenja u Kanadu 
naturalizovana Sarajka, oduševljena je i kaže da su je ovi veseli časovi 
vratili u Bosnu i među njene nekadašnje komšije, dobre Bošnjane, 
njihovu plemenitost, tradiciju i kulturu. 


Smiljka, rodom iz Gračanice, pomalo se "hvali"? kako ovako 
nešto mogu napraviti samo gračanički momci. 


Avdo iz Njujorka, rodom iz Plava u Crnoj Gori, ushićeno 
komentariše da je ovaj način bošnjačke svadbe prvi puta vidio, jer je 
vrlo mlad doselio u Ameriku. Veli da mu je drago da se ovdje u 
dalekom svijetu čuva tradicijska, etnološka i kulturna jezgra 
svadbovanja bošnjačkog naroda, kome i on pripada. 


Najmlađi gost ovog derneka je sedmogodišnji Slovenac, po 
imenu Primož, koji poželi i zaigra bosansko kolo, i to držeći 


se za 
ruku vesele i razigrane svekrve, koja ga pouči igranju kola. 


Komšije, Kanađani, samo se snebivaju i čude: zar je moguće 
da se ovako ponašaju ljudi za koje su čuli i koje su gledali na CNN-u, 
kako se međusobno ubijaju i divljački istrebljuju? Bili su iskreni kada 
su rekli da su tek sada o Bosancima promijenili mišljenje i to nabolje. 

Dakle, u ovoj dubokoj tudini, više može učiniti jedna 
bosanska — bošnjačka svadba, kroz probeharalu mladost i ljubav, nego 
sve politike, sve diplomacije, sve "dobronamjerne" inicijative. Ova 
priča ima za cilj upravo to da, kroz djelimičnu analizu bošnjačke 
običajne svadbe, inicira ideju da se i kultnim događajima, k: 


akav je 
neosporno svadba, u bosanskom i bošnjačkom kulturnom i 

tradicionalnom egu afirmiše Bosna i Hercegovina i njena kapitalna 
vrijednost, multikultura, njeni ljudi i narodi, a Bošnjaci, kao 
najbrojniji, koji sa ostalim dobronamjernim tu multikulturalnost gaje, 
igrajući plemenitu, ali opasnu, pehlivansku igru hoda između Orijenta 
i zapadnoevropske civilizacije, pokušavajući harmonizovati iste. Taj 
bošnjački i bosanski opasni hod je, uvijek do sada, iziskivao ogromne 
žrtve, ljudske i materijalne, ali u konačnici je, kao po pravilu, 
trijumfovao i državu Bosnu jačao, a njen ugled u svijetu podizao na 
viši nivo. Na kraju krajeva, mi u dijaspori i nemamo nekog velikog 
izbora, ako hoćemo da ostanemo u vezi sa matičnom državom, već to 
da tu vezu gajimo, upražnjavajući ovdje u tuđini običaje i kulturu, 
čuvajući tradiciju kraja i zemlje koji su nas iznjedrili i sve to pozitivno 
prezentujući novoj sredini i njenim ljudima. Time ćemo činiti dobro i 
sebi i zemlji našeg porijekla. 

Prethodna, završna poruka priče objašnjava razlog, zašto u 
priči, gdje god može, autor izbjegava puno ime i prezime aktera. Ova 
priča nema za cilj reklamu i hvalisavu informaciju, već želju i uputu, 
kako se može i drugačije svadbovati od novog i pomodarskog 
svadbovanja u kome trijumfuje raskoš, za filmske kamere primjerena 
atmosfera, nabrzinu od nove sredine prihvaćeni običaji, bez duha, 
duše i topline, što nije prirodno Bošnjacima niti ostalim Bosancima. 
Na kraju, šta više reći? Neka mladenci imaju sretan i berićetan budući 
život i brak, i, kako domaćin svadbe, mladoženjin otac reče: "Neka 
ovaj mladi brak, uz Božiju pomoć, u budućem vremenu obilježi i 
dolazak zajedničke djece na svijet, a ako bude i sinova, onda neka 
obilježi sunnet sina, poslije vjenčanja drugi po važnosti kultni običaj i 


vjersku obavezu kod Bošnjaka. Uzvišeni Allah, dž. š., će dati da će 
biti tako!" 

DIJAGNOZA, DEPRESIJA 


Ovo je priča o dva života, o dvije sudbine, o dva životna kraja 
ljudi iz Bosne. Ovakvih i sličnih je dosada bilo bezbroj, a činjenica je, 
i bojim se da će ih i ubuduće biti još više. 

Njega sam upoznao prvih dana kada je doselio u Kanadu. 
Došao je sa porodicom iz Slovenije. Ratni užas ga je zatekao u jednoj 
lijepoj čaršiji u istočnoj Bosni. Tamo je dugo godina bio prosvjetni 
radnik. U danima početka rata je obavljao poslove direktora škole u 
prigradskom naselju. U više susreta, dok smo duže sjedili i 
razgovarali, sa sjetom i nepatvorenom ljubavi, dječački zamišljeno je 
pričao o svome kraju, o rijeci koja je proticala kroz grad, o ljepotama 
mosta koji je spajao obale rijeke, o ljudima iz svoga grada, familiji, 
svojim đacima. Sa zanosom je govorio o ljetnim predvečerjima i 
suncu na zalasku, kao uhvaćenom na brdu na zapadu, koje se na 
trenutak ''zaustavljalo,"? da bi svoj blještavi zalazeći sjaj i svjetlosne 
kose pohranilo u podmosni mirni riječni vir, sa željom da ih vir "čuva" 
do sutrašnjeg njegovog izlaska. 

Ti naši razgovori su trajali tako da ne dodirnu vrijeme početka 
rata i ratnih stradanja. Kada bi se to i desilo, slučajno, spontano, on bi 
samo zašutio, spleo prste na rukama, zagledao se negdje odsutno, 
neodređeno. Stisnutih usana do bola, sa licem prometnutim u grč, koji 
je sam za sebe govorio dosta. U tim trenucima, oči su mu lagano 
poprimale neki odlučni, ali plačni izgled i tugu. Ja sam tada samo 
petljao, ono uobičajeno: 

Pusti to sve, jaro, zaboravi, sve je bilo i prošlo, važno je da je 
živa glava." 

Međutim, na ove govorne ofucanosti, On nije reagovao, 
mislim da ih čak nije ni registrovao. To bi potrajalo vrlo kratko 
vrijeme. Onda bi On, kao da uopšte nije bio ni zašutio, počeo da 
govori o nekoj uobičajenoj temi. 

Vremenom su nam se i porodice zbližile, pa sam u 
razgovorima sa njegovima saznao da je On preživio užasne muke u 
četničkom zatvoru, odakle se samo sticajem sretnih okolnosti izvadio. 
Te sretne okolnosti su bile uobičajena četnička pogana pohlepa za 

njemačkim markama. Brat iz Njemačke je preko nekih komšija, koji 
su radili s njim u Njemačkoj, podmitio nekoga od četnika, i to debelo, 
a ovaj mu je pustio brata i preveo preko rijeke. On je odatle, samo 
njemu znanim putem stigao porodici u Hrvatskoj, gdje je ona na 
vrijeme bila izbjegla. 

Žalio mi se da teško spava i da i ono malo spavanja "troši" na 
teške snove, košmar i trzanje u snu. Žena mu je, primijetio sam odmah 
pri susretu, uočljivo izgledala malo nezadovoljno i novosvjetski 
""zasukano". Kukala je kako on neće da uči jezik, neće da traži posao, 
kako samo šuti, a ako ne šuti, onda viče na čeljad ili pak "bježi" na 
internet. Svi mi iz Bosne u tom kanadskom gradu smo se znali i 
sastajali, pa smo tako u razgovorima te njene žalbe na muža pomalo 
dizali na "trehu" i udarali u šalu. Zezali smo je da je, eto, dočekala da 
ona kritikuje muža da neće da uči, a on je podučavao i izveo 
generacije mlađih, između ostalih, kao mlad nastavnik, učio je i nju. 
Njihova djeca su je zezala da ju je otac spasio od škole koju nije 
voljela tako što ju je oženio. 

Međutim, u javnost su procurile priče da se njihov brak sve 
više komplikuje, a da Ona pomalo zapušta i Njega i djecu. Niko nije 
htio da se miješa. Svi smo mi govorili i mislili da će oni sami 
nesporazume u braku otkloniti. Uostalom, bio je to dugogodišnji brak, 
po svim našim mjerilima toliko dug, da niko nije ni pomišljao na 
najgore. Ja sam, idući s posla, nekoliko puta njega susretao na 
željeznom mostu preko rijeke koja je proticala gradom. Svaki puta mi 
je izgledao sve zamišljeniji i odsutniji. Na moje opaske, da li on to na 
ovom mostu i u ovoj rijeci traži zamjenu za onu iz njegovog kraja, 
kiselo se osmjehivao i bez riječi nastavljao laganu šetnju preko mosta, 
stalno na istoj strani, zamišljeno zagledajući preko rukohvata u vodu. 

Kada sam ga susreo na lokalnom koledžu pri promociji u 
kojoj su učestvovala i neka naša djeca, a između ostalih i njegov sin, 
prvi puta mi je izgledao veseo i sretan. Omladini smo čestitali 
uspješno završenu školu i poželjeli brzo nalaženje posla. Otišli smo 
svi u restoran. On je sjeo uz sina, i malo-malo pa bi ga, onako 
roditeljski nježno, pogledao i kao da je htio da ga okupa svojom 
očinskom srećom za uspjeh koji je postigao. Malo me čudilo zašto na 

svečanost nije došla i majka, kao i sve ostale majke. Međutim, kao po 
dogovoru, ni ja ni ostali ništa nismo pitali. 


Izmjenjale su se i roditeljske zdravice. Ostao je još On. 
Nerado je ustao i samo rekao rečenicu: 


"Za mene je ovo najveći dan u tudini i u životu, Bog će dati da 
više nikakvih neću imati!" 

Nismo ga dovoljno pažljivo slušali niti razumjeli. Biti će da se 
u tome nismo plaho ni trudili. Niz obraze su mu kliznule dvije suze, 
očevidno radosnice, ili i više od toga? Svima nam je bilo drago da je i 
on pokazao sreću i radost. Bilo nam je drago da se i njemu sa lica 
makao taj duševni prigušivač, sa kojim smo ga jedino poznavali. 
Kasno uveče smo se razišli, oduševljeni koracima koje naša djeca 
prave kroz život u ovoj ledeno hladnoj tuđini. 


Kod kuće, dok sam mojoj porodici prepričavao svečanost sa 
koledža, od njih saznadoh da su čuli da je njegova žena našla za sebe 
stan na drugom kraju grada i u isti sinoć, napustivši porodicu, odselila 
da živi. Na ovu vijest mene je uhvatila neka nedefinisana slutnja. Ni 
danas-dan ne znam zašto baš tada, kada sam se samo sat ili dva prije 
sa njim rastao i kada sam ga prvi puta upoznao u drugom "izdanju", 
kao vesela i vedra čovjeka? 

Sutradan, idući s posla, nisam mogao preko mosta, policija ga 
je zatvorila žutom trakom. Policajac je prolaznike i vozila usmjeravao 
prema narednom, obližnjem mostu. Uobičajeno, vršili su neki uviđaj. 
Umornog od posla, sve me to uopšte nije interesovalo, Kod kuće me 
sačekala strašna, tek na lokalnoj televiziji saopštena vijest. On se 
bacio s mosta u rijeku i utopio. To se desilo samo sat prije nego što ću 
ja naići sa posla. Dakle, to je bio razlog zatvaranja mosta. Bio sam 
svjedok tragediji a da nisam bio ni svjestan toga. 

U narednim, jutarnjim lokalnim dnevnim novinama. je 
objavljeno da je taj i taj oduzeo sebi život, skačući s mosta u rijeku, u 
trenucima duševne rastrojenosti, depresije i razornog djelovanja 
posttraumatik stresa, 

Treći dan poslije smrti bili smo na dženazi, svi mi iz Bosne, 
niko nikoga nije pitao zašto je tu, bez obzira ko se na kakav način 
Bogu moli, Bilo je tužno, jezivo žalosno, bolno do srca, čuti plač 

njegove već odrasle djece. Žena je, u bolu zgrčena lica, šutjela. 

Gledala je izgubljeno odsutno u jedno mjesto pred sobom. Kada su se 

začule grudve zemlje koje potmulo udaraju, padajući u kabur, ona se 

zaljuljala i mlitavo pala. Odnijeli su je do kola i odvezli na hitnu. 
Kasno! 


Sutra smo imali i njenu dženazu. Zbog tragedije koju je 
doživjela ova useljenička porodica, na dijelu groblja određenom za 
sahranu muslimana, okupila se masa svijeta. Djeca tragično umrlih 
roditelja su se dobro držala, uz pomoć sedativa i prijatelja uspjeli su 
prisustvovati i majčinoj dženazi. 


I šta dalje reći? Ja sam kratko vrijeme poslije svega toga 
preselio u drugi grad, idući za boljim poslom. Prije odlaska sam 
posjetio mezare mojih prijatelja, Njega i Njegove žene. Mezari su bili 
jedan pored drugog, sa pločama na uzglavljima, ravno položenim, na 
kojima su bila ispisana imena, prezimena, godine rođenja i smrti. 


Ova nesreća ima puno svjedoka, a daj Bože da iz iste 
izvučemo pouke! Ne znam da li ćemo? Svaki dan i sve češće čujem da 
se neka bošnjačka porodica raspala, da nije odoljela teškim 
promjenama koje donosi nova zemlja i teški novi životni počeci. Svi 
skupa, kao zajednice i kolektivi, moramo se truditi da u svom tom 
belaju što rjeđe čujemo ono pogubno, imao je dijagnozu depresije! Bar 
ovdje za te bolesti ima lijeka. Moramo svima koji obole pomoći da 
poštuju ljekare i proces liječenja. Jer, ako ne, onda će sve više biti 
nadgrobnih spomenika, nije važno kakvih, uspravnih ili položenih. Svi 
na onaj svijet idemo sa rukama niza se, ne nosimo na onaj svijet niti 
svoje bogatstvo niti siromaštvo, već, valjda, samo djela! Pred Bogom 
odgovaramo jezikom koji on dobro razumije. Ne mora, dakle, jezik 


biti razlog da neko nekome zagorčava ovozemaljski život, koji je 
ionako svima nama čemeran. 


Sad razumijem riječi Njegove zdravice na promotivnoj 
studentskoj fešti u restoranu! Bol | prekid sa životom Njegove žene, 
na Njegovoj sahrani takođe razumijem. Ubila ju je žalost za čovjekom 
sa kojim je provela najbolje i najljepše godine života. Njenoj smrti je 
dopunski "pomogla" i grižnja savjesti, što je poklekla pred izazovom 
promjena koje je donijela nova sredina, a koje on nije mogao da 
prihvati. Nek im je rahmet duši! 

NA MERHAMETU POČIVA SVIJET, 
A ISTINA NA PAMĆENJU 


Ima jedno malo veće selo kod Lukavca u Bosni. Puračić se 
zove. Pravi zaljubljenik Puračića i poklonik puračićkih ziher- 
-šaljivčina bi rekao, da nije Puračić kod Lukavca, već Lukavac kod 
Puračića. Kada čovjek dobrano razmišlja i obavijesti se o prošlosti 
ovoga starog bosanskog sela, skoro da bi ovim šaljivčinama i dao za 
pravo. Zašto? Na prvom mjestu zato što Puračić ima čaršiju, i to onu 
višeslojnu, = historijsku, = arhitektonsku,  socijalno-kulturološku i 
etnološku, stariju ne samo od Lukavca, već i od većine i većih BiH 
gradova. I na drugom mjestu, zato što Puračić ima godišnji vašar, 
(moderno kazano, sajam robe i usluga) sa tradicijom dužom od stotinu 
i pedeset godina. Pa daj ga majci, ko se u Bosni može pohvaliti 
takvom sajamskom tradicijom? 

Eh, u danima kada se događa ono o čemu u ovom prilogu 
želim da pišem, ja se često sjetim jedne davne dječačke posjete 
puračićkom vašaru. Bile su te posjete redovne, ali ja se, eto, baš te 
jedne sjećam. Te godine je u Puračiću na vašaru, pod velikim šatorom 
kafanom, pjevala neka pjevaljka, koja je, neuobičajeno za to vrijeme i 
za to podneblje, na improvizovanu kafansku, vašarsku scenu izlazila 
skoro gola. Bez ikakvog talenta za ples, igru i pjesmu, ali sa izuzetnim 
talentom da pijane i pojavnom golotinjom prisutne primitivne mužjake 
dovodi do ludila, skakala je po bini urlajući refren nekakve glupe 
pjesme: "Davaj, ćićo, davaj jedna banka, da ti meša, ćićo, lepa 
Srbijanka!"? A kada bi joj se neki pripiti siromah približio i na grudi 
zalijepio, prethodno opljunčivši hiljadarku, za to vrijeme golem novac, 
ona je kao u nekom animalnom šumsko-opernom krešendu uzvikivala: 


"Gazdo, gazdo...!" 

Jadnik koji je, eto, dao kafanskoj pjevaljki jedinu hiljadarku, 
dobivenu od godišnje prodaje nekog poljoprivrednog proizvoda, a 
koju je porodica čekala kao ozebao sunca, da se za dolazeću zimu 
obuče i obuje, dok je pjevaljka polugolo tijelo, kao nudeći mu se, 
uvijala pred njegovim očima, pomislivši da ima malo prava da uzme 
nešto od te lažne zavodljivosti, posezao za istom. Tada se dešavalo 

ono: prisutni milicioner je bez upozorenja mlatnuo palicom po rukama 
naivnog i primitivnog pohotljivca. I šta mislite šta se desilo? Ništa! 
Jadnik bi se povukao za svoj sto. U povlačenju bi dobio još poneki 
biljeg policijske palice. Međutim, kada je rečeni jadnik sjeo za sto, 
tada se dešavalo ono najvažnije. On bi se okrenuo milicioneru i rekao: 

"Daj, druže, uzmi jednu pivu od mene, da popijemo, pa ti opet 
nastavi svoj pos'o raditi!" 

Milicioner je ponekada i uzimao ponuđeno piće, pa bi se opet, 
kao u kružnom ludilu, ponavljala ispričana scena. Pjevaljka, pijani 
jadnik, = hiljadarka, = milicioner, batine, ponuđeno piće... i tako 
unedogled. Dakle, čovjek je opraštao i batine i bol za onoliko 
trenutaka koliko je trebalo da prođe da on sjedne, a da ga za to vrijeme 
više milicioner ne batina. 

Vjerovatno će se čitaoci upitati, zašto više tušim sa tim 
događajima od prije četrdeset i više godina, što ne ispljunem to što 
hoću da kažem sada. Uostalom, kakve veze ima vašar u Puračiću i to 
davno vrijeme sa nama sada, posebno nama razjurenim u dijaspori, po 
bijelom svijetu? Ima, ima! Onaj siromah sa vašara je prvo bio opijen u 
kafani, koja nije bila registrovana kafana, a sistem je dozvolio da 
funkcioniše kao takva. Dakle, prevaren je! Onda je bio opljačkan za 
skoro sav novac koji je imao, i to od Lepe Pevačice. Poslije toga je bio 
izudaran, zato što je htio da uzme ono zašta je pijan mislio da je platio. 
I, konačno, otjeran je tamo gdje više neće moći da traži svoje pravo. I 
najvažnije, taj naš čovo oprašta i prevaru, i pljačku, i batine, i nudi 
piće batinašu! Dakle, bio je saburli i trpio, bio je merhametli i 
oprostio. Dokle tako??? Do današnjih dana! Do ovog trenutka! 

Međutim, ja više nisam spreman niti da saburim niti da 
opraštam! Čitam u prošlim prednovogodišnjim danima, pa skoro u 
svim BiH novinama, hvalospjeve i divljenje koje ide do poniženja, 
jednoj ratnoj zločinki koja je, eto, kao smogla snage da prizna svoje 
ratne grijehe. Pogadate, riječ je o Biljani Plavšić, bivšoj predsjednici 
naci-fašističke tvorevine u okviru države Bosne i Hercegovine, koja se 
zove "Republika Srpska". Nisu rijetki ni javni djelatnici van štampe 
koji ta divljenja izrekoše. Eto, sad znate zašto mi je na um pao vašar u 
Puračiću i onaj pijani jadnik, U jednoj minuti je sve i zaboravio i 
oprostio. Pitam se sada, u slučaju zločinke Plavšić, da li to mi svi, dole 

u Bosni i po svijetu razbacani, poniženi, opljačkani, sa velikim 
dijelom najbližih koji su pobijeni ili i dalje u Republici Srpskoj 
obespravljeni, svake noći pod strepnjom, da ćemo fasovati bombu 
kroz prozor poluobnovljene kuće, ponovo treba da trpimo i 
opraštamo? 

Da li to naša inteligencija i naši lideri, za rad svog 
kratkotrajnog komfora i mazohističke poslušnosti prema BiH ino- 
-namjesnicima ponovo prihvataju princip: "Mir, mir, mir, niko nije 
kriv!" Ili možda ono, za jedan dio svjetskih trgovaca bosanskom 
državom poželjno: "Svi su krivi podjednako?!"" Zašto, ne znam po 
koji puta u BiH, i to u Zastupničkom domu državnog parlamenta, 
zastupnik Nikola Špirić na prvom zasjedanju u ovoj godini zatraži da 
najzaslužnijeg Bošnjaka treba spremiti u Hag, i to prije zločinaca 
Karadžića i Mladića? Ovo je išlo u kontekstu parlamentarne rasprave 
o daljoj saradnji sa Sudom za ratne zločine u Hagu. Sa Špirićevim 
prijedlogom su se oduševili i isti prihvatili svi prisutni Srbi. Ovakav 
rezon nije ništa drugo nego trag na putu podjednake krivice"! 

Otud moja ljutnja na bošnjačke javne hvalospjeve zločinki 
Plavšićevoj. Zar smo tako brzo zaboravili njene zmijske poljupce sa 
Arkanom, poslije stotina pobijenih Bošnjaka u Bijeljini i to na Bajram, 
dok pravi rat nije ni počeo? Bila je to, ustvari, Plavšićkina čestitka 
Arkanu za dobro odrađen ''posao"! Zar smo zaboravili njene izjave na 
početku rata, da Muslimane treba uništiti? Zar smo zaboravili da je 
ona rame uz rame sa zločincom Karadžićem kreirala rat i agresiju na 
Bosnu, sa sveukupnim genocidom nad nesrpskim narodima? Zar smo 
zaboravili da je ona podjednak krivac sa onima koji su najviše krivi za 
koncentracione logore, dvjesta i pedeset hiljada pobijenih, poklanih, u 
stotine nepoznatih jama pobacanih Bošnjaka? Zar smo zaboravili na 
nas, milion i više Bosanaca po svijetu rastjeranih, na šta je, odlučujući 
i Plavšićeva svoje parafe stavljala? Zar smo zaboravili..,? 

Ovakvih i sličnih zločina Plavšićevoj se može još dosta 
nabrajati. Nadam se da sve to bošnjački i bosanski svijet neće 
zaboraviti. Takav zaborav bi bio sramota, jer je i rečena zločinka sve 
te zločine pred sudom priznala. 

Međutim, ipak se ja kod Bošnjaka bojim historijske sklonosti 
ka oproštaju, merhametu. Zato što istome prethodi trpnja, sabur u 

smislu bilo pa prošlo, ne ponovilo se, a on se već osjeća. Oprostiti 
treba, da ne bismo mrzili, jer mržnja vodi osveti i ubija dušu, ali 
zaboraviti ne treba, jer istina počiva na pamćenju, a samo znanje prave 
istine može jedan narod i jednu državu spasiti od ponavljanja zla. 
Luđak samo dozvoljava da ga iz iste rupe dva puta zmija ujeda. A 
nama u Bosni se to, uzastopce, u razmacima ponavlja, ne dva, nego 
puno više puta. 

Dakle, istina je jedna! To je da je zločinka Plavšić krvolok, i 
to rijetko viđen. Njeno priznanje nema niti jednog elementa izvinjenja 
Bošnjacima i BiH državi za počinjeni zločin nad njima. Prvo, njeno 
priznanje je čiste trgovačke naravi, gdje je ona svjesna da je svaka 
duža zatvorska kazna, zbog njene starosti, vodi ka zatvorskoj smrti. 
Zato ona pokušava po svaku cijenu da, bez transparentne molbe sudu, 
ipak iščupa bar benificiju da smrt, ako je ikako moguće, dočeka na 
slobodi. Drugo, ona tim priznanjem preuzima na sebe krivicu za koju 
je optužen srpski narod, čime želi da bar malo olakša sramotan 
položaj srpskog naroda, u kome se on našao vođen fašističkom 
politikom i političarima, kao što su ona i njoj slični. 

U kontekstu prethodnoga, ona se valjda željela izviniti svom 
srpskom narodu, pa neka je, i treba. Njega je em osramotila, em 
ponizila, i od njegove historije napravila buvlju pijacu i sramotu. 

Na kraju, da se Plavšićeva, umjesto pod prisilom rečene 
patetične izjave žaljenja bosanskih žrtava i izvinula Bošnjacima, to 
nema nikakvu težinu. Sami procijenite šta bi, naprimjer, bilo da je to 
moguće, da se Hitler izvinuo Jevrejima, onda kada ih je milione pobio 
a preostale po svijetu raselio? Ne bi to bilo izvinjenje. Oprostite, to bi 
bila šprdnja sa mrtvima. A mrtvi su se u nas uvijek poštovali. Vili 
Brant se u Njemačkoj pojavio puno godina poslije Hitlera. Vjerovatno 
će se u režiji historijske pravde i u Bosni, nekada ubuduće, pojaviti 
srpski Vili Brant. A mi, i oni dole u Bosni i ovi po svijetu unesrećeni 
ćemo i dalje pričati priče o puračićkim vašarima i valjda izvlačiti 
pouke da policija mora raditi svoj posao, ali po pravdi, U protivnom, 
više ništa neće biti lahko oprošteno, a o zaboravu neće moći biti ni 
riječi. 

BOSNA JE 91% GRUNTOVNO 
BOŠNJAČKA DRŽAVA 


Ovih dana mi se javi dobar prijatelj iz Istanbula. Prije nego što 
se za zdravlje priupitasmo i sretnu Novu 2003. godinu jedan drugom 
poželjesmo, on, Bošnjak = porijeklom, = prve telefonske impulse 
razgovora potroši sipajući "vatru ljutnje" na mene. Te šta čekaš? Zašto 
se ne oglasiš? Te ako ništa ne napišem o tome, kao on će me svrstati 
među one koji učestvuju u najnovijem maršu smrti na Bošnjake i 
njihovu imovinu, i sve tako. A, ustvari, radi se o prisutnoj političkoj i 
informativnoj raspravi o Zakonu o dvojnom državljanstvu u BiH, koja 
je zadnje vrijeme opravdano zaokupljala, kako domaću javnost u BiH, 
tako i BiH dijasporu. Buduću, desetogodišnju pravnu sudbinu tog 
Zakona je u međuvremenu razriješio Visoki međunarodni predstavnik 
u BiH Pedi Ešdaun. Ja sam otprilike to slutio, pa nisam nalazio za 
shodno da se pisanjem u novinama i sam ubacujem u raspravu. 


Inače, taj moj prijatelj, prof. dr. Demir iz Istambula, unuk _je 
našega čovjeka, koji je još 1919. godine, u vrijeme srpskog Marša 
smrti na Lijevče Polje kod Banja Luke, uspio da se spasi i da sa 
ostalih pedeset hiljada protjeranih Bošnjaka, novu domovinu nađe u 
Turskoj. To je vrijeme prve agrarne reforme u novostvorenoj državi, 
Kraljevini Srba, Hrvata i Slovenaca. Pošto su te reforme domaći Srbi u 
banjalučkoj regiji, kao i širom Bosne i Hercegovine, potpomognuti 
došljacima preko Drine, shvatali kao šansu da ostvare san, zapisan u 
Garašaninovom Načertaniju, političkom programu stvaranja Velike 
Srbije, i pretvore Banja Luku sa širom regijom u čistu, i to gruntovno, 
srpsku zemlju, oni su razbojnički i organizovano napali na Bošnjake 
Lijevča Polja. U tom razbojničkom pohodu, hiljadu Bošnjaka bi 
poklano, a ostalih pedeset hiljada s tog područja protjerano. Nažalost, 
o ovom događaju i pokolju zvanična historija je šutjela sve do unazad 
godinu ili dvije dana vremena. 

Pošto su nmovostvorenu kraljevinu računali ekskluzivno 
srpskom državom, u kojoj zakoni ne važe za sve građane podjednako, 
Srbima nije ništa smetala činjenica što vlasnička struktura Bošnjaka iz 
Lijevča Polja, po familiji raspoloživog grunta, nije prelazila reformski 

limit. Neposredno poslije toga dana, kada je učinjen rečeni Marš smrti, 
vlasti su nasilu napuštena bošnjačka domaćinstva proglasile 
"dobrovoljno" državi ostavljenom imovinom, radi seljenja njenih 
vlasnika u drugu državu. Istu imovinu su bez ikakve nadoknade, i to 
pod grunt, dali istim onim Srbima koji su učestvovali u ovom 
razbojničkom napadu. Dakle, umjesto kazne za zločin, za isti su bili 
nagrađeni. Suvišno je napominjati da je ta ista država, kao 
"spašavajući" ih, Bošnjacima iz Lijevča Polja, privremeno smještenim 
u Makedoniji i na Kosovu, ''pomogla" da se isele u Tursku. Poslije tog 
događaja, Srbi u području Banja Luke i šire regije "imaju" većinski 
grunt na zemlju i šume. 

Nastavak razgovora sa dr. Demirom je razlog za ono o čemu 
ću dalje da pišem. Složili smo se da je agrarnim reformama druge 
Jugoslavije, počev od 1946. godine, učinjen Drugi pljačkaški marš, 
uglavnom na bošnjačku imovinu, u kome su razvlašteni i posljednji 
ozbiljniji bošnjački zemljevlasnici, a oduzeta zemlja u konačnom 
rezultatu data Srbima. 

Međutim, u ovom aktuelnom političkom trenutku za BiH 
državu i njenu dijasporu važno je naglasiti da je ovaj sadašnji, 
svesrpski vampirski ples oko Zakona o dvojnom državljanstvu, 
ustvari, nastavak Trećeg marša smrti na Bošnjake i njihovu imovinu, 
koji je započeo sa ratom i etničkim čišćenjem 1992. godine i traje do 
danas. 

Demir mi podvuče i napomenu da Bošnjaci iz BiH, sa 
Sandžaka, iz Crne Gore, Makedonije i sa Kosova, koji žive, većim 
dijelom i po osamdeset i više godina u Turskoj, kuda su protjerani sa 
svojih balkanskih zirata, agrarnim reformama, rečenim marševima 
smrti i drugim pritiscima, misle da se, definitivno, njima mora vratiti 
njihova djedovina. U tom cilju su ovih dana pokrenuli Inicijativu za 
potpisivanje peticije o povratku imovine, u zemljama ex Jugoslavuje, 
Bošnjacima u Turskoj. Ista će biti upućena nadležnim vlastima 
novoformiranih država na Balkanu, kao i najvišim međunarodnim 
institucijama prava i politike. 

Pomislih, bravo i sretno Demiru i drugovima! Dobro je ako 
zatalasaju i zaustave restituciju u zemljama svoga porijekla, koja ne bi 
obuhvatila sve agrarne reforme koje su provođene na tim terenima, ! 

to od balkanskih ratova 1912.—13. godine pa do danas. Sve te reforme 
su bile samo zakonska farsa. Njihovu suštinu je činila pljačka nad 
Bošnjacima od strane država, koje su provodile ili u najmanju ruku 
tolerisale velikosrpske državne apetite. 

Kao ilustracija tačnosti gornjih tvrdnji, može da posluži 
činjenica da su najveći stradalnici svih agrarnih reformi, u prvoj 
Jugoslaviji — Kraljevini SHS i drugoj, socijalističkoj Jugoslaviji, bili 
zemljovlasnici, Bošnjaci. Sva oduzeta i drugima data zemlja, u 
provedenim agrarnim reformama, bila je %% bošnjačka, i to ako se u 
ovo ne računa vakufska imovina i imovina islamske zajednice. 

Ovo  ilustrativno i statistički nepobitno potvrđuju 
činjenice, utvrđene na osnovu posljednjeg popisa, kojeg je 
napravila Austro-Ugarska 1910., a koji se odnosi na stanovništvo, 
posjede i vjersku pripadnost, uzete kao mjerodavne pri 
formiranju Kraljevine SHS — prve Jugoslavije u Versaju, da 91% 
šume i zemlje u BiH pripada Bošnjacima, 6% Srbima, 2,6% 
Hrvatima, i 0,3% ostalima. 

U spornim agrarnim reformama, ako računamo od prve, 
provedene u Kraljevini SHS 1919.—20. godine, pa dalje, sve do 
posljednje, u drugoj Jugoslaviji, od Bošnjaka je oduzeto 1.175.922 
hektara zemlje i šume. Sve je to podijeljeno, uglavnom, Srbima. Tu 
imovinu je dobilo bez ikakve nadoknade, pod grunt, 249.518 
porođica. Sve te porodice su u prosjeku brojale četiri člana i skoro 
sve su, kao ratni zaslužnici, u BiH došle iz Srbije i Crne Gore. 


Približno ista situacija je i u Sandžaku, Makedoniji i Crnoj 
Gori. Tamo je Bošnjacima oduzeto 23 1.098 hektara zemlje i šume. 
Svu tu od Bošnjaka oduzetu imovinu je dobilo 48.267 srpskih 
porodica, domaćih, ili doseljenih iz drugih krajeva novoformirane 
države. 

Ove pljačke bošnjačke imovine, pod okriljem država i 
njihovih zakona, imale su višestruke negativne efekte za bošnjačko 
nacionalno i državotvorno biće. Pored toga što su svi osiromašeni, 
veći broj Bošnjaka se, ostavši bez imovine, iselio u druge države, 
uglavnom u Tursku a manjim dijelom u Austriju. Oni koji su ostali, 
preko noći su postajali manjina u odnosu na domaće, prethodno 

malobrojne Srbe, čiji broj je višestruko povećan novodošlim Srbima, 
kolonistima. Bila su to vremena bijele kuge među Bošnjacima, 
izazvane otimačinom i pljačkama koje su završavane bošnjačkim 
seobama sa svojih vjekovnih ognjišta i lažnim upisima u zemljišne 
knjige, uvođenjem u grunt pljačkaša kao novih vlasnika opljačkane 
zemlje i šuma. 

Potpuno ista, ili skoro ista "tehnologija", primijenjena je i u 
godinama Bosanskog rata 1992.—95. godine od strane Srba i Hrvata, 
dok su provodili etničko čišćenje. Bošnjačku imovinu su proglašavali 
napuštenom u korist paradržava, Republike Srpske i HR Herceg- 
-Bosne. 

Ove poratne igre, sa opstrukcijama povratka izbjeglica, i 
definitivno, ova sa Zakonom o dvojnom državljanstvu, samo su 
nastavci onoga što je dobrim dijelom u ratu već odrađeno. Otuda i 
Demirovo upozorenje da se moram oglasiti, jer će me u protivnom 
proglasiti "krivim". U pravu je moj dobri Demir u svemu! Kada mene 
upozorava, i kada traži povrat svoje djedovine, koju su mu opljačkali 
prije više od osamdeset godina. Posebno je u pravu što učestvuje u 
gore navedenim aktivnostima oko Peticije, da se svim Bošnjacima 
vrati zemlja koja im je opljačkana u zadnjih 80 i više godina. On i 
njegovi istomišljenici, među koje spadam i ja i svi meni slični, dobro 
znamo da zapadna demokratija počiva na dva temeljna stuba. Jedan 
čini neotudivo pravo slobode političkog izbora, a drugi nepovredivost 
i neotuđivost privatne svojine, koja se uzdiže do svetosti. Ako je to 
tako, a jeste, onda u vodu padaju sve reprivatizacije i restitucije koje 
ne obuhvataju povratak opljačkane imovine svima onima opljačkanim 
u zadnjih 84 godine, u kojima se kao pljačkaši pojavljuju 
organizovane države ili njihovi surogati. 

Nova ratna BiH dijaspora to mora vrlo ozbiljno shvatiti, i 
neovisno od Demirovih i njemu sličnih inicijativa tražiti svoj grunt i 
svoju imovinu u domovini nazad od pljačkaša i ubica. Ako to ne bude 
uporno i odlučno odradivano, odradiće oni svoje, i nas proglasiti 
nepostojećim, a našu imovinu definitivno njihovom, što su pokušali i 
posljednjom igrom oko Zakona o dvojnom državljanstvu. Uostalom, 
puno govore i završne riječi moga telefonskog razgovora sa doktorom 
Demirom: 

"Sa ovom peticijom, mi Bošnjaci u Turskoj, u najmanju ruku 
nećemo ništa izgubit, a vjerovatno ćemo nešto dobiti, jer pripadamo 
trećoj ili četvrtoj generaciji u Tursku protjeranih Bošnjaka. Međutim, 
ako se svi vi, nova ratna BiH dijaspora, ne angažujete maksimalno, 
gubite sve ono što je, ipak, i na papiru još vaše, a država BiH, pored 
gubljenja vas, može, gluho bilo, da izgubi i sebe." 

Hvala profesoru Demiru, a gradu njegovog porijekla, Banja 
Luci, želim da bude vraćen Bošnjacima u grunt, jer je Banja Luka 
uvijek i bila njihova. I ne samo Banja Luka, već i niz drugih gradova, 
koji su preko noći proglašeni "srpskim". Kao zoran primjer ovome 
može da posluži Doboj. Srbi ga u ratu zauzeše i proglasiše "svojim". 
Ama, ljudi Božiji, jeste li ikada čuli da neko kaže Jovo iz Doboja? Ne! 
Uvijek je bio i bit će — Mujo iz Doboja! 

LJUDE TREBA PODSJEĆATI, JER SU ZABORAVNI ; 


Talasanje svjetske političke javnosti oko mogućeg novog rata 
u Zaljevu; Pojava nejedinstva logičnih saveznika SAD-a oko pitanja, 
da li ili ne mapasti Irak; Visok stepen isključivosti Bushove 
administracije, posebno predsjednika Bushaa u zahtjevu da se ide u 
rat; Nejasan stav po pitanju jedinstva oko ovog pitanja u islamskom 
političkom svijetu; Zvanično, BiH — bespogovorno pristajanje uz 
američki stav o ratu koji svaki dan postaje sve izvjesniji; Nepostojanje 
objedinjenog djelovanja po ovom pitanju BiH dijaspore, prevashodno 
bošnjačke, koja je najbrojnija u Sjevernoj Americi; Evidentnost 
njenog višeslojnog dijeljenja, posebno ovdje na sjevernoameričkom 
kontinentu; Lutanje većeg broja Bošnjaka u traženju sebe u islamu; 
Elementi islamske političke radikalizacije u svijetu, koju neki uticajni 
zapadni krugovi žele da proglase terorizmom; Pokušaj od nekih 
zapadnih i istočnih krugova da se i BiH bošnjački vodeći politički ego 
svrsta u to, a time i Bošnjaci kao narod..., i niz drugih problema i 
pitanja je bio direktan povod da se obratimo efendiji Senadu Agiću, 
glavnom imamu za Ameriku, sa molbom za razgovor o prethodnim i 
sličnim pitanjima. Ef Agić se na razgovor ljubazno odazvao, uz 
obećanje da će odgovoriti na sva pitanja koja ga pitamo. Razgovor je 
vođen putem interneta, pa neke eventualno nedorečenosti, koje nisu 
suštinske, sasvim su moguće, na čemu se čitaocima izvinjavamo. 


SabaH: Poštovani Senad efendija, pošto je ova rubrika u 
SabaH-u nastala na temelju želje da se naša, bošnjačka i bosanska 
dijaspora, prevashodno u Americi, potakne na razmišljanje, koje će 
je u svakom trenutku vezivati za matičnu bosansku državu i njen 
emotivno-patriotski naboj trošiti na jačanje bošnjačkog nacionalnog 
bića i bosanskih državotvornih elemenata, recite nam šta vi, kao 
vrhovni vjerski vođa Bošnjaka na ovim prostorima, činite da se 
aktivnosti odvijaju u opšteželjenom pravcu? 


+ 

Zbog aktuelnosti tema koje tretira intervju i vremena u kome je objavljen, napominjem da je 
sa ekskluzivnim, prvim objavljivanjem išao njujorški SabaH, u broju 266, dana 31. januara 2003. 
godine. 

Ef. Agić: S obzirom da sam ma čelu naše najstarije 
organizirane zajednice (Rijaset je u decembru svečano obilježio 120 
godina IZ u BiH) kod Bošnjaka u SAD, koja je integralni dio IZ u 
BiH, činim sve ono što je Rijaset kao institucija IZ-e u zemlji činio 
svih ovih 120 godina svoga samostalnoga djelovanja: osnivanje 
džemata, koordiniranje rada džemata, obezbjeđivanje imama. ili 
vršilaca dužnosti imama, štampanje potrebne literature, kako za 
odrasle tako i za potrebe vjeronauke, povremeni obilazak džemata, 
organiziranje akcija prikupljanja zekata i sadekatu-l-fitra i kurbana za 
potrebe naših humanitarnih organizacija i  vjersko-obrazovnih 
institucija u BiH, rad oko obezbjeđivanja stipendija siromašnim 
učenicima medrese u Tuzli, aktivno sudjelovanje u priređivanju 
tradicionalnih susreta Bošnjaka Sjeverne Amerike (ove 2003. godine 
je domaćin St. Louis, posljednjeg vikenda mjeseca maja) itd. 


SabaH: U kontekstu tih aktivnosti, da li mislite da je 
raskidanost i djelimična podijeljenost Bošnjaka, kojoj smo ipak svi 
svjedoci, uslovljena njihovom prethodno pogrešno u komunizmu 
formiranoj ateističkoj svijesti? Razumije se, kod samo jednog broja 
Bošnjaka. 

Ef. Agić: Po nekim teorijama, nevjerovanje ne može postojati. 
Svaki insan u nešto vjeruje, samo što svaki insan to božanstvo ne 
imenuje Bogom. Imenica INSAN je nastala od arapskog glagola 
NESIJE, što znači ZABORAVITI. Oblik INSAN u arapskom jeziku 
označava onog ko u velikoj mjeri zaboravlja. Insane koji su potpuno 
zaboravili da su naše duše, prije nego su tijela stvorena, priznale i 
prihvatile Boga za Gospodara svojega, mi danas nazivamo 
nevjernicima. Dakle, njihova je karakteristika, prije svega, notorno 
zaboravljanje svega što je bitno i najbitnije i i okretanje stvarima koje 
su od danas do sutra. Na takve ljude se je rizično oslanjati prije nego 
im se pomogne da shvate da su u stanju kardinalnoga zaborava. 


Saba: Ako je tako, a ja mislim da jest, onda je prisutno 
lutanje u pristupu i prakticiranju islamskih obaveza kod jednog 
broja Bošnjaka za očekivati. Jer, oni koji su bili doskora ateisti, a 
hvala Allahu, dž. š., izgleda da većina nisu bili u to ubijeđeni, sada 
"tražeći"? sebe u islamu i vjeri, često prihvate i nešto u tome od 
onoga što je Bošnjacima, njihovoj pripadnosti evropskom kulturnom 
i civilizacijskom krugu neprihvatljivo. 

Ef. Agić: Naravno da će jedan dio, ili dobar dio takozvanih 
nevjernika, druženjem i kontaktiranjem sa vjernicima shvatiti svoju 
zabludu. Neki će povjerovati, ali neće prakticirati, neki će povjerovati 
i prakticirati, a neki, to se već dešava, će povjerovati i prakticirati, i 
propagirati pa i pretjerati u dokazivanju da su sada na pravome putu. 
Često mi na um pada Izetbegovićeva misao: "Ništa od vjere nema 
veličanstvenije, ali i ništa dosadnije od nekih vjernika." Vidite, mi 
smo svi bili zaboravili da smo Bošnjaci-Muslimani, tako da smo se 
dugo pogrešno nacionalno izjašnjavali. To nas je skupo koštalo. Svaki 
zaborav se kažnjava. Zaborav nacionalnog imena smo još na ovom 
svijetu već nekoliko puta kroz povijest "plaćali". Za vjerski zaborav, 
koji smo spomenuli ranije, kazna, iako odložena za drugi svijet ahiret, 
može biti i bolnija i dugotrajnija. Naš dragi Poslanik, a. s., nikada nije 
zaboravio na pripadanje svom časnom plemenu Kurejš, ali je znao da 
je pripadanje islamu suštinsko i da mu pripadanje čak i časnijem i 
većem plemenu bez islama ne bi pomoglo da zasluži Božije 
zadovoljstvo. Zato, ako neko misli da mu je Bošnjaštvo, koje nije 
nevažno, dovoljno, već je u stanju obmanjenosti. 


Saball: Ako je islam, a uglavnom jeste, na Balkan prenesen 
posredstvom Turaka i preko Portinih vjerskih institucija i među 
Bošnjake inkorporiran po hanefijskom mezhebu, objasnite nam šta 
to znači, i kakva je suštinska razlika tog od drugih mezheba, ako se 
ovo može definisati na ovaj način? 


Ef. Agić: Bog, dž. š., najbolje zna zašto je učinio da islam u 
Bosnu dođe posredovanjem Turaka i njihovog hanefijskoga islama. 
Razlike između mezheba nisu suštinske i one kod velike većine 
muslimana nikada nisu bile sporne. Sva četiri su mezheba jednako 
priznata u svijetu već 15. stoljeća. Razlike se javljaju u načinu 
prakticiranja "pet stubova islama" ili islamskih šartova. Po osobnom 
zapažanju, hanefijski mezheb je najpraktičniji, jer je najfleksibilniji pa 
je naše i u zemljama dugih zima, kakve su naše, kao i u mentalitetu 
kakav je naš. 

SabaH: Dobro, ali se ovdje u dijaspori kao i dole u zemlji, 
zadnjih godina, u političkim i vjerskim zvaničnim krugovima tiho, a 
među običnim svijetom vrlo bučno, vodi rasprava, rekao bih čak rat 

a Era ZE ZE akti PR INC av pra ae S ig saa pretka 
mišljenja, oko opravdanosti etabliranja vehabijstva među Bošnjake, 
vjernike. Prvo nam recite, ukratko, ko su vehabije a onda, kakva je 


realna osnova, historijska, tradicionalna...,, za njihovo nalaženje 
među Bošnjacima? 


Ef. Agić: Vehabije su se etablirali u Arabiji u pokrajini 
Nedžd, uz pomoć Engleza, zatim Muhameda Ibn Abdu-l-Vehhaba 
(1699.—1792.) koji je kao '"'priznat" alim svoga kraja naivno prihvatio 
da svoje učenje i ugled upotrijebi za svrgavanje halife i rušenje 
jedinstva muslimana. Mnogi tradicionalni, klasični učenjaci islama su 
upozoravali ''da će njegovo učenje mnoge zavesti sa puta Sunneta i 
ispravnoga prakticiranja islama". U ove alime spadaju i njegovi rođeni 
otac i brat šejh Sulejman koji je napisao djelo: "Božansko svjetlo za 
opovrgavanje vehabijskih učenja", štampano u Iraku 1888. godine. 
Abdu-l-Vehhabu je smetao hanefijski islam osmanskih halifa, a 
Englezima jako islamsko carstvo vođeno iz Istambula. Stanovništvo 
Nedžda je, pak, željelo da se domogne uprave Mekke i Medine, a 
posebno pripadnici plemena Saud Muhammed bin Saud i njegov sin 
Abdul Aziz, vješto koristeći aspiracije i Engleza i pripadnika Abdu-l- 
Vehhabova učenja, kako bi se domogli vlasti. Vlast je dobijena, 
jedinstvo muslimana srušeno, a hilafet možda zauvijek izgubljen. 


SabaH: Znači, vehabije u svojim historijskokonstitutivnim 
osnovama imaju političku kolaboraciju sa kolonijalnim silama, koje 
do današnjeg dana, ali sada na neokolonijalni, imperijalni način 
kontrolišu islamski svijet. Dobro, navedite nam samo dvije vodeće 
islamske zemlje, gdje su vehabije zvanično prihvaćeni od državnog i 
islamskog vrha tih zemalja? 

Ef. Agić; Saudijska Arabija, Katar..., uglavnom su to zemlje, 
Zaljeva. 

SabaH: Šta savjetujete Bošnjacima, da li da se uključuju u 
vehabijski red, ako ne, da li onima koji su već vehabije, prijateljski 
skretati pažnju da su vehabije u Bosni, ipak, za ovo vrijeme, novina? 

Ef. Agić: Potrebno je pozivati u islam koji je propagirao i 
naučavao sam Poslanik islama i njegove pravedne halife, hazreti Ebu 
Bekr, Omer, Osman i Alija, Nema ništa u bosnaskom, hanefijskom 
islamu što odudara ili nije u skladu sa islamom ove četvorice 

pravednika, a pogotovo kasnijih generacija, sve do pojave Muhameda 
ibn Abdu-l-Vehhaba, koji uspostavlja "red" ili. kako on ima običaj 
reći, reformira natrunjeni monoteizam radi uspostavljanja "čistoga 
tevhida". To bi značilo da se do njegova vremena, svih trinaest 
stoljeća, islam pogrešno prakticirao i razumijevao i da se tek 
njegovom = spasilačkom intervencijom sačuvao od  potpunoga 
iskrivljivanja. Vrlo nelogično, rekao bih i primitivno, jer sam Kur'an 
daje garanciju da se to nikada neće desiti. S obzirom da Bošnjaci nisu 
primitivni, nelogični i naivni, gotovo sam uvjeren da se ta varijanta 
islama" neće primiti u BiH. 

SabaH: Šta su to ahmedije, islamski pokret, sekta, 
kvaziislamski reformisti? 


Ef. Agić: Nekako u isto vrijeme kada su u Saudijskoj Arabiji 
instalirali vehabizam, Englezi su u Indiji vrbovali Ahmeda Gulama 
Mirzu, iz mjesta Kadijan, da putem novog koncepta, po kojem je ona 
ne Muhammed, a.s., neuzubillah, posljednji poslanik, razvali jedinstvo 
muslimana i u tom gusto muslimanima naseljenom dijelu svijeta, tako 
da se destabiliziranje i unošenje smutnje među muslimanima u svijetu 
odvija paralelno. Svrha uspostavljanja kulta, ovog zabludjeloga 
Ahmeda, bila je da se muslimani Indije obeshrabre u pružanju otpora 
engleskom kolonijalizmu. Tako su Englezi i u Arabiji i u Indiji jednim 
metkom pogađali dva zeca istodobno — postizanjem kako političkog, 
tako i vjerskog cilja. 

SabaH: Šta savjetujete Bošnjacima kada se susretnu sa 
onima koji zagovaraju prihvatanje učenja ahmedija? 


Ef. Agić: Da im razbiju zablude, navodeći ih na autentične 
izvore islama. Bojim se da su to mladići i djevojke koji nisu imali 
priliku o islamu učiti od svojih roditelja, tako da u susretu sa ovim 
vrlo vještim propagatorima ahmedijske sekte jednostavno prihvataju 


sve što im se ponudi, a što miriše na islam. Neznanje je majka zla, 
zablude i svih nedaća. 


Saball: Moj jedan prijatelj Je poslije, kako on kaže, vjerskog 
osvješćenja, nakon dužeg vremena, slijepo prihvatajući sugestije 
nekihh svojih %islamskilh vjerskih učitelja", sebi i sinu obukao 
pustinjsku bijelu galabiju, prethodno pustio bradu i otišao materi u 

Sarajevo. Vratili su se obrijani i u normalnoj evropskoj građanskoj 
odjeći. Kažu majka, nena ih nazvala rugafetima i naredila da se 
obuku onako kako se oblače svi, ili skoro svi Bošnjaci. 
Komentarišite ovo. 


Ef. Agić: Nena je bila u pravu. Ta nošnja svakako odudara od 
naše tradicije. Čakšire bi manje odudarale. Međutim, i nena bi morala 
znati da je brada sunnet svih, baš svih Božijih poslanika i da je 
oživljavanje tog zaboravljenog sunneta opravdano. Što se tiče odjeće 
koju nose svi, ili gotovo svi Bošnjaci, ni ona nije naša već evropska, 
dakle strana, uvezena iz drugog kulturno-civilizacijskoga kruga koji 
ima dodirnih tačaka sa pripadnicima kršćanske i jevrejske vjere a ne 
islama. Do unazad stotinu godina, niko se u Bošnjaka nije tako 
oblačio, a danas, ako se neko ne oblači u skladu sa modom zapadnih 
dizajnera, odmah se proglasi čudnim, ekscentričnim pa i zaostalim. 
Čudno, zar ne? 

SabaH: Vrlo čudno, ali to je naša cijena i naša legitimacija 
pripadnosti evropskom kulturnom i civilizacijskom krugu. Još jedan 
istinit događaj koji se desio ovdje u Kanadi. Otac naredio svojim 
dvjema kćerkama, studentima na univerzitetu, da se moraju pokriti, 
dakle staviti hidžab. One, revoltirane, napustile kuću, promijenile 
univerzitet i aktivirale se u jednoj lokalnoj radikalno Jfeminističkoj 
organizaciji. 

Ef. Agić: Roditelji su prvi učitelji i najvažniji u razvoju svoga 
djeteta. Danas, kada su djeca izložena raznim utjecajima putem 
mnogobrojnih medija, teže je i zahtijeva veliko znanje i umijeće 
djetetu dati pravi odgoj, u skladu sa propisima naše uzvišene vjere. 
Neki roditelji griješe zato što su suviše popustljivi, a neki, opet, zato 
što su suviše striktni. I jedni i drugi ne proizvode, i pored dobre 
namjere, željeni rezultat. Mudar roditelj će najprije kod svoga djeteta 
razviti ljubav prema islamu, pa će preko te ljubavi doći do saznanja o 
potrebi za pokrivanjem. Ovaj je otac mislio da će mu kćerke preko 
pokrivanja zavoljeti islam. To je pogrešan put. Najprije treba ugraditi 
farzove koji se ne vide (poštenje, iskrenost, pravednost i slično), a 
onda će snaga vjere kad-tad izaći i na vidjelo. 


SabaH: Tu bi trebala da bude i značajnija uloga vjerskih 
lidera među Bošnjacima! Politika je, nažalost, tema sa kojom svaki 

misleći čovjek živi, uveče liježe i ujutro se budi. Recite nam, efendija, 
Šta vi mislite o ovim opasnim igrama oko Iraka, šta će se tu desiti? A 
i ovo što se sada dešava, usmjereno prema islamskom svijetu, nešto 
je čega se svi normalni ljudi pribojavaju. Tim više što su, činjenično, 
nosioci nekih antimuslimanskih aktivnosti u svijetu uticajni i 
prihvaćeni krugovi. Svemu tome je 11. septembar 2001. godine 
poslužio kao povod, ali razlozi su puno dublji i razorniji. 


Ef. Agić: Kažu, ako se ne budemo bavili politikom, politika 
će se baviti nama. Potrebno je baviti se politikom, ali samo prema 
stepenu potreba. Nije potrebno da se svi aktivno bavimo politikom. 
Onda to više ne bi bila politika, već štetno politikanstvo. 


Šta će se desiti u Iraku, samo Allah zna! Ljudi zaboravljaju, a 
Bog, dž. š., ne zaboravlja. Ljude treba podsjećati, jer su zaboravni. 
Zato, podsjetimo se da je iračkog diktatora postavila na vlast ova 
zemlja. Danas joj smeta. Želi da ga se otarasi. Podsjetimo se da je taj 
diktator bio Reganov gost početkom osamdesetih u Washingtonu, 
kada mu je ovaj isti Ramsfeld (sadašnji vojni ministar SAD-a) stavio 
na raspolaganje sve što je imao od oružja, samo da pobijedi Iran. To se 
nije ostvarilo. Sjetimo se da je u Iraku već dugo vremena brutalna 
komunistička ili socijalistička jednopartijska stranka na vlasti. Da ne 
govorimo o aferimima Iračana iz vremena tragičnih događaja iz 
Kerbele, kada je u jednom danu, zajedno sa Poslanikovim unukom 
hazreti Husejnom, nemilosrdno ubijeno oko 60 članova Poslanikove, 
a. s., časne porodice, među kojima je bilo i tek rođenih beba. 


Podsjetimo se da je sve donedavno, to jest dok god je mogao, 
taj diktator divljački ubijao svoje sunarodnike šiije, samo zato što 
nikada nisu prestajali oplakivati poginule na Kerbeli. Saddama mi 
nimalo nije žao. Naprotiv, žao mi je naivnih muslimana koji umiju 
razmišljati samo tako što na teze uzvraćaju antitezama, e da bi ih onda 
neprijatelj sintetički pobijedio. Umjesto da proaktivno djeluju, oni 
samo reagiraju. Dok god tako budu činili, neprijatelj će znati da ima 
posla sa nemislećim i slabim narodom. 


Kada bih mogao šapnuti Saddamu na uho, savjetovao bih mu 
da što prije, dok još nije kasno, nabavi kartu u jednom pravcu iz 
Iraka, po mogućnosti u Hag, kako bi svom kolegi Miloševiću mogao 
praviti društvo. 

I SabaH: I jedno nezaobilazno pitanje. U vašoj radnoj, 
imamskoj karijeri ste imali vrlo značajnih susreta, kako onih u 
okviru unutar-islamske aktivnosti, tako i onih, međuvjerskih, 
ekumenskih, ali i svjetovnih. Izdvojte jedan susret koga se rado 
sjećate! 

Ef. Agić: Prije izvjesnog vremena je CTU, ("Katolička 
teološka unija") na inicijativu kardinala čikaškoga Georga na svečanoj 
akdemiji, u prisustvu sve same kreme Čikaga, predstavnika medija, 
nauke, umjetnosti, vjere, biznisa i kulture uručila priznanje jordanskoj 
kraljici Noor za njen humanitarni rad. Ja sam imao čast da tu 
svečanost otvorim učenjem Kur'ana. Tom prilikom je kraljica Noor 
održala predavanje u kojem je govorila o svojim aktivnostima, ali ono 
što ću dugo pamtiti je njen krajnje ljubazan i odan govor o islamu i 
muslimanima, svome mužu kralju Huseinu, koji je bio njen učitelj i 
koji joj je pomogao da upozna islam, da ga prigrli i danas i, bez kralja 
fizički prisutnoga, prilježno prakticira. Zaista je godilo slušati 
intekektualan i fluentan govor iz usta jedne kraljice. 

SabaH: Vi ste vjerski vođa svih Bošnjaka u Americi. 
Oprostite, nije provokacija, ali recite, pripadate li nekoj političkoj 
partiji, stranci ili savezu u BiH? IT konačno, imate li neku poruku 
čitaocima SabaH-a i ostalim Bošnjacima i Bosancima? 

Ef. Agić: Danas nisam član nijedne stranke, premda sam 
jedan od osnivača SDA u Čikagu 1990. godine. Simpatizer sam SDA, 
Stranke za BiH i Bosanske patriotske stranke. 

Na kraju, želio bih od srca svim Bošnjacima čestitati 
nastupajuće mubarek-bajramske dane. Bajram je 11. februara, 
inšallah. 

A umjesto svoje poruke, želio bih omogućiti da se čuje iskren 
vapaj nastavnice bosanskoga jezika u našem mektebu u Islamskom 
centru u Čikagu, Umije Hasković, kao hitan apel, ukoliko već nije 
kasno, svim mislećim Bošnjacima na američkom kontinentu koji 
imaju djecu: 

"Želim da vas podstaknem da razmislite koliko ste omogućili 
svojoj djeci da poznaju i sebe i vas. Znam da u Americi niko nema 
vremena. Ipak, treba dati prioritet onome ko to zaslužuje. To su 
svakako naša djeca. 

Pitate se, zar im niste dali dovoljno ili čak previše, imaju 
školu, školske ili vanškolske aktivnosti i prijatelje sa kojima se druže, 
TV, Play station, X-box, pa čak i College. 

Mnogo ste omogućili svojoj djeci, ali ipak ste jedni drugima 
stranci. Komunicirate na različitim jezicima, radujete se različitim 
prigodbama i sve više se udaljujete jedni od drugih. Udaljujete se 
jedni od drugih sad kad ste jedni drugima najpotrebniji. Ima li nešto 
Što vas sve može učiniti sretnim, povezati? Da li imate vremena da 
razmislite o tome? Da li poznajete svoju djecu dovoljno i oni vas? 


Razmislite da li ste dali dovoljno uputstava i savjeta svojoj 
djeci da opstanu ili čak da uspiju u ovom okrutnom svijetu? Da li 
znaju šta je to uspjeh u ovo vrijeme? 

Budite ponosni na svoju djecu i sebe, jer ste zapravo vi ti koji 
su odgovorni za njih i koji im sve omogućuju ili uskraćuju. Učinite 
korak više. 

| Omogućite im da se osjećaju sigurniji i jači u ovom okrutnom 
svijetu Jer su na pravom putu. Jer stiču najvrednije ljudske vrline, 
upražnjavajući svakodnevne obaveze. Omogućite svojoj djeci da i 


ona budu ponosna na vas što ste im otvorili vrata svijetle i sigurne 
budućnosti. 


vama, o vašem porijeklu, vašoj 
IStori OZV ritam američkog života ugrozi 
djetinjstvo vašoj djeci. Pružite priliku svojoj djeci da se druže sa 
vršnjacima koji su porijeklom sa istih prostora, koji preživljavaju iste 

a. Tako ćete pomoći i svojoj djeci i sebi. 
će i trud oko njihovog 
i kojima se vaša djeca 
a izmicale oku ili sluhu.? 


odgoja, a sebi da bolje upoznate nedaće u 
nalaze, koje su vam do sada možd 


Gospodinu ef, Senadu 
sistematičnim odgovorima i vremenu koje je izdvojio za oVaj razgovor. 
Citaocima Sabah-a i svim Bošnjacima želimo da govor OVOg učenog i 
nadasve dobronamjernog čovjeka prihvate kao još jedan "putokaz u 
civilizacijskoj džungli u kojoj živimo, ka pravom putu koji će nas 
voditi do željenog cilja. 


hvala na strpljenju, produbljenim, 

Dvadeseti vijek, a po svemu sudeći, kako je započeo, i 
početak trećeg milenija, nose obilježja brze globalizacije svih sfera 
ljudskog stvaralaštva i djelatnosti na svjetskom nivou. Brz protok 
informacija i tehninički omogućena prostorna "blizina" svih tačaka na 
zemaljskoj kugli daju cjelokupnoj, ili skoro cjelokupnoj svjetskoj 
ljudskoj populaciji brzi uvid u sva ekonomska, kulturna, politička, 
modna, visoko-tehnologijska, naučna i sva druga dostignuća. 

Te i takve mogućnosti brzog širenja informacija su blagodat i 
glavna tekovina savremenih društava. Međutim, sve ove brze 
promjene i hod ka savršenstvu svijeta kao organizovanog globalnog 
sela sa sobom nose i veoma značajne negativne posljedice, koje se 
posebno drastično reflektuju na čovjeka kao individuu, njegovu 
ličnost i njegov kreativan, misleći stav prema vlastitome životu i 
okruženju u kome živi. U svim sferama života, proporcionalno, rastu 
zahtjevi za povećanjem opšteg nivoa. standarda i trke za većim 
zaradama i boljim materijalnim životom. U takvoj trci, ljudi 
pojedinačno, pa i čitave grupe sa istoznačnim karakteristikama, gube 
svoja tradicijska i kulturna obilježja. Ovome su podložne posebno one 
grupe koje sticajem raznih šok okolnosti, kao što je rat, iz zemalja u 
razvoju dosele u visokorazvijene zemlje Zapada. Pod ovim eminentno 
podrazumijevam veliki dio nove, ratne i poratne bosanske dijaspore. 

U tako isprepletanom opštesvjetskom napretku i djelimičnoj 
degradaciji ljudske individualnosti, posebno mjesto za ocjenu i 
tumačenje zaslužuje pitanje uniformisanog poimanja porijekla i 
kvaliteta roba koje kupuju i upotrebljavaju takozvani obični ljudi, pa i 
mi novodošli iz Bosne i Hercegovine. 


Postavljanjem ovog pitanja, pisac ovih redova nikako ne želi 
da ospori dosadašnje odgovore na ista ili, pak, da polemiše sa onim 
stavovima koji su naučno istraženi i validno verifikovani. Te 
visokorangirane naučne rasprave u oblasti privrednoga marketinga, 
psihologije, politike, kulture..., su knjiški napravljene i upotrebljive za 
dalje tumačenje i globalni svjetski razvoj. Međutim, veliko je pitanje, 
recimo, da li je čovjek pojedinac u nekom udaljenom prostoru svijeta 
naučno-teoretski""? usmjeren i obaviješten da je najbolje piće na 

svijetu coca-cola? Ili, naprimjer, da Mc Donalds priprema najbolju 
brzu hranu na svijetu? Da su Levis proizvodi najkvalitetniji odjevni 
svjetski artikli? Odgovor ovog pisca bi bio, NE. Taj prosječan 
potrošač, nevažno po mome ubjeđenju da li živi negdje daleko, 
naprimjer u Ruandi, Albaniji, Bosni i Hercegovini, Srbiji..., ili u 
nekom od svjetskih centara, najvećim dijelom uopšte nije upoznat sa 
istinskim parametrima kojima se mjeri kvaliteta proizvoda određene 
marke. Taj, nazovimo ga tako, prosječan potrošač se povija i 
opredjeljuje pod pritiskom agresivne tržišne propagande i 
beskrupuloznim pohodom multinacionalnih kompanija putem 
plaćenih medija na potrošača, što rezultira bukvalnom okupacijom 
njegove psihe i mijenjanjem, odnosno kontrolisanjem = njegovih 
vrednosnih kriterija. 

Pišući ove redove, svjestan sam da dovodim u pitanje i teoriju 
u psihologiji, struci koju izuzetno cijenim, takozvanu Congruency 
theory. Ova teorija će se morati korigovati u smislu univerzalne 
primjene i principa, da marka predmeta i proizvoda koje pojedinac 
upotrebljava predstavlja psihičku i karakternu sliku navedenog 
pojedinca. Korekcija se mora praviti u dijelu uticaja i dinamičnih 
promjena u svijesti potrošačkog društva, koje svakim danom sve više 
devastira i nemilosrdno uništava ukus pojedinca kao biološke 
individue. 


Kao ilustraciju želim da navedem moj vlastiti primjer. Mada 
svjestan i obaviješten o permanentnoj tržišnoj = agresiji na 
potencijalnoga potrošača, ja sam, dolazeći u Kanadu iz Bosne, male i 
ratom porušene zemlje, prethodno pedeset godina tušen iluzijama i 
obmanama komunističkoga režima, odmah, ubijeđen? reklamnim 
televizijskim porukama počeo da se hranim u restoranima sa brzom 
hranom, da oblačim čak isključivo džins i najki majice, uveče jedem 
čips i pijem Coca-Cola proizvode, svako jutro pijem filter cafu iz 
velikih čaša, što u Bosni nikada nisam ni vidio. U početku, zbog 
prihvatanja svega toga tako lahko i bez kontrole, osjećao sam se kao 
"izdajnik" tradicije i kulture koju nosim iz svoje zemlje. Ali, onoga 
dana kada sam nakon nepune godine dana otišao prvi puta nazad u 
Bosnu, sve mi je bilo i lakše i jasnije. Postratno i postkomunističko 
uključenje u svjetske tokove i informaciona tržišna deblokada su već 

završile, uspješno, prvu. bitku za uništenje"? pojedinačnog ukusa 
ljudi. Skoro svi su, kao opsjednuti, trčali u novootvorene restorane 
brze hrane, pili koka-kolu, nosili isključivo džins. U kontaktima sa tim 
ljudima koji su tu, na domaćem terenu, isto kao i ja u bijelom svijetu, 
bez ikakve rezerve prihvatili te proizvode "sa televizijskih satelitskih 
kanala", dolazim do saznanja koja vjerovatno teško da će dobiti 
naučnu potvrdu, ali su golim okom vidljiva, da ljudi više vjeruju 
reklami i marketinškim porukama nego sebi samima i svom iskustvu. 

Ovom tvrdnjom nikako ne želim da osporim potrebu 
reklamnog obavještavanja u uslovima visokog stepena razvijenosti 
tržišta, potrebi svestranih robnih razmjena na globalnome nivou. 
Takođe ne želim da tugujem za nekim balastima primitivizma i 
zaostalosti sačuvanim, donedavno, u nekim dijelovima svijeta pa i u 
dijelovima Bosne. Podržavam da se ti recidivi, koji su objektivna 
kočnica ekonomskog razvoja tih prostora, a pogotovo oni koji 
sputavaju kulturnu emancipaciju ljudi koji tamo žive, što prije dokinu 
i zaborave. Ali, isto tako želim da upozorim na potrebu sprečavanja 
stvaranja pretpostavki za negativne posljedice za budućnost i život 
ljudi koje može napraviti nekontrolisana "invazija"? istine o 
kvalitetima proizvoda široke potrošnje, koju bi plasirale moćne 
multinacionalne svjetske proizvodne kompanije, posredstvom 
elektronskih medija, u plaćeničkoj službi tih kompanija. Ubijeđen sam 
da bi svijet, u slučaju da ovakav koncept razvoja potrošačkog društva 
u potpunosti i bez ikakve kontrole trijumfuje, bio višeslojno 
siromašniji u svim sferama svoga djelatnoga opstanka. To siromaštvo 
bi se primjećivalo u sljedećim mogućim pojavama: 

Ljudi bi izgubili motiv da uopšte ozbiljno i kritički razmišljaju 
o kvalitetu robe koju žele da kupe i upotrebljavaju. Ovo iz razloga što 
ih je reklamna servilnost ubijedila da samo valja ono što im ta 
reklama kaže. 


Među ljudima bi se gubila svakodnevno potrebna 
komunikacija, koja se u dosadašnjem životu velikim dijelom odnosi 
na diskusije o onome što se kupuje, troši, upotrebljava. (Zamislite 
situaciju bez takve komunikacije među nama Bošnj 


acima i 
Bosancima?) 

I danas već kritično veliki broj ljudi koji su robovi televizije i 
njenih programa bi se tragično povećao, jer bi oni svoje potrebe za 
takozvanim shoping šetnjama, (šetnje pri kupovini) rekreativnog 
karaktera, zamijenili "šetnjama" kroz TV programe i njihove reklamne 
poruke. 

Ovim načinom živeći, ljudi bi se biološki deformisali i 
zdravstveno približili fazi permanentne upotrebe svih mogućih 


medikamenata za relaksaciju, koje bi im, takođe, preporučila reklama 
sa TV-a. 


Do sada stvorene demokratske tekovine bi bile ozbiljno 
dovedene u pitanje, jer bi se sva pojedinačna ljudska komunikacija i 
izvor informacija svodio na odnos pojedinac—medij koji, pored 
dnevnih informacija, agresivno plasira i reklamu, naprimjer TV. Kod 
ljudi bi se postepeno gubila potreba da učestvuju u javnome životu pa 
i izborima kao vrhunskom demokratskom aktu, kojim obični ljudi- 
-glasači kontrolišu, provjeravaju ili mijenjaju nosioce vlasti. Vlast 
sklona zloupotrebi, a većina je takva, mogla bi to da iskoristi i da se 
etablira (utvrdi) kao vječna. To bi bio kraj demokratije, a vjerovatno i 
ljudske civilizacije. 

Takođe bi se izgubila obrazovna komponenta (ona je već 
danas upitna) postojanja raznih škola i pravaca u modi, kulturi, 
biznisu..., njihova međusobna konkurencija i n 


DIZNISU..., admetanje u iznalaženju 
i otkrivanju novoga. 


Posebno je opasna i pogubna, ukoliko bi se zloupotrijebila, 
standardizacija u svjetskim okvirima određene proizvodnje, kao 
naprimjer ratne tehnike i oruđa za masovna uništenja, ukoliko bi tom 
proizvodnjom ovladao samo jedan centar moći. ; Svi ostali bi, 
prinuđeno, kupovali tu tehniku, a opšte je poznato da onaj, i to 
isključivo ko proizvede tehniku, njom Zna u potpunosti da nikuje Ovo 
se odnosi na visokosofisticirane ratne tehnologije. 

I Iznosim samo neke od mogućih neg 
trijumfa potrošačkoga društva i besmislenog rezona da je dobro samo 
ono što se reklamira i što ima zvučno TV reklamno ime. Vidimo da 
nas 1 površna analiza dovodi do apsurdnih razmišljanja i konačnih 
zaključaka, da tržišno-marketinška i reklamna okupacija, ukoliko se 


ativnih posljedica krajnjeg 

otme kontroli i ovlada ljudskom rasudnom moći, može biti pogubna 
za opstanak čovječanstva. 


Iz svega prethodno napisanog, mogu se izvući dva zaključka 
kojim bismo ustvari, i završili ovo naše razmišljanje o ljudima i 
njihovoj potrebi da se bez puno razmišljanja odlučuju da kupuju samo 
proizvode poznatih marki. 


Prvi bi bio da se ljudi odlučuju, pri kupovini, samo na poznate 
marke, uglavnom zbog toga što su posredstvom reklame i medija 
masovne komunikacije čuli da je to, bez konkurencije, najbolja marka, 
što nikako ne mora uvijek biti istina. 


Drugo, ovakav tržišni nastup poznatih marki može se izvrći u 
vrlo opasnu historijsku suprotnost, ukoliko isti ne bude držan pod 
kontrolom. Moje skromno mišljenje je da će ta kontrola. biti 
najefikasnija od brojnih, novostvorenih konkurentskih firmi i od ljudi 
koji će shvatiti reklamu kao običnu poruku, kojom interes ostvaruje 
onaj ko se reklamira, a da su oni ti koji će svojom voljom i učenjem o 
kvalitetu, povjerenje dati onim proizvodima koji imaju stvarno dobre 
kvalitete. Time će se izboriti za svoj vlastiti ukus, odnosno spriječiti 
njegovu dalju devastaciju i uništavanje. 

Definitivno, neki će u ovom mom pisanju vjerovatno 
prepoznati zrelog Marxa i njegovu teoriju otuđenja. Slažem se, ali 
praktično primijenjenu i primjerenu savremenom dobu, oslobođenu 
iskrivljenog komunističkog ideologizma a kombinovanu sa. mojim 
pristajanjem uz Congruency teoriju u psihologiji. Možda naivno, ali 
moguće, zar ne? Uglavnom, poruka glasi: Bosanci i Bošnjaci, ne dajte 
se prevariti! Ono što nam je u djetinjstvu nuđeno kao šarena laža, to 
nam se ovdje u svijetu, a bogami i dole u Bosni sve više, sada u zrelim 
godinama, nudi kao reklama '"'provjereno dobre marke". 

MERHABA, BOŠNJACI 


Osvanuo Hadžijski bajram. Familija mi ustala rano. Davnašnji 
je to obićaj kod bošnjačkih familija i izvorna bajramska tradicija, da 
sva čeljad. koja ostaju kod kuće, budu na nogama, ispraćajući na 
bajram-namaz, uglavnom, muške glave. Ovdje u dijaspori ja imam i 
jednu dopunsku "obavezu". To je da odmah ujutru, sabahile, po 
kanadskom vremenu, zovem majku kući, dole u Bosnu, i poželim joj 
sretan Bajram. Naime, ona ne uvažava vremenske razlike, i to da bi joj 
ja Bajram trebao čestitati poslije klanjanog bajram-namaza. Naprotiv, 
i ovako me uvijek rezili da kasnim: 

"1 podne prikrenulo, a ti se ne javljaš." 

Ne pomažu objašnjenja tipa, ovdje je tek jutro, itd. Ne, nena 
(kako je svi po ugledu na mnogobrojnu unučad i praunučad i mi stariji 
zovemo) to ne priznaje, Za nju je neobjašnjivo da Bajram ne dolazi u 
istom vremenu svuda pod Božijom kapom. A kako Joj je na pomolu 
devedeseta, mi joj to više i ne pokušavamo objasniti. 

Helem, i ovaj puta okrenem ja telefon. Dobijem nenu, i odmah 
čujem ono njeno, bez halo i ko je to, već: 

"Sine jesi I? to ti?" 

"Jesam, neno, cs-seclamu alejkum verahmetulah veberekatuhu, 
neno, kako si, BAJRAM ŠERIF MUBAREK OLSUN!" 

Tajac, nekoliko trenutaka, nena šuti. A tada, k'o vatra živa, 
nena se raspali: 

. BAJRAM BAREKULA, sine, i merhaba! Vidim da nisi čuo 
sta je Reis rek'o y naslavi nena, "Vratilo se ono staro čestitanje 
Bajrama, vratilo se i merhaba i sabah hajrulla i..." 

. Ja, ne shvatajući nenu, samo pokušavam da je ustavim, da je 
pitam kako je, kako su ostala čeljad, familija, brat, sestre, zetovi, 
snaha... Jok, ne da nena da dođem do riječi, već nastavlja: 

a :bhe viče Na RT Pt . . a 

Od tebe više neću da slušam to moderno selamljenje. Reis 
rek'o, ono staro važi, i allahimanct!? 

UZ preporuku da malo više čitam novine, jer, eto, izgleda da 
to pomalo zapuštam, nena definitivno prede na regularan razgovor, 

bez ljutnje! Bajramski raspoloženi, ispričasmo se. Uz allahimanet, 
prije spuštanja slušalice, nena me upozori: 


"Malo pročitaj novine il! belćim virni u onaj komp 'uter, i 
tamo to oko vraćanja naših selama ima, pa ubuduće me tako selami, 
Jer je to oduvijek tako u našem sv'jetu bilo, sve do prošlog rata." 

Ja poslušao nenu, otvorio internet i, sve mi bi jasno! 

Nekoliko dana prije ovog Kurban-bajrama, reisu-l-ulema dr. 
Mustafa ef. Cerić je, na promociji svoje knjige "Vjera, narod, 
domovina" u Zenici, obraćajući se prisutnima, među kojima je bio i 
velik broj islamske bošnjačke uleme iz Zenice pa i gostiju, i to onih 
najuticajnijih, iskoristio priliku i upozorio, da bi se Bošnjaci morali 
vratiti svojim viševjekovnim vjerskim pozdravima. To je pojasnio, 
direktno upozorivši da su ovi pozdravi već skoro zaboravljeni, 
napomenuvši da su ti pozdravi već čitavih deset i više godina potisnuti 
saudijskim normativima u bosanskom islamu. Plahnuo je Reis malo 
imame i ostale vjerske službenike, pričajući im priču kako je šerijatsko 
pravosuđe u Bosni propalo zato što su kadije bile podmitljive i sklone 
korupciji. 

Moja majko, kako me sve ovo na nešto podsjeća? Naprimjer, 
na ono u ratnim godinama. Ako si počeo da kopiraš mjesnog imama u 
selamljenju, pa pri svakom susretu selamio, umjesto uobičajenog, 
selamun alejkum i merhaba, sa, es-selamu alejkum verahmetulah 
veberekatuhu, a na rastanku umjesto tradicionalnog allahimanet 
ponovo, isto, es-selamu alejkum verahmetulah veberekatuhu, onda si 
od njega dobijao neplaniranu gidu hurmi, a u Merhamet si bio 
dobrodošao klijent, koji se nikada kući nije vraćao praznih ruku. A 
oni, koji su to dijelili, obavezno su napominjali da su nam to poslala 
braća Arapi, uz dodatak, najviše oni iz Saudijske Arabije. Upravo 
nekako tom vremenu koincidira i pojava vehabija u Bosni i njihove 
propagande radikalnog islama, koji se razlikuje od tradicionalnog 
bosanskog hanefijskog islama osmanskih halifa, koji je u Bosnu došao 
sa turskim osvajanjima, prije skoro šesto godina. Kako tada u prošlom 
ratu, tako i sada, u Bosni se pokušava nametnuti nešto što je strano 
bošnjačkom prakticiranju islama. Uz sve ovo su išli i rečeni pozdravi. 
Apsurdno izgleda, ali merhaba se ured bilo i izgubilo, posebno među 
mladim ljudima. Retrogradni krugovi su to naivno pravdali dolarima 

koje nam daju Arapi i navodnim našim ustupkom vehabijama 
selamima itd. Očevidno, dolarima je plaćan ''plac" za novu islamsku 
ideologiju, dotada nama, bosanskim muslimanima, stranu. 


Ali! Desi se jedanaesti septembar 2001. i teroristički napad na 
Njujork! Desi se forsiranje muslimanske krivice za svjetski terorizam! 
Desi se Osama Bin Ladin. Dešava se Irak, spor koji tinja na relaciji 
Evropa — SAD, itd! 


I, zašto ne reći! U kontekstu ovakvih dešavanja, jedan broj 
pripadnika svjetske političke elite Bosnu i Hercegovinu pokušava da 
vidi kao državu koja u redovima Bošnjaka odgaja teroriste. Sve ovo 
gledano i legitimisano kroz prizmu širenja vehabizma. I onda je 
sasvim normalno da se Reis, kao vrhovni vjerski autoritet kod 
Bošnjaka, pojavi i kaže ono što smo gore prepričali. Koliko god taj 
istup dr. ef. Cerića bio garniran neuobičajenim pošalicama na račun 
hodža, on je sasvim određena poruka bošnjačkom narodu, da se valja 
riješiti onoga što nikada nije bilo naše, a vratiti se onome sa čime su 
živjeli naši očevi, djedovi, pradjedovi, pa sve tamo unazad, do 
vremena dolaska islama među Bošnjake. Ovo je takođe poruka i 
demokratskom svijetu, da Bošnjaci nisu isto što saudijski ili sudanski 
Arapi, a još manje su. slični Afganima-Talibanima ili Sadamovim 
sljedbenicima. 

Postavlja se pitanje — gdje su Bošnjaci iz dijaspore u toj 
novoj-staroj reafirmaciji bošnjačke islamske tradicije? Po mom sudu, 
odgovor na ovo, zbilja kompleksno pitanje, leži u mom razgovoru sa 
mojom starom majkom, koja se bez rezerve slaže sa Reisom, a, 
vjerujte, u dosadašnjim nekim situacijama ga je, među nama budi 
rečeno, rezilila i to podobro. Na kraju krajeva, ona to i može. Em je od 
Reisa duplo starija, em ne propušta namaz, em gleda svako veče 
redovno dnevnik FTV, pa je politički obaviještena. Em ef. Cerića voli 
i cijeni, još malo pa kao i nas sinove. Koliko sam je puta u ratu samo 
čuo da kaže, kada ga vidi na TV-u pri javnim istupima: 

"E, moje drago dijete, nije ti lahko, ali imaš kuveta, nek ti 
dragi Allah samo da zdravlja, pa s tobom i uz Božiju pomoć, izaći 
ćemo svi hairli na dobro." 


Pa eto, i ovaj puta dobismo od Reisa upute. Dobro je to, 
posebno za nas ovdje u dijaspori. Ovdje gdje nam prijeti sa svih strana 

opasnost da budemo asimilirani. Mi smo dosada tu opasnost 
prepoznavali, uglavnom, u zapadnoj kršćanskoj tradiciji. Međutim, u 
globalnim svjetskim političkim previranjima, čini mi se da se pomalo 
valja čuvati i tradicija i kultura koje su islamske, ali se razlikuju, i to 
značajno, od bošnjačkih islamskih običaja. Tako uopšte ne djeluje 
neobično ako u susretu sa nekim našim ljudima, recimo pri upotrebi 
pozdrava, merhaba, dobijemo upit, umjesto uzvraćenog selama: EŠta ti 
je to merhaba, nije to islamsko?!" Ili, pak, pri rastanku, neki radije 
prihvataju bye, nego allahimanet, ako im već ne kažeš, es-selamu 
alejkum verahmetulah veberekatuhu! 


Međutim, u pripremi ovog teksta sam konsultovao provjereni 
autoritet u poznavanju bosanskih islamskih tradicionalnih pozdrava, i 
oni izgledaju ovako, poredano po važnosti: 

Es-selamu alejkum! Odgovor je: Ve alejkumus-selam! 

Može i kraće:  Selamun alejkum! Odgovor _je: 
Alejkumusselam! 

Može još kraće: Merhaba! Odgovor je isti: Merhaba! 

A ako se radi o jutarnjem susretu, onda se uobičajeno 
upotrebljava: Sabah hajrullah! Odgovor je: Allah raziola. 

Ako se radi o večernjem susretu, onda se uobičajeno 
upotrebljava: Akšam hajrullah! Odgovor je: Allah raziola. 

Pri rastancima je uobičajeno da se kaže: Allahimanet. 


Reis je, dakle, vrlo jasno uputio poruke, svim Bošnjacima, 
onima u zemlji i onima u dijaspori. Jedina bošnjačka vjera je islam, ali 
islam bosanske provenijencije, sa svim nakićenostima i tradicijskim 
briljantima koji ga krase, koje smo mi u Bosni, živeći u islamu, 
sakupljali, još malo pa će tome biti šest stotina godina. Takođe, 
Bošnjaci moraju uvijek imati na umu da je njihov, bošnjački islam, u 
osnovi ono što čini dio bratstva svih muslimana svijeta, ali isto tako, u 
istoj toj osnovi, bosanski islam je različit od drugih islamskih 
mezheba za onoliko za koliko je Bosna i Hercegovina kao država 
evropska zemlja, a Bošnjaci kao narod Evropljani i razlikuju se od 
muslimana koji nisu Evropljani. Takođe je bitno napomenuti da je 
islam u Bosnu došao posredstvom Turaka i da je bitan uticaj turske 
kulture i jezika pri praktikovanju islama kod Bošnjaka osjetan. To je 

baš najvidljivije u tradicionalnim bosanskim islamskim pozdravima, 
gdje merhaba ima vjekovno i neupitno mjesto. Slično je i sa 
sabahskim ili akšamskim pozdravima, čiji su morfološki korijeni u 
turskom jeziku. 


Aktuelne svjetske političke vibracije, u dijelu negativne 
percepcije prema islamu, vjerovatno Bošnjake žele da vide kao dio 
potencijalnih pripadnika tvrdog islamskog radikalizma. Ovim nastoje 
obezbijediti alibi za njihov budući nestanak iz Evrope, po scenariju 
već viđenom u prošlom ratu. Slično se desilo prije više stotina godina, 
tada brojnim, španjolskim muslimanima. Međutim, mi svojim 
ponašanjem i afirmacijom bosanskog islama to moramo osporiti, i 
ujedno time sebe jačati kao evropski i moderan narod, a 
bosanskohercegovačko društvo i državu učvršćivati na zapadnoj 
političkoj sceni. To nam garantuje da će nova svjetska politička 
geografija, čiji su obrisi već vidljivi u obliku nove svjetske interesne 
podjele, da nas ucrta u svoje karte i nadat je se da nam time 
definitivno obezbijedi sigurnu i prosperitetnu budućnost, čime će biti 
napravljen naš konačni otklon od bilo kakvog, a specijalno islamskog 
radikalizma, i veze istog sa svjetskim terorizmom. 


I dalje, želim da napomenem da pisanjem ovih redova nikako 
nemam namjeru da nekome remetim njegovo poimanje i prakticiranje 
islama kao vjere. Ne daj Bože! Ali, svakako, moja namjera je da 
upozorim bošnjački narod, specijalno ovaj njegov veliki dio koji je 
bez ikakve pripreme izbačen u svjetsku civilizacijsku džunglu, gdje 
niko nikoga ne zna, a svako bi svakome nešto da "proda", da se treba 
čuvati svjetskih trgovaca ljudskim dušama i kupovine svega što u 
Bosni prije nije potvrđeno kao dobro, kvalitetno i za sve prihvatljivo. 
Te "robe" su često u vidu ideja za koje se ništa ne plaća, a "trgovci" 
ih, ipak, '"'prodaju". 

Dakle, Bošnjaci, merhaba vam gdje god bili, i allahimanet do 
sljedećeg priloga! U međuvremenu, pričuvajte se da vam ko ne proda 
kakvu ideju, pod mahanom. 

BOŠNJAČKE MASE SE POSTEPENO BUDE" 


Višestruko = političko, nacionalno, socijalno, = kulturno, 
organizaciono pa i naučno-spoznajno gibanje u redovima BiH 
dijaspore, posebno ove iz posljednjeg, Bosanskog rata i poratnog 
perioda, specifično bošnjačke, bio je razlog da se obratimo profesoru 
Emiru Ramiću iz Kanade molbom za razgovor za SabaH. Ovim želimo 
postepeno da "'uvučemo " misleći dio sjevernoameričkog bošnjačkog 
korpusa u SabaH-ovu rubriku "Razmišljanje u dijaspori", koja se 
uglavnom bavi pitanjima razjedinjenosti Bošnjaka u dijaspori i 
vidljivog trenda njihovog odrođavanja od matične države, Bosne i 
Hercegovine. 

Prof. Ramić, istaknuti bošnjački sociolog u dijaspori je 
zamjenik predsjednika Kongresa Bošnjaka Sjeverne Amerike i glavni 
menadžer Bošnjačkog biznis kluba za Sjevernu Ameriku. Uz Islamsku 
zajednicu Sjeverne Amerike, ovo su dvije krovne bošnjačke 
organizacije na planu političkog, ekonomskog, vjerskog i kulturno- 
-tradicijskog uvezivanja Bošnjaka u Sjevernoj Americi i njihovog 
držanja stalne i aktivne veze sa matičnom državom Bosnom i 
Hercegovinom. Pomenuta. gibanja proizvode i mnoga otvorena 
pitanja. Otud i potreba za ovaj razgovor i želja da se pokušaju dobiti 
što mjerodavniji odgovori. Navedene organizacije, u sadašnjem, 
muljavom vremenu svjetske. politike, pod političkim liderstvom 
Kongresa Bošnjaka Sjeverne Amerike, odlučnije su krenule u akciju 
usmjeravanja pozitivne energije bošnjačke mase, u stvaranju širokog 
bošnjačkog fronta putem unutarbošnjačkog dijaloga. 


SabaH: Gospodine Ramiću, s obzirom da je vaša uža 
stručna oblast interesovanja, stanje bošnjačke nacionalne svijesti u 
dijaspori, specijalno u Kanadi, recite ukratko kakvi su rezultati 
vašeg istraživanja na tom planu? 


+ 

Zbog aktuelnosti tema koje tretira intervju i vremena u kome je objavljen, napominjem da je sa 
ekskluzivnim, prvim objavljivanjem išao njujorški SabaH u brojevima 270 i 271, od 28. februara 
i 07. marta 2003. godine. 

E. Ramić: Višegodišnje nezavisno sociološko-politološko 
istraživanje o stanju bošnjačke svijesti i organizovanosti u procesu 
njihove vjerske, nacionalne i državotvorne emancipacije ima namjeru 
putem metoda naučne analize pokušati dati odgovore na pitanja: 
Zašto je jedinstveno multidimenzionalno bošnjačko biće potrgano na 
jednodimenzionalne tabore? Zašto bošnjačko historijsko pamćenje 
postaje zaborav? Zašto se Bošnjacima negira pravo na sopstvenu 
prošlost, sadašnjost, budućnost, vjerski, nacionalni {i kulturni 
kontinuitet? Zašto Bošnjaci pristaju da hodaju tuđim putem i budu 
sudionici tuđe historije, kulture i tradicije? Zašto bauk duha palanke 
kruži našim ubogim vjerskim, nacionalnim, patriotskim i kulturnim 
životom? Zašto nema konsenzusa među Bošnjacima o bilo kom 
bitnom pitanju njihove povijesne egzistencije? Zašto se istina od 
Bošnjaka godinama skrivala, tretirajući Bošnjake samo kao vjersku, a 
ne i nacionalnu i državotvornu zajednicu? 


SabaH: Dobro, u kontekstu rezultata vaših istraživanja, sa 
stanovišta uvezanosti Bošnjaka i moguće njihove socijalne i političke 
unutrašnje pozitivne interakcije, kao i akcije prema okruženju u 
kome žive i matičnoj BiH, kakvu bošnjačku budućnost anticipirate 
kao nosilac funkcija u dvije od tri najvažnije bošnjačke organizacije, 
pomenute u uvodu u ovaj razgovor? 


E. Ramić: Kroz istraživanje, došao sam do zaključka da je 
odgovor na većinu gornjih pitanja u produkciji bošnjačkog dijaloga. 
Funkcionisanje Bošnjaka u vjerskom, nacionalnom, kulturnom, 
duhovnom i civilizacijskom smislu podrazumijeva definisanje 
globalnog cilja bošnjačke egzistencije, što podrazumijeva dijalog na 
bazi Snage argumenata, a ne na bazi nekog vjerskog, nacionalnog, 
političkog ili bilo kojeg drugog autoriteta. Kroz dijalog, Bošnjaci 
trebaju konačno postati svjesni kako svoje vjerske, nacionalne i 
kulturne snage, tako i svoje snage u produkciji i očuvanju ideje Bosne 
i bosanskog duha, koji su kreirali državotvorni prostor za egzistenciju 
bošnjačkog bića. Prvi kratkoročni cilj unutar bošnjačkog dijaloga bi, 
dakle, bio kreiranje bošnjačkog fronta, unutar koga bi negativna 
bošnjačka energija, koja proizilazi iz podijeljenosti bošnjačkog bića, 
bila transformisana u pozitivnu energiju, baziranu na prihvatanju, 


poštovanju i priznavanju različitosti unutar jedinstvenog bošnjačkog 
bića. 

Drugi dugoročni cilj dijaloga. bi bio kreiranje i prakticiranje 
civilnog društva u BiH, matičnoj državi svih Bošnjaka, i elemenata 
civilnog = društva u = bošnjačkoj dijaspori, = koji se — iz 
bosanskohercegovačke perspektive ultimativno nameće kao jedini 
poznati model koji bi omogućio onaj presudni skok iz sadašnjeg 
mučnog i bezizglednog provizorija, zasnovanog na trostrukom 
etničko-konfesionalnom = autizmu i mehaničkom paralelizmu 
društvenog i državnog, u državnu zajednicu utemeljenu na nužnoj, 
živodajnoj, = transetničkoj osmozi i prožimanju. Naš bošnjački 
pluralitet mogao bi postati normalnim i poželjnim elementom općeg 
pluralističkog društvenog i kulturnog ambijenta, pri čemu bi svaki od 
konfesionalno-etničkih identiteta zadržao svoj autonomni prostor i 
integritet. 


Kongres Bošnjaka Sjeverne Amerike, koji zastupa interese 
350.000 Bošnjaka SAD i Kanade, ima namjeru dokučiti značaj i 
potrebu bošnjačkog dijaloga. Kongres će putem produkcije 
bošnjačkog fronta, u kome će biti mjesta za sve oblike bošnjačkog 
organizovanja, otvoriti vrata bošnjačkom dijalogu, koji treba izroditi 
kritičnu pozitivnu bošnjačku masu i energiju sposobnu da kreira 
bošnjački globalni interes, te da taj interes jača i brani. 

Veliki značaj u procesu produkcije bošnjačkog dijaloga 
zauzima lobiranje u zapadnim društvima za bošnjački interes. 
Lobiranje je vrlo profesionalan, odgovoran i skup posao, koji traži 
znanje i novac. Prvi Bošnjački biznis klub ima namjeru dokučiti 
Bošnjacima istinu, da samo nacionalno uvezan biznis može donijeti 
dvostruku korist, umnožiti vlastiti kapital i finansirati bošnjački lobi. 
To je moguća formula uspjeha za početak produkcije bošnjačkog 
lobiranja, kao sastavnog dijela bošnjačkog dijaloga. 

SabaHl: Pošto i vi znate da jedan manji broj Bošnjaka, ne 
znam zašto, ne prihvata nikakve organizacije te da to njihovo 
neprihvatanje unosi kamen spoticanja na lokalnim bošnjačkim 
nivoima, često i smutnje koje sprečavaju bošnjačku organizovanu 
aktivnost, možete li nam reći sažeto, kakvu ulogu u izlasku iz ove 
situacije može da odigra Kongres Bošnjaka, a kakvu BBC Sjeverne 
Amerike? 

E. Ramić: Istraživanje je pokazalo da više od 60% Bošnjaka 
nije uključeno ni u jedan od postojećih oblika organizovanja. To 
pokazuje nedovoljan interes Bošnjaka za organozovanost, nedovoljnu 
svijest o potrebi uključivanja u proces organizovanog djelovanja na 
zaštiti bošnjačkog interesa, ali i nedostatak ideja postojećih 
organizacija koje bi mogle privući različite strukture bošnjačke 
populacije (omladinu, žene, intelektualce, biznismene  itd.). Kongres 
Bošnjaka Sjeverne Amerike, Bošnjački biznis klub, Islamska 
zajednica Sjeverne Amerike, kao krovne organizacije Bošnjaka, 
moraju mnogo više raditi na uvlačenju Bošnjaka u svoje redove. 
Možda bi bilo dobro razmisliti o formiranju zajedničkog tijela, od 
predstavnika navedenih krovnih organizacija, koje bi izradilo 
platformu za privlačenje Bošnjaka u organizacije, koje bi istovremeno 
lobiralo za bošnjački interes u zapadnim društvima i koje bi lobiralo 
za produkciju nove, ne na Daytonskom sporazumu zasnovane, Bosne. 
Veliku ulogu u procesu privlačenja Bošnjaka u njihove organizacije 
imaju sredstva informisanja. Sabah, kao krovni. list bošnjačke 
dijaspore je u tom smislu odigrao veliku ulogu. U jednom takvom 
zajedničkom tijelu sigurno ima i mora biti mjesta i za predstavnike 
ovakvih sredstava informisanja. 


SabaH: Lijepo! Ali ne znam da li i ostale važne bošnjačke 
vođe o SabaH-u misle kao vi. 


E. Ramić: Kongres Bošnjaka Sjeverne Amerike i Bošnjački 
biznis klub cijene napore koje je uložio Sabah u odbrani bošnjačkog 
interesa na prostorima Sjeverne Amerike. Kongres je prihvatio da 
Sabah bude nosilac svih informativnih aktivnosti na slijedećoj 
skupštini Kongresa i susretima Bošnjaka. To je odgovor na vaše 
pitanje. 

SabaH: Hvala vam na lijepim riječima i povjerenju, a mi 
ćemo se truditi da budemo još bolji! Međutim, da mi nastavimo 
dalje o bošnjačkim pitanjima. Očevidno, kultura i religija. kod 
Bošnjaka u dijaspori je svakodnevno na kušnji. Islam, kao jedina 
bošnjačka religija, prolazi kroz vrlo tešku fazu svoje globalne 
opstojnosti. Bosanski jezik i jest i nije priznat ovdje u Americi, 
posebno u Kanadi, gdje ga u zvaničnim popisima priznatih jezika još 
nema. Sjena srpske i hrvatske lobističke okupacione nakane je svuda 

vidljiva. Neke humanitarne organizacije u Kanadi otvoreno, i to 
dolarski, transparentno, pomažu Četnički ravnogorski pokret. O 
svemu tome ni glasa da čujemo od diplomatskih predstavnika BiH 
države, od ambasadora BiH u Ottawi. Iznesite nam svoj stav o tome! 


E. Ramić: Osnovne komponente naroda, nacija, vjera, 
kultura, tradicija, jezik, kod nas Bošnjaka još nisu do kraja definisani. 
Istraživanje pokazuje da Bošnjaci nemaju strategiju odbrane svojih 
osnovnih komponenti. U takvoj situaciji, ne čudi što su te komponente 
predmet napada ili svojatanja od drugih. Bošnjaci nemaju lobistički — 
strateški tim koji bi branio, odbranio i jačao navedene komponente, 
kako u zapadnim društvima, tako i u matici. Ali, stvari idu nabolje. 
Istraživanje je pokazalo nezadovoljstvo Bošnjaka bosanskim 
diplomatskim i konzularnim predstavništvima u Sjevernoj Americi. 
Bošnjaci ne doživljavaju bosanske ambasade i konzulate samo kao 
prostore za razvoj bilateralnih, političkih, ekonomskih i kulturnih 
odnosa, zaštitu interesa bosanskohercegovačkih građana putem 
pružanja konzularnih usluga ili pomoć i asistenciji državnim organima 
BiH pri institucionaliziranju bilateralnih međunarodnih ugovora, već 
kao komad bosanskog neba i bosanske zemlje na kojoj, i uz čiju 
pomoć, će moći nastaviti borbu za jačanje ideje Bosne i bosanskog 
duha, nečega što BIH može pokazati kao svoj doprinos globalnom 
multikuturalizmu, nečega zašto je izginulo 250.000 bošnjačkih sinova 
i kćeri. Bošnjaci Kanade su sa velikim očekivanjima dočekali 
otvaranje Bosanske ambasade u Ottawi. Sa još većim očekivanjima 
dočekan je novi ambasador, intelektualac i ekonimista. Doista, idealna 
kombinacija za ambasadora koji treba uvezati bosansku dijasporu sa 
maticom, Kanadu i BiH. Ali, nade su pale u vodu. Ambasador se nije 
pojavio na manifestaciji obilježavanja 10. godišnjice agresije na BiH u 
Torontu. Više od hiljadu gradana BiH i nekoliko najistaknutijih 
intelektualca i novinara iz čitavog svijeta, svjedočeći o bosanskoj 
tragediji, pitali su se gdje su predstavnici Bosanske ambasade! Nikog 
iz Amabasade nema na konferencji jednog od najvećih ambasadora 
BiH, Danisa Tanovića, u Torontu. Nema reakcije Ambasade na 
pisanja u štampi, u kojima se negira postojanje BiH i ista svrstava pod 
zastavu Hrvatske. Nema reakcije Ambasade na sramno davanje 
75.000. dolara od strane = Trillium = Foundation, Četničkom 

ravnogorskom pokretu! Sklapaju se sumnjivi dogovori između 
Carleton i Banjalučkog univerziteta. U takvoj situaciji, KBSA prelazi 
u ofanzivu. Sa svoja tri pisma, upućena ambasadoru BiH u Ottawi, 
The Ontario Trillium Foundation i Carleton univerzitetu, bošnjačke 
mase se postepeno bude. Bošnjaci postaju sve više svjesni da je 
njihova sudbina u njihovim rukama. Kongres ima snage da pokrenutu 
masu i pozitivnu energiju usmjeri ka produkciji bošnjačkog dijaloga i 
bošnjačkog fronta, koji će biti sposobni da odbrane bošnjačko biće, sa 
njegovim vjerskim, nacionalnim i patriotskim osnovama na ovim 
prostorima. 


SabaH: Jasno, i mi konja za trku imamo! Međutim, dokle će 
više Bošnjaci sve to morati tolerisati? 


E. Ramić: Prošlo je vrijeme bošnjačkog tolerisanja i 
pasivnosti! Bošnjaci moraju imati jasnu strategiju odbrane globalnog 
bošnjačkog interesa, a to je vjerski, nacionalni i patriotski preporod. 
Globalni bošnjački interes definitivno podrazumijeva: razvijen osjećaj 
za državu Bosnu i Hercegovinu, jedinu bošnjačku maticu i maticu koja 
je porodila ideju Bosne i bosanski duh; osjećaj za bošnjačku 
nacionalnu pripadnost, definiranu bosanskom državom, bosanskim 
jezikom i bošnjačkom kulturom, tradicijom i historijom, te osjećaj za 
islam, pri čemu se mora precizirati da nacionalno i patriotsko nije u 
sukobu i suprotnosti sa islamom. Takav globalni bošnjački interes se 
mora = produkovati = unutarbošnjačkim dijalogom, = pretvarajući 
negativnu energiju bošnjačke podijeljenosti u pozitivnu energiju 
jedinstva bošnjačke različitosti, oličene u bošnjačkom frontu. Tako 
formiran i definisan interes se mora braniti i jačati putem 
profesionalnog lobističko-strateškog tima. 


SabaH: Gdje su u svim tim bošnjačkim, pa i svebosanskim 
kretanjima u dijaspori, misleći ljudi, intelektualci, naučnici i 
umjetnici, kojih je došlo puno u Sjevernu Ameriku? 

E. Ramić: Jedna od tragedija Bosne i Bošnjaka je u tome da 
su u njima malo kad sila i pamet bile na istom mjestu. Bošnjačka 
inteligencija je, uglavnom, otuđena od svih komponenti bošnjačkog 
bića. Ona je izostala iz procesa produkcije bošnjačkog dijaloga, 
bošnjačkog fronta i globalnog bošnjačkog interesa. Ona je sebe 
isključila iz bošnjačke individue i zajednice. Uvijek se dodvoravala 

drugom. tražeći utočiste u drugom i bježeći od svoga bića. 
Inteligencija je šutjela prije rata, u ratu i poslije rata. Ona šuti i u 
trenutnoj podijeljenosti bošnjačkog bića. Ona nije nezavisna, ali glumi 
nezavisnost. Bošnjačko biće ne zaslužuje takvu inteligenciju. 
Zahvaljujući njenoj neutralnosti i pasivnosti, Bošnjaci kasne u 
produkciji svojih globalnih interesa, u produkciji bošnjačkog dijaloga 
i fronta, u produkciji lobističko-strateškog centra, gube orijentaciju u 
svijetu globalnog multikulturalizma, priziva se nekritički zaborav, 
osporava se pravo na vjersku, nacionalnu i patriotsku liniju. 
Istraživanje pokazuje da je bošnjačkom biću neophodna 
krtična masa vjersko-nacionalno-patriotski osviješćene inteligencije i 
biznismena, koji će biti nosioci preobražaja negativne energije 
bošnjačke potrganosti u pozitivnu energiju jedinstva bošnjačke 
različitosti. Vjerski, nacionalno i patriotski emancipovani, bošnjačka 
inteligencija i biznismeni mogu povesti Bošnjake u bošnjački dijalog i 
front, koje će rezultirati produkcijom globalnog bošnjačkog interesa, 
čuvanog i jačanog lobističko-strateškim centrom i tako svrstati 
Bošnjake u red civilzovanih, demokratskih i progresivnih naroda. 


SabaH: Slažem se, ali, "lipši magarče dok trava poraste ?, Što 
bi rekao naš narod. Da za sve njih, ovdje u tuđini, ne bude kasno? 
Države socijalnog blagostanja, kakve su ove u zapadnoj političkoj 
hemisferi, nade sve, ali, nažaslost, useljenicima i asimilaciju! Ona 
visi iznad nas kao Damaklov mač. Bojim se da se veliki broj 
intelektualaca u dijaspori već nalazi u državotvornoj i emocionalno- 
-tradicijskoj dubiozi, što je prvi korak ka gubljenju nacionalnog 
identiteta. 

E. Ramić: Zapad nudi velike šanse intelektualcima da nastave 
svoj intelektualni i istraživački rad. Ali, Zapad nudi i veliku zamku 
asimilacije i zaborava. Ma kako, kao pojedinac, čovjek bio materijalno 
ili duhovno bogat, on je siromah bez svoje zajednice. U bošnjačkoj 
zajednici je garancija opstanka bošnjačkog bića. Dakle, ne u bilo kojoj 
zajednici ili u zapadnom društvu! Samo bošnjačka zajednica može 
držati Bošnjake organizirane i uzajamno povezane, smisleno i 
funkcionalno organizirane, udružene i ujedinjene. Samovolja, strast i 
mržnja moraju biti odstranjeni iz bošnjačke zajednice. Ona se mora 
temeljiti na pravdi, znanju i velikodušnosti darežljivih. Bošnjačka 

zajednica ili bošnjački front, produkovan bošnjačkim dijalogom, može 
oteti od zaborava vjerski, nacionalni i patriotski osjećaj Bošnjaka, koji 
je sudbonosno ugrađen u ideju Bosne i bosnaski duh, što je kičma 
multikulturne Bosne. 


SabaH: Uredu! Slažete li se sa mnom, da godine i starost 
povećavaju nostalgiju i jačaju želju za kontakt sa rodnom grudom? 


E. Ramić: U svome životu ja se rukovodim pravilom da 
čovjek nije samo rob Božiji već njegov namjesnik. Namjesništvo 
podrazumijeva da čovjek ima udjela u svojoj sudbini koju Bog mijenja 
samo ako se čovjek aktivira. Kroz tu aktivnost ja upoznajem zakone 
prirode i društva, ali i bježim od zamki nostalgije za Bosnom. Zato se 
moja aktivnost svela na multidimenzionalnu ideju Bosne i bosanski 
duh, na istraživanje multidimenzionalnog bošnjačkog bića. U toj 
aktivnosti došao sam do zaključka da su usponi i padovi Bosne i 
Bošnjaka svojevrsna predstava o usponima i padovima čovjeka i 
svijeta uopšte. 

SabaH: Još jedno, za ovakve razgovore, uobičajeno pitanje. 
Vi ste predstavnik svih Bošnjaka u Sjevernoj Americi. Jeste li član 
neke političke partije, organizacije ili saveza koji djeluje u BiH? 

E. Ramić: Ja nisam član ni jedne političke partije u Bosni. 
Kao nezavisni istraživač, usput rečeno, dosadašnji dio istraživanja 
finansirao sam od svojih ličnih sredstava. Lično smatram da je 
istraživanje vrlo korisno za nas Bošnjake i da bi se moralo nastaviti, 
možda pod pokroviteljstvom bošnjačkih dobrotvora. Ja želim biti član 
sasvim nove forme bošnjačkog organizovanja, bošnjačkog fronta 
produkovanog na bazi svebošnjačkog dijaloga, koji će iznjedriti 
globalni bošnjački interes omeđen vjerskim, nacionalnim —i 
patriotskim osjećajem. Kongres Bošnjaka Sjeverne Amerike je 
najbolji okvir za to. 


Saball: To je uredu, po mom mišljenju. Dakle, kad je tako, 
onda šta imate poručiti svim Bošnjacima i Bosancima u Sjevernoj 


Americi, prvo kao bošnjački funkcioner u dijaspori, onda kao Emir 
Ramić? 


E. Ramić: Bosni je podareno da bude veliko susretište svih 
velikih kultura, vjera, civilizacija i ideologija. Na tome velikom 

multidimenzionalnom polju produkovano je multidimenzionalno 
bošnjačko biće koje prenosi božansku poruku o toleranciji, 
prihvatanju, poštovanju i priznavanju drugog i drugačijeg. To je 
najviša ljudska poruka, u okviru koje se jedino može sačuvati 
višedimenzionalno biće Božijeg roba i namjesnika. Kongres Bošnjaka 
Sjeverne Amerike, Islamska zajednica Sjeverne Amerike, Bošnjački 
biznis klub i svi drugi oblici bošnjačkog organizovanja, moraju se 
osloboditi beskičmenjaštva, primitivizma, zajedljivosti i dotučenosti. 
Prizivajući kulturu kritike kao temelj produkcije bošnjačkog fronta, 
oni tako trebaju produkovati bošnjački dijalog. Bošnjački lobističko- 
-strateški centar, iznjedren bošnjačkim dijalogom, imao bi dvostruku 
funkcjiu. Povesti akciju za = vjerski, nacionalni, patriotski i 
državotvorni preporod Bošnjaka u dijaspori i matici i akciju za 
produkciju nove, različite od jugoslovenske i dejtonske Bosne. Bosnu 
u kojoj će biti širen bosanski duh i ideja Bosne, a jedinstveno 
multidimenzionalno bošnjačko biće poštovano kao kičma ideje Bosne 
i bosanskog duha. 


Gospodinu Emiru Ramiću, Bošnjaku sa dna kace, hvala na 
iscrpnom i prije svega znalačkom i poštenom razgovoru. Čitaocima 
SabaH-a i svim ostalim Bošnjacima i Bosancima u dijaspori želimo da 
se nađu na tragu ideja koje odavno ovdje žive, a koje smo kroz ovaj 
razgovor htjeli da osvježimo i, bogami, da ih ponovo iznesemo na 

"pijacu" gdje se robama određuje cijena, ali gdje se iste i prodaju. 
Šta možemo, kada živimo u vremenu i zemljama gdje sve podliježe 
tržišnoj kontroli, pa i ideje? 

KULTURNO-UMJETNIČKA DRUŠTVA SU 
LEGITIMACIJA BOSANSKE KULTURE 


Željela bih se zahvaliti Bosansko-kanadskom islamskom 
centru iz Londona što nas je pozvao da izvedemo ovaj naš program za 
naš najveći praznik, Kurban-bajram. Ovakva saradnja je najbolja 
ilustracija trenda stišavanja ljubomore i zlih jezika, koji žele da nas 
Bošnjake dijele i razdvajaju po više osnova, ali mi ovdje, zajedno sa 
vama ćemo uvijek biti jači, bliži našoj vjeri, našem Bogu i našoj 
jedinoj, najljepšoj i nedjeljivoj, najdražoj Bosni i Hercegovini!" 

Ovo su bile riječi gospođe Samire Mulić iz Hamiltona, koje je 
prigodno izgovorila u povodu bajramskog sijela u London Ontariju, 
gdje je gostovala sa KUD-om Bošnjakinja "BEHAR" iz Hamiltona. 
Samira je rukovodilac ovog KUD-a i autor kompletne koreografije i 
scenarija za sve njegove nastupe. 

Ovo sijelo u Londonu, kako reče uvodničar, mini bošnjački 
sabor Londona i okoline, okupilo je Bošnjake i još jednom pokazalo 
koliko je bošnjački duh jak i neuništiv. Dolazak kulturnjaka iz 
susjednog grada Hamiltona je to još uveličao. Predsjednica Bošnjaka 
iz Londona gospođa Majda Delić i ugledna članica londonskog 
bošnjačkog upravnog odbora prof. dr. Šahza Hatibović su sve ovo 
apostrofirale u svom obraćanju skupu i predložile još novih ideja i 
mogućnosti, koje će Bošnjake Kanade i cijele Sjeverne Amerike još 
više zbližiti i djelatno uvezati, na dobrobit sadašnjih i budućih 
generacija. Poslije ovoga je krenula fešta, bajramska, bošnjačka, 
bosanska, do sabaha. Sve se ovo dešavalo četrnaestog februara ove 
godine. 

Skoro identičnu sliku, samo sa većim brojem učesnika, autor 
ovog priloga je gledao osam dana kasnije u susjednom gradu 
Hamiltonu. I ovdje je obilježen gala i dostojanstveno Kurban-bajram. 
Organizator je bila Bošnjačka islamska zajednica Hamilton/Niagara 
Falls (Nijagarini vodopadi). Nastupili su, Samira sa svojim 
probeharalim Bošnjakinjama, ali kao pride i Kulturno-umjetnička 
sekcija Škole bosanskog jezika, takođe iz Hamiltona. Pored lijepih 
riječi predstavnika organizatora i još ljepšeg programa koji su nam 

priredili kulturnjaci, i ovdje je dernek trajao, ured pa do sabaha. 
Neumoran je bio i muzički zabavljač Emir Cerić Cera, muzičko ime 
koje dominira Ontarijom. Mala Hajrija Rahmanović, članica KUD-a 
Bošnjakinja "BEHAR", oduševila je prisutne svojim kulturnim 
rolama, pa iako samo sedam godina stara, gardom je odavala učesnika 
u kulturnom programu koji nosi oreol prvakinje. Izgovarajući riječi 
kultne bošnjačke narodne pjesme Hasanaginica, digla je prisutne na 
noge. Oni su njen recital nagradili dugotrajnim aplauzom. Ništa za 
ovim nisu zaostajale ni druge tačke programa KUD-a Bošnjakinja 
"BEHAR". 

Inače, Bošnjačka zajednica u Hamiltonu je poslije one u 
Torontu najveća u Ontariju, a vjerovatno i u Kanadi. Dobro su 
organizovani i sa razvijenom saradnjom sa susjednim i udaljenijim 
bošnjačkim asocijacijama. Tome kao zoran primjer može da posluži 
saradnja sa Bošnjacima iz London Ontarija, o kojoj smo već rekli. 


Međutim, gornje pisanje mi služi samo kao uvod u pokušaj da 
odgovorim na pitanje koje se skriva u naslovu ovog priloga, a to je: 
Zašto su KUD-ovi bosanska, a specifično bošnjačka legitimacija, nas 
ovdje u dijaspori, a možda i dole u matičnoj zemlji BiH? 


Kao prvo, želim kratko pojasniti odakle mi uopšte ideja da 
ovom pisanju "nabacim" gornji naslov i iz njega proizašlo rečeno 
pitanje. Jednostavno, zadnjih godina sam, posjećujući slične bošnjačke 
skupove i zabave ovdje u Sjevernoj Americi, a nekoliko puta i u 
drugim vanameričkim državama, primijetio da je prisustva Bosne, 
bosanske države i bošnjaštva bilo više tamo gdje su nastupali 
organizovani oblici bosanskog kulturno-umjetničkog ega, koje je na 
dobrovoljnoj i amaterskoj osnovi, a manje tamo gdje su skupove 
zabavljali isključivo plaćeni zabavljači, tipa estradnih profesionalaca. 
Nije teško odgonetnuti zašto je to tako. To je sasvim jednostavno! Oni 
koji žive od izvođenja kulturnih sadržaja, program kreiraju tako da on 
fleksibilno biva plasiran, zavisno od onih koji ga naruče i plate. A 
naručioci ni u kom slučaju ne moraju da budu uvijek patriote, 
zaljubljenici Bosne, bošnjaštva, bosanske i bošnjačke kulture i 
tradicije. 

Suprotno tome, bošnjačko-bosanski KUD-ovi tipa gore 
pominjanog "BEHARA" iz Hamiltona su u svom egu, porivnom JA 
ili MI, članstvom, organizacijom, programima..., duboko ukorijenjeni 
u ideju Bosne i bošnjaštva. Spontano ili organizovano, svejedno za 
konačni rezultat njihovog rada, ove organizacije u programskom 
opredjeljenju imaju programski kolaž koji slika državu Bosnu i 
Hercegovinu, njenu tradiciju, kulturu, njeno hiljadugodišnje 
postojanje, a Bošnjake afirmiše kao narod koji vijekovima bez dvojbe 
čuva pečat svega toga. Kao najsigurniji, ad-hock, dokaz za to, pa ako 
hoćemo i naučno relevantan dokaz toga, bez velikog dokazivanja, 
pouzdan, može da posluži to što kao po pravilu svi programi koje 
izvode rečeni KUD-ovi sadrže tačke ilahija i kasida, sevdalinki, 
bosanskih kola, izvorne bosanske kulturne kazuistike... i tako dalje. A 
ovo je, em najbolja ilustracija Bosne i bošnjaštva, em vjerna slika cilja 
koji KUD-ovi imaju u svom programskom opredjeljenju, očuvanja 
kulture, tradicije, vjere, jezika, BiH historije i, definitivno, kroz to 
jačanje države Bosne i Hercegovine. 


Navedeno poprima posebno na značaju u strukturama 
bosanske dijaspore, koja je koncentrisana u prekookeanskim 
zemljama, gdje manje-više svi ostaju do daljnjega, a vjerovatno i 
zauvijek. U tim uslovima, nadolazeća generacija, ili ova mlađa, 
nedovoljno tradicijski artikulisana izložena je mogućoj asimilaciji 
svake vrste, a jedina odbrana od toga, pored porodice, je gajenje 
aktivnosti koje su specifične za programe  rečenih = kulturno- 
-umjetničkih asocijacija. 

Dalje, bez namjere da osporavam naš profesionalni kulturno- 
-umjetnički izražaj ovdje u dijaspori, želim da napomenem i to da je 
svaki profesionalizam omeđen elementima elitnog ispoljavanja, a time 
i dostupan samo odabranim krugovima, onima koji imaju novaca, 
prosto zato što se u profesionalizmu sve plaća. Nasuprot tome, svaki 
amaterizam svoje osnove ima u širokoj socijalnoj bazi i, sljedbeno 
tome, veća je vjerovatnoća njegovog jačeg uticaja na običan svijet. U 
krajnjem, to su pitanja odnosa, u sociologiji definisanog, takozvane 
elitne kulture i masovne kulture. Jednu stvara profesionalna elita i 
određuje joj djelatne okvire i ciljeve, a druga je ukorijenjena i iznikla 
iz naroda i interakcijski je, programom i ciljevima, uslovljena tim 

narodom ili narodima. U našem slučaju od Bošnjaka, ili svih 
Bosanaca, što bi nam trebao biti konačni cilj! 


Međutim, upravo napomena ove bošnjačke nacionalne 
odrednice i Bosanaca kao perspektivno opštedržavne BiH nacionalne 
neizbježnosti, usmjerava nas ka kratkoj elaboraciji mogućnosti da se 
kroz KUD-ove obnovi i pokidano multinacionalno bosansko tkivo, sa 
ciljem da tako obnovljeno čini pouzdanu osnovu BiH države. Upravo 
sa ovim dolazimo do koda koji nam kroz kulturno-umjetničku 
djelatnost plasiranu kroz KUD-ove, otvara vrata obnavljanju bosanske 
multikulture. Zašto kroz KUD-ove? Zato što se kroz dobrovoljno 
druženje uz igru, pjesmu i veselje, ljudi najlakše povezuju, jedni 
drugima najlakše opraštaju moguće grijehe 1, na kraju krajeva, 
pomiruju. A ne treba posebno napominjati da je sa takvim odnosom 
među njenim ljudima, ne samo takva poželjna, već je samo takva 
moguća država BiH. Vrijeme će pokazati da su sva ostala zagovaranja 
zablude, laži ili samo naci-fašističke, nametnute koncepcije života 
naroda Bosne i Hercegovine, koje nemaju realnu i u BiH narodima 
kalemljivu perspektivu. 

A pošto i najduži put kreće prvim korakom, nadati je se da će 
i ovaj put, put ka bosanskoj kulturnoj multikulturi, krenuti prvim 
korakom. A ako je tačno što sam ovih dana čuo, u nekim krugovima i 
KUD-ovima, upravo ovdje, u dijaspori, taj korak je već napravljen?! 
Mašallah! Bolji je jedan zajednički korak u kolu, nego kilometri 
razdvojeno u nedođiju, gdje jedni idu drumom a drugi šumom. Ovim 
bi se KUD-ovi pokazali ne samo kao legitimacija bosanske kulture, 
već kao legitimacija bosanskohercegovačke države, od svih 
prihvaćene i od svih njenih građana željene! 

AKO JE TO NACIONALIZAM, 
ONDA SAM JA NACIONALISTA 


Ovih dana se susrećemo, dole u zemlji, sa ponovnim 
intenziviranjem  naci-fašističkog orgijanja pojedinaca i  grupica, 
organizovanih uglavnom pod  pokroviteljstvima prepoznatljivih 
organizacija i terorističkih falangi, koje koriste ovo prijelazno vrijeme 
preuzimanja vlasti, novoizabranih od onih, već bivših, vlastodržaca. 
Ekstremizam je posebno u uspinjućem trendu u manjem BiH entitetu, 
ali ga ima i u Federaciji. Primjeri su nedavni atentati na jednu hrvatsku 
porodicu u selu Kostajnica i bošnjačku porodicu u Mostaru. 

Međutim, napadi na povratnike Bošnjake i njihove vjerske 
objekte na prostoru Republike Srpske su skoro svakodnevni. Manje- 
-više, sve je to već viđeni scenario zadnjih dvanaest-trinaest godina 
povampirenog četništva, a kasnije i ustaštva. I upravo ove dvije, u 
prethodnoj rečenici izrečene zajedničke imenice, koje označavaju 
ekstremni politički terorizam, kod dijela bosanskih Srba i Hrvata, je 
povod i tema ovog mog priloga. Ova tema je izraubovana, i što bismo 
rekli, medijski poprilično ofucana i potrošena. Ali, vidjet ćete da za 
mene nije tako! Evo zašto! 

U svom dosadašnjem poratnom pisanju u novinama i u nekim 
časopisima sam, uglavnom, sa stanovišta političko-socijalne, 
historijske, a često i pravne analize, imenom i prezimenom nazivao 
zločine počinjene u BiH ratu i to sve, što bismo rekli, na sve tri strane, 
gdje god ih je bilo. Nisam ni jednog momenta imao na umu da nečije 
zločine počinjene u agresiji na BiH državu uveličam niti, pak, 
umanjim. Takođe nisam imao namjeru nikada da tražim zločine tamo 
gdje ih nije bilo, ili ih je bilo zbilja vrlo malo, čak u odnosu na druge, 
usuđujem se reći, statistički zanemarljivo malo. I upravo u ovakvom 
mom medijskom istupanju, ovih dana neki emigrantski politički 
krugovi i pojedinci, a i pojedini moji poznanici, skoro prijatelji, 
nadoše elemente "teškog bošnjačko-muslimanskog nacionalizma". 
Obratiše mi se, što elektronskom poštom što telefonom, ali najčešće 
direktno u susretu sa mnom ili porukama preko drugih zajedničkih 
nam poznanika. 

Svi njihovi prigovori idu u smislu Cezarovog; "Zar i ti sine 
Brute?" Sto će reći, zar i ti ode u, kako rekoše, muslimanske 
nacionaliste? Sve dok je to bilo na nivou jedne ili dvije pojave, ja 
uopšte nisam osjećao potrebu da reagujem. Čak sam se i potiho 
radovao tome, da, eto, SabaH čitaju i oni od kojih se tome nikada ne 
bih nadao. Oni su, po meni, od štampe u dijaspori, bili samo 
potencijalni čitaoci Zore, Danice..., i tako dalje. Ali u svakoj pojavi 
koja nastoji da ostane na vertikali konstante, jednog momenta, kod 
onoga koga se ta pojava tiče, "dara prevrši mjeru". 

Tako sam i ja u ovom slučaju pokušaja da mi se prilijepi 
etiketa ekstremnog nacionaliste, većini tih koji mi te etikete 
pokušavaju da prilijepe, postavio samo jedno pitanje, i to: 

Dajte mi elemente kojim ćete me ubijediti, i ne samo mene, 
da sam istupio sa pozicija bošnjačko-muslimanskog nacionaliste?" 


Uspio sam ostvariti direktan kontakt sa većim, intelektualno i 
politički reprezentativnim brojem onih koji me pokušavaju strpati 
tamo gdje ja po svojoj političkoj, moralnoj i spoznajnoj vokaciji ne 
pripadam. 

I zamislite šta su oni svi manje-više legitimisali kao elemente 
mog političkog skretanja udesno! 

Srbi su mi kao indikator moga '"'nacionalizma" pripisali to što 
četnike nazivam četnicima, što kopam po historijskim istinama, pa 
nađem da je BiH 91% gruntovno bošnjačka zemlja, što objavim istinu 
da je bošnjačka vojska 1813. godine zauzela Beograd, bez da je 
počinila i jedan zločin ubistva civila ili uništavanja imovine, a četnici i 
regularne srpske vojske su sve to činile u prošlom ratu, ne samo 
Sarajevu, već kompletnoj državi BiH, i to stotinu osamdeset godina 
kasnije. Poseban prigovor od tih nekih Srba mi je upućen oko moga 
pisanja o bosanskom jeziku. Za Boga dragoga, zar ja tako mogu da 
pišem o jeziku koji ničim još nije dokazan, a do juče sam kao 
maternji" jezik koristio srpskohrvatski, čitaj srpski ili hrvatski, i tako 
dalje i tome slično?! A sve što sam ikada napisao u mom životu je bilo 
zasnovano na činjenicama i materijalnim dokazima, i to isključivo 
vrlo pažljivo provjerenim. 

Hrvati mi prigovoriše isto kao i ovi prethodni, samo što u 
prigovoru umjesto imenice četnik upotrijebiše imenicu ustaša. Oko 
grunta nad zemljom Bosnom i Hercegovinom napomenuše da su 
oduvijek Hrvati u Bosni "imali'""? više od 30% vlasništva. Slijedno 
tome, o preostalih 70% vlasništva neka se dogovaraju Bošnjaci i Srbi. 
A pošto su Srbi u prošlom ratu već sebi oteli 49%, i to u Dejtonu 
politički zakovali, a Hrvati eto, "oduvijek"? imaju 30%, Bošnjacima 
ostaje manje od frtalja Bosne, ili tačno, samo 21%. Dakle, nema 
govora o nekakvih 91%. 

Aferim komšije!!! "Dajete'" nam taman onoliko, da više niko 
od nas Bošnjaka, koje su upravo četnici i ustaše otjerali u dijasporu, i 
ne pomišlja da se vrati u svoju Bosnu, jer tamo pored novih "vlasnika" 
bošnjačke imovine za njih i nema mjesta. E, komšije, kada me 
proglašavate nacionalistom, daj da malo budem i komunista- 
-socijalista, pa da ponovim poruku znamenite  Španjolke, 
komunistkinje Dolores Ibaruri, upućenu španskim fašistima 1936. 
godine u Spanskom građanskom ratu: "Non Passaran", što znači neće 
proći, ili, u našem slučaju, srpsko-hrvatski fašisti, četnici i ustaše, neće 
vam to proći! Pečat bosanske države, petsto godina prije naše 
posljednje kraljice Kosače i još toliko i više godina poslije njene smrti, 
to jest do danas, čuvaju uglavnom današnji Bošnjaci, i to će biti i 
ubuduće!!! 

Među ovima koji mi spočitaše "nacionalizam" našla se i ona 
famozna, na sve pristajuća poltronsko-mazohistička konstanta 
pojedinih Bošnjaka i njihovoga rezona: 

"Ma ostavi, ne talasaj, bilo pa prošlo, treba zaboraviti!?" 

Ne i ne, zaboraviti više ne treba! Jer ako još ovaj puta pored 
nužnog i prisilnog oprosta Bošnjaci i državotvorni Bosanci zaborave, 
onda će nam se genocid desiti još samo jedanput, i više nikada, jer nas 
više poslije toga u Bosni neće ni biti! 

Evo, od prije osamdeset godina, 91% bošnjačkog grunta 
komšije nam otimanjem u ratovima i prevarama u miru pokušavaju da 
svedu na 21%. Šta je to drugo nego plansko nastojanje da nas polahko 
što ubijanjem, što progonom, što silovanjem, što..., nestane sa tih 
terena, A to je upravo preteča četničke ideologije i ideje Velike Srbije, 
koju je Srbin INija Garašanin zacrtao u svom programu, poznatom kao 

Načertanije. Isti idejni rukopis je poznat i kod Hrvata Starčevića i 
njegovog političkog nasljednika Pavelića. Oni Bošnjake u zamišljenoj 
Velikoj Hrvatskoj proglašavaju Hrvatima islamske vjeroispovijesti. 
Proglašavajući ih hrvatskim cvijećem u hrvatskom državnom grbu, 
ustvari im određuju samo simboličan opstanak, i to na hrvatskom 
državnom simbolu. Pa i to je pitanje, do kada! A gdje je tu stvarno 
Država BiH? Gdje su tu stvarno Bošnjaci kao nacija? Nigdje! 


Dakle, da se vratim svim ovim "cenjenim i štovanim 
čitaocima" onoga što i ne piše u mojim pisanjima. Da ja njih pitam! 
Da li bi se to možda ranjeno bosansko državno i bošnjačko 
nacionalno biće trebalo "izviniti'? svojim nedavnim ubicama, 
koljačima i uništiteljima? To bi, da nije žalosno i opasno, izgledalo 
smiješno, baš kao ono kada u tramvaju neki krkan stane dami na nogu 
i ova očekuje da joj se on izvine, a od toga ništa! I onda dama, da bi 
mu skrenula pažnju da joj je bila teška njegova noga, učtivo kaže: 
"Oprostite, gospodine što sam vam stala pod nogu." 

Je li to ovi, koji sada meni skreću pažnju da je neprimjereno 
meni kao piscu da četnike nazivam četnicima a ustaše ustašama, 
pripremaju teren da od u ratu kasapljene Republike BiH i klanih, 
silovanih i po svijetu rastjeranih Bošnjaka možda traže izvinjenje, 
moguće zato što nas do kraja nisu poklali, uništili, rastjerali do 
posljednjeg po svjetskim nedođijama? 

Znano je da je u zločinima, zasnovanim na gore prepričanim, 
sadržaju = Načertanija i Starčevićevo-Pavelićevim idejno-političkim 
osnovama za Velike, Srbiju i Hrvatsku, samo u posljednjih osamdeset 
i kusur godina, u svijet otjerano ili pobijeno više od tri četvrtine 
Bošnjaka-Muslimana. Takođe je znano da je svima njima kompletna 
zemlja i ostala imovina organizovano pljačkana i davana 
pradjedovima, djedovima i očevima ovih današnjih četničkih pa i 
ustaških sljedbenika. Od ovih optužbi isključujem većinu poštenog 
srpskog i hrvatskog svijeta u BiH. Ali džaba je kada je takođe znano, 
da se i veliko jezero truje sa vrlo malo otrova, posebno ako je to 
cinkalij. 

Dakle, da se još malo vratimo bošnjačkoj narodnosnoj 
populaciji, koja već skoro dvjesto godina biva rastjerivana po svijetu. 
Provjerene statistike govore da se radi o vjerovatno jedanaest i više 
miliona po svijetu u ovom vremenu živućih Bošnjaka. Najveći broj ih 

živi u Turskoj, pa onda po broju u zapdno-evropskim državama, i oko 
pola miliona u prekookeanskim zemljama. Svi ont, po produbljenijem 
tumačenju = odredaba Međunarodnog = prava, odgovarajuće 
humanitarne oblasti, pošto su mimo svoje volje otjerani sa svojih 
ognjišta, imaju pravo da traže da im se vrati državljanstvo BiH kao 
države porijekla kao i oteta im imovina. Vidi vraga!? U tom slučaju 
Bošnjaka će biti oko trinaest miliona, sa svim pravima pa i pravom 
glasa i izbora. Tada bi Bošnjaci ubjedljivo bili najbrojnija nacija na tlu 
bivše Jugoslavije. 

Znam, upravo ustaše i četnici će reći: 

"Stani malo imamo i mi svoju dijasporu, svoje iseljeništvo, 
koje je još brojnije!?" I to je istina, ali ta njihova dijaspora je, 
uglavnom, dobrovoljno iselila iz svojih država, hodeći za boljim 
životom. Uglavnom ih niko puškom i kamom nije tjerao, a za to je 
već drugi tretman u odredbama naznačenog Međunarodnog prava. I 
nije nebitno napomenuti da je većina njihovih iseljenika prije 
odlaska iz svojih zemalja, prethodno vršila svoj ispis iz državljanstva 
tih zemalja, i to moleći nadležne vlasti da im to omoguće. 


Dakle, kada se sve ovo i djelimično izanalizira, ima se skoro 
kompletan odgovor, zašto su se nedavno ispoljila protivljenja da se 
raseljenim Bosancima, od kojih su većina Bošnjaci, ne da dvojno 
državljanstvo. Agonija je za deset godina produžena. Za to vrijeme će 
neko nešto zaboraviti! Ili Bošnjaci — ko su i odakle su, ili oni drugi, 
šta hoće? Bolje bi bilo da bude ovo drugo. A biti će samo pod 
uslovom da se ubuduće Bošnjaci ne libe reći i svagdje pomenuti našu 
časnu bošnjačku pripadnost, nečastan i svirep četničko-ustaški zločin i 
većinsku šutnju srpskog i hrvatskog naroda o tom zločinu, a bogami i 
ponekog Bošnjaka, sa rezonom: "Bilo pa prošlo ne ponovilo se!?" 

I šta na kraju reći o ovim, malo je reći glupim i opskurnim 
reakcijama i mišljenjima, da se, eto, ni koljači, četnici i ustaše ne bi 
trebali nazivati tako, kako i oni sami sebe vole da dično zovu? 
Vrijeđaju se kao nacionalna i moralna osjećanja Srba i Hrvata? Pa ne 
osjećaju se oni, valjda, svi četnicima ili ustašama? Ne, naprotiv, prije 
će biti da oni time pokušavaju da afirmišu njihove nacionalne 
bezgriješnosti" u prošlom BiH ratu, a stvarno nisu bezgriješni. U tom 
smislu, ja im preporučujem da prestanu razbijati njihova, u medijima 

pokazana ogledala, gdje se vide samo četnici i ustaše, jer ogledala nisu 
kriva za ružne likove koji se u njima vide. Neka se potrude da četnike 
i ustaše otjeraju ispred ogledala, da bi se oni, većinom čestiti Srbi i 
Hrvati, ogledali u bosanskom ogledalu. A dotle, ja ću, i po cijenu da 
sam "bošnjački nacionalista", o četnicima i ustašama pisati da su to 
što jesu, čime se i oni sami ponose, sramoteći ovim "ponosom" narode 
kojima pripadaju. 

I još jednom, ako je sve ovo što i ovaj puta napisah 
nacionalizam, onda sam ja, zbilja, "nacionalista"! — i neka sam! 

KO JE NA REDU" 


"Istina je najveća zasluga čovječanstva, 
a mudrost u tome da se govori istina." 


Prethodne riječi je izrekao antičko-grčki mislilac Heraklit. 
Ove riječi, i poslije više hiljada godina čuvaju svoju filozofsko- 
-misaonu, političku i moralno-vrijednosnu vitalnost. Čuvaju je i u 
kontekstu ovovremenih svjetskih dnevno-političkih zbivanja, kao i 
tragičnim posljedicama koje ta zbivanja neminovno kreiraju. Heraklit 
je ovu misao izrekao u momentu kulminacije svekolike moći antičke 
— grčke civilizacije, ali i u vremenu kada su se već raspoznavale 
pukotine te civilizacije i vidjeli obrisi početaka njenog kraja. 

Večeras, u noći između devetnaestog i dvadesetog marta treće 
godine trećeg milenija, davno umrli filozof Heraklit upozorava ovom 
svojom misli "atomsku" civilizaciju, da je u opasnosti i da će početi da 


nestaje, ako se ne suoči sa istinom i mudrošću da se ta istina spozna i 
kaže. 


Ponovo je ljudska civilizacija na pragu planetarne katastrofe, a 
daj Bože da griješim, mislim i na prvom koraku svoga samouništenja. 
U ovom momentu najjači i najmoćniji dio svijeta, Sjedinjene 
Američke Države, su bez saglasnosti, a što znači i bez respekta ostalih 
dijelova međunarodne zajednice, napale Irak, prostor na kome se 
ukrštaju  meganaponske svjetske silnice u svim aspektima: 
ekonomskom, vjerskom, rasnom, kulturnom, ideološkom, globalno- 
-političkom... 


Poslije kraja ovoga rata, koji će se, bez dvojbe, završiti 
američkom pobjedom, u svijetu ništa više neće biti isto kao do sada! 
Kao da je sad već sasvim sigurno da će poslije toga zavladati, umjesto 
globalne harmonije i suživota, globalna netrpeljivost i hipokrizija 
permanentnog ratovanja, zavisno gdje, ko i kada, moćan i silan, osjeti 
da treba silom ostvariti svoj interes! 


S I PETE RENU, 
+ 
'Tekst pisan u noći sa 19, na 20. mart 2003. godine, u časovima početka napada SAD-a na Irak. 

U sitnim ponoćnim satima ove noći u Americi, a sabahskim. u 
pustinji, na mjestu gdje se odigrava, za svijet danas najznačajniji čin 
tragedije, gledajući direktan snimak iste uživo, u misaonom i 
kartezijanskom kritičko-zdravoumskom raspoloženju, vidim početak 
sunovrata najmoćnije sile svijeta i definitivnog nestanka jednog malog 
naroda, koji formalno ne učestvuje u ovom ratu, a hiljade godina 
preživljava bježeći po svjetskim bespućima. Isti taj narod je dobio 
šansu da preživi, kada je poslije prošlog velikog svjetskog rata dobio 
komad zemlje sa koga je prije nekoliko hiljada godina protjeran. Taj 
narod je, oformivši svoju izraelsku državu, odmah počeo da ugrožava 
komšije, i time troši kredit mučenika i stradalnika. 

Ako ne indicira prethodnom, a šta onda drugo znači dio izjave 
ove tragične noći iračkog lidera Sadama, u kojoj kaže: sŽivio Džihad, 
(sveti rat) živjela Palestina!" Palestina je država koja je nestala kada je 
njena teritorija međunarodnom nagodbom data današnjem Izraelu. Do 
danas je Izrael kao država relativno mirno plutao na mirnom arapskom 
moru". Od danas, za Izrael više nema mirnog mora i bonace, od 
danas traje bura koja prijeti da Izrael potopi kao orahovu ljusku. Taj 
potop u budućnosti je sasvim izvjestan, kao što je izvjesna i 
ovovremena američka pobjeda nad Irakom. Jer, prethodni Sadamov 
uzvik ne znači ništa drugo nego, ako ste nas napali, time ste dali svima 
zainteresovanim legitimitet da i oni pomognu Palestini, čitaj da i oni 
ubrzo napadnu Izrael. Ako država Palestina oživi zahvaljujući ratu, 
onda će Izrael zahvaljujući tom ratu nestati?! 

Daj Bože da se ove slutnje ne ostvare! Ali u miru komšije žive 
prijateljski i zajedno, a u ratu najčešće onaj slabiji, nejači, odlazi, 
nestaje. U neizbježnom odmjeravanju snaga "poraženog" Iraka, i 
Izraela zvanično u miru, "poraženi"? Iračani, ovom američkom 
nepravdom udruženi sa preostalim Arapima, su daleko nadmoćniji. 


Ove noći i Putin, predsjednik Rusije, reče da je ovo velika 
američka politička greška, zato što ignorira stavove i antiratni zahtjev 
UN-a. Moćna je, ali diplomatski iznijansirana ova Putinova poruka. 
Ne znači ona samo da Rusija neće pomoći Americi! Naprotiv, ona 
obilježava rusko političko uspravljanje kao svjetske sile, a to je prva 
faza izvjesnosti ruskog stajanja na stranu napadnutih, ne Sadama, on 

je diktator, već na stranu iračkog i cjelokupnog arapskog svijeta, koji 
je trenutno, mada milijardu i više ljudski brojan, biološki ugrožen. 

Neosporna svjetska sila Kina je takođe izrazila otvoreno 
neslaganje sa Bushovom američkom avanturom u pustinji"", koja za 
Ameriku i ostatak svijeta znači energetski biti ili ne biti! Kina se 
uobičajeno i ovaj puta neće direktno miješati i pomoći Americi. Ali, u 
situaciji političkog klinča u koji je upala Bushova američka 
svjetskožandarska politika, u ovom slučaju "nemiješanje" Kine znači 
isto što i direktno odmaganje SAD-u. 


Stvarne, kontinentalno-evropske, politički i ekonomski vodeće 
sile, Njemačka i Francuska su svoje rekle, i dobro je. Svojim 
antiratnim stavom one Evropu, kao kolijevku demokratije i ljudskih 
prava i sloboda, u ovom orvelovskom vremenu reafirmišu i dižu na 
pijedestal gospodske i plemenite političke svetosti. Neke politički 
sitne evropske države su prilegle uz američki kolonijalni rat i to će 
vjerovatno skupo platiti, samo je pitanje kada. Krupnija "riba", 
Španija, ovo vrijeme koristi da svojim stajanjem uz SAD i Busha, 
ulovi bar nešto od onog svjetskog političkog uticaja što ga je imala u 
prošlosti, u vrijeme zenita svoje srednjovjekovne moći. Da Bog da da 
joj se posreći, jer sjena fašiste Franka je još uvijek vrlo jasna i 
prisutna, a Bog zlo kažnjava. 

U ovoj svjetskoj političkoj rašomonijadi, stav Velike Britanije 
i ostrvljana je vrlo neizvjestan, jer imaju novog Čembrlena i političku 
sramotu. Pitanje je hoće li im se pojaviti i neki novi Čerčil, da ih 
rastereti te političke sramote. Očevidno, ovo isto očekuje i većina 
Engleza, ako je, a jest, mjerodavno televizijski prikazano raspoloženje 
ljudi na ulicama i javnog mnijenja. 

U ovoj noći, predsjednik Bush u svom prvom obraćanju naciji 
(čitaj i cijelom svijetu) ne ponovi svoju uobičajenu frazu, "Bog čuva 
Ameriku", već, završavajući, reče: "Nek vas Bog čuva." Dobro je da 
je bar u ovim trenucima "'zaboravio"' ekskluzivno pravo Amerikanaca, 
da "samo njih Bog čuva". 

Obraćajući se svijetu, ovaj puta, predsjednik je priznao da svi 
ljudi imaju pravo na Božiju zaštitu. Ta zaštita čovječanstvu sada treba 
više nego ikada prije. Još nam samo nedostaje da nam predsjednik 

Bush kaže, koja zemlja je sljedeća na redu da joj SAD-e pošalju 
"demokratiju" na tenkovskim gusjenicama i u paketima koji se zovu 
"Tomahawk" i "Patriot" rakete? Da, to je "istina" koju on medijski 
kroz CNN-ovu mazohističku informativnu imperiju plasira. 


Međutim, prava istina, koja je najveća zasluga čovječanstva i 
prava mudrost koja znači govoriti istinu, u univerzumu kakav 
predstavlja savremeni svijet, a koju definisa Heraklit u svojoj misli 
napisanoj kao moto ove knjige i u uvodu u ovaj prilog, je sasvim 
drugačija i oporija. Niti je Bushu plaho stalo do demokratije u Iraku i 
do Sadama koga kao želi da ukloni, koji jeste diktator sa elementima 
počinjenih najvećih zločina, niti do oktroisanja "slobode? iračkom 
narodu. Ne! Bushu i njegovima je stalo do svjetske imperijalne 
supermacije, koja se može samo sačuvati ako se ima vlast nad 
energetskim, naftnim izvorima i barama. Zar treba još jednom podvući 
da su ti izvori i te bare najveći u Iraku i u njemu susjednim državama? 
Važno je da se Irak zauzme, a sve ostalo je ništa! I tada će 
demokratija, kao nematerijalna i neopipljiva supstanca, biti samo 
izgovor za američki trajniji ostanak na tim terenima. Nije važno što će, 
možda, cijena tog ostanka biti plaćena, za sada brojčano teško 
predvidivim, ljudskim žrtvama. 


Mi, Bosanci i Hercegovci u dijaspori, a i oni dole u Državi 
BiH, to najbolje i znamo i razumijevamo. Ovdje pritisnuti nostalgijom 
i duševnim bolom, uzrokovanim odsustvom sa svojih ognjišta, 
progonom u nedođiju, a dole teškom egzistencijalnom situacijom, 
ekonomskom i socijalnom beznadežnošću i svakodnevnim većim i 
manjim negativnim političkim tenzijama, koje kao Damaklov mač 
vise iznad Države BiH i prijete joj nestankom. Pa Zar {i mi nismo 
preživjeli i još preživljavamo obećani demokratski i kulturni 
"preobražaj"? Ne znam, ali su početkom prošle decenije i nama to 
obećavali domaći političari, a ta obećanja "ovjeravali?" 
"demokrati", tipa Georga Busha, bez W. A vidite gdje sr 
poslije dvanaest-trinaest godina!? 


bjelosvjetski 
MO sve sada, 

Potpisom Mirovnog sporazuma u američkom gradu Dejtonu, 
rat u Bosni i Hercegovini je završen. Desilo se to dvadeset i prvog 
novembra hiljadu devetsto devedeset i pete godine. Rat je završen, a 
otvaranje ratnih rana tek je započinjalo. Keraterm, stop, logor, 
Trnopolje, stop, logor, Omarska, stop, logor, Manjača,.. Heliodrom, 
stop, logor..., objekti pilećih farmi u zapadnoj Bosni, stop, logori..., 
Kazani, stop, kazani u čijim "dubinama" su nestajali ljudi, Veliki park, 
stop, zločin..., stop, stop, stop, SREBRENICA, najveća klaonica ljudi 
u zadnjih pola stoljeća, najgnusnije ubijalište ljudi, najtragičnije 
gušenje u vlastitoj krvi bošnjačkog ummeta, najveći od najvećih 
poraza ljudstva i čovještva, krvavi bal prikaza koje sebe ljudima hoće 
da zovu. Srebrenica je bosanska Hirošima, gdje je umjesto eksplozije 
atomske bombe eksplodirala savjest modernog čovječanstva, a 
triujmfovalo divljaštvo i ljudožderstvo satana koji su nam doskora 
dobro jutro, dobar dan i dobro veče nazivali. 

Počinjemo da se susrećemo! Počinjemo da govorimo! Svi Oni 
kao da su kolektivnu amneziju preživjeli. Svi se čude kao, šta nam je 
to bilo? Da li nam je to trebalo? Zašto nam sve to ''stranci" napraviše? 
Dragi Bože, daj plani gromom iz vedra neba, daj prosvijetli ove utvare 
i ubice! Daj kazni ove trbosjeke, ljude neljude! 

Poruka, sabur, rat je prestao! Poruka, pravda je spora ali 
dostižna! Poruka, mi nismo pobjednici, ali oni jesu poraženi, 
gubitnici! Poruka, imamo državu! Poruka, svijet nije htio pobjednika u 
našem ratu. Poruka, treba zemlju obnavljati. Poruka... 

Pitanje: Zašto pobiše više od dvjesta hiljada Bošnjaka? 

Pitanje: Zašto se raseli po bijelom svijetu više od milion 
Bošnjaka, u nigdje zasvagda? 

Pitanje: Gdje nam odoše imeci, generacijama stvarani? 

Pitanje: Hoćemo li imati sigurno državu za ubuduće? 

Pitanje: ...? 

Odgovor: 

€Mi to ne znamo, pitajte njih iz Svijeta." 

Zar tako, ljudi moji!? Pa nije Svijet pitan, sigurno, ni onda 
kada je započinjan rat! Ili možda jest, a narod to ne zna??? Dragi 
Allahu, do smrti ću na sedždi sjediti, samo mi nikad ne daj da ratne 

istine spoznam! Već i ovako mi jasno postaje da mi je ovo 
vukodlačko, džinsko 1 šejtansko vrijeme krv sa sokom od gorčine 
zamijenilo. Ko mi to moju krv popi? Gdje je izvor a gdje utok tog kola 
krvopija, vampira, koji i sada pokušavaju da se predstave kao ljudi? 
Dragi Allahu, zar mi ispod polumjeseca, što u Sotonu i vampire ne 
vjerujemo, trebamo u lijeve ruke krst a u desne glogove kolce uzimati 
i vampire probadati? 

Sabur, ummetu! Ni preci nam na stećcima nisu glogove kolce 
crtali! Bošnjaci su dobri ljudi. Oni se dobrotom brane. Sabur??? 
Svaki rat je nas odnosio pod zemlju, a dušmane nam uzdizao, pa ipak 
smo preživjeli. Ovaj posljednji nas i pod zemlju i po Zemlji odnese, 
raznese. Sabur??? Oni i poraze kao pobjede slave, pa i ovaj gubitak će 
dvostrukom pobjedom krstiti i tamjanom kaditi. A oni drugi će 
duhanske švercerske puteve, kao spomenike, asfaltirati {i otimačinu i 
pljačku tako ovjekovječiti, u beton ugraditi i vascijelom bijelom 
svijetu svoju sramotu pokazivati. Sabur??? Oni imaju i hoće da imaju 
rezervne domovine a mi??? Sabur??? Neka imaju, ali i sa nama mogu 
živjeti, Mi samo ovu bosansku dragu mrtvaju imamo i ni na njihovim 
opancima brdnjačkim, seljačkim, ne damo ni prašku te mrtvaje, zemlje 
bosanske iz zemlje Bosne odnijeti! 

Kuš, kučke, rata više neće biti, mada bi ga po Božijoj pravdi, 
bar malo i vi u zlu trebali doživjeti! Ali mi smo ljudi, sada kada smo 
ipak, nešto, neko, jači od vas, mi rata nećemo. Živite tu, sklupčajte se 
kao psi, umrite, tugujte, poraze slavite, pisma i žalbe Patrijarhu i 
Kaptolu pišite. Bog vas više ne čuje. Lagali ste i njega! I Boga ste 
među sebe sa neba puštali i svojim proglašavali. Umrite u hropcu, 
žaleći što umjesto nas vas nestaje. 

Godine prolaze. Zlo se ne bi zlom zvalo i ne bi se tako često 
vraćalo da ga ljudi pamte. Međutim, čudno je ljudsko pamćenje! U 
želji da im se prošlost zla, krvava i dlakava iz života i iz snova odseli, 
ljudi zaboravljaju i vukodlake i nesreće koje su nam oni napravili, 
pokolje koje su nam učinili. Ovaj puta memorija. morđ_ biti 
sprotuprirodno? tvrda, nesreću ne smije iz našeg ega izbrisati, zločin 
se mora pamtiti i o zločinu nad nama se mora budućim generacijama 
pričati. Ne trebaju te priče mržnjom biti snovane, ali na istini moraju 
biti ispričane. Te priče se o zločinu i zločincima moraju pričati, ali ne 
da bismo se mi njima svetili, već da bi naredne generacije znale šta 

nam se dešavalo kada su nam istinite priče zabranjivali pričati a 
lažima nas ubjeđivali da su oni nama prijatelji, onoliko koliko smo to i 
mi njima. 

A mi, dobri Bošnjani, sve to vjerovali, i kao u vrijeme naše 
bosanske kraljice Kosače, zmiju u njedra puštali i iz naših grudi joj 
mlijeko davali. Zar nisu svi zločinci, oni u gradu blizu La Manša, ovi 
koji se u njihovoj i zajedničkoj nam "vlasti? skrivaju, kao i oni koji po 
planinskim džombama jatake imaju i tamo se skrivaju, prije nego što 
su nas počeli klati, mlijekom iz naših grudi nahranjeni? Zar ti krvnici 
nisu u raskoši, a našom rukom građenim, škole i fakultete završavali? 
Zar im nismo i poslove najbolje davali? Zar nisu i predsjednici ove 
Države bivali? Zar im nismo i naše dragulje, djecu našu davali da ih 
uče? Jesmo! I neka smo! Neka smo, ako nizašto drugo, neka smo radi 
onih koji se kao njihovi rodiše, a ovu Bosnu zavolješe i u najtežim 
trenucima je ne izdadoše. Neka, oni su to rijetko plemenito drvo kojim 
ćemo opoganjenu šumu zakloniti. Šteta što ih je zasada vrlo malo. 
Moramo se nadati berićetu i Božijem učinku, da će ih vremenom 
bivati više na uštrb pogani, one koja u opoganjenoj šumi živi i valjda 
od šumske gadosti i prljavštine umire. 

Nije samo nepravda slobodnih zločinaca i nagrađenog zločina 
ono što čini prst u oku Bosni i njenim stanovnicima koji Bosnu 
osjećaju kao svoju i jedinu državu, pogotovu Bošnjaci. Veća se 
pokvarenost i ljudska bogohulnost u svim ovim poratnim godinama i 
Bosni i Bošnjacima čini iz fašistoidnih centara velikohrvatskog i 
velikosrpskog komšijskog okruženja. To okruženje, koristeći lakejstvo 
i dvoličnost BiH srpskohrvatske pete kolone, kreteniziranih političkih 
trabanata zakačenih u Banja Luci i Mostaru, ne prestaje da ispoljava 
svoje. frustrirajuće političke ambicije prema Državi Bosni i 
Hercegovini i njenom razaranju. Ta njihova velikodržavlja uvezana 
osovinom na liniji Zagreb — Beograd, za koju se zakačio bosanski 
srpskohrvatski izdajnički i političko-kurvinjski segment, okićen 
panfletima i političkim panegrinicima koji svoje zatomljenje traže u 
nekakvoj pretpostavljenoj, budućoj podjeli Bosne i Hercegovine, 
kasapljenjem njenog državotvornog tkiva, završetkom uništenja koje 
su započeli u prošlom ratu. Obavezan dekor tih njihovih 
desperadorskih, "istorijskih" za jedne ili "povijesnih" za druge, 
pravdanja takvih, za sada na salonske rasprave svedenih namjera, je 

osporavanje bošnjačkog nacionalnog postojanja i opstojnosti, 
bošnjačke kulture i tradicije, historije o bosanskoj državi, bosanske 
kontinuirane teritorijalne kompaktnosti i posebno bosanskog jezika 
kao autohtonog i jednog od naučno i spoznajno najstarijih jezika na 
Balkanu. 

Posebno su gospoda, srpsko-hrvatski intelektualni hadumi iz 
Zagreba i Beograda, kao i njihove potrčke, bosanska državna u 
politiku abortirana a preživjela nedonoščad i intelektualni debili, koji 
aktom nepriznavanja države za koju "rade" i od koje ugodno žive, 
sami sebe umnim debilima proglašavaju, ostrvljeni na islam kao 
stubni bošnjački element i bosanski jezik kao glavni kulturno- 
-mobilizirajući faktor Bosne i Bošnjaštva. 

Ti napućkani i napudrani, u kafanama stolujući intelektualci, 
koji, nažalost, u trenucima najžešćeg mahmurluka zasjedaju i po 
njihovim nacionalnim akademijama ili pak univerzitetskim katedrama, 
zamračenog uma i pameti opijene nacionalnom alkoholnom brljom, 
nisu ni svjesni da su im "intelektualni" horizonti kapci na očima, da 
im oni čine mrenu i mrak u glavama i dušama. Zbog autorstva nad 
BiH zločinom, zbog ideje za koju je i pakao raj, oni ne uspijevaju u 
spoznaji elementarnih činjenica, kao što su učenje islama, najveće i 
univerzalne svjetske religijske odrednice, filozofije i grupacije, čiju bit 
čini ljudska razboritost, pravednost, dijalog, demokratičnost, 
zasnovani na svim svetim knjigama i poslanstvima prije Muhameda i 
Kur'ana a zaključno sa Kur'anom. Dok koncentričnom paljbom 
pucaju u osnove bosanskog jezika, ovi po namjeri mufljuzi od ljudi i 
moralne skalamerije u savremenom shvatanju društvenih procesa, 
kroz historiju u čije "poznavanje" se zaklinju, gube iz vida da su svoj 
puzajući, zmijski život proživjeli i dalje ga žive na jednom prostoru 
gdje su samo čitali njihove "istine" o jeziku, njihove "istine" o kulturi 
i moralu i o svom nacionalnom biću i njegovom održanju. 

Ovi istočni ne shvataju da im se sav svijet smije na tvrdnje i 
prononsiranu glupost, kojom se ponose, da im je jezik stvorio i 
kodifikovao obični seljak, za koga nije sigurno da je za elementarno 
čitanje i pisanje pismen bio. Još im je gluplji ponos na kulturu i 
muziku čiji vrhunac, trans, doživljavaju dok slušaju baritone 
proizvedene guslanjem po dlaci iščupanoj iz konjskog repa. 

Neznanje i glupost, i istočnih i zapadnih, biva većma 
kompletirano kada se spozna da oni, ustvari, i ne žele da nauče ili čuju 
neke istine koje se sa njihovim predrasudama ili ubogim 
nacionalšovinističkim željama ne slažu. Za ovo može najbolje da 
posluži, kao primjer, bosanski jezik. Oni uporno, i jedni i drugi, 
bosanski jezik osporavaju kao nepostojeći, kao nešto što je istrgnuta 
varijanta srpskoga ili hrvatskoga jezika. Pa kada im čovjek, samo 
razumno rezonujući kaže: "Dobro, poštovana gospodo, zašto vaši 
jezici, ako se služimo vašom rasudnom logikom, ne bi bili samo 
istrgnute varijante iz bosanskog jezika?" Tada samo zagalame i uzviču 
se da su knjige i gramatički udžbenici njihovih jezika postojeći i 
viđeni, dok bosanski jezik to nema! 


Međutim, kada im čovjek podastre činjenice da su prve 
štamparije na Balkanu štampale na bosanskom jeziku, da su sačuvani 
primjerci knjiga na bosanskom jeziku, objavljenih u sedamnaestom 
vijeku, da je jedan od autora tih knjiga i Franjevac Filip Lastrić, da je 
prva Gramatika bosanskog jezika štampana u Sarajevu, pod visokim 
pokroviteljstvom tadašnjeg vezira u Bosni, Topal Šerif Osman-paše, 
da je sličan udžbenik Gramatike bosanskog jezika štampan i 1890. 
godine kao projekt bosanske Zemaljske vlade, oni se tada počinju 
šuplje pozivati na istoriju — povijest, koja kao prethodno nije sve to 
registrovala. Kao da ne znaju da su oni, ili njihovi intelektualni očevi, 
autori tih i takvih istorija — povijesti, svih zadnjih osam i više decenija. 
Njima kao da nije jasno da je projekt o uništenju svega bosanskog i 
bošnjačkog ušao u operativnu izvedbu davno prije nego što su i 
njihovi roditelji sunce ovoga svijeta vidjeli. Počinju se tad, uz zid 
pritjerani, vrnjaušiti, buniti i nervozno pozivati na argument da mi po 
porijeklu činimo dio predislamskog, na balkanskom terenu, srpskog i 
hrvatskog nacionalnog bića. Pa kako smo mogli stvoriti jezik koji nije 
srpski ili hrvatski? 

Tad čovjek dobije volju da se, bez velikih naučnih 
antropoloških, etnoloških, psiholoških, socioloških i historijskih 
činjenica, kojih puno ima, ali ih je teško validno potvrditi, inati i tvrdi 
kako Bošnjaci i najveći dio ostalih stanovnika u Bosni i Hercegovini 
nisu uopšte slavenskog porijekla. Može se to nedovoljno pouzdano i i 
utvrditi, na osnovu različitosti između većine ljudi iz Bosne i klasičnih 

Cvijićevih" Dinaroida. Ali, to je već pitanje druge teme i za drugu 
priliku. 

Uostalom, u nauci nema inada, u nauci je igra provjerenih 
istina i ništa više. Gornji inad je blažen u momentima kada oni kao 
sapovornici, pijani, arogantno blebeću, pa im čovjek djelotvorno ali 
trezno, samo tako može zatvoriti gubice preko kojih curi pljuvačka 
ostrvljenih pasa. Međutim, u situaciji smirenja i međusobnog 
poštovanja, ne bi puno trebalo da svi skupa skoknemo samo do 
Istambula, Beča ili Rima i da tamo zavirimo u arhive, gdje je 
pohranjena istinska historija i bosanskohercegovačke i njihovih 
država. Tada bi nam se sve samo kazalo. Međutim, oni to neće. 
Svjesni su da onog momenta kada njihov narod sazna istinu, oni gube 
monopol koji su držali nad historijskim činjenicama i nad "istinama" 
koje su oni krojili. Tada bi oni izgubili dobro plaćene poslove 
nacionalnih lažova, u "interesu" nacija i "istina" koje ljudima 
plasiraju. To je već i za njih i za njihove podrumski mračne 
nalogodavce ipak previše. Njima je lakše nastaviti sa "dijeljenjem" 
Bosne po nacionalnim i državotvornim, kulturnim i jezičkim 
šavovima! 

Poslije ove prve, najveće i najopasnije komšijske i njihove 
bosanske, nebošnjačke podrepaške trojanske kamarile, koja želi 
podijeliti bosansko državotvorno, ljudsko i teritorijalno tkivo, postoji 
još diobenih tendencija. Jedna od njih, ništa manje opasna od 
prethodne, a nadamo se da je jednokratnog daha je spektar 
unutrabošnjačkih podjela. Spektriranost ovih podjela se ispoljava kroz 
podjele na urbane i rurarne Bošnjake ili uličnim, ali narodu 
razumljivijim jezikom rečeno, na čaršijske Bošnjake i one Bošnjake iz 
sela, Na stvarne vjernike u islam i one koji samo po rođenju pripadaju 
islamu, a u Životu ni u kakvu vjeru ne vjeruju, ateisti su po ubjeđenju. 
Na one koji se po nacionalnom opredjeljenju hvataju za muslimansku, 
a u principu komunističku, nedorečenu nacionalnu teritorijalno- 


+ 

Jovan Cvijić, srpski antropolog iz druge polovine 19. i s početka 20. vijeka, koji je izvršio 
uspješnu antropološku klasifikaciju ljudi koji žive na tlu Balkana, ali se u osnovi nije mogao 
oteti autorskoj pristrasnosti, da kroz teoriju porijekla. narodnosnih grupa na. Balkanu ne 
Tavorizuje Srbe, kao narod koji je u svakom pogledu dominirajući na tim prostorima. 

-državotvornu odrednicu, prihvatajući i dalje za sebe da su po 
nacionalnoj pripadnosti Muslimani, sa velikim "M" i one koji se 
sasvim utemeljeno i nacionalno određeno i historijski opravdano 
osjećaju isključivo Bošnjaci. Na Bošnjake iz Sandžaka i Crne Gore i 
Bošnjake iz Bosne i Hercegovine. Na Bošnjake iz Bosne i Bošnjake iz 
Hercegovine. I u novije vrijeme je ratom uzrokovana podjela koja je 
latentna među Bošnjacima u dijaspori, na Bošnjake iz Velike Kladuše 
i ostale Bošnjake. Takođe nije zanemarljiva podjela, štaviše, ona će se 
sve više zaoštravati, zbog viđenih političkih igara u Bosni i 
Hercegovini, podjela na Bošnjake u zemlji i Bošnjake u dijaspori. 
Povremeno, u različitim politički i emotivno nabijenim socijalnim 
situacijama, ispoljava se i grupacija Bošnjaka čije ponašanje poprima 
karakteristike jugonostalgije. Istina rjeđe, zbog njihovog biološkog 
izumiranja, ali, povremeno se pokaže razlika između Bošnjaka iz 
Bosne, koji se i osjećaju tako i onih starih emigranata iz Bosne, koje 
smo nekada zvali ustaše, a koji se i sada osjećaju Hrvatima- 
-muslimanima, Pavelićevog ideološkog predloška. 

U zadnjim godinama prenapučenim čestim izborima u državi, 
ponekada ekstremno eskalira podjela po političkoj liniji, rekao bih na 
Bošnjake umjerene ili manje umjerene nacionaliste i one koji su 
pristalice lijeve građanske opcije u državnoj politici Bosne i 
Hercegovine. 

Ovo su samo izrazitije unutrabošnjačke podjele, a ima ih puno 
više. Kada ih analiziramo izdvojeno, objektivno nemaju neke veće 
važnosti. Međutim, u trenucima političkih zategnutosti u Bosni i 
Hercegovini i zaoštrenijih komšijskih osvajačkih tendencija prema 
njoj, sve ove podjele dobivaju na važnosti. Razumljivo, jer u takvim 
situacijama svaka, i najmanja nesuglasica unutar države može biti 
iskorištena protiv države i, konačno, protiv njene opstojnosti i 
nezavisnosti. Sve je ovo zorno potvrđeno, na djelu, u prošlom BiH 
ratu. 

Uočavajući sve prethodne tendencije, dušmanske planove i 
podjele, niti jednog momenta nisam imao namjeru da samo jednog 
pojedinca, a nekamoli veću grupu ljudi ili neku etničku i nacionalnu 
zajednicu = isključim = iz projekta opstojnosti i jačanja 
bosanskohercegovačke državne zajednice. Naprotiv, markirajući ove 
probleme, koji čine samo dio u masi prisutnih problema, želim da 

upozorim na potrebu blagovremenog djelovanja, da nam ti sitni 
problemi ne bi došli državi glave. Kao najbolja ilustracija kako pojave 
na nivou ekscesa mogu uzeti maha i dovesti do tragedije planetarnih 
razmjera, može da nam posluži primjer bivše, druge Jugoslavije, koja 
je praktično uništena upravo od tipova koji su se kao minorne i 
filistarski-neurastenične osobe nametnuli kao vođe pokreta koji je 
započeo sa rasturanjem, u osnovi za to vrijeme stabilne države. Ovdje 
prevashodno mislim prvo na srpski nacionalizam, a poslije refleksno 
izazvan i hrvatski. Sve ostalo, što se dešavalo poslije, bila je logična 
posljedica povampirenja prethodno dva navedena nacionalizma. U tim 
uslovima, slom zajedničke države i formiranje na njenim prostorima 
novih država je bila logična posljedica i odgovor ovim 
nacionalističkim opasnostima. Ratovi koji su slijedili jesu bili 
bespotrebni, ali nisu se mogli izbjeći. Nacionalistički koncept 
demontiranja zajedničke države je u svojim programskim osnovama 
imao ugrađenu potrebu da se ratom pokaže ko je najjači i "historijski" 
vladalac na tim terenima! Završilo se tako kako se završilo. Bojim se 
da je taj "završetak" samo privremen, a da će ova ili naredne 
generacije imati nastavak, u Dejtonu "završenog" rata. 

U kontekstu ovakvih procjena, država Bosna i Hercegovina 
mora sačuvati i dalje izgrađivati svoj vojno-sigurnosni sistem i 
odbranu. Privremenost međunarodnog prisustva u Bosni i 
Hercegovini, i pored bjelosvjetskih obećanja ništa nam ne garantuje. 
Nestabilnost i dijametralno različiti interesi svjetskih moćnika su 
uvijek bili skloni da svoje međusobne račune poravnavaju na račun 
malih i nemoćnih. To je istina potvrđena u prošlosti, to je 
karakteristika sadašnjeg vremena i, nažalost, to će biti vrlo izraženo i u 
budućnosti. Ozbiljne, sasvim objektivne procjene govore da je država 
Bosna i Hercegovina stavka na svjetskim finansijskim berzama, na 
Wall Street u Njujorku, Londonu, Berlinu, Parizu ili Beču, svejedno, 
koja vrijedi onoliko koliko savremeni finansijski mastodonti to 
procijene i uklope u mozaik svojih imperijalnih interesa. 

A halapljivost i teritorijalne pretenzije prema Bosni njenih 
komšija su uvijek dobre političke transmisije, koje će, prenoseći te 
imperijalne interese prema Bosni, nastojati i ubuduće da istu 
onemoguće i dokinu kao samostalnu i suverenu državu. Otuda i dalja 
potreba za razvijanjem vlastite koncepcije i strategije odbrane 1 

sigurnosti države Bosne i Hercegovine. Istorija je sasvim pouzdano 
dokazala da za zelenim stolom, i prije i poslije svakog rata, prednost 
ima strana koja ima veću vojnoodbrambenu silu. Na kraju krajeva, da 
smo na početku prošloga rata u Bosni imali vojsku onoga kvaliteta i 
kvantiteta sa kakvom smo dočekali kraj rata, sasvim je sigurno da bi 
rat trajao kraće i da bi bosansko-bošnjačka ljudska supstanca bila 
sačuvana. Sasvim je sigurno da jedna trećina Bošnjaka ne bi bila 
raseljena po bijelom svijetu ili pobijena i poklana, čemu kao krvava 
pouka može da posluži Srebrenica i njen bošnjački narod. Samo tako i 
nikako drugačije, ako radimo, neće biti potrebe niti sadržaja da se pišu 
ovakve knjige i priče, ovakva svjedočanstva o vremenu koje nije ličilo 
ni na šta, a najmanje na savremenu epohu i atomsko doba, u kome se 
desila bosanska katastrofa. Samo pod tim uslovima, neće se 
Bošnjacima nikada više desiti da budu otjerani u muhadžirluk širom 
bijelog svijeta, što im se desilo u prošlom bosanskohercegovačkom 
ratu. Jer, nažalost, naše komšije nebošnjaci, na istoku i zapadu, i oni 
drugi koji u Bosni žive a Bosnu i Hercegovinu ne priznaju kao svoju 
državu, samo razumiju jezik sile, i to vrlo dobro, i takav jezik 
prihvataju, pa makar on bio i bosanski. 

To su pokazali i u prošlom ratu, kada su, ubijajući Bošnjake, 
njihove jauke doživljavali kao nemušte iskaze već mrtvih ljudi. A 
onda, kada je Armija Bosne i Hercegovine ojačala i njih umalo na 
Drinu i u more natjerala, sve su razumjeli, dižući dreku da ih svijet 
spašava. Naš bošnjački merhamet i svjetski politički nemoral je tu 
dreku uvažio i njih za zločin nagradio u Dejtonu, potpisujući mir, koji 
je u vrlo malom dijelu pravedan za nas Bošnjake i sve druge Bosance, 
koji državu Bosnu i Hercegovinu vole i čuvaju, kao svoju jednu i 
jedinu domovinu. 

Svi ljudi koji se spominju na stranicama ove knjige mogu da 
svjedoče o napisanom, neko više neko manje, neko po zlu i zločinu 
koji je doživio, neko po zločinu koji je napravio, neko po izgubljenim, 
zaklanim najbližim, a neko po gladi i patnji, neko po tome što je kao 
nebosanac Bosancima pomogao ili pak odmogao.. i tako bi se 
unedogled moglo nabrajati!? Ali, ono što je jedinstveno, zajedničko za 
sve njih, to je da niko od njih nije direktno rat uzrokovao i započeo, a 
drugo je pitanje ko je čiji zov prihvatio kada je rat počeo da tutnji 
punom žestinom. A kada je riječ o onovremenom podmlatku, 

osnovnoškolskoj djeci, koja zauzimaju značajan dio ove knjige, o 
njima bih samo imao reći — da su to najveće žrtve našeg bosanskog 
rata. Oni će svojim svjedočenjem biti, to su već i sada, najbolja 
zapreka nekom narednom, mogućem ratu. Svojim dječijim iskustvima 
i patnjama, u godinama kada su trebali biti najbezbrižniji, i znanjima 
koja su stekla do sada, kako u Bosni tako i širom svijeta, ona će, čak 
sam u to u potpunosti ubijeđen, raditi na tome da rata nikada više ne 
bude. Ta tadašnja djeca, sada već zreli ljudi će dizati zastave na 
brodovima koji će se vraćati sa Odisejevog a bosanskog puta, u 
bosanske luke mira, čime će se konačno završavati tragična i krvava 
Bosniseja. 


London Ont. 21. 03. 2003, Kanada 

